
NOTICE PRELIMINAIRE 


La présente édition donne le texte du manuscrit Reg. 
Lat. 896 de la Bibliothéque Vaticane avec un minimum 
de corrections dérivées, pour la plupart, des autres 
manuscrits. Elle devait étre, dans l’intention des édi- 
teurs, plus ample et comprendre une étude approfondie 
de la tradition manuscrite, une analyse littéraire du 
texte, une liste compléte des corrections apportées au 
manuscrit du Vatican, un choix de variantes des autres 
manuscrits et des notes critiques et explicatives. 


Il a pourtant paru urgent, puisque « Le Roman et 
la Nouvelle en France au Xv° siécle» a été porté au 
programme de |’Université de Paris, de faire paraitre 
dans le plus bref délai possible une édition moderne 
de ce texte capital (il n’y en a pas du tout en librairie 
en ce moment), qui soit a la portée des étudiants et 
qui, sans comporter tout l’apparat scientifique dési- 
table, présenterait néanmoins un texte aussi correct 
que possible, une bréve introduction et un glossaire. 
C’est donc cette édition que nous présentons ici, sans 
pour autant renoncer au projet de publier ultérieure- 
ment une seconde édition amplifiée. 


Nous nous permettons de saisir cette occasion pour 
exprimer toute notre gratitude aux autorités de la 
Bibliothéque Vaticane, de la Bibliothéque Nationale a 
Paris, du British Museum, de la Bibliothéque Lauren- 
tienne a Florence et de la Bibliothéque Royale a 
Bruxelles qui ont tout fait pour faciliter notre travail. 


Vil NOTICE PRELIMINAIRE 


La préparation de cette édition a été généreusement 
aidée par une subvention de |’American Philosophical 
Society et un « short term grant» de la Commission 
Fulbright, aussi bien que par le Research Board de 
lUniversity of Illinois et par celui de Fordham Univer- 
sity. Nous voudrions que tous ceux qui nous ont aidés 
trouvent ici l’expression de notre trés sincére recon- 
naissance. 

J. M. 
CHAK: 


INTRODUCTION 


L’AUTEUR. — Antoine de La Sale naquit en Provence 
a la fin de 1385 ou en 1386, sans doute prés de 
Tarascon ou de Saint-Rémy, fils naturel du capitaine 
de mercenaires gascon Bernard de La Sale et de 
Perrinette Damendel. Bernard était depuis quelque 
temps au service du Pape Clément VII et de la maison 
ducale d’Anjou, alliés pour la conquéte du tréne de 
Naples, longuement disputé. Il mourut quelques années 
aprés, laissant a Perrinette et son enfant une créance 
considérable sur la maison d’Anjou pour des gages 
non payés depuis le temps du duc Louis I (mort en 
1384). Le fils de celui-ci, Louis II, et son petit-fils 
Louis III reconnaitront cette dette et leur céderont par 
la suite certains domaines dans le diocése d’Avignon. 


A quatorze ans, Antoine entre au service du duc 
Louis II, évidemment comme page, et on ne peut pas 
manquer de remarquer que c’est l’4ge qu’a son héros 
Saintré au début de son roman. Il servira trois ducs, 
pendant prés de cinquante ans, jusqu’en 1448, quand 
il passera au service d’un autre grand seigneur, Louis 
de Luxembourg, comte de Saint-Pol. Passé le stage 
de page, il restera toute sa vie écuyer, rendant des 
services militaires et administratifs. On peut suivre sa 
carriére surtout dans des actes conservés dans les 
archives angevines et, de facon plus vivante, dans des 
récits ou des mentions qu’il a insérés dans son 
Paradis de la Reine Sibylle, La Salade, La Salle, le 

Réconfort a4 Madame de Fresne, et sa Lettre sur les 
Tournois. 


Au printemps de 1407, revenant de ce qui avait été 
sans doute le premier de ses voyages en Italie, il 
profite d’une escale a Lipari pour faire l’ascension 
du volcan Stromboli. Un peu avant ou apres ce 
voyage, il assiste 4 un grand tournoi a Bruxelles, au 
moment ott Antoine de Limbourg, allié de Louis II, 
prenait possession de son fief de Brabant. 


En 1409-1411 il participe a la deuxiéme expédition 
de Louis II en Italie, et nous laisse un récit de la 
bataille de Roccasecca (1411): « que fust une des plus 
belles choses que jamais je veis, et la non pareille 
bataille que jamais fust.» De retour en France, il 
assiste a un tournoi tenu a Gand par le comte de 
Charolais, le futur duc de Bourgogne Philippe le Bon, 
et en 1415 participe a lexpédition que conduisait 
Jean 1° de Portugal contre le port marocain de Ceuta. 
Un €pisode de la bataille qui livra la ville aux chré- 
tiens est le sujet du deuxiéme récit de son Réconfort 
a Madame de Fresne. 


Aprés la mort de Louis II, son fils Louis II] reprend 
en 1419 les tentatives pour la conquéte du royaume 
de Naples. De nouveau en Italie, cette fois pour 
plusieurs années, La Sale fait au printemps de 1420 
sa fameuse excursion au Mont de la Sibylle, prés 
Nurcie (Norcia), dont il rédigera le récit pour le pré- 
senter plus tard a la duchesse de Bourbon (manuscrit 
de Chantilly) et pour lincorporer a ce volume si bien 
nommé La Salade (vers 1445). Il est 4 Rome en 1422, 
au chateau d’Aversa, prés Capoue, en 1423, a Naples 
entre 1423 et 1425, d’ot il fera une excursion a 
Pouzzoles (Pozzuoli) dont il est fait mention dans 
La Salle. 


INTRODUCTION XI 


De retour en France en 1427, La Sale est viguier 
d’Arles en 1429-1430. En 1434 meurt le duc Louis III, 
laissant comme héritier son frére René, en ce moment 
dans la prison du duc de Bourgogne a Dijon. Peu de 
temps aprés, La Sale est nommé par René gouverneur 
de son fils ainé Jean, alors 4gé de huit ans, a l’éduca- 
tion duquel sont associés aussi le savant Jean Manget 
et ’évéque de Toul, Henri de Ville, qui aidait la 
duchesse Isabelle 4 gouverner la Lorraine pendant la 
détention de son mari. C’est sans doute d’abord de 
la sécurité personnelle du jeune garcon et ensuite de 
son éducation chevaleresque et militaire que La Sale 
dut se charger. 


En 1437 René et son fils sont libérés par traité avec 
le duc de Bourgogne ; Jean épouse Marie de Bourbon 
(il a dix ans) et recoit le titre de duc de Calabre. 
C’est vers cette époque que La Sale se marie aussi 
(il a 50 ans passés) ; son épouse, Lione Celerier de la 
Brosse, était peut-étre de la suite de la jeune duchesse 
Marie. L’expédition que prépare désormais René pour 
conquérir son royaume de Naples et des Deux Siciles 
voulait se donner des airs d’une entrée triomphale: 
René emmeéne non seulement sa femme mais aussi ses 
enfants et, bien entendu, le gouverneur de son fils ainé 
et héritier. Arrivé a Naples, il part en campagne, 
laissant sa famille sous la garde de La Sale au Castel 
Capuano, et pendant son absence la garnison repousse 
une attaque par les Aragonais. Mais, malgré des 
débuts prometteurs, la cause angevine faiblit; dés 
1440 on prépare le retour en Provence et en 1442 toute 
la cour quitte I’Italie, laissant Naples enfin et défini- 
tivement a Alphonse d’Aragon. 


Les années suivantes sont marquées par des voyages 
en France, un mariage royal et des fétes d’une bril- 

lance exceptionnelle. René se rend a Toulottse pour 
y rencontrer Charles VII en 1443; c’est la que le 
monarque voit pour la premiére fois Agnés Sorel, 
demoiselle d’honneur de la duchesse Isabelle. Les deux 
rois se rendent ensemble a Poitiers et a Tours, ot les 
enfants de René les rejoindront en juin 1444; les 
fiancailles de Marguerite, fille du roi René, avec le 
roi Henri d’Angleterre sont célébrées. Les deux rois 
et le duc de Calabre partent aussit6t pour réprimer une 
révolte a Metz, s’établissant a Nancy, ot les dames 
viendront les rejoindre quelques mois plus tard, annon- 
cées par La Sale, qui recoit 40 livres tournois « pour 
lui avoir ses nécessitez ou voiage qu’il a fait d’Anjou 
en Lorraine.» La révolte terminée par un traité en 
février 1445, on célébre ce méme mois le mariage, par 
procuration, de Marguerite d’Anjou, maintenant agée 
de 15 ans, avec le roi d’Angleterre, représenté par le 
duc de Suffolk. La cérémonie est suivie de huit jours 
de fétes, dont quatre de joutes, auxquelles La Sale nous 
dit, dans sa Lettre sur les Tournois, avoir assisté. 


Presque aussit6t la nouvelle reine part pour l’Angle- 
terre. Dans sa suite se trouve La Sale, ainsi que des 
ambassadeurs du roi René, et cinq menestrels que le 
duc a chargés d’assister au couronnement et d’en 
publier la nouvelle. Par Paris, on gagne Rouen, d’ou 
la compagnie s’embarque pour une traversée orageuse 
au debut d’avril. Le roi Henri recueille Marguerite, 
malade, a son débarquement, et quelques semaines 
plus tard !’épouse, cette fois en personne, a Titchfield 
Abbey, prés Southampton. Les Anglais étaient, au dire 
de La Sale, « les plus séremonieuses gens en honneurs 
que je aye gaires veu,» et de magnifiques fétes mar- 
querent l’arrivée de Marguerite 4 Londres et son cou- 
ronnement, qui eut lieu le 30 mai et fut suivi de trois 

jours de joutes (« marcial justes and fierce turnais, » 
selon la chronique d’Edward Hall). En partant, vers la 
fin de juin, La Sale recut du roi anglais un don de cent 
marcs. 


De retour en France, c’est au roi René que La Sale 
s’attacha directement et non plus a Jean d’Anjou, 
désormais gouverneur de Lorraine pour son pére. Il 
est lun des quatre juges d’une emprise d’armes tenue 
par René a Saumur en 1446. En 1447 on le retrouve 
en Provence, et en 1448 il quitte la maison d’Anjou 
pour étre gouverneur des trois fils du comte de Saint- 
Pol. 


On peut s’étonner qu’aprés 48 ans de service ange- 
vin, et passé la soixantaine, La Sale ait quitté les 
cieux qui l’avaient vu naitre. On a pu soupconner une 
brouille ; La Sale a dit, dans la dédicace de La Salle 
a Louis de Luxembourg, avoir entrepris cet ouvrage 
« pour passer de mon tristre coeur la tresdesplaisante 
merencolie par infortune tumbé ou Ixiii"® an de ma vie 
et ou xlix® de mon premier service. Jour et nuyt il avait 
tant a souffrir seullement pour tresloyaument amer et 
servir... (Bruxelles, Bibl. Roy., ms. 10959), et le don 
de cent florins que lui fit René a son départ n’était 
guére princier. 


Il y avait pourtant de quoi attirer La Sale dans les 
allures de ce grand seigneur fastueux et brillant 
chevalier de trente ans qu’était alors Louis de Luxem- 
bourg, célébré, un peu malicieusement peut-étre, a 
cause de ses escapades amoureuses, par Chapelain et 
d’autre chroniqueurs du temps. La Sale l’avait vu a 
Nancy en 1445, et en 1448 le comte passa par la 
Provence au cours d’une pompeuse emprise d’armes, 
doublée d’un pélerinage a Saint-Jacques de Compos- 
telle. 

La derniére période de la vie de La Sale n’est connue 
que par les dates qu’il fait mettre a ses manuscrits. 
Elle ne parait guére avoir été mouvementée : nous le 
voyons au ChAatelet-sur-Oise, a Vendeuil-sur-Oise, et 
faisant don d’une peinture rapportée d’Italie a l’église 
de Ligny-en-Barrois ; l’acte de donation, daté du mois 
de février 1460, est le dernier document montrant que 
La Sale était encore en vie. Il avait 74 ans. 


La plus claire des occupations de La Sale pendant 
ce crépuscule de sa vie fut son activité littéraire. 
Entreprenant cette compilation de récits édifiants qu’est 
La Salle vers 1448, il la termine en 1451. Le premier 
manuscrit daté du Saintré est de 1456. A la fin de 
l'année suivante, il envoya de Vendeuil-sur-Oise son 
Réconfort ad Madame de Fresne. La lettre a Jacques 
de Luxembourg sur les tournois fut écrite au début 
de 1459. Sauf celui du Réconfort, tous ces manuscrits 
furent exécutés au Chatelet-sur-Oise. 


On voudrait savoir si La Sale se trouvait a son aise 
dans l’ambiance Saint-Poloise, ot! se reflétait la bril- 
lance — un peu de mauvais aloi — bourguignonne. 
Il y retrouvait certainement les fastes de la chevalerie 
« flamboyante, » et le gofit de la littérature didactique 
et emphatique, dans laquelle glisse La Sale dans ses 
moments les moins bien inspirés. Mais il n’a peut-étre 
pas manqué d’y apercevoir des goiits plus corsés, la 
dureté qui a fait vendre Jeanne d’Arc aux Anglais, et 
il a peut-étre entrevu dans le caractére de son patron 
la duplicité qui lui cofitera la téte en Place de Gréve, 
en 1475. Certes, La Sale n’y aura pas retrouvé une 
certaine bonhomie et la fidélité absolue au souverain 
qui caractérisaient les ducs d’Anjou qu’il avait servis. 
Il n’y a certainement pas vu non plus de femmes de 

la trempe de Yolande d’Aragon, femme de Louis II, ou 
de la duchesse Isabelle de Lorraine. 


On a cru pendant longtemps que La Sale séjourna 
quelque temps a la cour de Bourgogne pendant cette 
période de sa vie. On lui attribuait autrefois le recueil 
des Cent Nouvelles nouvelles et en effet le manuscrit 
de Glasgow donne comme auteur de la 50° nouvelle, 
une des plus indécentes et des plus pauvres d’esprit et 
de goiit, « Monseigneur Antoine de La Salle, premier 
maitre d’hdtel de Monseigneur le duc. » Mais la phrase 
est suspecte: on ne trouve aucun indice dans les 
comptes de la maison de Bourgogne, dont il reste bon 
nombre pour la période en question, que La Sale y 
aurait séjourné ou exercé une charge quelconque. Il 
est vrai que La Sale y était connu pour ses ouvrages : 
une copie du Saintré fut exécutée 4 Genappe en 1459, 
une autre de La Salle a Bruxelles en 1461. Le manus- 
crit de Florence du Saintré est peut-étre aussi de 
provenance bourguignonne. Mais si on veut retrouver 
le milieu qu’aurait décrit La Sale et dont il a observé 
les meoeurs, il faudrait plutot nous tourner vers la cour 
des ducs d’Anjou, poursuivant un royaume chimérique 
en Italie ou séjournant, comme ils le faisaient de pré- 
férence, dans leur comté de Provence. La cour que 
nous décrit La Sale dans Saintré a des moeurs plus 
simples et plus enjouées que celles de cette cour de 
Bourgogne oti le futur Louis XI attend impatiemment 
la mort de son pére, tout en prenant la mesure de 
celui qui sera son grand adversaire,. le futur Charles 
le Téméraire. 


On a voulu voir dans le Saintré un roman a clef: 
il y a eu plusieurs tentatives pour identifier « la dame 
des Belles Cousines. » Aucune d’entre elles ne s’impose. 
Tout ce qu’on peut dire pour rapprocher le Saintré 

de la biographie de son auteur est de-dire qu’il y a 
versé ses observations de la vie dans un cadre mi- 
historique, mi-romancé, réaliste dans le détail mais 
idéalisé dans l’ensemble, ou des invraisemblances 
criantes (comme la Croisade de Prusse) voisinent avec 
des scénes charmantes prises sur le vif dans la vie 
de cour contemporaine. 


MANUSCRITS ET TEXTE 


Nous connaissons dix manuscrits du Saintré, tous de 
la seconde moitié du quinziéme siécle (le ms. B pour- 
rait étre du début du seiziéme). G. Raynaud recensa en 
1902 les neuf alors connus en les désignant par les 
lettres A a J; en 1904 il en signala un dixiéme, que 
nous appellerons J. Il y a aussi quatre éditions publiées 
a Paris entre le début du seiziéme siécle et 1553 dérivant 
du méme manuscrit que /. 


Paris, Bibl. Nat., f. fr. 19169. 

Paris, Bibl. Nat., f. fr. 24379. 

Londres, Brit. Mus., Additional 11614. 

. Bruxelles, Bibl. Roy., 9547. 

Florence, Bibl. Laurenziana, Med. Pal. 102. 

Paris, Bibl. Nat., nouv. acq. fr. 10057. 

. Rome, Bibl. Vaticana, Reg. Lat. 896. 

. Londres, Brit. Mus., Cotton Nero D IX. 
Paris, Bibl. Nat., f. fr. 1506. 
Paris, Bibl. Nat., nouv. acq. fr. 20234. 


te 8 tO 0 


Il existe aussi un extrait tiré du ms. H, également du 
XV° siécle, relatant la premiére emprise chevaleresque 
de Saintré, qui appartient a Mademoiselle Kathleen 

Chesney et a été déposé par elle 4 la Bodleian Library 
a Oxford. 


Tous ces manuscrits sont en papier, sauf H, sur 
velin. Certains sont en partie incomplets. D et H sont 
illustrés. 


Le classement des manuscrits fut entrepris par G. 
Raynaud, qui constata qu’ils se divisent d’abord en 
deux familles selon un critére purement formel. Les 
mss. A, B, C, D E et J ne contiennent que le texte 
du Saintré et ne comportent ni dédicace ni lettre 
d’envoi. On peut les désigner comme un premier 
groupe, sans vouloir préjuger par ce mot de « pre- 
mier » la question d’age ou de Il’antériorité des rédac- 
tions du roman qu’ils présentent. 


Le deuxiéme groupe est composé des mss. F, G, H et 
I (avec, si l’on veut, les quatre éditions « gothiques »). 
Aprés le texte du Saintré, ils donnent deux autres 
textes trés brefs, la nouvelle de Floridan et Elvide, 
traduite pour Antoine de La Sale par Rasse de Bru- 
nehamel du latin de Nicolas de Clamanges, et un 
« Extrait des Chroniques de Flandres ». Et, ce qui est 
plus important, ces manuscrits commencent par une 
dédicace adressée par La Sale a Jean d’Anjou, duc 
de Calabre et de Lorraine, fils ainé du bon roi René, 
de qui La Sale avait été pendant une dizaine d’années 
le gouverneur. A la fin de chacun de ces manuscrits se 
trouve une lettre d’envoi de l’auteur, avec une indi- 
cation de lieu et une date. Dans les manuscrits F, G 
et H, le Chatelet-sur-Oise est nommé comme le lieu ot 
la lettre fut signée, a la date du 6 mars 1455 (nouv. 
style 1456). Cette date est mutilée dans H par |l’omis- 
sion du mot « cinquante». Dans un autre manuscrit 
de ce groupe, perdu, et dont dérivent J et les éditions 
du seiziéme siécle, le scribe substitua, comme lieu de 

la lettre d’envoi, Genappe en Brabant, et comme date 
le 25 septembre 1459. 


Parmi les manuscrits de ce deuxi¢éme groupe, F 
présente un intérét tout a fait exceptionnel. C’est un 
manuscrit d’auteur, évidemment celui méme que La 
Sale comptait envoyer a Jean d’Anjou. En fait, comme 
nous dit la dédicace, il comptait lui envoyer deux 
volumes, dont le premier est celui que nous avons, 
contenant le Saintré, Floridan et Elvide, et VExtrait 
des Chroniques de Flandres. Le deuxiéme livre devait 
contenir le roman de Paris et Vienne, mais il y a tout 
lieu de croire qu’il ne fut jamais exécuté. Et le manus- 
crit F n’a pas été envoyé a Jean d’Anjou, mais est 
resté entre les mains de La Sale a recevoir des 
retouches et des soi-disantes corrections sous la 
direction, ou sous la plume méme, de son auteur sep- 
tuagénaire. 


Ces retouches se bornent parfois a la toilette du 
texte, ajoutant des titres de chapitre ou des indi- 
cations « L’acteur,» «La dame,» « Saintré,» mais 
s’étendent aussi au texte méme, changeant un mot, 
ajoutant un détail, modifiant la tournure d’une phrase, 
biffant trois ou quatre lignes pour les remplacer par 
d’autres écrites en marge. Malgré ce souci de polir 
son texte, un certain nombre de lecons défectueuses 
ont échappé a l’attention de l’auteur, et il « corrige » 
parfois étourdiment, par exemple quand il supprime 
dans sa dédicace toute mention du Paris et Vienne 
qu’il avait eu d’abord l’intention de faire suivre dans 
un second manuscrit, mais laisse intacte plus haut 
la phrase « quatre beaux traictiez en deux livres, » 
désormais inexacte. 


Ces retouches se retrouvent presque toutes dans les 
autres manuscrits du deuxiéme groupe: G, H et I 

Mais, tandis que les passages retouchés dans F se 
trouvent presque tous dans les trois premiers cinquié- 
mes du récit, les autres manuscrits offrent un texte du 
Saintré retouché, et de la méme facon, jusqu’au bout. 
C’est donc dans I’un ou l’autre des deux bons manus- 
crits de ce groupe, G et H, qu’il faut chercher le 
dernier état du roman de La Sale. 


L’étude des variantes nous méne a supposer le 
schéma suivant pour la tradition manuscrite des textes 
du deuxiéme groupe, partant du manuscrit F retouché, 
que nous désignons comme Fb (nous appelons Fa toute 
lecon du manuscrit F sacrifiée au cours du remanie- 
ment; F désignera le manuscrit lui-méme, ainsi que 
toute lecon primitive qui n’a pas été retouchée). Ce 
schéma différe sur certains points de ceux qu’ont 
proposés G. Raynaud, F. Desonay et plus récemment 
Y. Otaka. 


a 
o< 


Pots 
fers 
fon 


/ 


eas 

Le manuscrit o serait celui sur lequel La Sale aurait 
poursuivi le travail de remaniement commencé sur F, 
Nous supposons aussi un manuscrit B pour expliquer 
un certain nombre de lecons communes a H et a I mais 
différant a la fois de G et de F. y désigne la copie 
faite 4 Genappe en 1459, et 6 le descendant de celle-ci 
ayant servi pour les éditions du seiziéme siécle. 


Editions du « Saintré ». 


Les éditions du seiziéme siécle, comme le manuscrit 
I, qui dérive du méme modéle, donnent un texte assez 
corrompu, qui passe dans l’édition publiée par Gueu- 
lette en 1724 et dans celle de Lami-Denozan en 1830. 
Guichard, en 1843, suit surtout J et les éditions du 
seiziéme, mais en faisant parfois d’heureux emprunts 
aux manuscrits A et B et en corrigeant parfois selon 
sa fantaisie. Son texte est repris par Hellény en 1890 
et dans l’édition « Renaissance du Livre ». 


Enfin, collaborant avec P. Champion, c’est F. Deso- 
nay qui en 1926 donne une édition digne d’éloges, a 
la fois pour l’étude sur les manuscrits qu’elle contient 
et pour la qualité du texte, qui est celui du manuscrit 
F retouché (Fb). A cette date, M. Desonay ne voulait 
pas attribuer 4 La Sale la suite du remaniement du 
texte, telle qu’on la trouve dans les manuscrits G, H 
et I. Le texte de Fd est bien supérieur a celui des édi- 
tions précédentes, mais nous ne sommes pas d’accord 
avec l’éditeur qui loue «la tenue parfaite du texte, 
lequel ne présente pas de bourdons, ni en générale 
aucune faute de copie.» (p. xxviii). Il y a des bour- 
dons, des fautes de copie et des phrases inintelligibles : 
aucun manuscrit du Saintré n’en est exempt. 

Plan de cette édition. 


Persuadés que c’est dans G et H que nous trouvons 
le mieux conservé le texte remanié jusqu’au bout par 
La Sale, et constatant que G est légérement supérieur 
a H, cest G que nous reproduisons, avec un minimum 
de corrections. Nous avons corrigé quand nous som- 
mes convaincus que G présente une erreur et que nous 
trouvons ailleurs une lecon qui nous parait authentique 
ou du moins correcte. Quand F et H sont d’accord sur 
une lecon qui nous parait bonne, et quand celle de G 
est défectueuse, nous suivons F et H. Parfois G et H 
donnent tous deux une lecon défectueuse qu’on peut 
corriger par recours a F (Fa ou Fd). Dans un petit 
nombre de cas, nous avons di sortir du deuxiéme 
groupe de manuscrits pour trouver une lecon_ satis- 
faisante, et c’est alors le manuscrit J qui s’est révélé 
le plus utile pour corriger un passage boiteux partout 
ailleurs. Il reste sans doute un certain nombre de 
passages défectueux dans notre texte : en cas de doute, 
et surtout quand les autres manuscrits n’offrent rien 
de meilleur, nous respectons le texte de G. 


Nous n’avons donc pas toujours suivi les maximes 
de critique textuelle les plus honorées dans notre 
siécle ; nous avons fait ce qui nous semblait convenir 
le mieux a un long texte en prose qui varie de manuscrit 
a manuscrit et qui a souffert a la fois des libertés que 
scribes et remanieurs ont prises, de leurs négligences, et 
aussi de la docilité avec laquelle ils ont reproduit des 
erreurs manifestes. 


Une liste des lecons de G que nous avons corrigées 
paraitra dans notre édition amplifiée. 

Traitement du texte. — Les manuscrits du Saintré 
montrent une assez grande variété dans |’orthographe : 
nous avons suivi celle de G. Parfois l’interprétation 
des abbréviations souléve des doutes : nous les avons 
résolus de notre mieux. Par exemple, la forme servant 
de deuxiéme personne du pluriel et aussi de participe 
passé (fém. pl.) du verbe faire est presque toujours 
abrégée. Trois fois elle se trouve écrite en toutes lettres, 
deux fois faites, une fois faictes. Nous avons transcrit 
faites, nous inclinant devant la majorité des voix, 
quoique faictes s’accorderait mieux avec les habitudes 
générales du scribe. 


Le groupe de consonnes que nous avons transcrit 
-ct- pourrait aussi, dans G, étre pris pour -tt-, et il 
nous parait probable qu’on pronong¢ait un simple -f-. 
On prononcait de méme facon -ar- et -er- et on 
écrivait indifféremment lun ou Vlautre; quand ce 
groupe de sons est représenté par une abbréviation, 
nous l’avons transcrite d’aprés des principes étymo- 
logiques. 

Comme pronom personnel atone, régime indirect 
féminin et singulier, G emploie et nous avons gardé 
la forme ly; dans les autres manuscrits du Saintré 
on trouve plutdét Jui. 

JEHAN DE SAINTRE 


A vous, tresexcellent et trespuissant prince, mon- 
seigneur Jehan d’Anjou, duc de Calabre et de 
Lorraine, marchis et marquis du ~ Pont et mon 
tresredoubté seigneur. Aprés mes treshumbles et 
tresobeissans recommandacions, pour obeir a voz 
prieres qui me sont entiers commandemens, me 
suis delicté a vous faire quatre beaus traictiez, en 
deux livres pour les porter plus aisiement, dont ce 
premier parlera de une dame des Belles Cousines 
de France, sans autre nom ne surnom nommer, et 
du tres vaillant chevalier le sire de Saintré. Le 
deuxieme sera des tresloialles amours et tres piteu- 
ses fins de messire Floridan, chevalier, et de la tres 
belle et bonne damoiselle Elvyde, desquelz le livre 
dont l’istoire est translatee de latin en francoiz ne 
les nomme point fors que l’istoire ainsi que de mot 
a mot s’ensuit. Et la troizieme istoire sera une 
addicion que j’ay traicte des croniques de Flen- 
dres, qui est tres belle chose a veoir. 


Et premierement Vistoire de madicte dame des 
Belles Cousines et de Saintré 


Ou temps du roy Jehan de France, fils aisné 
du roy Phelippe de Valois, estoit en sa court le 

[v°] seigneur de Pouilly en Thoraine, qui en son hostet 

avoit un tres debonnaire et gracieux jouvencel 
nommé Jehan, et aisné filz au seigneur de Saintré, 
en Thoraine aussi. Lequel jouvencel par sa debon- 
naireté vint en grace au roy, et tellement qu’il le 
voult avoir, et, car il estoit encore bien josne, le 
ordonna a estre son paige, seullement aprés lui 
chevauchier, et le surplus servir en sale comme ses 
autres paiges enfens d’onneur. Lequel Jehan de 
Saintré sur tous les autres paiges enfens d’onneur 
servoit chascun a table ¢a et la tres diligenment et 
assez plus que nul des autres, et especialment les 
dames en tous les plaisirs et services que elles lui 
commandoient, a son pouoir. Du surplus, selon son 
aige de xiij ans, estoit tres habille et hardy vale- 
ton, fust pour chevauchier un bien rigoureux cour- 
sier, fust a chanter ou a dansser, a jouer a la 
paulme, a courir, a saillir, et a tous autres essais 
et esbas que il veoit aux hommes faire: a tout se 


20 vouloit joieusement emploier, combien que sa per- 

sonne estoit et fust tousjours linge et menu, mais 
son cuer estoit entre les autres tout fer et achier. 
Par lesquelles habilitez, doulceurs, courtoisies et 
debonnairetez estoit si tres amé et loé du roy, de 
la royne, des seigneurs, des dames et de tous tant 
que chascun disoit et jugoit que vraiement il seroit 
un des renommez gentilz hommes de France se il 
vivoit. Et vraiement ainsi fut il car a son tres- 
passement de ce monde il fut tenu des chevaliers 
le plus vaillant, ainsi que d’une partie de ses faiz 
cy aprés l’istoire fera mencion. 


L’ACTEUR. — En cellui temps, en la court de la 
royne Bonne de Bouesme, femme dudit roy Jehan, 
avoit une assez josne dame vesve qui des Belles 

Cousines estoit, mais de son nom et seignorie l’is- 
toire s’en tait, a cause de ce que aprés pourrez 
veoir. Laquelle dame, onques puis le trespas de feu 
monseigneur son mary, pour quelque occasion que 
ce fust, ou pour sembler aux vrayes vesves de jadiz 
dont les histoires romaines, qui sont les suppella- 
tives, font tant de glorieuse mencion, desquelles 
je me passe pour abregier et venir a mon propos . 
de ceste dame que onques puis qu’elle fut vesve 

10 a mary ne se voult acompaignier. Me semble de 
prime face que ensuir vouloit les anciennes vesves 
de jadiz si comme les histoires dient, c’est assavoir 
que les Romains avoient une tresloable coustume 
de tres grandement loer et honnorer les femmes 
vesves, celles qui aprés le trespas de leurs premiers 
maris jamais plus ne se vouloient remarier, ains, 
pour la tresgrant et loiale amour qu’elles leur por- 
toient, vouloient garder honnesteté et entiere chas- 
teté. Et de ce dit l’Apostre en sa premiere Epistre 

20 Ad Thimoteum, etc., et ou v’ chappitre : « Honnore 
les vesves. » 


Celles ne sont pas droitement vesves qui ne se 
remarient pour ce qu’elles ne treuvent a qui, c’est 
assavoir a l’empire de leur delit ou aussi a leur 
proffit ou pour aucune autre cause, et ne le font 
pour amour de Dieu ne pour l’amour qu’elles 
avoient a leurs premiers maris, comme les autres 
qui ne se veullent acompaignier a pires ne a meil- 
leurs, si comme dit Viergilles ou quart livre de 

[v°] Ennee. Lequel Ennee tant ama Dido que il en 
31 moroit, mais Dido de s’amour ne tenoit compte, car 
tant avoit amé et encor amoit son mary tout mort, 
qu’elle ne le pouoit oblier. Et a Anne sa seur, quant 
elle ly parloit de marier, ly disoit tes parolles qui 

s’ensuivent : 

Ille meos, primius qui me junxit, amores 
Abstulit ; ille habeat secum servetque sepulcro. 
Duquel vers la sentence est telle: Cellui qui pre- 
miers me joignist a lui, lasse moy! il emporta 
mes vraies amours, et veul qu’il les ait tousjours 
et qu’il les garde en son sepulcre avecques lui. 


Les Romains, ainsin qu’ilz honoroient de coron- 
nes ceulz qui faisoient les grans vaillances d’ar- 
10 mes, si comme cellui qui passoit premiers le fossé 
ou le palis de lost aux ennemis estoit coronné de 
la coronne valere, et cellui qui premiers montoit 
sur l’eschielle et sur les murs a l’assault d’une cité 
ou chastel ou ville estoit coronné de la coronne 
muralle, et ainsy des autres vaillances pareillement 
avoient ilz acoustumé; et semblablement coron- 
noient ilz tres solempnelment les femmes vesves 
qui pour l’amour et honneur de leurs premiers 
maris ne se vouloient plus marier, et vouloient 
20 ainsi honnestement garder leurs chastetez, de la 
coronne de chasteté emprinse, qui estoient plus 
honnorees que les autres vesves n’estoient. 


Et dit sur ce saint Jherome ou second livre, par- 
lent a Juvinien de celles vesves, et met exemple 
de pluseurs qui ne vouldrent nulz seconds maris 
avoir, si comme de Marcia, qui estoit fille de 
Cathon, qui sans cesser estoit en duel de son mary. 
Ses amis en la reconfortant ly demandoient et 

[3] disoient: «Las! et quant cesseront voz duelz ? » 
30 Et elle leur respondoit: « Ilz cesseront le darrain 
jour de ma vie.» Encores recite d’une autre nom- 
mee Lucia qui jour et nuyt ne cessoit de plourer et 
rementevoir son bon mary mort; et son pere, pour 

la de son duel gecter, ly parla d’un autre nouvel 
mary. « Helas,» dist elle, «sire, pour Dieu, ne 
m’en parlez plus.» Et quant son pere la blasmoit 
de ainsin josne vesve demeurer, elle pour conclu- 
sion lui respondit: « Sire, j’ayme tant cestui que 
je n’en pourroye jamais nul autre tant soit peu 
amer. Et se par ma desordonnee simplesse je en 
prenoie un qui me fust bon, jamais mon cuer, pour 
doubte de le perdre, joye ne pourroit avoir. Et 
s'il m’estoit fier ne rigoreux, certes ma douloreuse 
vie finiroit briefment.» Dont par ainsin voult en 
cest estat toute sa vie demeurer. 


Et maintz beaus autres exemples met ledit benoit 
saint Jerome, que je delaisse, car la les pourra 
veoir qui vouldra. Entre lesquelz exemples de 
mariaige il en met un autre qui est riable, ou itij** 
et xvj¢ de son Epistre. C’est d’une femme a Romme 
qui ne fut pas de ces tres parfaites vesves, car elle 
espousa xxij maris, dont advint que par aventure 
trouva un homme de la ville qui avoit eu xx fem- 
mes espousees, desquelz a grans rys et feste s’en 
fist le mariaige, dont le peuple de Romme eust 
grant solas et joye, desirans veoir lequel de eulz 
deux surmonteroit. Si advint que la femme morust 
premiers. Alors vindrent tous les galans de Romme, 
qui lui baillerent en sa main une branche de lorier 
en signe de sa victoire sur celle qui avoit desconfit 
vint deux maris, et sur son chief en signe de grant 
joye lui mirent un chappel de rame vert, et ainsin 


[v7] le menerent par la ville a tabours et a busines en 
,31 lemcompaignant, criant par tout: «Vive! vive 


Palmo, qui a desconfit la femme aux xxij maris ! » 
Et cy donray fin a ces exemples, pour revenir a 
Vistoire de Madame et du petit Saintré. 

L’ACTEUR. — Ceste dame, comme dit est, aiant 
emprins, pour quelconque occasion que ce fust, de 
jamais plus soy marier, et non obstant ce, elle 
aiant son cuer en diverses pensees, entre lesquelles 
par maintes fois se pensa qu’elle vouloit en ce 
monde faire d’aucun josne chevalier ou escuier un 
homme renommé, et en celle pensee s’arresta tota- 
lement. Si regarda par pluseurs jours, ¢a et la, les 
bonnes meurs et condicions de tous les josnes 
gentilz hommes et enfens de la court, pour en 


_choisir un le plus a son gré, mais a la parfin sur 


le petit Saintré se arresta. Si advint que elle, pour 
veoir son maintien et son parler, pluseurs foiz 
publiquement de pluseurs choses |l’araisonna, dont 
tant plus a lui elle parloit, et tant plus lui venoit 
a plaisir. Mais d’autre chose que d’amours tou- 
chast ne s’en osoit ou ne vouloit descouvrir. 


Si advint, ainsin que fortune et amours le heu- 
rent permis, Madame venoit en sa chambre, qui en 
sur jour avoit mis la royne a dormir, et en passant 
sur les gallerees avec ces escuiers, dames et damoi- 
selles qui aprés elle venoient, trouva le petit Sain- 
tré la qui regardoit bas en la court les joueurs de 


[4] paulme jouer. Et quant il vist les escuiers de 

Madame passer, incontinent a genoulz se mist, fai- 
sant sa reverence. Mais quant Madame le vist, si 
fut bien aise, et en passant oultre lui dist : « Sain- 
tré, que faites vous cy ? Est ce la contenence d’un 
escuier de bien, que de non convoier les dames ? 
Or ca, maistre, passez et vous mectez devant. » 
Alors le petit Saintré, tout honteux, le viz de honte 
tout enflamé, soy inclinant, avec les autres devant 
se mist. Et quant Madame le vist devant alors che- 
mina tout en riant avec ses femmes et leur dist : 

« Mais que soions a la chambre, nous rirons. » 
Lors dist dame Jehanne: « Ma dame, de quoy? » 
— «De quoy ? » dist Madame, « vous verrez tost la 
bataille du petit Saintré et de moy. » — « Helas, 
ma dame, » dist dame Katherine, « et que a il fait ? 
Il est si bon filz.» Et endementiers que ces parol- 
les estoient, Madame en sa chambre entra. Alors 
dist a tous ses gens: « Alez vous en, entre vous 
hommes, et nous laissiez yci.» A ces parolles 
chascun sailli dehors et le petit Saintré a genoulz 
print congié. Et quant Madame le vist a genoulz 
elle lui dist: « Vous demeurrez, maistre, vous 
n’estes pas au compte des hommes de bien. Je 
veul cy parler a vous.» Et alors la porte fut close. 


Madame, assise sur les piés du petit lit, le fist 
entre elle et ses femmes venir, et lors print la foy 
de lui de ly dire de totttes ses demandes la verité. 
Mais le povre jouvencel, qui ne pensoit pas a ce 
ou Madame vouloit venir, ly promist et en ce fai- 
sant pensoit: «Las! et que ay je fait? Mes que 
sera ce cy?» Et en ces pensemens Madame en 
sousriant a ses femmes lui dist: « Or ¢a, maistre, 
ca, par la foy que j’ay de vous, dictes moy, tout 
premiers, combien a il que vous ne veistes vostre 
dame par amours ?» Et quant il oy parler de dame 
par amours, comme cellui qui cnques ne |’avoit 
pensé, les yeulx larmoiant, le cuer fremist et le viz 
palist, si qu’il ne sceust un seul mot parler. Alors 
Madame lui dist: « Et que est ce cy, maistre? et 
que veult dire ceste facon? » Les autres dames, qui 
entour lui rioient, lui dirent: « Et! Saintré, mon 
amy, pourquoi ne dictes vous a Madame puis 
quant vostre dame ne veistes ? Ce n’est pas grant 
demande, ne que vous ly devez celer, puis que en 

avez donnee vostre foy.» Et tant l’en presserent 
qu’il dist : « Ma dame, je n’en ay point.» — « N’en 
avez vous point? » dist Madame, « et qui seroit la 
bien eureuse qui un tel ami avroit ? Puet bien estre 
que n’en avez point, bien le croy. Mais de celle que 
plus vous amez et vouldriés qui fust vostre dame, 
puis quant ne la veistes vous ? » 


Le petit Saintré qui encores, comme dit est, 
n’avoit senti ne gousté des amoreux desirs nulle- 
ment, dont par ce avoit perdue toute contenance, 
fors de entorteillier le pendant de sa _ ceinture 
entour ces doiz, sans mot parler fut longuement. Et 
quant Madame vist qu’il ne respondoit riens, lui 
dist: «Et! beau sire, quel contenance est la 
vostre ? ne direz vous mot? Se je vous demande 
puis quant ne veistes celle que plus desirez a estre 
sien, je ne vous fais nul tort.» Alors dame 
Jehanne, dame Katherine, Ysabel et les autres, qui 


[5] de ce toutes rioient, en eurent pitié; lors dirent a 

Madame: « Il n’est pas ores pourveu de vous faire 
telle response ; mais s’il vous plait ceste foiz lui 
pardonner, il la vous fera demain. » — « Demain ? » 
dist Madame, « ains qu’il parte de cy je le veul 
savoir.» Alors toutes lui dirent, ’une « Mon filz », 
l'autre «Mon amy», et l’autre « Petit Saintré », 
— «Dictes sceurement a Madame puis quant ne 
veistes vostre dame, ou autrement vous estes son 
prisonnier.» Et quant il fut bien d’elles tout 
assailli, alors il dist: « Que voulez vous que je 
vous die, quant je n’en ay point? Et se j’en eusse, 
je le diroye voluntiers. » — « Dictes sans plus, » 
dirent elles, «de celle que plus vous amez.» — 
«De celle que plus j’ayme,» dist il, « c’est ma- 
dame ma mere, et aprés est ma seur Jaqueline. » 

Alors Madame lui dist : « Sire joynet, je n’enten 
point de vostre mere ne de vostre seur, car l’amour 
de mere et de seur et de parens est toute diffe- 
rente a celle de dame par amours. Mais je vous 
demande de celles qui riens ne vous sont.» 
— «De celles la, » dist il, « sur ma foy, ma dame, 
je n’en ayme nulle.» Et alors Madame lui dist: 
« N’en avez vous nulle? Ha! failli gentil homme, 
et dictes vous que n’en avez nulle? A ce cop 

Io cognois je bien que jamais ne vauldrez riens. Et ! 
failli cuer que vous estes, d’ou sont venues les 
grans vaillances, les grans emprises et les cheva- 
lereux faiz de Lancelot, de Gauvain, de Tristan, de 
Guron le courtois, et des autres preux de la Table 
Ronde ? Aussi de Pontus et de tant d’autres tant 
vaillans chevaliers et escuiers de ce royaume, et 
autres sans nombre, que je bien nommeroye se je 

[v°] avoie temps, sinon par le service d’amours acque- 
rir et eulz entretenir en la grace de leurs tres 

20 desirees dames? Dont j’en cognois aucuns qui, 
pour estre vrays amoreux et de bien loialment ser- 
vir leurs dames, sont venus en si hault honneur que 
a tousjours en sera nouvelles ; et s’ilz ne l’eussent 
esté, de eulz ne seroit plus de compte ne que d’un 
simple compaignon. Et vous, sire, dictes donques 
que vous n’avez dame, ne desirastes onques de 
l’avoir ? Et puis que ainsin est, comme le plus failli 
des autres, vous en allez! » 


/ Lesquelles paroles par Madame dictes en soub- 
| 30 riant, les dames cognurent bien que combien fus- 
| sent vrayes que n’estoient que pour farser. Et quant 
|? le pouvre Saintré entend de Madame son tres crueulz 
congié, las! ne pensa pas mains que de estre des- 


ie honoré, lors se print a tres griefment plorer. Alors 

madame Jehanne, dame Katherine, Ysabel et les 
autres damoiselles en eurent grant pitié, lors en 
riant toutes a genoulz devant Madame se mirent, 
prians que pour celle foiz lui voulsist pardonner, 
en promectant pour lui que devant deux jours il 
auroit choisy et fait dame pour servir. « Nennil, » 
dist Madame, « vous vous abusez que un cuer 
failli feist jamais tant de bien.» — «Et si fera 
ma dame, » dirent elles. « Qu’en dictes vous, sire ? » 
dist Madame. « Vous dormez! Seroit en vous 


[6] jamais tant de bien comme elles dient?» Alors 

le pouvre desconfit print cuer et dist: « OY, 
ma dame, puis qu’il vous plait.» — « Et ainsin le 
me promectez ? » — « Oy, madame, sur ma foy. » 
— «Or donques, » dist Madame, « vous en alez ; 
et faites, comment qu’il soit, que demain vous soiez 
es galleries a l’eure que vous y ay trouvé, et que 
je vous y treuve, ou autrement tenez vous pour 
salué. » 


Alors le pouvre desprisonné print a genoulz de 
Madame congié et puis des autres et s’en ala. Et 
au congié d’elles lui dirent: « Souvienne vous de 
la promesse, car nous sommes pleiges pour vous. » 
Et quant il fut hors de la chambre, il commenca 
tant qu’il peust a fuyr comme se il fust de cin- 
quante loups chassiez. Madame et ses autres 
dames, qui sur jour dormir devoient, ne cesserent 
de rire et raisonner du grant effroy que Saintré 
avoit eu en son loigeis, et tant en rirent que ves- 
pres sonnerent et sans dormir les convint lever. 


Et quant il eust les autres enfens ses compai- 
gnons trouvez, Dies sceit se il leur compta de ses 
aventureuses nouvelles ! Lors de la grant joye qu’il 

avoit destre eschappé, peu a peu sa _ promesse 
oblia, fors de tant que quant il veoit Madame et 
ses autres femmes il fuioit, dont elles se rioient par 
grant delit. Mais une des foiz, au disner, les deux 
dames estans a table le veoient ca et la devant les 
tables servir toutes les autres dames et damoiselles, 
comme il avoit acoustumé, fors que elles seulle- 
ment, si le firent a elles venir, puis lui dirent: 
« Et! beau sire Saintré, a quel jeu vous avons nous 
perdu ? Vous nous souliez servir comme les autres, 
et ores vous nous fuiez. » — « Mes dames, » dist il, 
baissant les yeulz de honte, « sauf vostre grace... » 
et en ce disant il s’en partist. Alors commenca le 
ris moult longuement de l’une a l'autre. 

Madame, qui estoit assise au bas bout de la 
table du roy et de la royne, vist d’aventure devant 
elles le petit Saintré, et vist aussi comment elles 
rioient aprés lui, si leur demanda, aprés ce que les 
tables furent levees, que le petit Saintré leur avoit 
dit de quoy elles rioient tant. Lors ly dirent com- 
ment il servoit toutes les dames fors que elles, et 
ce que a leurs demandes, et il passant oultre, leur 
avoit dit. « Or laissiez moy faire, » dist Madame, 
«mais que Madame soit couchie, encor en rirons 
nous plus. » 


Et quant vint au vin du congié prendre, Madame, 
qui vit le petit Saintré qui portoit une tasse a 
servir, le fist a soy venir et lui dist: « Saintré, 
alez vous en aux galleries et la me actendez, com- 
ment qu’il soit, car je vous veul envoier en la ville 
moy faire un plaisir, et vous serez bien mon amy. » 
Le petit Saintré, qui oyt Madame si doulcement 
parler, fut bien content et pensa qu’elle eust toute 

sa promesse mise en obly, si ly dist: « Ma dame, 
tres voluntiers. » 

Alors le roy se retrayst, et aussi fist la royne, 
lors le petit Saintré aux galleries s’en ala. Si ne 


[7] tardi gueres que le roy se mist a dormir et que 


10 


20 


30 


Madame revint en sa chambre et trouva le petit 
Saintré comme elle lui avoit dit, lors lui dist: 
« Alez devant avec les autres.» Et quant elle fut 
en sa chambre, assise sur les piez du petit lit, dist 
a tous ses escuiers et autres qu’ilz s’en alassent 


- hors. Alors appella le petit Saintré et lui dist: 


« Ore, sire, vous ay je cy. Ou est vostre foy, que 
par deux foiz me promistes, et par quatre jours 
vous fuiez de moy? Quelle vengence et quelle 
pugnicion doit on prendre d’un homme qui a menty 
sa foy?» 


A ces dures et si cruelles parolles, ne pensa pas 
mains que d’estre mort, lors tout a coup a genoulz 
et a mains joinctes se mist, requerant a Madame 
merci, disant que vraiement il avoit eu grandement 
a faire. Madame, qui darriere lui veoit ses femmes 
rire, s’en tenoit le plus qu’elle pouoit, si lui dist: 
« Or bien, sire, prenons qu’il soit ainsin con vous 
dictes : en ces quatre jours avez vous dame choi- 
sie? » Et quant il oyt de ce parler, il ne prisa pas 
plus sa vie que sa mort, lors commencerent ses 
yeulz a plourer, son vis a palir et a_ tressuer, 
comme cellui qui avoit ja tout ce oblié; si ne 
sceust plus que dire, ne comment soy excuser. 


Lors Madame, qui le vist en tel parti, en soubs- 
riant a ses femmes dist: « Que direz vous d’un 
failli escuier, qui par deux foiz a donnee sa foy 
a une dame, comme vous scavez, et pour si peu 

de chose il a failly : quelle pugnicion doit il avoir ? 
Et a vous, dame Jehanne, je en demande tout pre- 
miers.» Et quant le pouvre gentil homme se oyt 
ainsin de Madame reprouchier, il ne cuida pas que 
a ce cop ne fust perdu et a tousjours mais des- 
honoré. Lors a joinctes mains, estant tousdiz a 
genoulz, requist de rechief a Madame, pour Dieu, 
mercy, puis se tournoit envers les autres dames, 
qui toutes priassent pour lui. 


Madame, qui de tout ce estoit tres aise, et tant 
plus quant le veoit si humble et innocent, l’amoit 
trop mieulz, pensant que se elle pouoit par bonne 
facgon en son service l’acquerir, que elle le mec- 
troit bien a son ploy, et neantmoins voult elle a 
dame Jehanne et aux autres sa demande entretenir. 


Dame Jehanne, esmeue de toute pitié, ne prenant 
pas garde — non faisoient nulle des autres — la 
ou Madame vouloit saillir, ly dist: « Helas! 
Ma dame, se il a failly de sa promesse, vous avez 
oy son excuse pour les grans affaires qu’il a euz, 
dont vous en requiert a genoulz et a mains joinctes 
si treshumblement mercy, et aussi faisons nous, 
toutes pour lui.» — «Et vous, dame Katherine, 
qu’en dictes vous ? » — « Helas, ma dame, je n’en 
scay que dire, fors que il s’en repent, et le trou- 
verez ainsin; si vous requier pour lui mercy. » 
— «Et vous, Ysabel, qui estes la plus aisnee, 
qu’en dictes vous ? » — « Ma dame, j’en dy comme 
les autres ; et, tant plus, vous scavez que le pou- 


30 vre prisonnier vous confessa loyalment qu’il n’avoit 


poitit de dame advisee pour servir, dont je le croy 
mieulz que autrement. Ma dame, pardonnez moi, 
que il a bien a penser, le cuer d’un nouvel amant 

deliberé de loyalment servir, comme le scien est, 

[8] de bien choisir et soy du tout asservir aux entiers 
commandemens de sa dame, s’il n’est d’amours 
bien grandement amy ; mais, sur ma foy, ma dame, 
je croy que onques Amours il ne vist ne parla a lui. 
Et n’est il pas vray,» dist Ysabel, « mon filz ? » 
— «Par ma foy, Ysabel ma mere, oy, que onques 
je ne parlay a lui ne le vey.» — « Or regardez 
donques, madame, ce pouvre suppliant qui onques 

to ne le vist ne le cognoist ne parla a lui. Comment 
-pourroit il avoir si tost choisie dame? Car ceulz 
qui ja en ont esté acointés, doubtans te reffus, y 
font de pensemens assez. Et pour ce, madame, je 
dy que vraiement pour ceste foiz il lui doit estre 
pardonné. » — « Et qu’en dictes vous, Marguerite, 
Aeliz, et vous autres femmes? Je veul que chas- 
cune en ait son dit.» Alors toutes ensemble se 
arresterent a l’oppinion de Ysabel, comme la plus 
ancienne et qui plus avoit veu et oy. 


20 MADAME. — «Or,» dist Madame, « j’ay oy de 
toutes voz oppinions, qui au regart de la foy mentie 
et du pardon estes toutes a un. Et quant a moy, 
pour l’amour de vous toutes, pour ceste foiz je lui 
pardonne, mais d’une chose vous advise, qu’il a 
failli en tant qu’il devoit avoir dame choisie et ne 
l’a point.» — «Ha! ma dame,» dirent elles en 
riant, « et que si. » — « Et que non, » dist Madame. 
— «Et!» dirent elles, « cuidiés vous, ma dame, 
qu’il ait mis quatre jours fors que pour bien choi- 

30 sir celle que il vouldra servir ? » — « Et que non, » 
dist Madame.» — «Et que si», dirent elles, 
« nous nous en faisons fortes pour lui.» Lors elles 

[v°] lui dirent: « N’est il pas vray, mon filz?» Le 
pouvre, tout esbay et ainsin gehyné d’elles, force 

lui fut de dire oy, lors Madame lui dist: « Or 
estes vous homme de bien, mais que ainsin soit. 
Or nous dictes qui elle est, et vous serez bien mon 
ami.» A ces parolles, force lui fut de en nommer 
une, dont ses yeulz commencerent a plorer et sa 
vive face a couleur changier, comme a cellui qui 
onques ne l’avoit empris. 


Alors Madame a ses femmes dist: « Et ne le 
vous disoye je pas bien, qu’il n’a ce dit fors pour 
eschapper?» — «Helas,» dirent elles toutes, 
« Saintré, dictes le a Madame sceurement. Et vous, 
ma dame, tirez le a part, si le vous dira. Cuidiez 
vous que un vray amant doive ainsin publier le 
nom de sa dame qu’il aime tant? » Alors Madame 
lui dist: « Or vous tirez donques ca», et puis lui 
dist : « Saintré, mon ami, yci n’a que vous et moy 
qui nous puist oir: or le me dictes sceurement. » 
Et quant le pouvre Saintré voist que autrement 
n’en puet eschapper, ly dist: « Helas! ma dame, il 
me soit pardonné. Et puis que tant en voulez sca- 
voir...» En pensant de laquelle il diroit, ainsin que 
nature desire et actrait les cuers a son semblable, 
se appensa de nommer une josne fille de la court 
en l’aige de dix ans, lors dist il: « Ma dame, c’est 
Matheline de Courcy. » 


Et quant Madame oyt nommer Matheline de 
Courcy, pensa bien que amours d’enfance et ygno- 
rance y ouvroit ; neantmoins, plus que par avant 
fist un grant effroy en son loigeis et lui dist: « Or 


30 voy je bien que vraiement vous estes un tres failly 


[9] escuier de avoir choisie Matheline a servir. Je ne 


dy pas que Matheline ne soit une tres belle fille, 
et de bon lieu et meilleur, sire, que a vous n’appar- 

tient. Mais quel bien, quel proffit, quel honneur, 
quel subcide, quel avantaige, quel confort, quel 
ayde et quel conseil pour vous mectre sus vous en 
puet advenir pour estre vaillant homme? Quelz 
sont les biens que vous pouez avoir de Matheline, 
qui n’est encores que un enfent ? Sire, devez vous 
choisir dame qui soit de hault et noble sang, saige, 
et qui ait de quoy vous aidier et mectre sus a voz 
besoings, et celle tant servir et loialment amer, 
pour quelque peine que en aiez a souffrir, qu’elle 
cognoisse bien la parfaite amour que sans des- 
honneur lui pourtez. Et ne creez que, se ainsin est, 
que au long aler, qui qu’elle soit, se elle n’est sur 
toutes la plus cruelle, ce que onques je ne oys, que 
elle ne ait cognoissance, pitié, mercy et misericorde 
de vous ou qu’elle ne vous en saiche tresbon gré, 
et par ainsin devendrez homme de bien. Autrement 
je ne donne de vous ne de voz faiz une pomme, 
ainsin que sur ce dit le Maistre en sa balade qui 


20 dit ainsin: 

LE MAISTRE 


C’est tout que d’amer loyalment, 
En un tout seul lieu c’est assez ; 
Quiconques le fait autrement, 

Il est de bien faire lassez, 

Et tous ses beaus faiz sont passez ; 
Car un cuer qui par tout s’espart 
Et requiert dames de tous lez 

En doit avoir petite part. 


Se part en a, c’est meschanment, 
Et vient de lieux mal renommez, 

Et ne se puet faire autrement. 

Et puis quant il s’i est boutez, 

Et s’est aprés bien advisez, 

Dieu sceit se il cognoit, lors a part, 
Comment des riches biens celez 

En doit avoir petite part. 


Celle part ne vault pas granment, 
Quant pluseurs s’i sont ahurtez ; 
N’amours n’acorde nullement 
Que telles gens soient amez ; 
Ains soient par tout diffamez : 
Car un cuer qui par tout s’espart 
Et requiert dames de tous lez, 
En doit avoir petite part. 


LA DAME. — Encores sur ce propos vous dy je 
plus que cil qui entend a loialment une telle dame 
servir je dy que il puet estre sauvez en ame et en 
corps, et veez cy la raison comment. Au regard de 
lame, nous devons savoir que qui se garde de 
pechier mortellement qu’il est sauvez, car les autres 
pechiez venielz par vraye confession sont estains 
et anullez a bien peu de penitence. Dont, pour soy 
garder de pechier mortellement, se il ayme ainsin 
qui s’ensuit, il est sauvez. 


Et premiers, au regart du pechié d’orgueil : pour 
acquerir par l’amant la tres desiree grace de sa 
dame, se efforcera d’estre doulz, humble, courtois 
et gracieux, afin que nul deshonneste parler ne 
puist estre dit de lui, en ensuivant le dit du saige 
Tules de Milesie qui dit ainsin: Si tibi copia, si 
sapiencia formaque detur, sola superbia destruit 
omnia si commitetur. C’est a dire, mon ami: Se tu 

as habondance de richesses, se tu as saigesse, se tu 
as noblesse et toute perfection de corps, le seul 
orgueil, se il est en toy, destruit toutes tes vertus. 
Et a ce propos dit Socrates : Quantumcunque bonus 
fueris, essendo superbus, totum depravat, te sola 
superbia dampnat. C’est a dire, mon ami: Com- 
bien que tu soies bon, se tu es orgueilleux tout est 
gasté: ton seul orgueil te dampne. Et a ce propos 
encores dit Trimides le philosophe : Ut non infleris, 


10 memor esto quod morieris ; unde venis cerne, quo 

peasy, 


-vadis, te quoque sperne. Afin que tu ne _ soies 


orguilleux, remembre toy que tu morras, regarde 
dont tu viens te ou tu vas, si te despiteras. Et 
tant d’autres auctoritez que tres longue chose seroit 
a l’escripre, desquelles a present je me veul delais- 
sier, pour venir a mon propos, que un vray amo- 
reux, tel que je dy, les ensuivra toutes, pour 
acquerir la tresdesiree grace de sa tresbelle dame, 
dont par ainsin bannira ce tres despiaisant et 
abhominable pechié d’orgueil et toutes ses cir- 
constances, et se compaignera de la tres doulce 
vertu de humilité, dont par ainsin il sera de pechié 
quicte et sauvé. 


LA DAME. — Et quant au deuxieme pechié, qui 
est de yre, certes onques vray amoreux ne fut 
yreux. J’ay bien oY que aucunes desplaisances 
amours leur ont donné pour les essaier, mais ce 
n’estoient pas yres se iiz n’estoient ferus d’autre 
mal que d’amours. Et pour ce, mon amy, que ce 
pechié est a Dieu desplaisant, si est il a l’onneur 
et au corps de cellui qui le est. Et pour ce veulles 
le fuir a ton pouoir, et ensuir le dit du Philosophe 
qui dit: Tristiciam mentis caveas plusquam mala 
dentis ; seniciem fugias, numquam piger ad bona 

fias. Cest a dire, mon amy: Fuy tristesse de pen- 
see plus que le mal des dens; aussi fui paresse, 
pour passer la douleur de ton cuer, et fay tous- 
jours bien. Et sur ce propos dit Pitacus de Misse- 
lene: Effugias yram, ne pestem det tibi diram ; 
iuris delira nutrix est scismatis yra. C’est a dire, 
mon ami: Fui couroux et yre, afin qu’ilz ne te 
baillent pas leur cruelle pestilence ; car ce sont les 
voies qui font furvoier du droit, et sont nourrices 
de tous scismes et divisions. 


Et a ce propos dit l’Evangile: Non odias ali- 
quem, sed eum pocius tibi placa; quisquis odit 
fratrem censetur ab hoc omicida. C’est a dire, mon 
ami, que ne portez a nul yre ne hayne, mais que 
vous pacifiez a chascun; car quiconques het son 
prouchain, il est omicide, comme dit l’Euvangile. 
Et a ce propos dit saint Augustin, en une de ses 
Epistres, que tout ainsin comme le mauvais vin gaste 
et corrompt le vaissel ou il est, se il y demeure 
longuement, tout ainsin yre gaste et corrompt les 
cuers ou elle se tient. Et a ce propos s’acorde 
PApostre, qui dit: Sol non occidat super yracon- 
diam vestram. C’est a dire, mon ami, que le soloy 
ne se doit pas esconsser sur vostre couroux ne yre. 


Et encores a ce propos dit Cathon: Impedit ira 
animum, ne possit cernere verum. C’est a dire, mon 
ami, que yre et couroux empeschent et aveuglent 
le couraige de la personne en telle facon qu’elle ne 
puet regarder a ce qui est vray, et pour ce, mon 
ami, que le vray amoreux, tel que je dy, est tous- 
jours et doit estre joieux, esperant que par bien et 
loyalment servir que en amours et en sa tres desi- 
ree dame il trouvera toute mercy. Et par ainsin 

il chante, dansse et est joieux, en ensuivant le dit 
de Salmon, qui en la fin de son darrain livre con- 
clud et dit: Bene vivere et letari. Cest a dire: 
Bien vivre et joieusement. Mais ce bien vivre ne 
sentend pas seullement pour mangier bonnes 
viandes, boire bons vins, dormir longues matinees 
et en bons liz, et le surplus vivre en tous deliz, 
mais s’entend vivre premiers bien avec Dieu, soy 
maintenir honnestement, veritablement, et en ce 
joieusement. Dont par ainsi je dy que tous vrais 
amoreux que, pour acquerir la tres desiree grace 
de leurs tres belles dames, fuient a tout pouoir ce 
tresdesplaisant a Dieu et au monde pechié de yre, 
et se acompaignent a celle tres amoreuse vertu de 
pacience, dont par ainsin sont de ce tres desplai- 
sant et enuieux pechié de yre quictes. 


LA DAME. — Et quant au iij® pechié, qui est de 
envie, ce vray amoreux, tel que je dy, jamais sur 
homme ne sera envieux, car se il venoit a cognois- 
sance de sa dame, il la perdroit vraiement. Car 
onques dame d’onneur ne peust amer homme 


envieux, se ne fust sur les bonnes vertus: pour 


en estre le meilleur, comme a l’eglise le plus devot, 
a table le plus honneste mangant, en compaignie 
de dames le plus gracieux et plaisant, en armes 
armigeres et es armes courtoises le plus vaillant, 
et de se avoir envie pour faire le mieulz, et non 
autrement. Et a ce propos dit Seneques : Quid auro 
melius ? jaspis. Quid jaspide ? sensus. Quid sensu ? 
racio. Quid racione? modus. Omnibus adde mo- 
dum ; modus est pulcherrima virtus. C’est a dire, 
mon filz et ami: Quel chose est meilleur que l’or ? 
jaspe. Quel chose est meilleur que jaspe? le sens. 
Quel chose est meilleur que sens? raison. Quel 

chose est meilleur que raison? maniere. Car 
maniere est la coronne de toutes vertus. Et encores 
a ce propos dit le Philosophe : Filius ancille moro- 
sus plus valet ille quam regis natus, si non sit 
moriginatus. C’est a dire, mon ami, que le filz de 
la chambriere bien moriginé vault assez plus que 
le filZ du roy qui est mal condicionné. Et encores 
a ce propos, pour entretenir les bonnes meurs, mon 
ami, je vous recorde le dit du saige Salon d’Athe- 
nes, qui dist ainsin: Per vinum miser, per talos et 
mulieres ; hec tria, si sequeris, semper egenus eris. 
C’est a dire, mon ami, que par vin, par jeu de dez, 
et compaignie de femmes foles, se les hantes, seras 
tousjours pouvres, meschans et mal eureux, et 
hays de toutes bonnes gens. Et encores de ce vil 
pechié de envie dit Plato: Invidiam fugere studeas 
et amore carere, que reddit siccum corpus faciens 
cor iniquum. Estudie toy a fuir envie, car envie est 
sans amour et seiche le corps et fait le cuer inique 
et mauvais, et pour ce, mon ami, fuiez tous vices 
et toutes gens vicieux, car amours et dames d’on- 
neur le commandent a tous vrais amoreux en 
ensuivant le dit du Philosophe qui dit: Malo mori 
fame quam nomen perdere fame. C’est a dire, mon 
ami: J’ayme meulz morir de fain que perdre le 
nom de bonne renommee. Dont pour conclure, mon 
ami, souvienne vous de ce dit qui dit: J’ay plus 
chier morir de fain que vouloir perdre ma bonne 
renommee. Et encores au propos de ce dit du Phi- 
losophe, le saige Thilon de la Cedemonye dit» 
Nobilis es genere, debes nobilis magis esse ; nobi- 
litas morum plus est quam progenitorum ; nobilitas 
generis mortem superare nequibit. C’est a dire, 
mon ami: Se tu es noble de ligne tu dois estre plus 
noble de vertus, car la noblesse des bonnes meurs 

vault trop mieulz que la noblesse des parens, et 
ne puet sa noblesse, tant soit elle grande ne puis- 
sant, surmonter la mort. Donques, par estre ce vray 
amoreux que je dy, vous eschieverez ce tres des- 
honneste pechié d’envie. Et se vous acompaigniez 
de celle tres glorieuse vertu de charité, qui est fille 
de Dieu, et qu’i’ nous a tant recommandee, comme 
dit est, serez net, quicte et sauvé au regart de ce 


_ pechieé. 

LA DAME. — Et quant au iiije pechié, qui est 
avarice, certes avarice ne vraies amours ne peuent 
loigier en un cuer ensemble. Et se l’avair, par quel- 
que cause, est amoureux, n’est point a croire que 
ce ne soit de meschant et vile chose, pour ne avoir 
cause de riens despendre. Mais le vray et loial 
amoreux ne contendra que a toute largesse hono- 
rablement servir sa dame et amours, pour soy tenir 
bien abilié, bien monté, et toutes ses gens, selon 
son estat. Et qui plus en fait qu’il ne puet, il en 
sera fol et mal content, car amours et dames d’on- 
neurs ne aiment nulz amoreux prodigues ne telz 
gens, mais ayment ceulz qui selon leur estat se 
gouvernent honnestement ; c’est assavoir, pour eulz 
monstrer en armes, en tournois, en joustes et en 
toutes nobles assemblees honnestement a _ leur 
pouoir sans folz despens, et qui de leurs biens 
donnent, pour Dieu, aux plus necessaires lieux, en 
ensuivant l’Evangile, qui dit; Beati misericordes 
quoniam ipst misericordiam consequentur. (Mathei, 
guinto capitulo.) C’est a dire, mon ami: Bien sont 
eureux ceulz qui sont misericors, car misericorde ilz 
ensuivront. Et ainsin que dit Periandus de Corin- 
the : Ut sis preclarus, non sis cupidus nec avarus, 
vix ut illi carus cupidus cunctis fit avarus. C’est a 

dire, mon ami: Afin que tu soies tres cler, ne soiez 
pas convoiteux ne avair, et eusses ja des richesses 
assez, car homme de telle condicion ne puet estre 
de nullui amé, ains est hays de tous. 


Et a ce s’acorde le Philosophe, qui dit : Furtum, 
rappina, fenus, fraudem, simoniam causat avaricia, 
ludum, periuria, bella ; radix cunctorum fit nempe 
cupido malorum. C’est a dire, mon ami, que ava- 
rice est cause de larrecin, de rappine, de usure, de 
fraude, de barat, de simonie, de parjuremens, de 
batailles, et en conclusion, de tous les mauls. Et a 
ce se accorde Bias de Prienne, qui dit ainsin : Plus 


[13] flet perdendo cupidus quam gaudet habendo ; et 

magis est servus cum plus sibi crescit acervus. 
C’est a dire, mon ami: Le convoiteux plus pleure 
en perdant qu’il ne se esjoyst en ayant; et plus 
amasse, et plus est sers et chetiz. Et sur ce dit 
saint Augustin que le cuer de Il’avaricieux est sem- 
blable a enfer, car enfer ne sceit tant angloutir 
des ames qu’il die « C’est assez,» et ainsin est i! 
de l’avaricieux, car se tous les tresors du monde 
estoient en son pouoir, jamaiz ne diroit qu’il en 
eust assez. Et a cest propos dit l’Escripture : Insa- 
ciabilis oculus cupidiin partem iniquitatis non sacia- 
bitur (Ecclesiastici xiiij’ capitulo). C’est a dire, mon 
ami: L’oeul du convoiteux est insaciable: il ne 
sera point saoulé en partie d’iniquité. Et tant d’au- 
tres auctoritez, mon ami, se trouveroient tres lon- 
gues a dire, que pour le departir me fault laissier. 
Dont, par ce, le vray amoreux, tel que je dy, pour 
acquerir la tres desiree grace de sa tresbelle dame, 
toutes les acomplist et laisse ce tres desplaisant 
pechié d’avarice et se acompaigne avec celle tres- 
doulce et tres amiable vertu de largesse, qui est 

amie de Dieu et honnoree du monde, et par ainsin 
est il sauvé. 


LA DAME, — Et quant au cinquiesme pechié, qui 
est de paresse, certes, mon ami, onques vray amo- 
reux ne fut paresseux, car les tresdoulz et amo- 
reux pensers qu’il a, jour et nuyt, pour acquerir 
la tresdesiree grace de sa tresbelle dame, ne le 
pourroit consentir. Car, soit pour chanter, soit pour 
dansser, sur tous les autres il est le plus diligent 
et le plus joieux, lever matin, dire ses heures, oir 


[v°] messe devotement, aler a la chasse et au gibier, la 


20 


30 


ou les pouacres d’amours sont a dormir, et lors 
fuit ce pechié et ensseut le dit du philosophe Epi- 
curus, qui dit: Ocia, vina, dapes caveas ne sit tibi 
labes ; vix homo sit castus requiescens et bene 
pastus. C’est a dire, mon ami: Eschieve oiseuse, 
superfluité de vins et de viandes, afin qu’en luxure 
tu ne soies soillié, car la personne oiseuse et bien 
repeue a grant peine puet garder chasteté. Et 
encores de ce meschant pechié de paresse dit saint 
Bernart: Vidi stultos se excusantes sub fortuna ; 
vix autem diligenciam cum infortunio sociabis ; sed 
minus infortunium a pigricia separabis. C’est a 
dire, mon ami: J’ay veus aucune folz eulz excuser 
sur fortune: a peine trouveras que un diligent 
puist estre infortuné, mais tousjours verrez que de 
paresse et de infortune seront tousdiz acompai- 
gniez. Et a ce propos dit encores saint Bernart : 
Revidere que sua sunt, quomodo sunt, summa pru- 
dencia est. C’est a dire, mon ami, que reveoir ses 
choses, quelles et comment sont, est souveraine 
prudence. Et ne dist pas seullement veoir ses cho- 
ses, mais reveoir; et ce reveoir s’entend que nul 
ne les puet trop veoir. Et a ce propos dit encores 


[14] 


10 


20 


JEHAN DE SAINTRE 25 


Atheus le poete, ou il dit: Ocia sunt junvenium 
menti plerumque venenum est juvenum pausa vicio- 
rum maxima causa. C’est a dire, mon ami, que 
Oisivetez sont tres souvent le venin de la pensee des 
josnes gens, car le repos des josnes est l’especiale 
cause des vices. Et a ce propos dit Seneques : 
Accidiam linque que dat mala tedia vite; tedia 
virtutis fuge nam sunt dampna salutis. C’est a dire, 
mon ami, laisse paresse, laquelle donne a la vie 
mauvais ennuy, et fui les ennemis des choses ver- 
tueuses. Et pour ce, mon ami, que les amoureux 
telz que je dy sont par telles vertus sauvez, haban- 
donnent ce tresvil et maleureux pechié de paresse 
pour eulx acompaignier avec la tres resplendissant 
vertu de diligence, vous prie que soiez de ceulz, et 
lors serez de ce maleureux pechié de paresse sauvé 
et quictes. 


LA DAME. — Et quant au vie pechié, qui est de 
gueule ou de gloutonnie, certes le vray amoreux 
nen a tant soit peu, que ce qu’il mangiie et boit 
nest que pour vivre seullement sobrement, ainsin 
que le Philosophe dit, que l’on doit seullement man- 
gier et boire pour vivre et non pas vivre pour boire 
et pour mangier, comme les gens pourceaux font. 
Et sur ce le saige Tales de Milesnes dit : Pone gule 
frenum ne sumas inde venenum ; Nam mal digestus, 
cibus exta sepe molestus. C’est a dire, mon ami, 
met le frain a ta bouche afin que par elle tu ne 
preines le venin, car habondance de viandes mal 
digerees sont au corps tres nuisables venins. Enco- 
res sur ce dit le saige Solon d’Athenes : Ne con- 
funderis numquam vino replearis ; vili diceris nisi 
vino te modereris. C’est a dire, mon ami: Tu ne 
soies jamais rempli de vin, afin que tu ne puisses 

[v’] estre confondu, car tu seras reputé a villain se tu 

ne faiz atrempence de toy au vin et du vin a toy. 
Encores sur ce propos de gloutonnie dit saint Gre- 
goire es Moralles que quant le vice de gloutonnie 
prent a seignorir la personne, elle pert tout le bien 
qu’elle a jamais fait. Et quant le ventre n’est retrait 
par droicte ordre de abstinence, toutes les vertus 
sont en lui noyees. Et sur ce dit saint Pol : Quorum 
_finis interitus : quorum Deus venter est ; et gloria 
in confusione eorum qui terrena sapiunt (Ad Phi- 
lippenses, iiij? capitulo). C’est a dire, mon ami, que 
la fin de ceulz qui assavourent les choses terrien- 
nes est la mort, desqueiz aussi font de leur ventre 
leur Dieu; et ceste leur gloire feront d’armes, 
d’amours et de corps leurs confusions. Si vous prie 
que ne soiez pas de ceulz, ains ensuivez le dit de 
Avicenes pour eschever tout ce, qui dit ainsin: Sic 
semper comedas ut surgas esuriendo ; sic eciam 
sumas moderate vine bibendo. C’est a dire, mon 
ami: mangiie tousjours en telle maniere que quant 
tu te leveras de la table ton appetit ne soit pas 
saoul, et aussi ton boire soit prins atrempeement. 
Dont par ainsi vivrez par cours de nature tres lon- 
guement et serez en la grace de Dieu au regart de 
ce pechié, aussi d’amours et de vostre dame, et par 
ainsin avrez laissié ce tres villain et deshonneste 
pechié de gueule, et vous acompaignerez avec la 
tres doulce vertu de abstinence, fleur de toutes ver- 
tus, et lors serez de ce pechié quictez et sauvez. 


[15] Et si vous donneray fin au sauvement des vrays et 

loiaulz amoreux touchant le vj® pechié mortel, qui 
est de gueule. 


LA DAME. — Et quant au vij® pechié qui est de 
luxure, vraiement, mon ami, ce pechié est au cuer 

du vray amant bien estaint, car tant sont grandes 
les doubtes que sa dame ne en perde, et preine 
desplaisir que un seul deshonneste penser n’en est 
en lui; dont par ainsin il ensiut le dit de saint 
Augustin, qui dit ainsi: Luxuriam fugito, en vili 
nomine fias ; carni non credas, ne Christum cri- 
mine ledas. C’est a dire, mon ami: fuy luxure, a ce 
que tu ne soies broillié en deshonneste renommee ; 
aussi ne croy point ta char, afin que par pechié tu 
ne blesses Jhesucrist. Et a ce propos encores se 
accorde saint Pierre l’Apostre, en sa_ premiere 
Epistre, ou il dit: Obsecro vos, tanquam advenas 
et peregrinos, abstinere vos a carnalibus desideriis 
quae militant adversus animam (Prima Petri, ij’ 
capitulo). C’est a dire, mon ami: Je vous prie 
comme estrangiers et pelerins que vous vous abste- 
nez des deliz charnelz, car ilz bataillent jour et 
nuyt a l’encontre de l’ame. 


Et a ce propos dit encores le Philosophe: Sex 


20 perdunt vere homines in muliere: Animam, inge- 

nium, mores, vim, lumina, voces. C’est a dire, mon 
ami, que l’omme qui hante les foles femmes pert 
six choses, dont la premiere est qu’il pert l’ame, 
la ij* Pangin, la iij* ses bonnes meurs, la iiij® sa 
force, la v® sa clarté et la vj® sa voix. Et pour ce, 
mon ami, fuiez ce pechié et toutes ses cierconstan- 
ces. Aussi, comme dit est, Cassidoire dit sur le 
Psaultier que vanité fist devenir l’ange diable et au 
premier homme donna la mort et le vuida de la 


, 30 bieneurté qui lui estoit octroyé, et que vanité est 


norrice de tous mauls, la fontaine de tous vices, la 
voie de iniquité, qui met l’omme hors de la grace 
de Dieu. ; 

Et a ce propos dit David en son Psaultier en 
parlant a Dieu : Odisti observantes vanitates super- 
vacue (Psalmus xxx°). C’est a dire, mon ami: 
Tu, mon seul Dieu, as hey et hez tous ceulz qui 
gardent vanitez. Et tant de autres auctoritez ont 
escrips les sains docteurs de sainte Eglise, et, qui 
plus est, les philosophes, les poetes et autres saiges 
payens qui encores n’avoient senti par vraye 
cognoissance la tres sainte et tres amoreuse grace 

10 de nostre vray Dieu, le Saint Esperit, qui ont ce 
pechié tant blasmé que les escriptures en seroient 
tres longues a reciter, desquelles je me veul passer, 
pour ensuir le surplus, fors seullement du dit que 
Boece sur ce dit: Luxuria est ardor in accessu, 
fector in recessu, brevis delectacio corporis, et 
anime destructio. C’est a dire, mon ami, que luxure 
est ardeur a l’assembler, puantise au departir, 
briefve delectacion du corps, et de l’ame destruc- 
cion, 


20 Et pour ce, mon ami, que ce peché est si tres 
deshonneste, le vray amoreux, comme j’ay dit, pour 
doubte que sa dame ne en preyne desplaisir, pour 
acquerir sa grace, a tout pouoir le fuit. Et se par 
vive contrainte de amors aucunement il y encheoit, 
tant, tant et si tres tant sont les angoisseuses pei- 

[16] nes et dengiers par les grans perilz qui s’en peuent 
ensuir, que les tres angoisseux cuers des loyaus 
amans ont a souffrir, que ce ne leur doit point 
estre compté a pechié mortel. Et se aucun pechié 

30 y a, vraiement il doit bien estre estaint par lesdictes 
peines que ilz en ont tant a souffrir. Dont par 
ainsin je puis bien dire que le vray amoreux, tel 
que je dy, de ce mortel pechié et de tous les autres 
est quicte, franc et sauvé. 

LA DAME. — Et quant au sauvement du corps que 
jay dit que le vray amoreux tel puet estre sauvé 
en ame et en corps: aprés le sauvement des sept 
pechiés mortelz qui touchent a l’ame je vous diray 
le sauvement du corps, et par pluseurs facons, dont 
le premier est sur le fait d’amours. Le vray et loial 
amoreux qui est gentil homme, sain et net de sens 
et de corps et qui jour et nuyt tent a l’amoreuse 
queste et grace de sa tresbelle dame et par les 
vij facgons contraires aux sept pechiés mortelz, si 
comme j’ay dit, laquelle dame sera quant a honneur 
la non pareille des autres — je appelle toutes 
dames, car toutes sont dames en amours — pre- 
nons qu’elle n’ait jamais volunté d’amer lui ne 
autre par amours, si veullent nature, droit et rai- 
son que elle l’en doit trop mieulz amer, priser et 
honnorer, et tellement que de son bien, de son hon- 
neur et de tout son avancement elle en sera joyeuse, 
et, par contraire, doulente de son desplaisir, quel- 
que dame qu’elle soit. Et lui pour quelque gentil 
homme qu’il soit, tel que j’ay dit, de ses biens a 
son besoing ne lui fauldra jamais, ou elle de nature, 
autrement seroit villaine, ingrette et digne d’estre 
bannie de toutes gens de bien et puis gectee ou 
tresgrant et puant abisme du pechié de ingratitude 
en ame et en corps, combien que jamais n’en oy 
parler de nulle qui telle fust. Et par ainsin le vray 
amoreux qui est sauvé en ame se puet ainsi sauver 
en corps. 


LA DAME. — Et quant au surplus, touchant l’autre 
sauvement du corps, le vray amoreux gentil homme 
qui n’est point ordonné ne disposé aux estudes des 
tres prudentes et saintes sciences de theologie, des 
decrez, des loys ne autres estudes de science, fors 

que a la tres noble et illustre science et mestier 
des armes, auquel pour acquerir honneur et la tres 
desiree grace de sa tresbelle dame, quant il y est, 
ce est cellui qui se monstre et qui se presente le 
premier, et fait tant que entre les autres il est 
nouvelles de lui. Et quant il est a la messe c’est le 
plus devot, a table le plus honneste, en compaignie 
des seigneurs et des dames le plus avenant, de ses 
oroilles nul villain mot escouter, de ses yeulz un 
-faulz regart, de sa bouche un deshonneste parler, 
de ses mains nul faulz serement ne atouchement, 
de ses piez en nul deshonneste lieu aler. Que vous 
diroie j¢? Il sur tous sera le mieulz condicionné, 
et en faiz d’armes a son pouoir le mieulz et le plus 
nouvellement armé, monté et abillié. 


Et pour amour de sa dame sera armez a cheval 
et a pié, et ja soit ce que on pourroit dire que ses 
armes sont faiz de vanité qui sont par lEglise 
deffendues, ainsin que aux decrez est escript, qui 
dient ainsin comme j’ay oy racorder; et premier 
ou il dit: Et alibi non temptabis Dominum Deum 
tuum. Car on veult savoir se Dieu aidera a cellui 


{17] qui a bon droit. Item: Predestinaciones xxiij+, 

questione quarta, ou experience et droit ne permet 
ce fait. Encores veul prouver que c’est pour temp- 
ter Dieu, car les clers dient que demander chose 
contre nature est pour miracle ou pour tempter 
Dieu. Et puis « De Purgatione Vulgary » per totum, 
in capitulo «Consuluisti» secunda, questione 
quinta. Item : capitulo « Predestinaciones » vice- 
sima tertia, questione quarta, et notabiliter in 
capitulo « Gloriosus de veneracione sanctorum, » 
libro sexto. Item: codice «Ut nemo in propria 
causa sua jus sibi dicat,» per totum ; Codice « De 

Gladiatoribus tollendis,» lege una, libro xj’. Et 
des autres decrez sans nombre deffendens tous 
gaiges de bataille, et ces armes que je dy. 


Mais les empereurs, les roys et les autres prin- 
ces terriens, selon leurs drois et leurs coustumes 
de seignories temporelles, telles batailles ont 
ordonnees et maintenues en cas que la chose le 
requiere. Et de ceste question fut un grant debat 
entre le Saint Pere pape Urbain, v° en celli nom, 
et le bon roy Jehan de France de un gaige de 
bataille que il tint de deux chevaliers, l’un francois 
et l’autre anglois, a Villeneuve d’Avignon, et com- 
bien que le pape voulsist garder les drois des 
decrez, commanda et fist mectre cedules par toutes 
les portes des eglises que personne sur peine d’ex- 
communicacion ne alast veoir ceste bataille. Et non 
pourtant le tres crestien roy, pour garder ses pre- 
vileiges roiaulz, ne s’en voult point detenir et voult 
user des loys des princes temporelz qui dient 
ainsin: Leges de pa., et eius pairapho « Si quis 
homines ;» eadem lege «Et una re.,» parapho 
« Si quis alium.» Lege lombarda que incipit « Si 
quis, » parapho ult®. Lege lombarda « De const.,» 
et lege «Similiter,» parapho ult’. In lombarda 
« De omicidio,» lege «Si quem.» In lombarda 
« De pariti.,» lege ultima. In lombarda « De omi- 
cidio,» lege «Liber homo.» In.lombarda « De 
fur.,» lege «Si quis alium.» In lombarda « De 
adulterio, » lege tercia. 


Et maintes autres sur ce fait de batailles par 
querelles, les loys qui se dient lombardes les per- 
mectent grandement et en pluseurs facons. 

Toutesfoiz, au jour d’uy elles sont moult deffen- 

dues par l’ordonnance du tres crestien roy le bon 
roy Phelippe desquelles au jour d’uy nous usons ; 
c’est assavoir par quatre choses seullement et pour 
nulle plus. La premiere cause est qu’il soit chose 
notoire, certaine et evidente que le malefice soit 
advenu, et ce signiffie la clause ou il appera evi- 
denment omicide, traison ou autre vray semblable 
malefice par evidente suspection. La secunde cause 
est que le cas soit tel que mort naturelle s’en doye 
ensuir, excepté cas de larrecin, a quoy gaige ne 
chiet point, et ce signiffie la clause par quoy peine 
de mort ne doit ensuir. 


La tierce cause est que nul ne puet estre pugny 
autrement que par voye de gaige, et ce signiffie 
la clause de murdre ou de traison reposte, si que 
cellui qui l’avroit faite ne se pourroit deffendre que 
par son corps. La quatrieme est que cellui que on 


[18] veut appeller soit diffamé du fait par indices ou 

presumpcions semblables a verité, et ce signiffie la 
clause des indices. 


Mais ja soit ce que ces gaiges de bataille soient 
ainsin deffendus et reservez pour les clauses que 
lEglise et decrets ont ordonné, les ungs pour les 
pechiés de tempter Dieu, les autres de vanitez, le 
vray amoreux, retournant a mon propos, ne le fait 
pour nul de ces deux pechiés, fors seullement pour 
acroistre son honneur et sans querelle ne le pre- 
judice de nullui. Car je respons pour lui que a 
lentrer des armes il ne vouldroit le mal ne des- 
honneur de cellui a cui il les feroit, autant que le 
sien. Et de ce en doit requerir Dieu en aide et en 
tesmoing, dont en tant qu’il touche a lui et que 
Dieu le veulle mieulz oir, il voist confez et repen- 

tens pour les perilz qui s’en peuent ensuir des 
seremens que ilz font; et des serimonies je me 
passe pour abregier. 


Mais quant le vray amoreux part de son pavillon 
tout armé comme il doit estre, garny de sa 
pavesme et de tous ses bastons que sur lui il doit 
porter, lors fait le grant signe de la croiz, puis 
baise sa banerolle; et lors on lui baille en sa 
destre main sa lance ou son espee de giet pour 
offendre et soy deffendre au mieulz qu’il puet. Et 
la est assis sur l’escabel, ou sur ses piez, jusques 
a l’appel ou dit du juge ou mareschal du champ. 
Alors ce vray et loial amoreux desmarche et se 
part hardiement et fierement, semblant que doye 


[v°?] tout mangier, et fait aussi sur sa garde ses pre- 

miers cops mesureement et actrempeement, ainsin 
que dit Valerius Maximus en son vjé livre, ou 1 
dit que c’est grant blasme au duc de la bataille ou 
combateur de dire ‘Je ne cuidoie pas qu’il feist 
ainsin, car entre toutes les choses qui se concluent 
et finissent par fer, comme font les batailles, qui 
sont les plus perilleuses, car nul pour les amender 
ne les puet refaire deux foiz, et semblablement 
des faiz de guerre qui se doivent conclure et puis 
conduire par bon, meur et sain conseil, et a ce 
conferme Vegesse en son premier livre de |’Art 
de Chevalerie, ou il dit : ‘ceulz qui errent en toutes 
choses sans raison, tout ce puet amender fors que 
es erreurs des desordonnees guerres et batailles, 
ausquelz n’est nulz qui s’i peust opposer, car la 
peine incontinent ensuit son mesfait’. 

Et pour ce, mon ami, le saige, vray et loial amo- 
reux est et doit estre en tous ses faiz et ditz 
ordonné et mesuré. Et ce sont ceulz qui communé- 

ment, ja soit ce qu’ilz ne soient de corps ou de 
gens d’armes les plus fors ou puissans, occient 
souvent les batailles et soubsmectent les armigeres 
guerres et les corps, en ensuivant le dit du Saige 
qui dit, comme est dit devant: Malo mori fame 
quam nomen perdere fame. C’est a dire, mon ami: 
j’ayme trop mieulz morir de fain que perdre bonne 
renommee. Et encores ce parfait amoreux, a tous 
ceulz qui bien lui ont fait ou feroient, fust en 
conseillier, en chastoy, ou en dons, il ensuit tous 
les jours le dit de Aristote qui dit : Diis parentibus 
et doctoribus non possumus reddere equivalens. 
C’est a dire, mon ami, que aux dieux, aux parens 
— est entendu que a Dieu, aux peres, meres et 
autres de son sang — et amis de doctrine jamais 
ne pourroient rendre l’equivalent des biens qu’ilz 
nous ont faiz. 


LA DAME ENCORES. — « Ores, mon ami, je vous 
ay remonstré et dit beaucop de choses, si prie a 
Dieu que tout ou la plus grant partie vous doint 
bien avoir oy et retenu. Qu’en dictes vous ? Vostre 
cuer se sent il assez par temps avenir puissant de 
ce faire? Or me dictes vostre entencion. » 


L’ACTEUR. — Et quant Madame eust ses parolles 
ainsin finees, Saintré, comme enfent et tout esprins 
de tant de belles doctrines, ne respondit riens. Lors 
elle lui dist: « Et! beau sire, qu’en dictes vous ? 
Avriez vous cuer de faire ainsin?» Alors le pou- 
vre conjuré, en levant ses yeulz sur elle, en basse 
voiz ly dist: «OY bien, ma dame, volentiers. » 
— «Feriez, mon ami?» — « Ma dame, oy, de bon 
cuer. Mais qui est la dame telle que vous dictes, qui 
vouldroit mon service, et amer un tel que je suis ? » 

— «Et pour quoy non?» dist Madame, « n’estes 
vous pas gentil homme? n’estes vous pas beau 
josne filz? ne avez vous yeulz pour regarder, 
oroilles pour oir, bouche et langue pour parler, 
bras et mains pour servir, jambes et piez pour 
aller, cuer et corps pour acomplir et loialment 
vous employer a ce qu’elle vous vouldroit comman- 


{v°] der? » — «Ma dame, si ay.» — « Et donques, » 

fist elle, « pour quoy ne vous aventurez vous ? 
Cuidiez vous que, pour quelque bien qui soit en 
vous, il soit dame qui ayme tant soit peu son hon- 
neur que de la servir elle vous doye prier — com- 
bien que aucunes sont tant constraintes par amours 
que force leur est de monstrer doulcement le bon 
vouloir que elles ont, et par ce donnent facon de 
proceder ? Et donques pourquoy ne vous aven- 
turez vous? Car tant plus sera la dame de bien, 
ja soit ce que elle honnestement se delivre de vous, 
si vous en prisera elle mieulz. » 


SAINTRE. —- « Ma dame, j’avroie aussi chier 
morir que de moy offrir et estre reffusé, et puis 
estre mocqué et farsé, ainsin comme d’autres ont 
esté, que j’ay oy dire. Et pour ce, ma dame, me 
vault mieulz estre tel que je suis.» Et quant 
Madame Vloist ainsi parler et par raison, et qu’il 
nentend pas ou elle veult venir, lors ne se peust 
tenir de son cuer descouvrir, et lui dist: 


LA DAME. — «Or ¢a, comme bon crestien et 


-gentil homme que vous estes, vous me promectez, 


sur Dieu, sur vostre foy de crestien et sur vostre 
honneur —- cy n’a que vous et moy qui nous 
puisse oyr — que, de chose que je vous die, a 
personne qui puisse vivre ne morir, par quelque 

facgon que ce soit, vous ne direz, descouverrez ne 
ferez savoir ce que je vous diray presentement ne 
autrefoys, et que ainsin de vostre main a la mienne 
le me promectez ? » — « Oyl,» dist il, « ma dame, 
sur ma foy. » 


LA DAME. — Alors Madame lui dist: « Or ¢a, 
Saintré, se je estoie celle que vous ay dit, et vous 
vousisse pour moy loialment servir vous faire des 
biens et a grant honneur pervenir, me voldriez vous 
obeir ? » 


L’ACTEUR. — Le petit Saintré, qui en service de 
seulle dame d’amours onques n’avoit eu pensee, ne 
sceust que dire fors soy agenoillier, et dist: 
« Ma dame, je feroie tout ce que me vouldriés com- 
mander.» — «Et ainsin, de vostre main en la 
mienne, vostre foy me promectez?» — Oil, par 
ma foy. Et par ma loiaulté, ma dame, ainsin que je 
le vous prometz le tiendray, et feray tout ce que 


vous me vouldrez commander. » — « Or vous levez 
et entendez bien mes parolles et les retenez. 
LA DAME. — « Tout premiers je veul et com- 


mande que sur toutes choses vous amez Dieu de 
tout vostre cuer selon les commandemens de Sainte 
Eglise, au mieulz que pourrez et savrez. Encores 
veul et vous commande que aprés Dieu vous amez 
et servez la benoite Vierge Marie sur toutes autres 
choses le mieulz que vous pourrez et savrez. 
Encores veul et vous commande que amez et vous 
recommandez a la tresbenoite vraye croiz sur 
laquelle pour nous sauver Nostre Seigneur fut 
mort et passionné, que est nostre vray signe et 
deffense a l’encontre de tous nos ennemis et mau- 


[v°] vais esperilz. 

Encores veul et vous commande que tous les 
jours de quelque Pater noster ou autre oroison 
vous servez et vous recommandez a vostre bon 
ange auquel Nostre Seigneur a donné le comman- 
dement et garde de l’ame et du corps de vous, qu’il 
vous conduise, garde et deffende, se par vous n’est, 
et qu’il soit a vostre vie et a vostre mort. 


Encores veul et vous commande que aiez Saint 
Michiel, Saint Gabriel, ou aucun autre ange, sains 
ou saintes de paradiz en vostre cuer a tous les 
jours, afin qu’ilz soient envers Nostre Seigneur et 
Nostre Dame vos advocas, procureurs et embassa- 
deurs, ainsin que ont communement_en la court des 
roys et autres grans seigneurs ceulz qui ne les 
peuent veoir ne a eulz parler. 


Encores veul et vous commande que les dix com- 
mandemens de la foy a vostre pouoir vous accom- 
plissez et gardez, si les vous declareray. Premie- 
rement, tu ne aoreras nulles ydoles, ne nulz faulz 
dieux. Tu ne jureras point le nom de Dieu en vain. 
Tu garderas les diemenches et festes commandees. 
Tu honnoreras pere et mere. Tu ne feras point 
omicide. Tu ne feras point adultere. Tu ne feras 
point larrecin. Tu ne feras point faulz tesmoinaige. 
Tu ne desireras ou convoiteras la femme de ton 
prouchain. Et si ne convoiteras point l’autruy. 


LA DAME. — «Encores veul et vous commande 
que totalement vous creez les xij articles de la foy, 
qui sont vertus theologiennes, meres au bon esperit, 
ainsi que dit Cassidoire en l’exposicion du Credo, 
que foy est la lumiere de l’ame, la porte de paradis, 
la fenestre de vie et le fondement de salut pardu- 

rable, car sans foy ne puet nul a Dieu plaire. Et 
ace propos dit saint Pierre l’Apostre: Sine fide 
est impossibile placere Deo. (xj° cap’). C’est a dire, 
mon ami, que sans avoir foy il est impossible que 
nul peust plaire a Dieu. 


Dont les vj articles regardent la divinité de Dieu 
le pere, et les autres vj la humanité de Jhesucrist, 
lesquelz vj appartenens a la divinité de Dieu le pere 
sont tieulz: Croire en Dieu le pere tout puissant, 
createur du ciel et de la terre. Croire en son vray 
filZ et homme Jhesucrist, nostre vray sauveur. 
Croire en Dieu le saint Esperit, vray zel et amour 
de Dieu le pere a Dieu le filz, et de Dieu le filz a 
Dieu le pere. Croire en la Sainte Eglise et a ses 
commandemens. Croire en la communion des sains 
et en la remission des pechiés. Croire en la gene- 
rale resurrection de la char et de la vie pardurable. 


Et les vj appartenens a l’umanité de Jhesucrist 
sont tieulz : Croire que la seconde personne de la 
Trinité, c’est a savoir que Jhesus le filz de Dieu le 
pere fut conceu du Saint Esperit et nez de la Vierge 
Marie. Croire qu’il fut crucifiez, mort et ensevely 
dessoubz Ponce Pilate. Croire que incontinent qu’il 


[v°] fut mort il descendi aux enfers pour delivrer les 


30 


sains prophetes et justes personnes qui la estoient. 
Croire que au tiers jour il resuscita par sa propre 
puissance de mort a vie. Croire que xL jours aprés 
qu’il fut resuscité il monta es cielz en corps glorific, 
et que la siet a la destre de Dieu le pere. Croire 
que il venra jugier les vifz et les mors au tres 
espouantable jour du jugement. 

Encores veul je et vous commande que es vij 
dons du Saint Esperit vous devez croire et obeir ; 


Io 


[22] 


30 


JEHAN DE SAINTRE 39 


c’est assavoir : le don de paour, le don de pitié, le 
don de science, le don de force, le don de conseil, 
le don d’entendement, le don de sapience. Encores 
veul et vous commande que les huit beatitudes 
veulliez ensuir et croire, et premiers pouvreté d’es- 
perit, debonnaireté de cuer, pleurs de voz pechiés. 
et des autres, desir d’execucion de vraie justice, 
estre en cuer piteux et misericors, avoir purté d’es- 
perit, paix a chascun, et estre pacient. » 


LA DAME. — « Encores veul je et vous commande 
que les sept vertus principales soient en vous, dont 
les trois sont divines, les quatre sont morelles, 
dont les trois qui sont divines sont foy, esperance, 
charité, et les quatre morelles sont prudence, 
actrempence, force et justice. Encores veul et vous 
commande que es quatre douaires du corps vous 
vous delictez, c’est assavoir en clarté, en subtilité, 
en agillité, en passibilité. Encores veul je et vous 
commande que les sept euvres de misericorde espi- 
rituelles soient toujours en vous, c’est assavoir 
les ygnorans enseignier, les defiaillans corrigier, 
les errans et desvoiez adressier, les vices d’autruy 
celler, les injures supporter, les desconfortez con 
soler, et pour tous les pecheurs prier. Encor veul 
et vous commande que les autres sept euvres de 
misericorde corporelles vous acomplissez, et tout 
premiers repaistre les effamez, abruver ceulz qui 
ont soif, herbergier les pouvres, vestir les nuz, 
visiter les malades, racheter les prisonniers, ense- 
velir les mors. Et sur ce dit saint Gregoire en 
lepistre A Nepontiam: Je ne suis point souvenant 
avoir leu ne oy parler que nul soit mort de male 
mort qui ait voulentiers acomplies les euvres de 
misericorde, car misericorde a tant d’intercesseurs 

qu’il est impossible que les prieres de pluseurs ne 
soient essaucies. Et a ce propos dit Nostre Sei- 
gneur en l’Evangile: Beati misericordes quoniam 
ipsi misericordiam consequentur. (Mathei, v° cap°). 
C’est a dire, mon ami, bien sont eureux ceulz qui 
sont misericors, car ilz ensuivront misericorde. 


Encor veul et vous commande que fermement 
vous creez les vij sacremens de l’Eglise; c’est 
assavoir: au saint baptisme, en la sainte confir- 
macion, en la vraie penitence, au tres saint sacre 


‘ment de l’autel, aux saintes ordres, au saint ordre 


de mariaige, et en la saincte unction. Encores veul 
et vous commande que atout vostre pouoir vous 
gardez de cheoir en aucuns des sept pechiés mor- 
telz: et premiers d’orgueil, de envie, de avarice, 
de paresse, de glotonnie, de yre, de luxure. 


LA DAME. — « Encore veul et vous commande que 
bien vous gardez de ancheoir ne tumber, pour chose 
qui vous puist advenir, en nul des sept pechiés 
contre le saint Esperit, c’est assavoir de desespe- 
racion, de presumpcion, de impugnier verité, de 
endurcir en pechié, de envie fraternelle, de lesion 
de charité, de desesperacion finale de penitence. 
Encor veul et vous commande que les sermons et 
les services de Sainte Eglise quant vous pourrez 
les oiez, et pour abregier tout ce que Sainte Eglise 
veult et commande, quoy que nul dye, vous obeis- 
sez. Encore veul et vous commande que a l’entree 
et ou mylieu de Caresme, a Pasques, a Pente- 
couste, aux cing festes de Nostre Dame, a la Tous- 
saint et a Noél vous confessez et que querez bon 
medicin de l’ame, ainsin que querriés pour la gari- 
son du corps. 

Encor veul et vous commande que pour quel- 
conques compagnie de roy, de royne, de seigneurs 
et de dames, ou que vous soiés, soit par champs, 
par villes, par maisons, quant vous verrez les 
ymaiges de Nostre Seigneur, de Nostre Dame, en 
quelque facon qu’ilz soient, — aussi de la croiz, 
des anges, des sains et saintes ausquelz aiez 
vostre devocion — que pour honte du parler ne du 
penser de gens vous ne laissiés a oster vostre 
chapperon, chappel ou barrecte de sur vostre chief 
se vous l’y avez, et si non que de vostre cuer les 
saluez. Et le semblable soit il des pouvres qui vous 
requerront aumosne, se vous pouez, et si non, que 
en vostre cuer au mains vous en deullez et en 
appelez Dieu a tesmoing, et se de ce faire pour la 
honte des gens vous laissiez, vous pechiés mortel- 
lement, tout ainsi que faisiez par vaine gloire et 
vanité du monde. » 


LA DAME ENCORES. — « Encores veul et vous com- 
mande que quant vous serez grant et que suivrés 
les tres nobles faiz d’armes, comme les hommes 
de bien font qui sont es batailles par mer, par 
terre, COrps a corps, OU en compaignies, en ren- 
contres, en mynnes, en saillies, en eschielles, en 
barrieres, en escarmuches ou autrement, vous 
n’obliez pas ceste tres sainte beneicon que Nostre 
Seigneur dist a Moyse pour le dire a Aron son 
qui estoit grant presbtre de la loy, pour beneir les 
filz de Ysrael, si comme dit la Bible ou livre des 
Nombres et au _ xiiij¢ chappitre: Benedicat tibi 
Dominus et custodiat te. Ostendat faciem suam tibi 
Dominus et misereatur tui. Convertat Dominus vul- 
tum suum ad te et det tibi pacem. Car ceste benei- 


42 ANTOINE DE LA SALE 


con partant de la vraye bouche de Nostre Seigneur 
me semble estre plus loable et plus proffitable que 
nulle que je saiche, et pour ce la vous recommande 
au lever et au couchier de vostre lit. 


Mais il me semble que vous en la disant en ceste 
facon beneirez les autres et non pas vous, pour 
ce me semble que en faisant sur vous le signe de 
la croix devez dire, c’est assavoir : Benedicat michi 


{[v°] Dominus et custodiat me. Ostendat faciem suam 
10. michi Dominus et misereatur mei. Convertat Domi- 

nus vultum suum ad me et det michi pacem. Et 
puis faites ce que devrez faire liement, car ja mal 
ne vous en pourra venir. Laquelle beneig¢on mon- 
seigneur Saint Francois dist a frere Lyon son com- 
paignon, tempté de aucune diabolique temptacion, 
laquelle onques puis ne lui vint. » 


LA DAME. — « Encore veul et vous commande que 
quant vous serez grant et irez aux fais des armes 
et aux batailles et quant vous serez seigneur de 
voz ennemis et que serez temptez de vengence ou 
de cruelle chaleur, qu’il vous souvienne des paroles 
que Dieu dist ou premier livre de la Bible, in 
Deutronomii : Quicunque fuderit sanguinem huma- 
num fundetur et sanguis illius. Encores dist il en 
sa Passion: Qui gladio percutit gladio peribit. 
Encores dist il a David: Non edificabis michi 
domum quia vir sanguinium es. Encores dist il par 
la bouche de David: Virum sanguinium et dolo- 
sum non dimidiabunt dies suos. C’est a dire, mon 
ami, que hommes de sang ne verront ja la fin de 
leur aige. Et dit, mon ami, cy devant que qui de 
coustel tue de coustel sera tué. Encores dist il: 
Virum sanguinium et dolosum  abhominabitur 

Dominus. C’est a dire, mon ami, que l’omme a 

[24] sang et malicieux est abhominables a Nostre Sei- 
gneur. Encores dist il par la bouche de David: 
Si occideris, Deux, peccatores, viri sanguinum 
declinate a me. C’est a dire, mon ami: Si tu tues 
les pecheurs de Dieu, le sang des hommes se 
declinera a moy. 


Et tant d’autres pitiez et misericordes nous a il 
commandees et monstrees en sa propre personne, 
1o dont toutes les Escriptures en sont plaines, que trop 
seroit longue chose a plus grant clerc les vouloir 
toutes reciter. Et pour ce, mon ami, tant de ce tres 
inhumain pechié comme de tous les autres veul et 
vous commande que vous gardez a tout pouoir de 
offendre Dieu, Nostre Dame et la court de paradiz, 
et prendre exemple aux tres belles parolles de 
Seneque, qui estoit payen, qui dit: Si scirem deos 
ygnoscituros et homines ygnoraturos, non tamen 
dignarer peccare propter vilitatem ipsius peccati. 
zo C’est a dire, mon ami, se je savoie les dieux ne 
avoir point de cognoissance et que tous hommes 
fussent ygnorans, si ne doigneroye je pechier pour 
la grant vilté qui est de pechier. Or advisez don- 
ques, mon ami, de cestui Seneque qui estoit paien 
et tant abhominoit les vices et pechiez, dont les 
devons nous bien abhominer, qui sommes par vray 
baptisme en la tres sainte foy de Jhesucrit. Les- 
quelles choses veul et vous commande que faites 
vostre pouoir d’acomplir. 


30 LA DAME ENCORES. — « Et quant au surplus qui 

2 touche vostre personne, je veul et vous commande 
[v°] que tous les matins quant vous leverez et tous les 
soirs quand vous coucherez vous vous signez en 

faisant le signe de la croix bien parfaitement, et 
qu’elle ne soit ne par tors ne par biaiz ainsin que 
vous ay dit et que ces diaboliques caractes sont, 
et a Dieu et a Nostre Dame et a la vraye croiz et 
a vostre bon ange et a tous sains et saintes voz 
advocas vous recommandez. Et assez matin vous 
levez et habilliez le plus joieusement et honeste- 
ment que vous pourrez et sans grant bruit. Et 
quant serez en vostre pourpoint lassiez et vos 
chausses bien nectes et bien tendues et voz solers 
bien nez, lors vous pignez, voz mains et vostre 


face lavez uis nectiez vos ongles et s’il est 
» Pp g 


besoing, les roigniez, et lors signez vous et faites 
vostre robe cuillir. 


Et quant serez tout abillié, a lissir de vostre 
chambre faites le signe de la croix, et a Nostre 
Seigneur et a Nostre Dame, a vostre bon ange et 
a tous sains et saintes vous recommandez et faites 
ce que dist saint Augustin qui dit: Primo querite 
regnum dei. C’est que avant nulle euvre, quele 
qu’elle soit, a l’eglise vous en alez et prenez de 
leaue benoite, puis a la messe se la trouvez, et si 
non, devant la figure et remembrance de Nostre 
Seigneur a genoulz vous mectez, et aussi a Nostre 
Dame, et a jointes mains, sans regarder ¢a ne la, 
faites voz prieres et oroisons de tout vostre cuer, 
non pas a eulz mais pour l'amour de Cellui qui 
est es cielz. 


Et puis en la chambre de parement vous en alez 
et la avec les autres chevaliers et escuiers actendez 
tant que monseigneur le roy et madame la royne 
ou lun d’eulz voisent la messe oyr, et aussi les 
convoiez, et se vous n’avez oy messe, lors a genoulz 

[25] vous mectez et sans nulle part regarder, fors advi- 
ser que ne soiés devant quelque seigneur ou dame, 
chevalier ou escuier, que par honneur voist devant 
vous, et aussi ne vous mectez pas ou nombre des 
varlez, car de tous estas le moien est le meilleur, 
ainsin que dit le Philosophe en ses Ethiques ou il 
dit: Virtus consistit in medio. C’est a dire, mon 
ami, que la vertu consiste es choses moyennes. Et 
le versifieur sur ce dit: Medium tenuere beati. 

1o C’est a dire, mon ami, que les gens qui ne cerchent 
monter trop hault et sont contens de raison, ils 
sont benoiz. Et la honnestement et de bon cuer 
oyant messe dictes voz heures, et puis Monsei- 
gneur et Madame honnestement reconvoiez, et se 
vous avez fain ou soif alez sceurement desjuner et 
ligierement, actendant le disner. Mais que ce ne 
soit par glotonnie de boire ou de mengier, fors 
seullement, ainsin que j’ay ja dit, que le Philo- 
sophe dit que l’en doit seullement mangier et boire 

20 pour vivre et non pas vivre pour boire et pour 
mangier ; et est bien vray le commun dit des mais- 
tres, que la gueule tue plus de gens que les cou- 
teaulz ne font. 


Et encores vous deffens que ne soiez noiseux 
ne menteur ne rapporteur de choses mal dites dont 
nul mal s’en puist ensuir. Cassidoires dist ou 
livre des loanges saint Pol que la condicion de 
mauvaitié est telle que d’elle mesmes ou elle n’a 
nulz contredisans si dechiet elle et se publie a 

30 l’apparant de tous, mais au contraire est la condi- 
cion de verité, car elle est si tres estable et si 
ferme que tant plus a de contredisans se eslieve 

tv] elle plus et croist. Et a ce propos dit la sainte 
Escripture : Super omnia veritas (Secundum Esdre, 

itj’ capitulo). C’est a dire que verité est sur toutes 
choses. Et pour ce, mon ami, soiez tousjours ferme 
et veritable et fuiez la compaignie des bourdeurs 
et des rumoreux, car trop perilleuses gens sont. 


Aussi, que soiez loyal de bouche, des mains, et 
servir chascun a vostre pouoir sans desservir et 
sans nul service reprouchier, suivez la compaignie 
des bons, oez et retenez leurs parlers, soiez hum- 
ble et courtois ou que vous soiez, sans vous venter 
ne trop parler, ne aussi estre muet, car le pro- 


-verbe dist que pour trop parler, et estre mus, puet 


ou bien estre fol tenus. Gardez vous bien que 
dame ou damoiselle ne soit blasmee pour vous, ne 
quelque autre femme, quelle qu’elle soit; et se 
vous trouvez en compaignie que l’en en parle des- 
honnestement, montrez par vostre gracieux parler 
qu’il vous en desplait, et vous en partez. » 


LA DAME ENCORES. — «Encores veul et vous 
commande que des pouvres soiés piteux, et ne 
diffamez autrui pouvreté, et, selon vostre puis- 
sance, de voz biens leur departez et vous sou- 
vienne du dit de Albertus qui dit: Non tua clau- 
datur ad vocem pauperibus auris. C’est a dire, mon 
ami, que tes oreilles ne soient pas closes a la voix 
des pouvres gens. Encores veul et vous commande 
que se Dieu vous avoit par les dons de fortune 
en aucun hault estat monté, que bien vous gardez 
de non oblier les tres glorieuses et pardurables 
richesses des cielz, pour celle de ceste tenebreuse 
et transsitoire vie. Sur ce vous avons ja dit sur le 
dit du versifieur qui dit ainsin: Quando dives 
moritur, in tres partes dividitur ; caro datur vermi- 
bus, percuniam parentibus, animam demonibus nisi 

Deus miseretur. C'est a dire, mon ami, que quant 
le riche sera mort, lui et ses biens seront partis, 
et premiers la char sera donnee aux vers; son or, 
son argent et ses bagues et tout ce qu’il a a ses 
parents ; et son ame aux diables se Dieu de sa 
grace n’en a mercy. Et a ce propos, mon ami, 
souvienne vous de ce tresbel dit de Aristote, qui 
dit ainsin : 
Vir bone que curas res villes et res perituras, 
Nil proffituras dampno quandoque futuras 
Nemo diu manssit in crimine, sed cito transsit 
Et brevis atque levis in mundo gloria que vis. 


C’est a dire, mon ami, que Aristote en Generale 
Doctrine dit: O tu homme qui par aventureuse 
force te esforces de monter es haulz estas de gloire 
et de richesses, prens garde que par tes mesmes 
forces tu ne soies trabuchiés en bas, car onques 
nulle esforceuse haultesse ne fut sans grant peril, 
et quant tout est fait, et qui pis est, il faut morir. » 


LA DAME. — «Encores veul et vous commande 
pour vous recorder que en vostre grant prosperité 
il vous souvienne du dit de Seneque en son darrain 
livre des Benefices et ou xxje chappitre ou il dit 
de ceulz qui sont levez es haulz estas, qu’i’ n’ont 
de rien plus grant besoing fors que on leur die 
verité ; et sur ce ensuit sa sentence sur les envies 
et grans debas qui sont es cours aux grans sei- 
gneurs, a qui leur pourra mieulz complaire et plus 
soubtilement flater. Et de ce est escript en Poli- 
tique, au tiers livre et au ix® chappitre, que le 
flateur est ennemy de toute verité, et que il fiche 
ainsin que un clou en Il’eul droit de son seigneur, 
quant il l’escoute, dont les seigneurs sont avuiglez, 

par quoy ilz en perdent l’amour de Dieu, honneur 
et cognoissance de eulz mesmes, dont ne scevent 
les pluseurs quelles choses prendre ne quelles 
laissier, et cuident estre bien loez de ce dont ilz 
sont tresfort blasmez, et blasmez de ce dont ilz 
seroient fort loez. 


Et tout ce n’est que par faulte que on ne leur 
dist la verité. Et pour ce, mon amy, entre toutes 
les choses que je vous ay dictes et diray, vous 
gardez, eschievez et fuiez la tres perilleuse com- 
‘paignie de ces flateurs dont, se vous avez estat et 
de quoy, en trouverez assez. Lesquelles choses je 
vous ay dictes pour estre vray ami de Dieu et un 
des hommes renommez de ce royaume, voire du 
monde, de telz du jour d’uy. Et par ainsi ne pour- 
rez faillir que en les suivant au service de vostre 
dame et d’amours ne soiez vrayment sauvez, non 
seullement en corps, mais en ame et en corps. Si 
vous doit souffire pour ceste foiz, et quant je verray 
que ainsin vous vous gouvernerez, ou au moins de 
toutes ces choses au mieulz que vous pourrez, 
alors je vous aimeray, feray des biens, et serez 
mon ami vraiement. Et qu’en dites vous de cecy ? 
Avez vous cuer de moy obéir ? » 


[27] SAINTRE. — Alors le petit Saintré a genoulz se 


30 


mist, puis dist: «Ma dame, de tout ce je vous 
remercie, et le feray bien se Dieu plait. » 

LA DAME. — «Ferez?» dist Madame, «et je 
verray que vous ferez. Or faites donques bonne 
chiere, comment qu’il soit, et de chose que je vous 
die a present ne vous soussiez, ne aussi veul je 
que point vous en riez, afin que mes femmes ne 
se apparcoivent de noz volentez, mais devant elles 

faites ainsin l’esbay comme faisiez par avant, et 
actendez moy cy, car je revenray tost. » 

L’ACTEUR. — Alors Madame d’estre assise se 
lieve et tout hault a ses femmes dist: « Et que 
cuidiez vous de ce faulz garcon? Le ay je bien 
longuement confessé? Ii n’est en ma_ puissance 
que j’aye peu savoir qui sa dame est.» Lors 
comme par couroux lui dist: « Allez vous en, gar- 
con, car jamaiz ne vauldrez riens!» Et a l’entrer 
de sa garderobe elle se tourna si comme par 
couroux, tout a cop lui dist: « Atendez moy, mais- 
tre, actendez! Car je veul encores compter a 
vous.» Lors tout asseuré comme elle lui avoit dit, 
faisant un peu Vlesbay il se arresta, si ne tarda 
gueres que Madame revint, puis l’appella et dist 
hault que toutes la pouoient bien oyr: « Or ¢a, 
maistre, ¢a, pourray je savoir qui vostre dame 
est? Et se je la devinoye, par vostre foy le me 
diriez vous? Est ce point telle, telle ne telle? » 
— «Ma dame, nanil. » — « Telle, telle ne telle ? » 
— «Ma dame, nanil.» — «Ho! dist Ysabel, ma 
dame, or sommes nous desobligees, car nous vous 
estions tenues pour lui que a ceste foys il avroit 
dame choisie. Et vous veez que ce n’est de celles 
aucune, et donques fault il qu’il en ait une. Et puis 
que ainsin est, tirez le a part, et se il est tel 
qu’il doit estre il la vous dira, et sera quictes de 
sa foy. » Et lors Madame, tout en riant et par 
maniere de farsse, tout a part le tira et puis coye- 
ment lui dist : 


LA DAME. — «Mon ami, je vous donne ceste 
boursecte telle qu’elle est, et xij escus qui sont 
dedens. Si veul que les couleurs dont est faite et 
les lectres entrelassees, d’ores en avant pour 

l'amour de moy vous portez. Et les xij escus, vous 
les emploiez en un pourpoint de damas ou de 
satin cramoisy, et deux paires de fines chausses, 
les unes de fine escarlacte et les autres de fine 
brunecte de Saint Lo, qui seront toutes brodees 
du long et par dehors des couleurs et devise que 
la boursse est. Et si en avrez quatre paires de 
draps linges et iiij couvrechiez bien deliez, des 
soulers et des patins qui soient bien faiz, et que 

10 je vous voye bien joly dimanche prouchain. Et se 
de cecy vous vous gouvernez bien et gentement, 
bien brief, au plaisir de Dieu, je vous feray 
mieulz. » 


L’ACTEUR. — Le petit Saintré, comme josne 
enfant, innocent et plain de honte, voult la boursse 
reffuser en disant: «Ma dame, je vous en remer- 
cie, ne vous desplaise. Je n’en prendray riens, car 
je ne le vous ay pas desservi. » 


[28] LA DAME. — « Desservi?» dist Madame, « bien 
20 scay que ne le m’avez pas desservi, mais vous le 
me desservirez, se Dieu plait. Si veul et vous com- 
mande que la prenez.» Et en disant ce, celeement 
et coiement, en sa manche, d’un atour bien enve- 
loppé la lui mist; puis lui dist: « Or vous en 
alez, et pensez de bien faire, que j’aye bonnes 
nouvelles de vous, et a Dieu soiez. Mais ne revenez 
plus a la galerie jusques a ce que vous soiez 
abillié. Et pour le present autre chose ne vous dy, 
fors que je prie a Dieu que toutes ou la plus 
3o grant partie des choses que vous ay dictes puissent 
estre en vous.» Alors Madame, a haulte voix, 
feynant estre coroussie, lui dist: «Or vous en 
alez. Fuiez! failly de cuer et de pensee; pour 

ceste foiz alez! Mais encores n’estes vous pas 
quicte : une autre foiz nous compterons a vous. » 


L’ACTEUR. — Et quant il fut hors de la cham- 
bre, et eust prins son piteux congié, elle dist a 
ses femmes en riant: « Je croy que nous perdrons 
bien nostre temps, et qu’il n’a point encores tant 
de sens que il entende d’avoir dame, ne que il 
pensast onques d’estre amoreux; mais au moins 
nous en avons ris, et encores rions. » Alors Madame 

10 se fait devestir sa robe et se met a dormir, et 
ainsin font toutes, dont a pluseurs ce long parler 
de Madame a Saintré, pour le talent de dormir, 
leur ennuye malement. Et cy me tairay aucun 
peu de Madame et de ses femmes, pour revenir 
a petit Saintré. 


[v°] L’ACTEUR ENCORES. — Le petit Saintré, quant il 
fut bien loing de la chambre, se tira a un costé et 
regarda de ca et de la se nul le veoit, lors tira 
la boursse de sa manche et la desveloppa. Et quant 

20 il la vist si belle et les xij escus dedens, n’est pas 
a doubter se il en fut content ; lors commenca en 
son cuer la joye telle qu’il ne pensoit pas estre 
mains riche que le roy. Mais pour donner fin aux 
commandemens de Madame, et pour estre diemen- 
che ainsin joly, fist en son cuer maintes petis 
joieux pensemens. Lors s’en va a Perrin de Sole, 
qui tailleur du roy estoit, et lui dist : « Perrin, mon 
ami, pour combien avroye je diemenche prouchain 
un pourpoint pour moy tout fait, qui fust de damas 

30 bien cramoisy ?» Perrin qui l’avisa un petit, print 
sa mesure, puis lui dist: « Avez vous de I’ar- 
gent?» — «OYyl, Perrin, mais qu’il ne me fust 
trop chier.» Et lors Perrin, pour ce qu’il estoit a 

tous si gracieux, lui dist: « Mon filz Saintré, sur 
ma foy, je ne puis a mains de vj escus, mais il 
sera du plus fin.» Adonc Saintré, comme josne et 
volenteis, met main a la bourse et lui bailla les 
vj escus. 


Et quant eust son pourpoint payé, lors s’en va a 
Jehan de Busse, qui de chausses servoit le roy, et 
fist marchié que deux paires de chausses lui cous- 
teroient, l'une parmi l’autre, deux escus, qu’il paya 
tantost. Puis vint a Francois de Nentes, brodeur 
du roy, et lui monstra la boursse pour broder, 
ainsin que Madame avoit devisé, dont le marchié 
fut a deux escus. Et par ainsin ne lui en resterent 
plus que deux. 


Lors s’en vat a une bourgoise de Paris, a qui le 


[29] seigneur de Saintré son pere l’avoit pluseurs fois 

recommandé, et ly dist: «Marie de Lisle, ma 
bonne mere, avroye je bien deux paires de fins 
draps linges pour un escu? » — « Oil bien,» dist 
Marie. — « Ma mere, veez le cy, et faites que die- 
menche j’en puisse porter les ungs.» Lors de son 
sain tira la boursse ainsin enveloppé et lui monstra 
les deux escus. « Et! mon filz,» dist elle, « et qui 
les vous a donnez ? » — «Certes,» dist il, « ma- 
dame ma mere m’en a xij envoiez; si vous prie 
que l’un soit employé en linges, et Pautre, avec la 
bourssecte, me soit gardé.» Et quant Marie vist 
la belle bourssecte, si en fut moult aise pour 
amour de lui et dist: « Dieu doint bonne vie a 
Madame, qui ainsin pense de son filz.» Puis lui 
dist : « Et ou sont les autres dix escus ? » — « Ma 
mere, » dist il, « ilz sont ja emploiez. » — « Helas ! 
mon filz, » dist elle, « je croy que les aiez perdus, 

ou tresmal emploiez.» — «Ma mere,» dist il, 
«non ay, vraiement, et diemenche vous le verrez. » 


Et ainsin passa toute celle sepmaine jusques au 
diemenche matin que a la chambre de Jaques Mar- 
tel, premier escuier d’escuerie du roy, ou le petit 
Saintré et les autres paiges du roy dormoient, vin- 
drent ledit Perrin de Solle, tailleur, Jehan de Busse, 
chaussetier, Francois de Nantes, brodeur, et Guil- 
laume Soldam, cordouanier, tous du roy, qui por- 
toient, l'un le pourpoint, l’autre les chausses bro- 
dees, solers et patins, tous a un cop. 


Et quant Jaques Martel sceust qu’ilz estoient a 
luis de sa chambre assemblez, leur fist ouvrir. Et 
quant ilz furent entrez ens, et il les vist porter 
ces choses, leur demanda pour cui c’estoit. « Nos- 
tre maistre, » dirent ilz en riant, « c’est pour nostre 
maistre le petit Saintré. Nous sommes tous a lui. » 


{v°] Alors Jaques se tourna vers le petit Saintré et en 

riant lui dist ; « Je croy, Saintré, que vous avez a 
voz receveurs compté. » — « Nostre maistre, » dist 
il, « c'est madame ma mere qui y a donques compteé, 
car elle m’a envoié de l’argent pour moy esbanoyer 
et pour mes necessitez ; et me semble que d’argent 
n’ay je mie granment que faire, fors pour moy 
honnestement abillier.» — « Et! vraiement, » dist 
Vescuier, «je vous amoie bien par avant, mais 
encor vous ayme je assez mieulz. » Lors se tourna 
vers les autres gentilz hommes paiges et leur dist : 
« Ha! tres mauvais garcons, vous ne feriez a piece 
ainsin, ains les yriez plus tost despendre en jeu 
de dez, par cabarés, par tavernes et en autres des- 
honestes lieux ; si vous en ay je bien batus pour 
en estre chastiez. » 

Et lors il dist aux maistres: « Or sus! abilliez 
le moy tost et le me faites bien joly.» Et quant 
il fut du tout abillié et vestu, le petit Saintré, qui 
desja les avoit tous paiez, donna aux compaignons 
la moitié d’un escu, et l’autre moitié aux varlez de 
Vescuier, qui ja assez plus que nul des autres 
paiges l’amoient, pour ce que il leur donnoit de ses 
despoilles volentiers. Et quant l’escuier et tous 
furent abilliez, aprés lui s’en vont a la messe, puis 
en la chambre de parement actendre le roy ; mais 


_ ce n’estoit pas sans grans envies et sans grans 


raisonnemens que les autres paiges sur lui avoient. 


Et quant le roy sailly de sa chambre et voit le 
petit Saintré ainsin abillié, il se print a rire et 
demanda a lescuier dont ce venoit qu’il estoit 


[30] ainsin jolis devenus. « Sire, dist il, je fus le matin 

tres esmerveilliés quant Perrin de Solle, Jehan de 
Busse, Francois de Nantes, Guillaume Soldam et 
leurs varlez vindrent en ma chambre lui apporter 
ces abillemens: je cuiday bien estre prins. » Lors 
le roy et tous les seigneurs qui avec lui venoient 
le commencerent fort a loer, puis dist le roy: « Je 
vouldroie qu’il eust plus iij ou iiij de mes ans: il 
seroit mon varlet tranchant.» Et a ces parolles le 
roy entra en la chappelle, et la royne qui venoit 
aprés lui. 


Et quant les messes furent dictes, au retourner 
qu’ilz firent, Madame vist le petit Saintré, un peu 
loing, ainsin gracieusement abillié, lors en alant se 
avanca et dist a la royne: « Hee! ma dame, veez 
ce petit garcon Saintré, comment il est jolis!> 
— «A!» dist la royne, « belle cousine, vous: dictes 
verité, et vraiement il le fait bon veoir.» Lors 

entrerent en la sale pour disner. Madame, a qui 
ses yeulz ne cessoient que de le regarder, pour plus 
couvertement le veoir, et pouoir a lui parler, appella 
des autres dames et leur dist: « Voulons nous 
veoir quelz devises en ses chausses porte le petit 
Saintré ? Et n’a pas Dieu bon temps, dist elle, 
quant telz gens veullent devises porter, et contre- 
fairel’amoreux ? » — « Hé, madame, il lui part de 
bonne volenté. » Lors dist une: « Hé! pour Dieu, 
ma dame, voions que c’est, » et autre: « Ma dame, 
departons nous en.» 


Et lors Madame et elles vers unes fenestres se 
trayrent, puis le firent a elles venir; si lui dist 
Madame, tout ainsin que s’elle n’en sceust riens : 
« €a! maistre, ca! nous voulons savoir et veoir 


[v°] quelle devise est que en voz chausses portez. » 

Alors le petit Saintré, qui a genoulz estoit, se fist 
aucunement prier. « Certes, » dirent elles, « nous le 
verrons, et faisons tost, car le roy veult disner. 
Lors lune prent le bras, l’autre prent l’espaule, 
les autres parmi le corps, tant que sur piez le font 
lever ; lors Madame et toutes les autres et plu- 
seurs qui n’y furent pas appellees ces devises 
veirent, dont il fut tres joé. Mais du grant plaisir 
que Madame en print, son cuer et son corps en 
furent tous ressaisiez. 


Et quant les tables furent levees et les graces 
dictes, pour abregier, lors menestrers commen- 
cerent a corner et les cuers joieux commencerent 
a dansser et puis a chanter, tant que le roy, pour 
soy retraire, demanda les espices et vin de congié. 
Et endemantiers que ilz danssoient, le petit Sain- 
tré les yeulz de Madame ne cessoient de regarder, 

tant danssoit et chantoit bien; lors elle s’apensa 
qu’elle vouloit plus a lesir veoir sa devise et a lui 
parler, car tant plus elle le regardoit, et tant plus 
il ly plaisoit, que en la court n’avoit cellui ne celle 
qui ne le jugast une foiz estre homme de bien. 
Dont endemantiers qu’il portoit la tasse au vin 
de congié, Madame en passant lui dist: « Faites 
comme l’autre jour, petit Saintré,» « laquelle 
parolle il entendi bien. Si ne tarda gueres que le 
roy se retray et que la royne a dormir se mist. 


-Lors Madame s’en vint en sa chambre, si trouva 


[31] le petit Saintré aux galleries, comme elle lui avoit 

dit; si lui dist comme demie esbaie: « Hee! 
maistre joly, estes vous cy? Marchiés devant: 
vous estes fuy cinq ou six jours; il faut compter 
a vous. » Puis se tourna a ses femmes et leur dist : 
«Il nous fault veoir les devises de ce garcon; et 
savrons, se nous pouons, dont il les a, et que ce 
est. Je ne puis croire qu’il ait le sens ne entende- 
ment d’estre amoreux. » 


Et en devisant ces choses elle fut en sa cham- 
bre ; lors donna a tous congié, fors que a lui, puis 
fist clorre la porte; et la, ou mylieu de toutes, 
voult Madame bien ces devises regarder. Puis lui 
dist: «Hee! maistre, maistre, vous dictes que 
n’avez point de dame, et vous faites si le joly!>» 
— «Ma dame,» dist il, «c’est, Dieu mercy, 
madame ma mere qui m’a fait ainsin joly. » — « Et 
comment, » dist Madame, « vous a elle fait si joly, 
elle qui est en Thoraine, et croy que jamais ne fut 
yci? » — «Ma dame >», dist il, « xij escus qu’elle 
m’a envoiez en une belle boursecte d’or et de soye 
me ont fait ainsin joly. » — « Et! vraiement, » dist 
Madame, «il nous fault veoir cette boursecte et 

Savoir ou sont ces xij escus alez; et s’ilz ne sont 
bien emploiez, je ly escripray et que elle ne vous 
en envoie plus. » 


Lors le petit Saintré traist du sain la bourssecte 
enveloppee de un fin petit couvrechief, et Madame, 
qui bien asseuree estoit que nulle de ses femmes 
ne la cognoistroit, prent la boursecte, et devant 
toutes la regarde, comme se jamais veue ne l’eust ; 
et puis regarda les devises des chausses et vist que 


to tout estoit semblable. 


Lors lui dist: « Or ¢a, maistre, tout premiers, 


[v°] que vous cousta ce pourpoint? » — «Ma dame, 

tout ainsin fait j’en ai payé a Perrin de Solle six 
escus. » — « Et les chausses ? » dist Madame, « qui 
les a faites, et que vous ont elles cousté ? » — « Ma 
dame, » dist il, « ces chausses d’escallate et unes 
autres de fine brunecte de Saint Lo me ont cousté 
deux escuz a Jehan de Busse, et la brodure de ces 
chausses m’a cousté a Francois de Nantes autres 
deux escus. » — «Or, sire, ce sont dix escus: et 
qu’avez vous fait des autres deux?» — «Ma 
dame, de l’un, avec iij solz, je en ay eu deux paires 
de fins draps linges, et de xx s. j’en ay eu iij paires 
de soulers et iij paires de patins, et le surplus 
donné le vin aux compaignons des maistres ouvriers, 
et aux varlez de nostre maistre l’escuier. » Madame, 
qui de tout ce fut bien aise et voist que sa gra- 
cieuseté devers les maistres ouvriers lui a aidié, 
aussi sa largesse bien employé, dist en riant a ses 
femmes: «Il en a la moitié cabassié!» — « Par 
ma foy, ma dame,» dist il, «sauf vostre grace, 
il ne m’en est demeuré denier. » — « Alors,» dist 
Madame, «a ce cop sauray je qui est vostre dame. 

Or, venez ca parler a moy. » — « Hé! ma dame, » 
dirent elles, «et! par Dieu, vous lui donnez trop 
a souffrir pour savoir de lui tant de choses. » 
— «Ne vous chault,» dist Madame, « tirez vous 
toutes arriere, car je le veul savoir. » 


Et quant toutes furent bien arriere, Madame lui 
dist: « Or ¢a, mon ami, jusques cy je suis bien 
contente de vous; pensez tousjours de bien faire, 
car vous n’en vauldrez que mieulz. Entre toutes 


[32] choses vous commande que tant soit il vostre ami 

qu’il saiche riens de nos fais.» — «Non fera il, 
ma dame, car par ma foy j’aimeroye trop mieulz 
morir. » — « Or ca, mon ami, je veul que vous aiez 


deux autres robes, dont l’une sera de fine brunecte 
se Saint Lo, qui sera fourree de martres, et l'autre 
sera d’un fin gris de Monstierviller, qui sera doublé 
d’un fin blanchet, pour vestir a tous les jours fors 
quant vous chevaucherez aprés monseigneur le roy, 
et si avrez deux chapperons, |’un d’escarlacie, l’au- 
tre noir, et si avrez encores un pourpoint de satin 
bleu, et deux autres paires de fines chausses, cou- 
vrechiez, chemises, soulers, patins et autres choses 
necessaires, aussi que vous jouez et esbatez de foiz 
a foiz a la paume, avoir des ars, des fleiches, qui 
sont jeux honnestes et dont les corps par raison 
en vaillent mieulz. Et pour ce faire et vous entre- 
tenir, je vous donray soixante escus, et verray 
comment vous vous gouvernerez. 


Et, car encores vous n’avez point de varlet, pour 
ce veul que a Gilet de Corps, qui est bon et loial 
serviteur de l’escuier, vous donnez tous les mois 
viij s. de pencion, et qu’il preine bien garde a voz 
robes, chausses et abillemens, et si bien et honnes- 

tement vous gouvernez, vous avrez collier, chayne, 
seinture de Behaynne, robe de damas et autres 
biens assez, mais que soiez loial, secret, et homme 
de bien.» — «Ma dame,» dist il, «si seray je, 
se Dieu plait. » — « Or, mon ami, entendez a moy: 
de quelzconques menasses, parolles rigoreuses que 
devant mes femmes ne ailleurs que je vous die, ne 
vous soiez mal content.» — «Non seray je, ma 
dame, puis qu’il vous plait. Ne vous esmayez de 
riens. » 


Lors Madame, et comme de lui tres mai contente, 
devant ses femmes le tenssa, puis en sa garderobe 
entra, ouvrist l’escrin, et en une boursecte de soye 
met soixante escus, lors revient et l’appella: « Ca! 
maistre, ca! estes vous encores advisié, et ne vous 
fierez vous point de moy ? Et se a moy ne le voulez 
dire, dictes le a dame Jehanne ou a dame Kathe- 
rine, ou a Ysabel, ou a qui mieulz vous plaira. » 
— «Et que vous diroye, ma dame, quant je n’en 
ay point? » — «Et vous portez devises et lectres 
entrelassees, sire morveux que vous estes, et 
faites l’amoreux !» — «Ma dame, sur ma foy, je 
vous ay dit celle que j’ayme plus en ce monde, et 
qui me fait porter ces devises.» — «A! maistre, 
maistre, vous nous cuidiez abuser que soit vostre 
mere. Je croy bien que vous amez vostre mere, et 
que c’est celle qui vous entretient, mais ce n’est 
pas celle par qui vous portez cette devise. Or ca! 
venez a moy: je me suis appensee d’une autre que 
je n’ay point nommee. » 


Lors le appella a part et lui dist: « Tenez ceste 
boursecte, gardez bien que ne la perdez, il y a Lx 
escus dedens: or verray je bien comment vous 

gouvernerez. Et si veul que ne venez plus aux 
galleries a l’eure que je y doy passer, ne que trop 
souvent devant moy vous arrestez. Mais quant vous 
me verrez que d’une espingle je furgeray mes dens, 
ce sera signe que je vouldray parler a vous. Et lors 
froterez vostre droit oeil, et par ce cognoistray 
que me entendrez, et a celle foiz y vendrez. Or 
avez bien entendu ce que je vous ay dit?» 


[33] — « Oil,» ma dame, « tresbien.» — «or pensez 

donques de bien faire, si vous ameray; et quant 


_ je verray que bien vous gouvernerez, alors je vous 


retenray pour mon ami et vous feray tresbien 
joly.» — «Ma dame, dist il, si feray je, se Dieu 
plait.» — « Or vous en alez: je veul dormir, et de 
chose que je vous tansse devant les gens, comme 
je vous ay dist, ne vous esbaissez. » 


ENCORES L’ACTEUR. — Lors Madame comme par 
couroux lui dist : « Alez vous en, garcon, alez! car 
jamais ne vauldrez riens!» — «Hélas! ma 


dame,» dirent elles toutes, « que ne soit pas le 
grant congié! et pour ce, Saintré, il vous vaulsist 
mieulz a Madame dire la vérité.» Saintré, qui de 
Madame avoit sa licon, faynant de estre couroucié, 
se agenoilla et sans dire mot prent congié. Alors 
toutes se prindrent a rire des grans assaulz que 
Madame lui faisoit, disans: « Helas! or l’avons 
nous perdu, et ne avrons plus de lui nostre deduit. » 
Mais elles ne savoient pas les doulces couvenences 
de Madame et de lui. « Taisiez vous,» dist Ma- 
dame, « encores n’est il pas quictes: le bon du jeu 
ne fait que venir.» — « Hé! lasse my doulante, » 
dist Ysabel, «ce pouvre enfent est bien devant 
nous gehiné.» Et a tant me tairay cy un peu a 
parler des ris et des jeux que Madame et ses fem- 

mes en faisoient, et vendray a parler comment il 
emploia ces Lx escus. 


L’ACTEUR. — Quant le petit Saintré fut partis de 
Madame, il s’en ala tantost compter son tresor, et 


{v°] quant il vist telle monjoye d’escus en sa main, il 


10 


fut si tres ravy qu’il ne savoit que faire ne penser. 
Toute celle journee fut en pensement ou il les 
pourroit musser, car a l’escuier ne a autre ne les 
oseroit baillier en garde, pour ce que Madame lui 
avoit tres expressement deffendu que nul n’en 
sceust riens, si s'appensa qu’il les musseroit en ses 
puissectes jusques au landemain pour les em- 
ployer, et ainsi le fist. Celle nuyt lui fut si longue 
que onques si longue ne vist. Adonc au plus matin 
qu’il fut levé et eust oy messe, il s’en ala a Perrin 
de Solle, tailleur du roy, et lui fist faire les trois 
robes que Madame avoit ordonné, qui furent four- 
rees, desquelles il en vesti l’une le diemenche ensui- 
vant, et le pourpoint de damas bleu, car pour 
acomplir tout trouva argent assez, et assez de 
demeurant. 


L’ACTEUR. -—— Et quant Madame vist le petit 
Saintré vestu de sa robe noire, fourree de martres, 
et son pourpoint de damas bleu, plus que elle 
n’avoit dit, fut tres joieuse. Lors en le guinoiant 
fist de son espingle le signal, auquel il respondit. 
Et quant Madame en sa chambre retourna, le 
trouva es galleries, et de si loing qu’elle le vist dist 
a ses femmes : « Veez la nostre esbatement : il nous 
fault compter a lui.» Et quant il l’apparceut, fist 
semblant de soy desvoier et prendre autre chemin. 
Lors Madame le fist appeller, puis lui dist: «A! 
maistre, maistre, est ce la fagon de fuir les dames ? 

Vous n’y faites riens: or marchiés devant.» Et 


[34] quant Madame fut en sa chambre, donna congié a 

toutes ses gens fors que a Jehan de Soussi, escuier 
de la royne, et Thiebaut de Roussy, son escuier, les 
deux qui meilleurs bouches avoient pour franche- 
ment parler tout ce que ne pourroient celer, et leur 
dist : « Je vous ay yci retenus pour rire avecques 
nous. » 


Alors Madame au petit Saintré commencga a 
dire: « Or ca! maistre, ca! par tant de foiz que 
nous toutes vous avons prié de nous dire qui vostre 
dame par amours est, et onques pour prieres, pour 
requestes, pour menasses ne pour injures ne 
avons peu savoir. Et puis que ainsin est que de 
nulle de nous tant ne vous estes voulu fier, au moins 
dictes le a Jehan de Soussy et a Thiebaut de 
Roucy, ou a l’un d’eulz qui sont bien voz amis. » 
—«<Et! ma dame,» dist Jehan de Soussy,» pour 
quoy le diroit il plus tost a nous qu’il ne l’a voiu 
dire a vous?» Le petit Saintré, qui ja estoit tout 
asseuré et cognoissoit bien les paroles de Madame, 
feingnant estre esbay, ne disoit mot. Et quant 
Madame vist qu’il se taisoit, dist a Jehan et a 
Thiebaut : «Ce maistre cy que vous veez porter 
robe de martres fourree, pourpoint de _ soye, 
chausses brodees, et si jolis, nous veult faire enten- 
dre qu’il n’a point de dame, et qui pis est, n’est 
point amoreux. Et, par ma foy, quant j’ay bien 
regardé, elle seroit en vous bien assenee d’avoir 
un tel amoreux!» Et a ces parolles se monstra 
tres rigoreuse contre lui, et puis lui dist : « Or, sire, 
vous qui estes encor un paige, combien que soyez 
de bon hostel: dont vous sont venus ceste robe et 
ce pourpoint ? » — « Ma dame, » dist il, puis qu'il 

{v°] plait a madame ma mere, qui veult que je soye 

ainsin et le m’a mandé, il fault que je obeisse a 
sa volenté. » — « Et combien vous a elle envoié? » 
— « Lx escuz, ma dame. » — « Soixante escus ? » 
dist Madame ; « soixante escuz ?» dist elle, « vous 
en avez la moitié cabassié. » — « Non ay, par ma 
foy, ma dame. » — « Et ceste robe, ce chapperon, ce 
pourpoint et ces chausses ? vous ont elles cousté Lx 
escuz ? Je le veul savoir.» — « Nennil, ma dame, 
je en ay, avec tout ce que vous veez, une autre 
robe de fin bleu, fourree de fins aigneaux de Rom- 
menie ; et une autre robe de fin gris de Monstier- 
viller, doublee de fin blanchet, deux chapperons, 
deux paires de fines chausses, dont les unes sont de 
graine, et quatre escus de demeurant. » — « Et qui 
a esté vostre conduiteur a faire tant de choses ? » 
— «Ma dame, nul fors Perrin de Solle et moy. » 
— «Perrin de Solle, » dit Madame, « je scay bien 
qu’i’ est preudomme; et a voz affaires l’a bien 
monstré, car vostre argent est a mon advis bien 
employé. Et ne me deistes vous darrainement 
qu’elle vous avoit envoié xij escus, dont vous 
feistes si jolys? » — «Madame, oy.» — «Et! 
Dieu vous gart telle mere, et veulle que lui soiez 
bon filz. Or ¢a! alez vous en tous, car il nous 
fault dormir. » 


A ces parolles tous partirent et, en alant, Jehan 
de Soussy et Thiebaut de Roucy louerent fort le 
petit Saintré et lui dirent que les rigoreuses 
parolles de ma dame ne preist pas en desplaisir, 
et d’autre part se plaignoient de Madame qui ainsin 
rigoreusement, sans ce que la chose ly touchast, 
vouloit tant savoir de son fait. « Voire,» dist il, 


{35] « et qui prendroit plaisir a tant de malgracieuses 

parolles qu’elle me dist, pour ce que ne ly dy qui 
est ma dame, et a ses femmes aussi, et ne me veult 
point croire que je n’en aye ne veulle avoir nulle ? 
Et par ma foy, se je l’avoie, jamais ne leur diroye, 
tant me ont elles ennuyé.» Et lorz ilz commen- 
cerent a rire, et sur ce fut leur departir, que puis 
a Madame et a toutes ilz le dirent, dont entre 
elles en fut grant ris. 


Si ne tarda gueres que les parolles de Madame 
et de elles toutes avec le petit Saintré par eulz en 


- pluseurs lieux furent semees, tout ainsin que Ma- 

dame pensoit, et des autres choses, se ilz l’eussent 
sceu, dont en fut bien ris. Et par ainsin demeura 
ceste loyale et bonne amour secrete, jusques a ce 
que Fortune, par sa variableté, leur voult le doz 
tourner, ainsin que aprés s’ensuit. 


L’ACTEUR. — Ceste amour ainsin loiale et secrete 
dura xvj ans, entre lesquelz quant Madame vouloit 
parler au petit Saintré, pour le faire plus secrete- 
ment elle lui dist: « Mon ami, il n’y a que faire de 
entrer en la dansse, mais la facon est de en saillir 
a honneur. Pour ce que assez de foiz vous ay fait 
venir yci de la gallerie, et ja soit que vous dictes 
que vostre mere vous a ainsin abillié et fait joly, 
toutesfois pluseurs des gens pourroient penser 
beaucop de choses, et n’en fault que une pour en 
deviner et publier tout. Et pour ce me suis appen- 
see que je ne vous veul plus trouver en la gallerie, 
mais quant je vouldray parler a vous, ou vous a 
moy, nous ferons noz deux signeaulz, ainsin que 
est dit, et lors vendrez et ouverrez l’uis de mon 
preau quant vous verrez que je m’en seray par nuyt 
en ma chambre retournee : et veez en cy la clef. Et 
la parlerons et deviserons ensemble a noz plaisirs. » 

L’ACTEUR ENCORES. — Et quant vint au iije an 
de leurs amours, que il fut en son xvj¢ an, Madame 
se appensa qu’il estoit ja assez grant pour estre 
hors de paige, car il savoit bien tranchier et seroit 
bon pour estre varlet tranchant du roy ou de la 
royne, qui pourroit. Lors s’appensa comment elle 
mieulz le pourroit faire, et dist en soy mesmes : 
Se tu le dis a l’escuier qui a de lui la charge, a 
cause des xij escus et puis des autres choses, il 

10 pourroit penser que de toy viendroient. Et se tu 
le diz a tel seigneur, a tel ou a tel encores, aucun 
d’eulz pourroit penser la cause. Et toutesfoiz fault 
il qu’il soit aidié et qu’il ne soit plus paige. Si 
se conclud que elle mesmes de par lui en supplie- 
roit la royne qui en feroit la requeste au roy. Lors 
elle fist le signal de l’espingle, auquel le petit 
Saintré respondit. 


L’ACTEUR. — Et quant ilz furent au preau ensem- 
ble, elle en le tresamoreusement baisant lui dist: 
20 « Mon tres loial desir, vous estes en l’aige de xvje@ 
ans, et d’ores en avant estes trop grant pour estre 
paige. Je me suis appensee que, pour vous mectre 
plus avant, je feray a madame la royne, de par 
vous, priere que monseigneur le roy vous en boute 
hors, et que soiez de l’un ou de !’autre leur varlet 
{36] tranchant, car a la premiere foiz qu’il vous vist si 
joly il dist en riant qu’il vouldroit que eussiez 
quatre ou cing de ses ans, qu’il vous ordonneroit a 
tranchier devant lui. Pour quoy je vous averty que 
30 se Madame vous en parloit par quelque facon que 
ce fust, affin que je ne fusse pas trouvee mansson- 
giere, que tres humblement vous |’en remerciez. 


L’ACTEUR ENCORES. — De ces parolles le petit 
Saintré fut tres joyeux, et treshumblement en 

remercia Madame, qui aprés ces parolles, en le 
tresdoulcement baisant, lui donna congié. Lors 
Saintré se part et aprés lui Madame tout coye- 
ment ferma la porte, puis s’en ala dormir. 


L’ACTEUR. — Madame, qui de avancer son tres- 
humble servant jour et nuyt ne cessoit, le matin 
au lever de la royne ly dist en riant: « Ma dame, 
il fault que je me acquicte, ce que j’ay par plu- 
seurs jours oblié: c’est de vous faire une requeste 


10 de par un jeune tres honteux escuier, qui tant est 

craintif qu’il ne la vous ose faire.» — « Et qui 
est il?» dist la royne. — « Ma dame, c’est le petit 
Saintré. » — «Et que veut il?» — «Ma dame, 
il dist qu’il a honte d’estre plus paige ,et qu'il a 
ja xvj ans ou xvij, que il vous plaise faire la 
requeste a monseigneur le roy qu’il soit son varlet 
tranchant, et il escripra a son pere et a sa mere 
qui lui aideront de chevaulz et a le mectre en 
point.» — «Et en verité,» dist la royne, «sa 
requeste est raisonnable et honneste, si le ferons 


21 tres voluntiers, car je scay que Monseigneur l’ayme 


bien, et si est tres gracieux josne filz. Et ay espoir, 
belle dame, qu’il sera une foiz tres homme de bien. » 


Laquelle requeste par la royne, ne tarda gueres, 
fut faite au roy. Le roy, qui par ses gracieusetez 
et par les bons rappors qu’il en avoit, l’acorda 
tres voluntiers. Dont, pour non mectre la chose 
plus en delay, aussi tost que la royne vist le 
maistre d’ostel devant le roy, elle l’en fist souve- 


3o nant. Alors le roy commanda que le petit Saintré 


le servist de varlet tranchant, et qu’il commancast 
a ce disner, et eust trois chevaulz et deux varlez 
delivrez. Le maistre d’ostel, qui cognut le bon 

vouloir du roy et la risee de la royne, et vist le 
petit Saintré entre les autres gentilz hommes, si 
Pappella et puis lui dist: « Petit Saintré, mon 
ami, comment est vostre nom ? » — « Monseigneur 
le maistre d’ostel,» dist il, «j’ay nom Jehan.» , 
— «Jehan,» dist il, «d’ores en avant vous ne 
serez plus paige. Le roy vous a son varlet tran- 
chant ordonné, a trois chevaux delivrez et deux 
varlez. Et pour ce, mon filz, se vous feistes onques 
bien, faites tousjours mieulz, car par la relacion 
de voz gracieux services, sans desservir nullui, le 
roy vous ayme. Si n’en soiez pas orguilleux, car 
jespoir qu’il vous fera tousjours mieulz. Tenez voz 
mains et voz ongles nectes, et le surplus de vostre 
corps au mieulz que pourrez, car en tous les offices 
de servir seigneur a table, le vostre le requiert. » 
Et tous ceulz de la sale qui ces parolles oirent, 
et de l’avancement du petit Saintré, furent tous 
bien joyeux. Et pour ce est tresbelle et proffitable 
chose a tous josnes escuiers de servir sans des- 
servir, de estre doulz, humbles et paciens, pour 
acquerir la grace de Dieu et puis de toutes gens, 
ainsin que dit le proverbe commun: Qui bien ne 
mal ne puet souffrir, a grant honneur ne puet venir. 


L’ACTEUR. — Alors Jehan de Saintré, comme 
humble, doulz et gracieux, incontinant devant le 
roy a genoulz se gecta et remercia du grant hon- 
neur qu’il lui faisoit. Le roy, comme seigneur saige, 
doulz et debonnaire, lui dist: « Saintré, faites bien 
seullement et nous le vous recognoistrons. » Alors 
Jehan de Saintré se vira au maistre d’ostel et la, 
present le roy et tous, les remercia des bons ensei- 
gnemens qu’il lui disoit, et n’eust pas honte, comme 
pluseurs avroient, de le remercier publiquement. 

Et lors se part et vat a la royne qui en sa 
chambre estoit ; lors publiquement, sans faire nul 
semblant a Madame, devant tous ceulz et celles 
qui la estoient, a genoulz treshumblement la remer- 
cia. Et la royne lui dist: « Saintré, les services et 
gracieusetez que avez faiz a tous, especialment aux 
dames, ont avancez voz jours a vous faire saillir 
de paige et devenir escuier de Monseigneur et de 
nous. Et pour ce, mon ami, pensez tousjours de 

to bien faire et de complaire a chascun, car un vendra 
- qui paiera pour tous.» Alors les tables furent 
dressees et le maistre d’ostel pour disner la vint 
querir. Madame, se monstrant ygnorante de toutes 
ces choses, avec les autres dames et damoiselles 
qui de Saintré tous biens disoient, ne dist plus, 
fors que: « En verité, il a esté et est bon valeton. » 


{v°} L’ACTEUR. — Quant le roy et la royne furent 
assis, et Madame au bas bout de la table, le mais- 
tre d’ostel print sur le chenevas du pain la serviecte 

zo et sur lespaule de Jehan de Saintré la mist. Lors 
il commenga a faire son office de varlet tranchant 
et si gracieusement que au roy et a la royne et a 
tous plut tresgrandement. Madame, qui au bas bout 
de la table seoit, le regardoit de foiz a autre moult 
souvent, et puis pensoit que vraiement il convenoit 
qu’il eust ces trois chevaulz qui lui estoient ordon- 
nez, et ses deux varlez. Lors print l’espingle de 
sa poitrine et en facon de curer ses dents fist son 
signal, et par tant de fois que Jehan de Saintré 

3o l’apparceut et au plus honnestement qu’il peust 
de son signal respondit. 


L’ACTEUR. — Et quant le soir fut venus il ouvry 
le preau et la actendi Madame qui ne tarda pas 


[38] 
Io 


30 


JEHAN DE SAINTRE 69 


longuement. Et lors la chiere fut entr’eulz telle 
qu’il n’est cellui ne celle qui penser le peust se 
amours ne leur eust fait savoir, puis lui dist: 
« Mon seul amy et ma tresdoulce pensee, car cy 
longuement ne pouez estre, baisiez moy par vraies 
amours, et tenez cy en ceste boursecte cent et 
soixante escus que je vous donne pour acheter un 
gent, frisque et fringant cheval de compaignon qui 
soit bien vif et saillant, quoy qu’il vous couste, 
jusques a iiij** escus, et un autre de bonne taille 
pour vostre chevauchier a tous les jours, iusques a 
xXx escus, et un autre cheval double pour porter 
vostre male et un varlet, de xxx escus: et sont 
Cxxx escus. Des xxx escus qui resteront, tous 
semblables vous en ferez faire de beaus harnois de 
draps et vestirez voz gens serviteurs de vostre 
livree quant chevaucherez, et du demeurant vous 
servirez tant qu’ilz dureront. Et quant ilz fauldront 
faites nostre signal sans plus.» Et a ces parolles 
dist: « Adieu, mon ami, adieu, tout mon espoir et 
tout mon bien. Et adieu, adieu, mon tresor, adieu. » 
— «Et adieu, ma dame, celle qui me puet plus 
commander et que je doy et veul plus obeir,» et 
a ces parolles ilz s’en vont. 


L’ACTEUR. — Jehan de Saintré pour celle nuyt 
s’en va couchier en la chambre de l’escuier, qui 
lui dist: « Mon filz Saintré, j’ay grant regret que 
nous laissiez, mais je suis tres joyeux de vostre 
bien.» Et puis dist aux autres paiges du roy qui 
entour Saintré estoient : « Or advisez, mes enfens, 
n’est ce belle chose que faire du bien et de estre 
humble, doulz humble, doulz, paisible et a chascun 
gracieux ? Veez cy vostre compaignon qui pour 
estre tel a acquis la grace du roy, de la royne et 

de tous. Et vous qui estes noiseux et joueurs de 
cartes et de dez, et suivez deshonnestes gens, 
tavernes et cabarez, ne pour batre que on vous 


[v°] en face ne vous en puis chastier, dont par ainsin, 

combien que de bon lieu vous estes, tant plus 
croissiez, si ne vous amandez, et plus chetiz et 
meschans serez.» Et en disant ces parolles tous 
furent despoilliez et s’en vont couchier. 


L’ACTEUR. — Le petit Saintré, qui n’osoit des- 
couvrir l’embuche de ces CLx escuz, en ses prus- 
sectes celle nuyt les fist dormir, de paour qu’ilz 
ne lui fussent robez. Dieu sceit se celle nuyt lui 
fut longue pour les chevaulz acheter, mais quant 
le jour fut venus et qu’il fut prest et abillié, aprés 
qu’il eust oye messe, incontinant s’en va a celle 
bourgoise Marie de Lisle et ly dist: « Marie, ma 
tresbonne mere, nouvelles vous dy. » — « Quoy, mon 
filz? » — «Le roy de sa grace m’a osté de paige 
et me fist hier tranchier devant lui et m’a mis en 
Vordonnance de trois chevaulz et de deux varlez ; 
et puis tout secrement par un de sa chambre m’a 
fait donner CLx escus pour moy monter et habillier, 
moy et mes varlez, et que je me tienne bien en 
point, moy deffandant que nul ne le saiche, pour 
Yenvie c’on en pourroit avoir. Si vous prie, ma 
tresbonne mere, que nulle personne du monde n’en 
puist riens savoir, ce gardez!» — «Ha! mon 
beau filz,» dist Marie, « que loez en soit Dieu! 
Ores ne le dites vous a personne, car par moy 
jamais n’en sera parlé. Et comment le ferez vous ? 
Il fault que aiez homme qui se cognoisse bien en 


[39] chevaulz et qui vous adresse a avoir bons servi- 


teurs. » — « M’amie et ma mere, je me suis appensé 
de le escripre a Monseigneur que il m’en envoie 


x 

un ou deux; et au regart des chevaulz, nostre 
maistre l’escuier m’y aidera tres voluntiers, et des 
autres assez quant je les vouldray prier, mais je 
ne m’en veul pas trop haster, pour la suspeccon 
des gens. » 


Que vous diroie ? Ains que fust un mois acompli 
il eust varlez et fut bien monté, et lui et ses varlez 
bien abilliez. Lors plus que onques mais le roy 
lama et le tint chier, si fist la royne, tant qu’il leva 
bruit, et quant Madame apparceut la bonne chiere 
que le roy lui faisoit, print son espingle et en fist 
le signal par tant de foiz que Saintré l’aparceut et 
lors lui respondit. Et quant ilz furent au preau 
le soir ensemble Madame lui dist: « Mon ami et 
mon cuer, je apparcoy que Monseigneur et Madame, 
la merci Dieu, aussi, vous ont bien en grace. Il 
nous fault penser que vous vous y puissiez bien 
entretenir, laquelle chose est en court tres forte 
par le faulz parler des envieux, se n’est pour 
acquerir amis les plus prouchains d’entour eulz, 
les ungs par dons et les autres par promesses, que 
on ne puet fournir a tout, lesquelz a temps et a 
lieu se doivent acomplir, a l’un le cheval ou hac- 
quenee et a l’autre la robe, car les dons et les 
promesses, quant on les puet acomplir, les hon- 
neurs et les bonnes chieres, selon les gens qu’ilz 
sont aliessent, lient et emprisonnent leurs cuers 


[v°] tellement que tous sont siens, et aux officiers les 


30 


robes de livree, affin que tous soient pour vous, 
a madame la royne aucunefoiz la belle haquenee, 
autrefoiz le beau cheval pour sa lictiere ou pour 
son chariot, aux autres dames selon ce qu’elles 
sont, aux unes les beaux atours, aux autres les 
ceintures d’argent bien dorees, aux unes fins tissus 

seullement et aux autres les belles ferreures, aux 
unes les gracieux diamans et rubis et aux autres 
les verges d’or gentement esmaillies, et les basses 
damoiselles boursses, gantz, lassez et espingles, 
selon ce qu’elles sont. Et par ainsin, au regart de 
vostre largesse, honneur, grace et amour de chas- 
cun seront avecques vous. 


Et se vous me demandez dont vous doivent venir 

tant de choses, je vous respon: tant que me ser- 

10 virez loialment je vous fourniray du tout. Et quant 

vous serez aucunement du corps plus puissant, 

alors veul que entreprenez aucunes gracieuses 

armes, dont porterez l’emprinse que je vous donray, 

et par ce venrez encores plus hault en l’amour et 

grace de Monseigneur et de Madame, aussi de tous. 

Et pour commencer a ces choses, veez cy en ceste 

boursse trois cens escus dont les C seront pour 

une bonne hacquenee ou pour un bon cheval que 

premiers donnerez a Madame et la remercierez de 

20 l’onneur que Monseigneur vous a fait a sa requeste, 

et les autres cent escus pour faire livrees de robes 

a leurs varlez de chambre, toutes d’un drap et 

d’une coleur et a noz devises. Et pour plus de 

[40] familiarité vous en porterez une a ceste feste de 
Toussains. 


Et quant serez a la feste de Noél vous avrez 
fait pour tous les autres officiers a chascun sa 
robe de nostre mesmes devise et d’autre couleur 
de drap. Et les autres cens escus seront pour ache- 

3o ter aux dames, damoiselles et autres, tout ce que 
vous ay dit, pour les estrener a ce premier jour 
de l’an, aussi des robes que donrez aux roys d’ar- 
mes et heraulz, trompectes et menestriers. Et sur 

ce, car plus ne pouons estre ensemble, mon cuer, 
mon bien et mon tres loyal servant, baisiez moy et 
a Dieu soiés. » 


L’ACTEUR. — Jehan de Saintré, qui voit et 
cognoist les grans biens et les honneurs que 
Madame lui fait et pourchasse, ainsin josne qu’il 
est, a genoulz tres humblement la remercia disant : 
«A! ma tresredoubtee dame, la plus parfaite en 
tous biens et en tous honneurs qui au monde soit, 

1o las! et comment vous pourray je jamais servir a 
la milesme partie de ce que a vous suis tenus ? 
Mais, ma tres vraie dame, j’en feray ce que je 
pourray, et Dieu qui sceit mon vray penser et mon 
desir me acquictera du surplus.» Alors Madame 
le fist lever, puis le baisa en lui disant: « A Dieu 
soiez. » 


L’ACTEUR. — Et quant l’andemain fut venus, 
aprés la messe oye, Jehan de Saintré ne cessa qu’il 
eust les palefreniers et les mareschaux du roy et 

20 de la royne, si les fist en sa chambre bien desjuner, 
[v°] puis leur dist: « Je vouldroye bien emploier iiij* 
ou C escus pour une belle et bonne hacquenee, qui 
la pourroit trouver.» Alors envoierent querir des 
plus souffisans et feables corectiers de chevaulz et 
se informerent des plus belles hacquenees qui 
fussent a Paris, que ilz alerent veoir et en ache- 
terent une dont il mesmes fist son present a la 
royne, et tout a part ly dist: «Ma _ souveraine 
dame, tant et si humblement que je scay et puis 
» 30 vous remercie des biens et honneurs que le roy a 
vostre requeste et vous aussi m’avez tant faiz. Et 
en souvenance de ces choses, se il vous plait un 
peu venir a la fenestre, madame, vous verrez une 


10 

petite hacquenee que je vous presente, en vous 
suppliant que la prenez en gré, car a petit mercier 
petit panier.» La royne tresdoulcement se excusa, 
mais a la parfin elle vint veoir la hacquenee aux 
fenestres, qui moult belle et bonne estoit, couverte 
d’un parement de soye aux couleurs et devises de 
la royne, dont elle fut tres contente. Et quant il 
se fut departis, lors commenga la royne a dire tous 
les biens de lui, dont Madame, qui assez froide- 
ment en parloit, combien que son cuer, pour les 
biens qu’elles en disoient toutes, s’en resjoyssoit. 


Et quant la feste de Noél fut venue, tous les 
varlez de chambre et puis les officiers, roys d’ar- 
mes, heraulz, trompectes et menestriers, comme dit 
est, furent tous vestus, et que les dames eurent 
leurs estrennes, et Madame choisy la sienne, qui 


[41] fut le maindre de tous les rubis. Lors par toute la 


20 


30 


court et le royaume sa largesse florissoit, combien 
que ce ne fut pas sans grans envies, ainsin que 
par toutes cours de coustumes est. Toutesfoiz les 
bons le loerent, et tant que le roy et la royne 
leurent plus en grace que encores n’avoit esté, et 
en ceste facon se gouverna tant que de jour en 
jour le roy Vamoit plus. 


Si obtint du roy maintes graces et acquist mains 
bons amis, ne pour semblant que le roy feist ne 
pour grace que il obtenist onques d’orgueil ne fut 
surmonté, ains se esforcoit de complaire a ceulz 
qui estoient ses ennemis couvers, et ainsin demeura 
en ceste ordonnance l’espace de trois ou quatre 
ans. Madame, qui veoit et savoit toutes ces choses, 
ne tarda gueres que voult parler a lui, lors fist son 
signal de l’espingle, auquel il respondit, et quant 

ilz furent au preau ensemble elle lui dist: « Mon 
seul ami, la Dieu mercy, il n’est roy, royne, duc, 
seigneur, dame ne damoiselle, jusques aux plus 
petis, que chascun ne s’esforce a dire bien de vous, 
a cause que avez esté et que estes humbles et 
gracieux, et ores par vostre largesse vostre renom- 
mee florist, si vous prie et recorde que, sans nulle 
fole ne prodigue despense, qui redonde trop plus 
a honte que a honneur, a dommaige que a proffit, 
10 largesse bien employé vous soit recommandee, car 
elle porte en soy telles vertus: et premiers, elle 
coronne l’ame de gloire pardurable, elle se garde 
en Vamour de chascun et si acquiert nouveaulz 
amis, elle flourist en bonne renommee, elle estaint 
[v°] des cuers les yres, elle porte toute seurté, car elle 
fait des ennemis amis, et pour ce, mon ami, je la 
vous recommande. 
Et se par le plaisir de Dieu fortune venoit en 
vostre ayde, emploiez vostre temps, soit en con- 
20 questes d’armes, soit en services de seigneurs, ou 
en estre servi, que vostre desir soit de acquerir 
Pamour de Dieu et de pluseurs amis, et ne vous 
fiez pas tant en amour de Fortune, se elle vous 
a ja de ses biens transsitoires departy, que ne aiez 
regart au dit de Alanus in Anticlaudiano ou il dist : 
Tempora felici, multi numerentur amici ; cum For- 
tuna perit, nullus amicus erit. C’est a dire, mon 
ami, que au temps que Fortune est amie de quelque 
homme et qu’elle l’a mis en aucun estat, alors il 
30 trouvera de faulz amis sans nombre, mais quant 
elle lui tourne le dos il n’en trouvera un seul. Et 
pour ce est pire que fol qui a elle se fye. 


LA DAME. — Encores veul et vous prie que vostre 
plaisir soit a souvent lire belles histoires, especial- 

[42] 


10 


ment les autentiques et merveilleux faiz que les 
Romains firent, sur tous ceulz de la monarchie du 
monde, lisez Titus Livius et Orose. Se voulez 
savoir des xij Cesaires ou Cesariens, lisez Sue- 
tonius. Et se voulez savoir des faiz de Catherine 
et de conspiracion ou conjuracion, lisez Salustius. 
Et se voulez savoir de la tresfiere guerre de Jules 
Cesar et de Pompee, aussi de la souveraine bataille 
qui fut de leurs pouoirs en Thesaille, ou ledit 
Pompee fut desconfit, lisez Lucain. Et se voulez 


~ savoir des roys d’Egipte, lisez Mathastrius. Et se 


[v°] 
31 


voulez savoir des Troiens, lisez Daires Phirisius. 
Et se voulez savoir de Tholomee, lisez Polibius. 
Et se voulez savoir de la diversité des langues, 
lisez Arnobius. Et se voulez savoir des Juifs et de 
la destruccion de Jherusalem, lisez Josephus. Et se 
voulez savoir des histoires d’Auffrique, lisez Victor. 
Mays Pompeyus Trogus, selon que Valerius escript, 
cest cellui qui a plus escript de son temps en sus, 
car il parle ainsin que du commencement de toutes 
les regions et de la situacion des terres. 


LA DAME. — Et cy vous donray fin des anciennes 
histoires, ausquelles vous prie et commande que 
veulliez prendre plaisir a escouter et a lire, que, 
pour asubtillier vostre esperit en toutes nobles et 
illustres euvres, ne pourrez mieulz vostre temps 
emploier, ainsin que le versificateur dit : Ut ver dat 
florem, flos fructum, fructus odorem, sicut studium 
mores, mos sensum, sensus honorem. C’est a dire, 
mon ami: Comme le printemps donne la fleur, 
comme la fleur donne le fruit, et comme le fruit 
donne lodeur, ainsin l’estude donne les meurs, et 
les meurs donnent le sens, et les sens donnent les 
honneurs ; donques par ainsin le escouter et retenir 

les nobles histoires, exemples et enseignemens, 
pourrez acquerir la pardurable joye de Paradis, 
honneur en armes, honneur en sens et honneur en 
richesses, et vivre lyement et honnorablement. 


Et quant vostre seigneur ou aucuns autres fea- 
blement vous requerront de conseil, ensuivez le dit 
de Claudien le poete quant il enorta honnorer |’em-~ 
pereur en son ij¢ livre quant il lui dist : Te patrem 
civemque geras, tu consule cunctis ; non tibi nec 

10 tua removeant sed publica vota. C’est a dire: 
Comme pere et ami te portes, des bons consaulz 
tu les confortes; a toy seullement ne t’aplique, 
ayme Dieu et le bien publique. Car ainsin firent les 
bons Romains, et par ce dominerent en toute la 
monarchie du monde et donnerent loiz desquelles 
encores nous usons. Et sur ce saint Augustin au 
iiij¢ livre de La Cité de Dieu et ou xij*® chappitre 
recite une des auctoritez de Saluste, recordant les 
parolles de Cathon qui dist: Les choses qui firent 

20 noz Romains si tres puissans furent sens, industrie 
et vray conseil en noz cuers, et assemblees de con- 

[43] saulz, et pour ce, mon ami, je les vous recom- 
mande, afin que le conseil de vostre seigneur et de 
tous autres qui se fieront en vous soit loialment 
gardé et tenu secret, car a ce pend largement de 
vostre honneur et de ceulz qui autrement le font. 
Ores, mon ami, je vous ay assez dit pour ceste 
foiz, si prie a Dieu que tout ou la plus grant partie 
vous doint bien acomplir. » 


30 ~=6L’ACTEUR. — Et quant Madame eust ses parolles 
finees, Jehan de Saintré se mist a genoulz, lors 
humblement la remercia et dit: « Ma tresredoubtee 
dame, celle qui me puet plus commander que tout 

le surplus du monde, si treshumblement que je scay 
et puis vous remercie.» Alors elle, pour leure 
tarde, le baisa et puis lui dist: « Allez vous en, 
je scay bien que voulez dire, et laissiez le surplus 
faire a moy. » 


L’ACTEUR. — L’andemain, aussi tost que le jour 
apparut, Saintré se leva, et, aprés la messe dicte, 
au plus tost qu’il peust s’en va le premier a la 
chambre de parement, et ne tarda gueres que les 

1o- autres chevaliers et escuiers y vindrent ; lors le roy 
va a la messe et vist Saintré si bien et gentement 
habillié, vist le sire d’Ivry et lui dist: « Je seray 
bien trompé se Saintré n’est une foiz bon homme. 
Mais dont lui vient ce dont il est ainsi abillié ? » 
— «Sire,» dist le seigneur d’Ivry, « j’ay entendu 
que madame sa mere le pourvoit ainsin, et croy 

(v°] bien que ce est du vouloir son pere qui lui en 
donne lonneur. » 


L’ACTEUR. — Le roy se teust a ceste foiz et pensa 
20 en lui meismes qu’il lui vouloit aidier, et quant 11 
fut revenu en sa chambre manda querir son tre- 
sorier et ordonna que Saintré eust vo escus. Et la 
royne, quant elle le sceust, lui en fist donner iij¢ et 
une piece de damas, et fut Saintré tellement en 
la grant grace du roy et de la royne qu’il n’y 
avoit nul escuier qui y fust tant, et tout ce par le 
bon conseil et moien de Madame qui par l’espace 
de vij ans l’avoit amé. Et quant il fut en l’aige 
de xx a xxj ans, ouquel temps le roy lui fist beau- 
30 coup de biens, des autres foiz que Madame voult 
parler a lui je m’en passe, car trop seroit long 

le reciter. 
L’ACTEUR ENCORES. — Et quant Saintré fut en 


{44 

foes! 

Vaige que j’ay dit, Madame, a qui tous ses esperilz 
tendoient de le faire homme de bien et renommé, 
se appensa que vraiement il il avoit cuer et corps 
assez pour faire parler de lui. Et quant ilz furent 
assemblé, aprés leurs amoreux devisiers, a chiere 
tres lye Madame lui dist: «Mon vray ami, mon 
cuer et ma tres joieuse pensee, puis que a Dieu 
plait que estes tant en grace de monseigneur le 
roy et de madame la royne, et aussi de tout le 
surplus, je me suis appensee que vous estes desor- 
mais assez homme pour faire en armes nommees 
quelque bien, affin qu’il soit en ce royaume et 
dehors quelques nouvelles de vous, et pour ce faire 
a ce prouchain et premier jour de may je veul que 
pour l’amour de moy vous portez un bracelet d’or 
esmaillié a noz devises, bordé de vj bons dyamans 
de vj bons rubis et de vj bonnes et grosses pelles, 
chascune de iiij a v caraz, qui sont cy dedens enve- 
loppees en une boursecte qu’est en ce _ saichet, 
ouquel sont encore deux mil escus d’or pour vous 
mectre en point. Et du surplus de vostre depense 
de aler, de demeurer et du retourner ne vous 
esmayez, car je trouveray facon que Monseigneur, 
Madame et messeigneurs mes beaus oncles de 
Anjou, de Berry et de Bourgoigne, et autres sei- 
gneurs de nostre sang, chascun vous aidera, et se 
ores ne le faisoient, mon seul ami, ne vous en sous- 
siez tant que xM escuz pourront durer. » 


L’ACTEUR. — Et quant Saintré entend les tres- 
grans biens, les honneurs et la tresgrant amour 
que Madame lui porte, comme ravy de joye a perdu 
le parler, toutesfoiz a genoulz se mist et tout le 
mieulz qu’il peust la remercia. Madame, qui cognoit 
la facon de son parler, lui dist: -« Mon ami, je 

10 


qui vous ay pour moy servir sur toutes autres 
choisy, vous prie encores que ne vous sociez fors 
que de estre liez et joyeux, et par tout faire bonne 
chiere, car d’or, d’argent et de bagues pour vous 
mectre bien en point a ce vostre commencement, 
je vous fourniray assez. Et quant vostre bracelet 
sera parfait, la nuyt de ce premier jour de may, 
qui sera briefment, vous venrez yci a moy et je 
le mectray en vostre bras la premiere foiz, et le 
jour ensuivant vous le porterez par l’espace d’un 


-an, se en cellui temps vous n’avez trouvé aucun 


20 


30 


[45] 


chevalier ou escuier de nom et d’armes sans repreu- 
che qui pour acomplir vostre emprise a cheval ou 
a pyé le vous ait osté, par couvenant de le vous 
rendre, jusques a ce que par les armes a pié qu'il 
fera a vous, s'il a du meilleur, il le ait gaynié; 
lesquelles armes seront: et premiers, de courre a 
cheval l’un contre l’autre, en harnois et selles de 
guerre, tant que l’un ait premiers bien rompu trois 
lances, c’est assavoir demi pié au dessoubz de la 
douille du fer et un pié au devant de la rondelle, 
et cellui qui premiers les avra bien rompues, son 
compaignon, tout a cheval, present le juge, lui 
donra un dyamant lyé en or du pris de iij° escus 
ou au dessus, pour donner a sa tresbelle dame. 
Et le jour ensuivant, et Dieu ait gardé vostte 
corps de loial essoyne! ou autrement le viij® jour 
aprés, a l’eure ordonnee par le juge, tous deux 
combatrez a pyé, l’un contre l’autre, de deux hai- 
ches d’armes tant seullement, lesquelles vous deli- 
vrerez, tant que l’un ou l’autre soit porté par terre 
ou de deux mains perdu son baston. Et se au 
despartir de cestes armes vostre compaignon ait 
le meilleur, je veul et ordonne que la present lui 
donnez vostre dit bracelet ; et se Dieu vous donne 


10 

le meilleur il sera quicte pour vous rendre sa 
haiche, la present, et puis pour tout ce jour son 
harnois quant il sera desarmé. 


LA DAME. — Et car, mon ami, vous estes josne 
de aige et si n’estes pas des plus grans ne puissans 
de corps, mais pour ce ne devez nulz doubter, car 
souvent est avenu que le plus feible a desconfit le 
plus fort, et en bataille le mains de nombre de 
assez desconfist le plus grant, quant ilz sont bien 
avec Dieu, car a ce mestier les gens combatent et 
Dieu donne la victoire a qui lui plait, et, pour ce, 
vous de tout vostre cuer requerez le conseil, la 
force et ’ayde de Dieu, si ne pourrez mal finer, et 
se Fortune vous estoit contraire, ce que j’espere 
en Dieu que non, ne vous en souciez, car ja pour 
ce mon bon vouloir vers vous ne se changera, ains 
vous en aymeray trop mieulz, car selon les drois 
de honneur et d’armes vous en ferez plus a prisier , 
et pour ce ne pouez que bien faire, quelque chose 
que vous faciez, mais que Dieu garde vostre corps 
d’essoynne, comme il fera se de bon cuer a lui 
vous recommandez. 


Et avroye trop plus chier que eussiés a faire a 
un homme renommé que a un josne comme vous, 
et pour ceste cause, ains qu’ilz vous voient, je loe 
et veul que avant vostre partement un mois vous 
envoiez un roy d’armes ou herault.a la court, pre- 
miers, du roy d’Arragon, puis a celle du roy de 
Navarre, qui sont des Espaignes les premiers, puis 
a celle du roy de Castille et puis du roy de Por- 
tingal, qui sont quatre roys crestiens, presenter les 
lectres de voz armes, se vraiement il n’ait trouve 
a l’une des premieres cours aucun chevalier ou 

escuier, tel que dit est, qui ait emprins de vous 
delivrer, duquel sur vostre chemin il vous rappor- 
tera sa lectre et son seellé. Et se Dieu, comme je 
espoire, est du tout ou en partie pour vous, mon 
ami et mon cuer, vous serez l’escuier renommé, et 
Dieu sceit comment Monseigneur et madame la 
royne et chascun vous amera et prisera, et celle 
seulle penser est souffisant a desconfire un jayant, 
et pour ce, mon ami, pensez d’estre vaillant et a 
1o Dieu requerir vostre conseil et ayde, si ne pourrez 
- faillir. Et a ces parolles il nous fault departir : 
plus ne vous en dy maintenant. » 


L’ACTEUR. — Alors Saintré a genoulz se met et 
dist: « Ma tresredoubtee dame, ma deesse et mon 
seul bien, si treshumblement que je scay et puis, 
de tout vous remercie, et quant aux armes que me 
ordonnez, Dieu avant, Nostre Dame et monsei- 
gneur Saint Michiel lange, onques de chose, aprés 
vostre grace et amour, je ne fus si content, car 

20 vous ofrrez, au plaisir de Dieu, nouvelles telles que 
vous et Messeigneurs tous serez contens.» Lors 

[46] print congié d’elle et par un tres amoreux baisier, 
X, XV OU xx rendus, et «a Dieu soiés. » 


L’ACTEUR ENCORES. — Saintré sur ce nouvel 
pensement fut toute celle nuyt, et quant le jour 
fut venus et qu’il eust messe oye, lors fist a soy 
venir Gillebert Lorin, orfevre du roy, qui renommé 
de preudomme avoit, et a part lui dist : « Gillebert, 
mon ami, je vouldroye un bracelet d’or esmaillié 

30 de mes couleurs et a ma devise, et bordé aux deux 
lez de vj dyamants, vj rubis et vj pelles, que veez 
cy.» Lors les monstra a Gillebert, qui moult lui 
pleurent, et, pour abregier, en briefs jours le bra- 


10 

celet fut fait. Et quant Saintré fut en la presence 
de Madame, il frota son droit oeul, pour leur signe 
que entr’eulz estoit, auquel Madame de son espin- 
gle respondit. Et quant ilz furent ce soir ou preau 
pour deviser, Saintré ly monstra le bracelet a la 
clarté de la lune, mais bien veoir ne se pouoit. 
Madame lui dist: « Je le verray a la torche et 
aussi demain, puis le vous rendray demain au soir 
quant revendrons cy ensemble et a noz plaisirs 
deviserons. » 


L’ACTEUR. — Et quant Madame eust |l’endemain 
veu le bel et tres riche bracelet fut tresjoyeuse, lors 


[v°] a Saintré fist son signal, auquel Saintré prompte- 


30 


ment respondit, et quant ilz furent ensemble 
Madame lui dist: « Mon ami, veez cy vostre bra- 
celet, lequel me semble tant bel que a peine le 
pourroit estre plus, si me suis appensee, a l’asseoir 
des tables, que demain, qui sera la voille du pre- 
mier jour de may, vous donrez un tresbel soupper 
a pluseurs seigneurs, chevaliers, dames et damoi- 
selles de la court et autres, auquel je ne veul point 
estre, combien que vous m’y convierez, et lors que 
pour publier vostre emprinse plus honorablement 
par le roy d’armes ou herault vous ferez crier que 
la dame ou damoiselle, chevalier ou escuier qui aux 
dansses seront les mieulz chantans a ycelle feste, 
la dame ou damoiselle avra de vous un bel dya- 
mant, et le chevalier ou escuier un bel ruby, et 
semblablement donrez a la dame ou damoiselle, 
chevalier ou escuier mieulz danssant. 


Et aprés les dansses et chanssons dictes, vous 
avrez tout prest le bel et gracieux bancquet, qui 
sera d’entremez et d’autres nouvelles viandes assez, 


84 ANTOINE DE LA SALE 


auquel vous ferez porter le paon, et lors les sei- 
gneurs, les dames et damoiselles, les chevaliers et 
escuiers feront leurs veux, et quant ilz les avront 
faiz, alors vous vouerez aux dames et au paon, a 
vostre dame, faicte ou a faire, que ce premier jour 


[47] de may, qui sera demain, vous mectrez un bracelet 

d’or tel qu’il sera en vostre bras senestre par 
espace d’un an, se dedens ycellui vous ne trouvez 
chevalier ou escuier de nom et d’armes sans repreu- 
che, et le surplus comme dit est, retenu sur toutes 
choses le vouloir et plaisir du roy. Et quant vous 
avrez tout fait, et acompaignies les dames, portez 
avecques vous vostre bracelet ou sain afin que ce 
soir je le vous mecte pour la premiere foiz. » 
— «Ma dame,» dist Saintré, «le vray Dieu qui 
rend tous les biens faiz le vous veulle rendre et 
me doint grace de le vous desservir, ainsin que 
mon cuer et ma pensee n’ont d’autre desir.» Et a 
ces parolles, Madame, a l’usance acoustumee, lui 
donna congié. 


L’ACTEUR. — Le jour ensuivant, qui fut le dar- 
rain jour d’avril, ainsin tost qu’il fut jour, Saintré 
‘de avoir queux et viandes de diverses facons fist 
diligence, et, pour abregier, fist le soupper et le 
banquet comme Madame avoit dit, puis convia sei- 
gneurs, dames et damoiselles, chevaliers, escuiers, 
bourgois, bourgoises de Paris, et autres a planté. 
Et quant le soupper, le banquet, les dansses et les 
veux furent tous faiz, et Saintré avec les autres 
eust convoyés les dames de la court, et que le roy 
et la royne eurent prins le vin du congié et que 
tous furent departis, Saintré, comme Madame avoit 
ordonné, s’en ala au preau; si ne tarda gueres 
que Madame y vint, et lors elle, pour la premiere 

_[v°] foys, le bracelet en son bras senestre en le baisant 

lui mist, et pour ce que l’eure estoit tarde ne y 
furent gueres qu’il les convint departir. Mais en lui 
mectant lui dist: «Mon ami et mon vray desir, 
je prie a Dieu et a Nostre Dame que en telle 
heure et en tel point le vous puisse je mectre que 
a tout honneur en puissiez revenir, et se ainsin est, 
je leur voue que tous les vendrediz et sabmediz je 
ne porteray linge sur ma char nue par autant de 
vendrediz et sabmediz que serez dehors. » 


«Ha! ma dame,» dist il, «et que vous ay je 
merité, ne que vous puis je meriter, que une telle 
dame face telz veux pour moy?» — « Oil, mon 
ami,» dist elle, « car vous estes tel que je veul, 
il m’est advis que le plus tost que vous pourrez, 
aiant le bon vouloir et congié de Monseigneur, que 
vous envoiez voz lectres d’armes es quatre cours 
desdiz quatre roys par quelque herault ou pour- 
Suivant qui vous apporte sur le chemin la res- 
ponse. » Et a ces parolles Madame lui donna con- 
gié, et par ainsin, les cuers souppirans, les yeulz 
Yun de l’autre larmoians, s’en departist. 


L’ACTEUR ENCORES. — Le jour ensuivant, qui fut 
le premier jour de may, Saintré fut tout de neuf, 
et ses gens bien abilliés et met son bracelet, puis 
s’en va a la messe, que il fist dire du Saint Esperit, 
et la assembla tous ses amis, ainsin que Madame 


[48] lui avoit dit. Lors tous de tres bon cuer l’acom- 

paignerent devers le roy, et furent pluseurs qui a 
le servir au voiaige se offrirent. Et au saillir que 
le roy fist de sa chambre, ou ce jour estoient Mes- 
seigneurs ses freres et autres pluseurs de son sang, 
Saintré et tous ses amis a genoulz se mirent, lors 

il commenca joieusement a parler et dist: « Nostre 
souverain seigneur, il est de coustume a tous nobles 
hommes de acroistre leurs honneurs par le tres- 
noble mestier d’armes et en pluseurs facons, dont 
je desirant comme l’un de ceulz, esperant le congié 
et licence de vostre bonne grace et non autrement, 
vouay yersoir en mon petit bancquet, presens mes 
tresredoubtez seigneurs et dames, damoiselles, che- 
valiers et escuiers telz, telz et telz, et pluseurs 
autres, que cest matin je porteroye en mon braz 
senestre un bracelet d’or, tel qu’il estoit, lequel 
veez cy, et le surplus pour la facon que, se vostre 
bon plaisir est, pourrez veoir cy en escript. » 


Lors le roy print celle lectre d’armes et publique- 
ment la fist lire devant lui, puis a la response fut 
longuement, pensant aux armes fortes et a l’aige 
de Saintré, par la grant amour que a lui avoit. 
Et quant il vist la longue response du roy, doubta 
moult de reffus, lors lui dist: « Hee! sire, pour 
la premiere requeste d’armes que onques je vous 
fiz, pour Dieu veutlez la moy accorder.» Lors 
Messeigneurs ses freres et tous ceulz qui la 
estoient, veans sa tres grande et bonne volonté, 
prierent au roy pour lui, et tant tous lui supplierent 
qu’il en fut content. 


[v°] Lors le roy s’en vat a sa messe et Saintré, aprés 

ce qu’il Peust treshumblement remercié, ala a la 
royne, qui venoit aprés lui, si se avanca atout sa 
compaignie aprés, lors a genoulz se sont mis, puis 
lui dist: « Nostre souveraine dame, il a pleu au 
roy moy donner congié de acomplir mon emprinse 
d’armes, dont veez ci le bracelet, a l’aide de Dieu, 
de Nostre Dame et de monseigneur Saint Michiel 

lAnge, ainsin que en ceste lectre d’armes est con- 
tenu. Si vous supplie, ma souveraine dame, que 
ainsin soit vostre bon plaisir. » — « Et! mon ami, » 
dist la royne, «et voulez vous ja faire armes? 
Qui le vous a conseillié ? » — « Ma dame, » dist il, 
« Dieu et honneur le me ont conseillié.» — «Et 
puis qu’ilz le vous ont conseillié, je leur prie et 
supplie que ilz vous en facent joieux.» — «Et! 
Ma dame, » dirent pluseurs, « faites lire les lectres, 
pour en veoir la fagon. » — « Non ferons tant que 
de la messe revendrons. » 


A ces parolles s’avanca Madame, qui de tres 
bon oeul le regardoit, et aussi toutes les autres, 
pour oir ce qu’il disoit. Alors la royne lui dist: 
« Saintré, de ce que Monseigneur est content, je 
le doy bien estre. Si prie a Dieu, a Nostre Dame, 
et a monseigneur Saint Julien, puis que ainsin est, 
qui vous en doint toute joye et telle que desirez. » 
Lors la royne s’en va a la messe. Au revenir qu’elle 
en fait, elle demanda la lectre d’armes et la voult 
oir, puis dist: « Hélas! et ce josne homme qui 
n’est encor que un enfant, comment a il eu cuer 
d’entreprendre telles armes? Il fault dire qu’il lu 
part de tres grant et bon vouloir. Et se Dieu le 


[49] ramaint en bon point, il me semble qu’il ne vouldra 

faire autre chose, puis que si josne s’i va bouter. » 
Et a ces parolles la royne s’en va a table pour 
disner. 


L’ACTEUR. — Et quant les tables furent ostees, le 
roy, la royne, les dames et tous vont aux hours 
pour veoir les joustes qui se vouloient commencer. 
Lors vint Saintré sur son destrier, houssez d’un 
damas blanc tout brodé a fleurs de ne m/’obliez 

mie, et lors commenca la jouste de ceulz dehorz a 
ceulz dedens, desquelz pour abregier le conte se 
passe, et aussi de ceulz qui a celle jouste furent, 
fors de Saintré, qui rompi des lances, bouta un 
par terre jus de la selle de son destrier, et deux 
avec leurs destriers, et tant dura en son heaume 
qu’il fust de tous les jousteurs le premier et dar- 
rain sur les rens. Se Madame estoit aise il ne le 
fault point demander, et en verité aussi estoient le 
roy, la royne et tous autres de la court, eulz don- 
nant merveilles de son eureux jouster. Et pour la 
premiere foiz eust de ceulz dehors un tresbel dya- 
mant, gqu’il donna a Madame. 


L’ACTEUR. — Le jour ensuivant encores vint il 
sur les joustes, houssé, lui et son destrier, d’un 
autre nouvel parement tout de satin vert a fleurs 
de pensees. Que vous diroye? Encores fist il si 


{v°] bien que chascun s’en esmerveilloit. Mais pour 

Vemprinse que il devoit faire, le roy, doubtant 
aucun inconveniant, !’en fist retraire, et par ainsin 
durant ces joustes ne jousta plus. 


L’ACTEUR ENCORES. — Et quant les premieres 
festes furent passees, Saintré ne cessa de querir 
puissans destriers et aussi requerir chevaliers, 
escuiers, ses parens et amis, roys d’armes, heraulz, 
trompectes et menestriers et deux tabourins, et de 
faire robes, orfevreries, harnois, paremens, plumez 
et autres choses a lui necessaires pour briefment 
faire son voiage et acomplir ses armes. Et quant 
il fut du tout bien en point, il fist a Madame son 
signal, et quant il fut le soir au preau, il compta 
et devisa tout ce qu’il avoit fait, et commant il 
avoit trois chevaliers, tel, tel et tel, a xiiij che- 

vaulz, ix escuiers, a xxiij chevaulz, un chappellain 
a deux chevaulz, le roy d’armes d’Anjou, a deux 
chevaulz, Thoraine et Lusignien les heraulz, a iiij 
chevaulz, iiij trompettes, a vj chevaulz, deux 
tabourins, a deux chevaulz, et quatre tres beaux 
et puissans destriers, que quatre beaus petis paiges 
chevaucheront tout le pays, conduiz par deux var- 
lez a cheval qui les conduiront et en pensseront, 
deux queux, a trois chevaulz, un fourrier, un 
mareschal et un armurier, a iiij chevaulz, viij som- 
miers, « quatre pour moy et quatre pour ma com- 


[50] paignie, et douze autres gens a cheval pour ma 

chambre et servir, et tel a trois chevaulz pour 
maistre d’ostel, somme toute iiij**ix chevaulz, qui 
tous seront vestus de voz couleurs et de vostre 
devise », lequel nombre de gens et de chevaulz il 
dist tout coyement, ainsin con s’il lui semblast trop 
grant nombre pour en ordonner a son plaisir. 


L’ACTEUR. — Et quant Madame, qui de le oir 
estoit tresjoyeuse, lui sembla qu’il l’eust dist crain- 
tement, doubtant de trouver la despence et finance 
a ce necessaire, lors elle lui dist: « Mon ami, il 
me semble que avez fait si bien que on ne pourroit 
mieulz, et quant au regart de la despense, je ne 
veul que vous en sociez, car j’espere que Monsei- 
gneur, Madame et Messeigneurs mes beaus oncles 
especialment vous y aideront. Et se ilz ne le fai- 
soient pour vostre despense d’un an, vraiment, mon 
ami, vostre honneur ne demeurra pas. Et, mon ami, 
de quoy sont voz paremens ? » — « Ma dame, j’en 
ay trois qui sont assez riches, dont l’un est de 
damas cramoisy tres richement brochié d’argent, 
qui est bordé de martres sobelines, et en ay un 
autre de sactin bleu losangié de orfeverrie a nos 

lectres branlans, qui sera bordé de letisses, et si 
en ay un autre de damas noir, dont l’ouvraige est 
tout pourfillé de fil d’argent, et le champ tout 
emply de houppectes couchees de plumes d’octrisse 
verdes, violectes et grises a voz coleurs, bordé de 
houppectes blanches d’ostrisse, mouchectees de 
houppectes noires, ainsin que ermines, et sur cestui 
je entens faire mes harmes a cheval, retenu vostre 
bon plaisir. Et dit chascun qu’ilz sont riches et les 
fait tres beau veoir. 


Et si en ay un autre et ma coste d’armes tout 
semblable sur lequel je venray sur les lices pour 
faire mes armes a pyé, qui est de satin cramoisy, 
tout semé de branlans d’or esmaillié de rouge cler 
a une grant bande de satin blanc toute semee de 
branlans d’argent a trois lambeaux de sactin jaune 
tout semé de branlans de fin or luisant, qui seront 
mes armes.» — « Et! mon ami, je vous prie que 
vous les blasonnez autrement.» — «Ma dame, 
mes armes sont de gueulles, a une bande d’argent 
a quatre lambeaux d’or.» — «He! Dieu,» dist 
Madame, «et que ce est belle chose, En verité, 
je les verroye volentiers, se ne fust la doubte du 
parler des gens. Mais je trouveray bien honneste- 
ment la facon car je le diray par bonne maniere a 
Madame, qui vous en priera. » — « Or bien,» dist 
Saintré, « ma dame, doresenavant je suis tout prest 
quant seroit vostre bon plaisir, car il me semble 
que le plus brief est le meilleur. Je pense que ores 
Lesignien le herault soit la. Et par aventure pour 
moy delivrer je le trouveray sur le chemin.» Lors 
prindrent le jour du partir au xv jour du prou- 
chain mois de juillet ensuivant. Et a ces parolles, 
l'un de l’autre a tresgrans souspirs et tres amo- 
reux baisiers se departirent. 

L’ACTEUR. — L’andemain au matin a l’atourner 
de la royne, Madame ne eust pas mis en obly la 
veue de ces beaus paremens, si dist a la royne tout 
bellement: «Ma dame, j’ay oy dire que ce josne 
filz Saintré a fait tres beaux paremens a= mer- 
veilles ; vraiement je ne le puis croire. Toutesfois, 
ma dame, se c’est vostre bon plaisir que vous les 
veez, et entre nous femmes sans plus, car j’enten 
qu’il les tient bien serrez, et quant vous l’en prierez 
il le fera tres volentiers. » — « Dictes vous, belle 
cousine, qu’ilz sont si beaus?» — «Ma dame, 
assez plus beaus, selon ce que on dist, que je ne 
vous savroie dire.» — «Alors,» dist la royne, 
« se nous ne sommes escondite, nous les verrons. » 
— «Ma dame,» dist elle, « pour ce qu’il les tient 
si celees, dictes lui qu’il face venir ces quatre 
destriers cy bas en la petite court, et face porter 
les paremens couvers, lesquelz seront la mis des- 
sus, et vous ferez les portes clorre et bien garder. » 
— «Ha! par ma foy, » dist la royne, « vous dictes 
tres bien: faites m’en souvenir quant le verrez. » 


Et, ces parolles finees, la royne va a la messe, 
et en la chambre de parement vist Saintré, qui la 
estoit. Lors Madame s’avanca et dist bellement a 
la royne: « Ma dame, veez la Saintré.» Lors la 
royne appella Guillaume de Lurs, son _ huissier 
d’armes, et fist appeller Saintré. « Saintré, » dist 
la royne, «se Dieu vous doint joie de la chose 
que plus desirez ! Nous vous prions que puissions 
veoir voz paremens d’armes sur voz destriers, que 
on dit qui sont si beaus.» — «Et! ma dame, » 
dist il, « sauve l’onneur des diseurs, ce ne sont, 
ma dame, paremens que a simples compaignons. 
Ce seroit a moy honte que veissiez si pouvre 

chose.» — «Et! beau sire, telz qu’ils sont nous 
vous prions que les veons en ceste basse court 
aprés disner, et nous ferons clorre et bien garder 
les portes. Et pour le faire plus celeement, se vous 
voulez, faites porter voz paremens couvers par 
voz gens, et puis faites venir tous voz destriers, 
et puis quant seront couvers, faites nous secre- 
ment appeller.» — «Ma dame,» dist Saintré, 
« puis que ainsin vous plait, voz prieres me sont 
entiers commandemens. » 


L’ACTEUR. — Aprés que le roy et la royne eurent 
disné et que les tables furent levees, Saintré manda 
querir ses paremens et plus les destriers. Les por- 
tes furent closes, ainsin que ordonné estoit, et puis 


[52] les paremens mis sur les destriers. Alors Saintré 

s’en va a la royne, ainsin qu’elle avoit dit. Lors la 
royne, hastee de Madame et du desir qu’elle en 
avoit, ne se peust tenir que au roy ne deist la 
venue des destriers couvers. « Et! comment!» dist 
le roy, «sont ils si beaux? » — « Mon seigneur, 
vous les verrez, s’il vous plait.» — « Oil, vraie- 
ment,» dist le roy, « laissons venir le vin de con- 
gié.» — «A! mon seigneur, » dist la royne, « que 
gueres de gens n’y soient. » 


Aprés le vin de congié, le roy et la royne se 
partent et de sur les galleries veirent les destriers 
couvers, qui leur semblerent tres riches et tres 
beaux. Lors toutes dames et damoiselles commen-. 
cerent a loer Saintré et faire veux et prieres que 
Dieu lui donnast grace de a grant honneur retour- 
ner. Et quant le roy se voult retraire appella Sain- 
tré, et en devisant de pluseurs choses il fut entré 
en sa chambre, puis s’en va en sa garderobe et 

ne tarda gueres que par Jehan de Suffle, son varlet 
de chambre, lui envoia en trois saichez trois mil 
escus pour emploier aux affaires de ses armes. 


Et quant la royne entend que le roy lui a donnez 
iijM escus, elle en fut tres joieuse. Lors appella 
Madame et ly dist: « Belle cousine, je suis tres 
joieuse de ce que Monseigneur a donné a Saintré 
iijM escus pour emploier a son voaige. Vraiement, 
mains de mille ne lui en puis de donner, et je vous 
prie que lui en donnez deux ou trois cens. » 
— «A! ma dame,» dist Madame a la royne, 
« vous taillez larges couroies d’autrui cuir.» Et a 
ce faire se fist moult prier. Et quant messeigneurs 
d’Anjou, de Berry et de Bourgoigne sceurent ce 
que le roy et la royne lui avoient donné, chascun 
d’eulz lui en donna mille. Ainsin furent vijM qu'il 
eust, sans les autres dons que pluseurs autres sei- 
gneurs lui firent, et en verité il n’en enquist ne fist 
enquerir onques denier, dont il fut assez plus pri- 
sié, et disoit on: « Ne devons nous bien aidier 
a un tel josne escuier qui n’est encores que un 
enfent, et de la bonté de son cuer entreprent tant 
de vaillance ? En verité, il se doit bien amer. » 


L’ACTEUR. — Et quant le terme de son partir 
approucha, viij ou x jours avant, Saintré atout ses 
trois chevaliers, ses ix escuiers, roys d’armes, 
heraulz et tout le surplus de ses gens, lui et eulz 
tous vestus de robes a la devise, acompaignié de 
pluseurs autres seigneurs, chevaliers et escuiers, 
ses amis, vindrent tous a genoulz devant le roy, 
presens messeigneurs d’Anjou, de Berry et de 
Bourgoigne, ses freres. Et lors Saintré tres humble- 
ment lui dist: « Nostre souverain seigneur, il a 

pleu a Vostre Grace estre content que je portasse 
l’emprinse de ce bracelet pour acomplir armes a 
cheval et a pyé que vous veistes par escript, si 
vous vien tres humblement supplier que vostre bon 
plaisir soit moy donner congié tel que le xv® jour 
du mois de juillet, Messeigneurs mes freres et mes 
amis qui cy sont, qui de leurs courtoisies mie 
veulent accompaignier, puissons a l’aide de Dieu, 
de Nostre Dame et de monseigneur Saint Michel 
Ange, partir et commencier mon voaige. » 


L’ACTEUR. — Le roy qui ja comme dit est avoit 
donné le congié dist : « Et ! comment, Saintré ? estes 
vous ja prest ? » « Sire,» dist il, « oil.» Lors 
lui dist: « Saintré, vous estes noble homme: en 
vostre hostel a eu de vaillans genz. Dieu vous doint 
grace de les sembler, comme j’espoir que si ferez, 
car vous en commenciez bien josne. Et ne vous 
souciez : quelque chose que de vous advienne, car 
vous n’estes d’armes que un escolier, si ay espoir 
en Dieu que par temps vous en serez maistre. Mais 
d’une chose vous recorde: en quelque facon d’ar- 
mes que vous soiez, que vous gayniez ou perdez 
honnestement et lyement.» Et lors le roy fut con- 
tent de son partement, dont Saintré treshumblement 
et joieusement l’en mercia. Et lors le roy se part, 
et Saintré aussi treshumblement remercia mesdiz 
Seigneurs des dons qu’ilz lui avoient fais. 


L’ACTEUR ENCORES. — Et quant les x, les xij et 


sees 


les tresgrans et angoisseux regrez qu’elle avoit en 
lui, tous les jours faisoit son signal de l’espingle 


{v°] auquel il respondoit. Et quant ils estoient au preau 


assemblé, dont pour le tres brief partement estoient 

mains durs soupirs et maintes larmes gectees. Lors 
Madame lui dist : « Mon seul bien et tout quenque 
je puis dire, monseigneur le roy vous a donnez 
iijM escus, Madame mille, Messeigneurs mes beaus 
oncles chascun mile, qui sont vijM, sans le surplus 
des autres seigneurs, et pource que on ne sceit des 
aventures, je vous en donray trois mile, qui du 
moins seront xM, des quelz sans trop grans excez 
de prodigues despenses en pourrez maintenir 
bonne despense longuement. D’une chose je vous 
prie: que a la fin de vostre messe chascun jour, 
vous estant a genoulz, vostre prestre, aprés ce 
qu’il avra donnee la generale beneisson, qu’il vous 
donne le beneisson que Nostre Sires dist a Moyse 
de sa propre bouche, si comme est contenu en la 
Bible, ainsin que devant vous ay dit, que pour la 
vous rementevoir encores diz: Benedicat tibi Deus 
et custodiat te. 

Ostendat faciam suam tibi et misereatur tui. 
Convertat Deus vultum suum ad te et det tibi 
pacem. 


Laquelle beneisson encores vous prie que sur 
le point de desmarchier pour faire voz armes, soit 
a pié soit a cheval, vous mesmes de bon cuer, en 
faisant le signe de la croix, faites en disant: 
Benedicat michi Deus et custodiat me. 

Ostendat michi faciem suam Deus et misereatur 
mei. Convertat Deus vultum suum ad me et det 
michi pacem. 


Et lors partez sceurement et faites vertueuse- 
ment ce que devez faire, car par ainsin ne porrez 
faire chose, gayne ou perte, que tout ne vous soit 
a honneur et en advienne ce qu'il pourra, car 

jamais ne vous fauldray.» Et a ces paroles la 
sourse des larmes de son cuer saillirent de ses 
yeux tellement que la langue cessa pour leur don- 
ner paix. 


L’ACTEUR. — Et quant Saintré, qui ja par les 
tres grans biens et honneurs que Madame lui avoit 
tant faiz, a laquelle il se tenait sur tous les autres 
amans du monde le plus eureux, et tant plus quant 
tous les jours de bien en mieulz renouvelloient les 


1a biens, les honneurs et les tresnobles et chevale- 

reux recordz qu’elle lui faisoit, a tresgrant des- 
tresse de son cuer lui dist: « Hé! ma treshaulte et 
souveraine deesse sans per, vous qui me devriés 
reconforter du tres desplaisant duel que mon cuer 
a a cause du departir de vous qui estes mon seul 
desir, mon seul plaisir et mon souverain bien, et 
je voy ores que vostre duel allié du mien ont tant 
assailli et combatu mon cuer que ilz l’ont vaincu 
et navré a mort et par ainsin je m’en vois ailleurs 
morir, et, ma dame, a Dieu soiez.» Et a ces 
parolles il tourna ses espaules pour soy partir. 


L’ACTEUR. — Madame, a qui le ruissel de ses 
larmes estoit presque vuidié, oiant les parolles de 
Saintré, par un tres merveilleux souspir meslé de 
sa parole lui dist: « Hée! mon amy, revenez se 
vous voulez. Vous savez que nous femmes avons 
les cuers tendres et piteux aux choses qui sont 
par nous amees. Si ne vous soit en desplaisir, car 
je suis toute reconfortee esperant que Dieu vous 
ramenra a tresgrant joye. Or, mon tresloial ami, or, 
mon bien, or ma pensee, or, tresor de ma vie et de 
ma mort, faites bonne chiere, alez joieusement, car 
sur ma foy pour l’amour de vous je me tendray 

joieuse et lye, et de voz nouvelles gardez bien que 
ne m’escripvez, sur tant que avez ma vie chiere, 
mais bien a plain a Madame en escripvez, et de la 
sans nul dengier je savray tout a plain, et sur ce, 
mon ami, nous fault baisier.» Et la furent donnez 
baisiers, et baisiers renduz sans compte et sans 
mesure, tous acompaigniés de piteux souspirs, et 
tant furent en ce tres doloreux plaisir et en celle 
tres desconfortee joye que la myenuit sonna, dont 
furent tous esbays. Et alors convint que le tres 
doloreux departir se feist, et au prendre le congié, 
Madame, le baisant, en l’un de ses doiz un tresbel 
et riche dyamant lui mist: « Et a Dieu soyez. » 


L’ACTEUR. — Le matin ensuivant, quinziesme 
jour de juillet, que le terme estoit du partir, aprés 
la messe oye, et que le prebstre eust a Saintré 
atout sa compaignie vestus de sa livree vindrent 
prendre congié du roy qui lui dist: « Saintré, 
Dieu vous doint bien aler, bien besoingnier, et a 
vostre grant honneur retourner. D’une chose vous 
ay prié et prie, qu’il vous souvienne de gaynier 
ou de perdre honorablement et honnestement. » 
— «Sire,» dist il, « au plaisir de Dieu vous n’en 
orrez ja autrement parler. » Lors le roy lui toucha 
la main. 


Et puis s’en vat a la royne, qui lui dit: « Hé! 
Saintré, puis qu’il fault que vous en alez, nous 
toutes prions Dieu qu’i’ vous doint pris d’armes 
et joye de voz amours. » — «Ma dame,» dist il, 
«du pris d’armes il en soit a vostre bon plaisir, 
mais mes amours sont a servir le roy et vous 
aussi. » Et a ces parolles il print congié d’elle, puis 
de Madame assez briefment, fors que en sous- 

pirant elle lui dist: «J’ay ja prins congié de 
vous. » 

Puis va aux autres dames et damoiselles, a 
chascune desquelles il donna une vergette d’or 
toutes esmaillies a fleurs de souvienne vous de 
moy, dont n’y avoit celle qui tenir se peust de 
plorer, tant l’avoient toutes amé et amoient. Et 
quant la royne oyt le bruit de ces vergettes don- 
nees, elle appella Saintré et en riant lui dist: 
«Et! beau sire Saintré, ne sommes nous pas, 
Belle Cousine et moy, dames comme les autres ? 
Que ne nous faites vous de vostre livree? » — «A! 
ma dame,» dist Saintré, « pour Dieu me soit par- 
donné, car je ne avoie hardement, ne cuidoie que 
telles dames daignassent prendre de moy si petit 
don. » — «Si ferons,» dist la royne, « ce que ne 
ferions pas de tous.» Alors leur donna le chois 
de toutes celles qu’il avoit, combien que toutes 


[v°] fussent pareilles, puis lui dirent: « Saintré, grant 

mercis. » 


Et a ces parolles Saintré reprent congié et a 
son departement Madame ne se peust tenir de 
larmoyer. Alors elle pour son excuse dist a la 
royne: « Jamais pour duel ne pour regret que 
j’eusse, vouldroie que ne peusse lerme gecter, si 
non quant je voy les autres plorer.» — «Et en 
verité, ma dame,» dirent les autres, « qui est le 
cuer de femme qui se pourroit tenir de plorer a 
veoir cest enfant qui vat en si grant peril et qui 
est norry avecques nous et que tant de plaisirs 
nous a faiz tous les jours ? » 


L’ACTEUR SUR LE PARTEMENT DE SAINTRE. — Et 
quant Saintré eust prins congié des dames a l’ostel 

il va prendre congié de mesdiz Seigneurs qui de 
tres bonnes parolles chascun lui dist, et lors s’en 
va atout sa compaignie en son hostel disner. Et 
endemantiers qu’ilz disnoient, la royne lui envoya 
une piece d’un tresfin drap d’argent, monseigneur 
d’Anjou lui envoia un tres bel coursier tresbien 
en point, et monseigneur de Berry un grant mantel 
et vS doz de fines martres sobelines, et monsei- 
gneur de Bourgoigne cinquante mars de vaisselle, et 
n’y eust cellui de ceulz qui firent les presens'a cui 
il ne donnast cent escus pour l’onneur et amour 
de la royne et desdiz seigneurs. Et quant ilz eurent 
tous disné et les chevaulx bridez et tous troussez, 


[56] la furent chevaliers et escuiers de la court du roy, 

de la royne, et de mesdiz seigneurs, et pluseurs 
autres ou nombre d’environ mil chevaulx tous 
venus pour le convoier. 


Lors il fait partir tous les premiers ses deux 
fourriers, ses queux et son chapelain, quatre trom- 
pectes pourtans les bannieres de ses armes, et puis 
ses trois heraulx, et aprés ses trois chevaliers et 
neuf escuiers deux a deux, et tous leur gens aprés, 
vestus de sa livree, ses cinq sommiers couvers de 
tappis a ses armes menez par deux varlez a pyé, 
et puis ses tabourins, et aprés ses quatre destriers 
couvers de paremens de fin taffetas de Florence 
gris, vert et violet a grans lectres d’argent a sa 
devise, et sur leurs testes chascun un tresbel chanf- 
frain d’acier bien garny de tresbelles plumes 
d’ostrisse faites de broderie et bien emplies de 
branlans d’argent, et dessus les destriers quatre 
tres gens paiges vestus de sa devise, toutes les 
manches chargies de branlans d’argent, et sur leurs 
chiefs chascun un tresbel chappel de plumes a ses 

couleurs, et aprés, les destriers venoient les deux 
palefreniers et puis le mareschal. 


Aprés venoient pluseurs tabourins, et aprés les 
menestriers qui le venoient convoier, et aprés les 
menestriers venoient les poursuivans, aprés les 
heraulz des seigneurs et puis du roy, et puis les 
roys d’armes roiaulz. Et aprés venoient tous les 
trompectes et clarons, premiers ceulz des seigneurs, 
et puis ceulz du roy, et aprés ces trompectes venoit 
il vestu de sa devise comme ses paiges, les man- 
ches toutes de orfeverrie branlans, et sur son chief 
un semblable chappel de plumes, sur le tresbel 
coursier que monseigneur d’Anjou a son partement 
lui avoit envoyé, et venoit ou mylieu de quatre 
seigneurs, deux devant et deux aprés, et puis tous 
les autres seigneurs, chevaliers, escuiers, comme 
ilz pouoient. Et en ce tresgrant honneur, a son 
partement de la court en la ville de Paris une 
bonne lieue... Et au departir fist avec lui venir tous 
les roys d’armes, heraulz, poursuivans, trompectes, 
menestriers, tabourins, et autres compaignons d’es- 
batement soupper avec lui au Bourg la Royne, ou 
par cellui jour il se loiga, lesquelz il tint bien aise, 
et au matin leur donna cinquante escus. Et a tant 
me tairay cy de son departement et parleray de son 
chemin et de la venue de Lesignien le poursuivant. 


L’ACTEUR. — Et quant Saintré fut en Avignon, 
pour la grant nouvelle de sa venue, le roy d’armes 
d’Anjou, qui le seelé de sa response portoit, au 
saillir de la messe a Saintré ledit seellé presenta. 
Et quant Saintré eust bien leu et advisé ledit seellé, 
ledit Saintré devant chascun publiquement retourna 
incontinant a leglise remercier Dieu devotement, 


[57] 


Io 


30 


JEHAN DE SAINTRE 101 


puis audit roy demanda devant tous toute la facon 
de son delivrement et qui estoit cellui qui emprins 
Pavoit a delivrer. Lors dist Lesignien: « Je pre- 
miers arrivay a Barcellonne le iij¢ jour de juing 
assez tart, et celle nuyt me reposay. 


Le matin, aprés la messe oye, je revins en mon 
loigeis et vestis vostre cocte d’armes, ainsin que 
mon droit estoit, et mis la boicte ou vostre lectre 
larmes estoit en mon seing, puis par le varlet de 
Postel me fis conduire au palais du roy. Et, Dieu 
avant ! quant je fus a l’entree je encontray un tres- 
bel de corps chevalier et bien acompaignié, nommé 
messire Enguerrant de Servillon, lequel en passant 
je humblement saluay. Et quant il me vist vostre 
cocte d’armes vestue, subitement il m/’appella, 
disant : ‘Herault que vous estes ou semblant de la 
cocte d’armes vestue que vous portez, comment est 
vostre nom?’ — ‘Mon seigneur,» diz je, ‘mon 
nom d’office est roy d’armes d’Anjou, de Thoraine 
et du Maigne.’ 


Alors il me dist: ‘Roy d’armes, vous soiez le 
bien venu ; il me semble que venez en ceste court 
du roy pour quelque fait d’armes, et se ainsin est 
je vous prie que le me declarez.’ — ‘ Mon seigneur,’ 
diz je. ‘il est vray que je suis envoiez de par un 
noble et renommé escuier du royaume de France 
nommé Jehan de Saintré, lequel au premier jour 
de ce darrain mois de may par veux faiz presens 
pluseurs haultes et nobles dames et damoiselles, 
seigneurs, chevaliers et escuiers a grant nombre 
prinst emprinse de porter en son bras senestre un 
tres riche bracelet d’or paré de pierres precieuses, 
et ce par l’espace d’un an et jusqu’a tant qu’il 

treuve aucun chevalier ou escuier de nom et d’ar- 
mes sans reprouche qui le veulle deliver des armes 
a cheval et a pié comme ceste lectre contient, si lui 
porteray le seelé de celui qui le devra delivrer, et 
pour ce faire il vient en ce roiaume tout premiers 
en la court de ce tresnoble roy, ou il sera un mois 
entier, actendant sa delivrance par un chevalier ou 
escuier tel que j’ai dit, et ou cas qu’il ne le trou- 
vera cy, il yra semblablement a la court du roy de 


1o Navarre, puis au roy de Castille, et puis de Por- 


tugal, a chascune court demeurer un mois se il ne 
treuve son expedicion ainsin que j’ay dit.’ 


— ‘Ores, roy d’armes, je vous prie que ces 
lectres je puisse veoir, vous promectant sur la foy 
de noble chevalier que s’elles sont armes honora- 
bles que au bon plaisir de Dieu, de monseigneur 
Saint George et de mon souverain seigneur le roy, 
que je seray cellui que a mon pouoir lui acompliray 
ses armes.’ Et je le oys de haulte facon parler, 


20 beau de corps et tresbien acompaignié, aussi sa 

foy qu’il me promist me sembla ce que je queroie 
avoir trouvé. Lors de mon sein je prins voz lectres 
et les lui baillay, lesquels a son plaisir leues, me 
dist: ‘Roy d’armes, venez vous en avec moy.’ 


Lors il retourna et parla a pluseurs chevaliers 
et gens de la court, ausquelz monstra voz lectres, 
puis me redist : ‘Roy, venez a moy.’ Lors me print 
par la main et mena devers le roy, qui de sa messe 
sailloit. Alors lui, moy tenant par la main, nous 
agenouillasmes, et tous les autres aussi, puis en 


[58] son langaige dist: ‘Seigneur, je saillant de ce 


vostre palais, par bonne aventure trouvay le roy 
d’armes d’Anjou, qui est cy present, et a la cocte 

d’armes qu’il porte vestue, je cognus que sans 
cause de quelque fait d’armes ne la portoit, espe- 
cialment en la court d’un si treshault prince con 
vous estes, si l’appellay et demanday dont il venoit, 
et la cause pourquoy il portoit cocte d’armes ves- 
tue en ceste vostre court, actendu que vous estes 
en paix avec tous les princes crestiens. Et si me 
respondit ainsin que se il vous plait oir je vous 
diray.’ » 


io LE ROY D’ARMES. — «En disant ces parolles, le 
roy, qui tres fort me regardoit, me dist en moy 
touchant la main que je fusse le tresbien venu, puis 
me dist que je deisse ce que j’avoie dit a messire 
Enguerrant de Servillon. Alors je deiz de mot a 
mot tout ce que lui avoie dit, pour abregier. ‘Et 
ou sont les lectres?’ dist le roy. ‘ Seigneur,’ dist 
messire Enguerrant, ‘veez les cy.’ Lors le roy les 
fist lire, et quant elles furent leues messire Enguer- 
rant lui dist: ‘Seigneur, car les tres nobles pre- 

20 vileiges de honneur mondain requierent aux nobles 
cuers que par le tresnoble mestier d’armes chascun 
de bien en mieulz a son pouoir se employe de 
acquerir la tresnoble grace d’honneur, soit en armes 
d’emprinses ou soit en guerres guerroiables et en 
toutes autres honestes facons. Et pource que la 
grace de ceste aventure est premiere adrecee a 
moy, ja soit ce que pluseurs autres sont yci et en 
vostre court assés meilleurs, plus puissans et plus 
souffisans que je ne suis; toutesfois, seigneur, 

30 pour l’eur de mon aventure, qui suis le premier, si 

* [v°] treshumblement que je scay, que je doy et que je 
puis, vous requier et supplie que se vous acordez 
ces armes parfaire a nulli de vostre court que ce 
soit a moy.’ » 

LE ROY D’ARMES, — « Et quant le roy entend sa 
requeste, comme saige prince, avant qu'il feist 
response se tira a part et appella pluseurs sei- 
gneurs et autres chevaliers et escuiers anciens de 
conseil qui la estoient, a laquelle ne demeura gueres 
qu’il Vappella et publiquement lui dist: ‘Messire 
Enguerrant, nous avons oy vostre humble et hono- 
rable requeste, laquelle pour l’onneur et amour de 
vous, aussi du noble escuier qui porte l’emprinse, 
nous le vous accordons et donnons jour a voz 
armes le xv™° jour aprés sa venue, si vraiement que 
Dieu vous ait tous deux en sa bonne garde. Et 
par ainsin donrez plaisir aux dames.’ De laquelle 
tres gracieuse response du roy messire Enguerran 
et tous ses amis treshumblement le remercierent, et 
aussi fis je de par vous. 


Alors le roy se part et va disner, et messire 
Enguerran me mena en son hostel et envoya querir 
mes chevaulz et mener avec les siens, puis avecques 
lui tresbien disner et oster vostre cocte d’armes et 
despoillier en pourpoint, puis me donna une tres- 
belle et riche robe de veloux bleu figuré et tres 
richement brochié d’or et forree de martres soube- 
lines, laquelle j’ay en ma malecte yci, et puis me 


[50] fist tout ce jour et l’andemain sejorner, et plus 

assez se j’eusse voulu. Et endementiers qu’il vous 
faisoit sa response, les heraulz du roy me vindrent 
festoier et mener par la ville. 


Et quant mes lectres furent faites, il me mena 
prendre congié du roy, qui me fist tres bonne 
chiere, et pour l'amour de nostre sire le roy, aussi 
de vous, me fist donner un tabart de veloux figuré 
noir, fourree de martres soubelines, et cent florins 

d’Arragon, et au prendre congié tresdoulcement me 
dist que de sa part vous saluasse. Desquelles voz 
armes, comme il m’a par pluseurs foiz esté dit, la 
royne et les dames et damoiselles, aussi chevaliers 
et escuiers, toute la cité et le pays en ont telle joye 
que tout en bruit. Et au prendre congié de messire 
Anguerran, il me dist: ‘Roy, vous me recomman- 
derez bien a mon frere Jehan de Saintré, et lui 
direz que au plaisir de Dieu je seray tout en point 
a la journee que le roy nous a donnee, et aussi 
me recommandez a toute sa compaignie, et a Dieu 
soyez.’ Et quant je fus pour monter a cheval, il 
m’envoia quarante florins d’Arragon. » 


L’ACTEUR. — Et quant Saintré et toute sa com- 
paignie oirent le rapport et bonnes nouvelles et sa 
tresbriefve delivrance, la joye fut merveilleuse 
entr’eulz, et fut ceste nouvelle par tout publiee et 
portee au roy et a la royne, dont Madame le sceust 
et aussi toute la court, et par le royaume espandue. 


20 Alors commencerent dames et damoiselles a jeuner, 


a faire veux, pelerinages et prieres pour l’amour 
de lui. Mais de ces bonnes nouvelles, Saintré, 
comme bon chrestien et qui tenoit de Dieu ses hon- 
neurs et ses aides, retourna arriere au moustier 
et la a genoulz, chef descouvert, et a mains join- 
tes, a Dieu et a Nostre Dame fait devotement ses 
prieres et oblacions, et puis s’en vont disner. 


L’ACTEUR DE L’ENTREE DE BARCELONNE. — Et 
endementiers que ces choses estoient et que mes- 


30 sire Anguerrantse mectoit en point, ne tarda gueres 


que Saintré arriva en la ville de Perpignen. Alors 
au roy fut faite a savoir sa venue, son grant estat 
et la belle compaignie qu’il menoit, lors le roy et 

tous se appenserent que vraiement il devoit estre 
homme de bien, et incontinent ordonna a Barcel- 
lonne tres honorablement son loigeis, lequel fut a 
ses fourriers livrez deux jours avant sa venue. 


Et a l’entrer qu’il fist en la cité, messire Anguer- 
ran, qui ja plus d’une lieue fut au devant, tres- 
bien acompaignié, et pluseurs autres seigneurs, 
chevaliers et escuiers, qui au devant de lui venoient, 


-furent tres esmerveilliez de deux choses, l’une du 

tres josne aige de Saintré, et l’autre de la tres 
belle ordonnance ou lui et ses gens estoient en sa 
venue, tout ainsin que au partir de Paris. Et quant 
messire Anguerrant vist le jeune aige de Saintré, 
fut esbays de avoir telles armes a faire a un qui 
pourroit estre son filz, si le regarda tres gran- 
ment par pluseurs foys, soy merveillant de la 
haulte emprise d’un homme si josne qu’il estoit. 


Et quant ilz furent au loigeis, messire Anguer- 
rant, honteux des armes que avecques lui devoit 
faire, a part lui dist: « Jehan de Saintré, mon 
frere, vous estes un josne gentil homme escuier, 
et je suis un vieil gentil homme chevalier: se 
vostre plaisir estoit me vouloir quicter du seellé de 
ma promesse, je pour acomplir voz armes vous 
donroye a compaignon mon propre nepveu, qui est 
de vostre aige et chevalier comme je suis, et je de 
ce vous vouldroie bien prier. » Saintré, comme tres 
saiges et courtois, de soy mesmes fist sa response 
et dist: « Mon seigneur messire Anguerrant, il a 
pleu a Dieu et a ma bonne fortune que mon 
emprinse est premierement venue en voz mains, 
dont tant comme je puis et scay humblement vous 
en remercie, et de vostre grace comme chevalereux 

chevalier m’avez volu et par vostre seellé promis 
de delivrer. Et ja soit ce que monseigneur vostre 
nepveu soit chevalier souffisant et digne de delivrer 
le meilleur chevalier du roiaume de France, toutes- 
fois, puis que mon aventure m’a a vous adressé, 
je me tiens a vous et arreste, et vous prie que le 
me pardonnez, et se par aucune occasion que je 
ne scay ne puis penser de vostre promesse me 
defailliés, je me tenroye de mon veu pour tres 
honnestement et honnorablement quicte et delivré. » 


L’ACTEUR. — Et quant messire Anguerrant oyst 
d’un si tres josne homme son tres bel parler, fut 
esmerveillié et comprint en son cuer que il vouloit 
dire qu’il n’osoit, par quoy il se tendroit quicte 


[v°] de son veu. Lors se delibera de l’acomplir et lui 


dist: « Saintré, mon frere, j’ai oy vostre tres 
illustre parler : ce que je vous ay promis par mon 
seellé, au plaisir de Dieu, de Nostre Dame et de 
monseigneur Saint George je vous accompliray au 


zo jour et heure que le seigneur roy nous a donné. 


, 2° 


Et pour plus tost donner fin a ces choses et plus 
honorablement, me semble que au saillir des ves- 
pres du roy je vous venray querir. Vous serez tout 
prest et venrez faire la reverence au roy et a la 
royne, qui vous verront tres volentiers. Et la, pre- 
sent le roy, je vous deslieray de vostre bracelet, 
puis demain le vous rendray, ainsin que en voz 
armes est contenu, car j’ai espoir en monseigneur 
Saint George que Madame y avra bonne part.» Et 
sur ce il prend congié, dont pour prieres nulles ne 
voult demeurer au disner, mais pour veoir sa con- 
tenance et son maintien messire Anguerrant fist 
demeurer. 

L’ACTEUR ENCORES. — Alors messire Augerrant 

va au roy lui compter sa merveilleuse bonté et 
gracieux parler, dont le roy qui ja aucunement en 
avoit oy compter l’en prisa tresgrandement, et eust 
grant desir de le veoir, aussi la royne et toutes les 
dames de la court, lequel aprés vespres le fist 
venir, messire Anguerrant tresbien acompaigni¢é le 
tenant par soubz le bras tous a genoillons le pre- 
senta au roy, ou la royne estoit. Et quant le roy 

[61] le commenga a veoir, deux ou trois pas au devant 

Io. s’avanca, puis dist: « Bien vienne ce beau com- 
mencement d’escuier. » Lors le fist lever, et quant 
ilz furent levez, messire Anguerrant le mena a la 
royne presenter, qui lui dist: « Jehan, vous soiez 
le tresbien venus,» lors le prent et le fait lever. 
Messire Anguerrant le maine devers les dames, et 
ja soit ce qu’il ne fust de coustume, il les lui fist 
toutes baisier, car ainsin estoit il ordonné. 


Lors revindrent devers le roy, et tous deux a 

genoulz se mirent. Messire Anguerrant dist au roy : 

20 « Seigneur, vous avez veu la lectre de mon frere 

de Saintré sur le contenu de ses armes, et de vostre 

grace m’avez donné licence, jour et place pour le 

delivrer. Donques, a vostre bon congié, voulez que 

je parface ce que en son veu contient. C’est pre- 

miers le deslyer du bracelet que en son bras 

senestre il tient.» Alors le roy, comme _ saige 

prince, voult de bouche a bouche savoir a Saintré 

se il le confessoit, et la publiquement fist lire la 

lectre et savoir s’il l’advouoit, puis lui dist: « Jehan 

30 de Saintré, pourtez vous ce bracelet d’emprinse 

par la facon que vostre lectre contient ? » — « Sire, 

oy,» dist Saintré. « Or donques,» dist le roy a 

messire Anguerrant, « Je vous donne congié de le 
delivrer. » 


# 

Alors messire Anguerrant le bracelet osta, et 
osté qu’il fut tout ce jour par un tresbel cordon 
d’or et de soye a son col le porta, et puis le matin 
lui rendit. Et ce fait, vont vers la royne et les 
autres dames, qui tresgrant honneur et bonne chiere 


[v°] lui firent, puis vont en la chambre de parement et 

la jouerent a maintz jeux tant que l’eure fut de 
soupper. Lors Saintré print congié, et messire 
Anguerrant avec pluseurs chevaliers et escuiers 
retint au soupper, dont tout ce soir et pluseurs 
jours aprés ne cessa le devisier de la beauté et 
gracieuseté de Saintré et de tous les siens. 


Et au iiij¢ jour le roy voult que la royne le feist 
convier et semondre, et les gentilz hommes de sa 
compaignie, tous a disner. Et aprés les dansses et 
chanssons, ou Saintré, qui tresbien chantoit, et 
aucuns de sa compaignie plurent tresgrandement 
au roy, a la royne et a tous. Et ainsin par chascun 
jour en celle court estoient festoiez, et du surplus 
pour abregier l’istoire se taist pour venir au fait. 


L’ACTEUR SUR LA VENUE DE SAINTRE SUR LES LICES. 

Et quant le xv° jour aprés sa venue fut venu, 
jour ordonné de commencier leurs armes, auquel 
jour tous furent abilliés et appareilliez, a ce dit 
jour sur l’eure de x heures du matin, le roy, comme 
saige et treshonorable prince, pour honorer les 
estrangiers, envoia a Saintré pour |!’acompaignier 
le conte de Cardonne, don Fedrich de Lune, messire 
Arnault de Parreillos et messire Francois de Mon- 
cade, quatre moult nobles seigneurs et chevaliers 
de sa court, tresbien acompaigniés, pour le honorer 


_ {62] a aler sur les rens. Et ce ordonné,. le roy se part 


et s’en va sur son hourt qui a l’un des costez des 

lices estoit, tres richement tappissié de tous costez, 
et avec lui les princes, seigneurs et pluseurs autres 
chevaliers et escuiers de son conseil, et a sa 
senestre main la royne en son hourt, acompaignie 
de pluseurs princesses, dames et damoiselles de sa 
court et du royaume, la venues pour ces armes 
veoir. Et quant le roy et la royne furent tous en 
leurs hours reposez, lors par l’ordonnance du roy 
les roys d’armes et heraulz porterent aux deux par- 


_ties le commandement de faire leurs devoirs. Alors 


Saintré, qui ja estoit tout en point, comme le com- 
menceur et entrepreneur de l’emprise, monta a 
cheval avec toute sa compaignie et partit par la 
maniere qui s’ensuit. 


Et premiers de son loigeis partirent ses tabou- 
rins a cheval, avec tous les autres qui estoient 
venus le convoier et acompaignier, deux a deux. 

Aprés les tabourins venoient ses trois sommiers 
qui portoient les coffres de son harnois, tous cou- 
vers de tappis a ses armes, faiz de broderie, chas- 
cun conduit a main par ses varlez. Et aprés eulz 
venoient a pié les deux armuriers. Aprés_ les 
armuriers venoient tous les poursuivans, leur 
coctes d’armes vestues de costé, deux a deux. 
Et aprés les poursuivans venoient les menestries 
de Saintré. Aprés les menestriers de Saintré 
venoient les menestriers du roy et les trom- 
pectes d’Arragon. Aprés les trompectes d’Arragon 
venoient les heraulz d’Arragon. Aprés les heraulz 
venoient les heraulz francois. Aprés les heraulz 
francois venoient les deux roiz d’armes d’Arragon 
et d’Anjou, trestous portans les coctes d’armes 
vestues de leurs seigneurs, et ceulz de France celle 
de Saintré, moult richement brodees. 

Aprés ces roys d’armes venoient ses quatre trom- 
pectes et clarons, et aprés eulz les chevaliers et 
escuiers qui sur leurs cuisses portoient xij grosses 
lances, dont les vj estoient du tout armees et ves- 
tues de drap d’argent a ses couleurs forrees de 
martres, et les autres vj tres richement paintes en 
semblable facon. 


Aprés les xij lances venoit sur un tresbel cour- 
sier ledit Don Bernard de Cardonne qui sur sa 
cuisse portoit une lance ou estoit un gonffolon de 
un tres fin veloux cramoisy endossé d’ermines et 
bordé d’une tres riche frange d’or. Et a chascun 
des lees du gonffolon estoient de tres riches bro- 
dures, les quatre blasons des quatre principales 
lignes de Saintré. 


Aprés le gonffolon venoit Don Federich de Lune 
sur un tres puissant coursier, qui sur un troncon 
de lance, vestu et fourré comme les vj lances 


[63] armees, sur lequel esoit son heaumet, qui au dessus 

avoit une grant fleur de chardon a quatre grans 
fuilles d’or, qui toutes couvroient le chief du 
heaume, et au pié de la fleur pendoit une longue 
touaillecte de Plaisance voulant, moult richement 
frangee de fil d’or et de grosses pelles et le sur- 
plus semees de lectres d’or branlans. 

Aprés le heaume venoit Saintré sur un tresbel et 
fringant destrier qui en son chief portoit un chan- 
frain d’acier a trois grans plumes a facgon d’os- 
trisse et a ses trois couleurs tres richement bro- 
dees, lui et son destrier houssez d’un saptin cra- 
moisy tout semé a queues d’ermines et bordé de 
grans franges d’argent copponnees.de soye a ses 
trois couleurs, sur son chief un tresbel et frisque 

chappel de plumes, et lui armé de ses avambras, 
harnois de jambes et soulerez sans plus, et en sa 
main droicte sa bannerolle, ou estoient Nostre 
Dame et son Enfent, de laquelle de pas a pas il 
se seignoit. 

Aprés Saintré venoient messire Francois de Mon- 
cade et messire Arnault de Pereillos, chascun sur 
son tresbel coursier, per a per, et aprés eulz tous 
les autres chevaliers et escuiers a grant nombre, 
qui par lordonnance du roy l’acompaignoient, et 
atout celle ordonnance et tresbelle compaignie, il 
vint descendre en sa grant loige, toute bien tendue, 
que le roy aux deux entrees hors des lices pour 
chascun avoit fait faire, et la descendist et avec- 
ques lui ces quatre seigneurs conseilliers, et des 
siens ceulz qu’il avoit ordonnez. 


Et si venoient aprés ledit Saintré et devant les- 


[v°] dis seigneurs ses quatre paiges montez sur quatre 

coursiers couvers des paremens qu’ilz avoient, et 
les paiges abilliés ainsin qu’ilz estoient a l’issue 
et departement de Paris, comme cy devent est dit. 


L’ACTEUR DE LA VENUE MESSIRE ENGUERRANT ES 
LICES. 

Et quant Saintré fut descenduz incontinant les 
roiz d’armes, heraulz, poursuivans, trompectes et 
menestriers, pour faire honneur et compaignie, 
furent a messire Anguerrant, lequel aussi trouverent 
tout en point prest a monter, et lors partirent tout 
premiers les tabourins et aprés les menestriers, puis 
aprés les menestriers venoient pluseurs seigneurs, 
chevaliers et escuiers qui venus estoient pour le 
convoyer. 


Aprés les chevaliers et escuiers venoient ses 


[64] 

quatre destriers cellez et leurs celles couvertes des 
mesmes draps d’or dont ilz estoient houssez, dont 
le premier destrier estoit houssez d’un tres riche 
saptin bleu figuré et brochié d’or a grans ourlez 
de fins gris. Le ij® destrier estoit houssé d’un autre 
saptin figuré bleu et brochié d’or a grans bors de 
martres soubelines. Le iije destrier, houssé d’un 
autre tres riche saptin figuré en couleur de pourpre 
tout brochié d’or, qui estoient ses trois couleurs, 
et bordé d’ermines, conduis a main par trois varlez 
a pié. Aprés les trois destriers venoient xij cheva- 
liers sur beaus coursiers, qui portoient xij lances, 
dont les vj estoient deux a deux des trois mesmes 
draps d’or et semblablement ourlees que estoient 
les paremens. Aprés ces xij lances venoient les 
trompectes du roy et aprés eulz le roy d’armes 
d’Arragon, qui vestue avoit sa tresriche cocte 
d’armes et a son col portoit une moult luisante et 
ligiere targe d’acier orlee par tiers de trois draps 
d’or et a chascun des quatre quartiers de la targe 
avoit un blason de ses quatre lignees dont il estoit 
yssu, et ou mylieu des iiij blasons le sien. 


Aprés le roy d’armes venoit le conte d’Orgel qui 
sur un tresbel et puissant coursier portoit sur un 
troncon de lance le demi heaume de _ messire 
Anguerrant, sur lequel estoit un demi cerf d’or 
naissant pourtant un colier ou estoient par tiers 
un tresbel rubi, un tresbel dyamant, un _ tresbel 
balay, chascun encloz entre deux moult grosses 
perles. 


Aprés le demi heaume venoit messire Anguer- 
rant armé de toutes ses armes excepté du chief, 
ouquel il portoit un tresbel chappellet de diverses 


[v°] 

fleurs et feulles, sur un tresbel et puissant destrier 
houssez d’un tres riche veloux cramoisy figuré tout 
brodé d’or sur or bordez a grans bors d’ermines, 
et en sa destre main un troncon de lance sur lequel 
son bras se reposoit. 


Aprés messire Anguerrant venoient le conte de 
Prades et le conte de Cardonne ses conseilliers, et 
puis les autres seigneurs, chevaliers et escuiers 
sans nombre venus pour le convoier. Et ainsin vint 
descendre en sa loige, et la fut armé de son demi 
heaume et servi de ce qu’il lui failloit. 


L’ACTEUR SUR LES ARMES. — Et quant tous deux 
furent venus, le roy incontinant fist mesurer leurs 
lances, qui devoient estre, dez la pointe jusqu’a 
larrest, de xiij piez de long. Et quant furent mesu- 
rees et a chascun party livrees, le roy manda a 
Saintré qu’il saillist le premier, et ainsin fist il. 
Mais quant il fut a cheval sur son destrier il 
demanda sa bannerole et en fist un grant signe de 
la croiz en disant sadicte beneisson que Madame 
lui avoit enseignie comme dit est. Et ainsi soy 
signant de pas a pas entra dedens les lices a son 
renc ordonné, et avec lui ces quatre seigneurs ses 
conseilliers, et ceulz a cheval et a pyé par sem- 
blable nombre comme estoit ordonné, et fist son 
tour d’aler et de venir tout le long de la toille qui 
tendu estoit de fin drap vermoil. 

Et tant de l’aler que du venir, quant il estoit 
devant les hours ou le roy et la royne estoient, 
tant bas qu’il pouoit se enclinoit en leur faisant 
reverences, par laquelle chose le roy a ses gens 
dist. « Et vraiement cest escuier en tous ses faiz et 
en tous ses diz monstre bien qu’il est gentil et qu’il 

est norry en la court et en l’escole de tout hon- 
neur.» La royne et toutes ses autres dames ne le 
louaient pas mains, car n’y avoit celle qui n’en 
deist bien et l’autre mieulz, dont la plus grant par- 
tie prioient Dieu pour lui. Lors pas a pas s’en vat 
mectre au bout de son renc, et la print sa lance 
sur sa cuisse et tres frisquement d’aler et de 
retour la courust de bout a autre. 


Le roy fait venir messire Anguerrant que, pour 

1o abregier, tout ainsin que Saintré vint faire. Et 

quant ilz furent en leurs bouz des rans le roy 
ordonna que ilz feissent ce que faire devoient. 


L’ACTEUR SUR LA PREMIERE JOURNEE. 

Alors Saintré, qui sa bannerolle tenoit, recom- 
menc¢a a faire le signe de la croiz et par trois foiz 
sa beneisson dire. Alors chascun, garny de sa 
lance sur sa cuisse, en son arrest la coucha et 
et tant que destriers peurent courre l’un contre 
autre s’aproucha, maiz a celle premiere course 

20 riens ne firent. 


A la ij® course messire Enguerrant sa_ pointe 
clinssa soubz la veue de Saintré, et Saintré atou- 
cha au bas du grant gardebras, et en brisant sa 
lance un peu ploya, et a ce rompre de lance trom- 
pectes a desroy commencerent a sonner. 


A la iij¢ course messire Enguerrant baissa trop 

sa lance qu’il rompist a l’arcon et Saintré le cerf 

“[v°] desur son demi heaume emporta. Lors trompectes 

commencerent a sonner, mais parce que la lance 

30 n’estoit pas bien rompue, le roy. commanda a 
cesser. 

A la iiij* course ledit messire Enguerrant prinst 
ou mylieu de la piece et rompit tresbien sa lance, 
et Saintré le fiert au bas du demi heaume et 
clinssa entre la piece et la rondelle de la lance, si 
entra le fer entre la main et le gantelet, lequel lui 
emporta sans prendre a la char, dont la main fut 
endormie tellement que jusques au iiije jour aprés 
ne peurent leurs armes parfaire, et au trespasser 
qu’il fist sa lance rompit auprés de la doille, qui 
ne fut point comptee. 

Alors le roy fist lire les lectres qui portoient l’un 
actendre l’autre et par l’espace de viij jours, et 
par ce il ordonna que chascun s’en allast par sa 
porte descendre en son hostel, et ainsin chascun 
s’en retourna tous armez fors que de leurs chiefs, 
mais tant voult le roy honorer Saintré qu’il fist 
Enguerrant saillir le premier, disant que la place 
estoit demeuree a Saintré. 


L’ACTEUR. — Et quant ilz furent tous desarmez 
et aucunement reposez, et messire Enguerrant de 
sa main appareillié, le roy les manda querir pour 
soupper avecques lui, et fist Saintré seoir a sa 


[66] destre comme estrangier, et messire Enguerrant a 


30 


senestre comme subget et de lostel, lequel portoit 
sa main lyee en escharpe. Et quant les tables furent 
ostees, le roy fist la royne avec ses dames toutes 
venir, et leors commencerent les dansses, et la 
royne print Saintré, les autres dames et damoi- 
selles prindrent aussi les autres chevaliers et 
escuiers qui estoient venus avecques lui. La fut 
Saintré de tous et de toutes moult loé; messire 
Enguerrant, de l’autre lez, de tout son pouoir 
honoroit et festioit Saintré, qui fut ainsin festoyé 
jusques a ce que messire Enguerrant fut bien gary. 

Et au iiije jour, pour parfaire leurs armes, le 
roy ordonna qu’ilz fussent sur les rens tous armez, 
et tout ainsin que l’autre foiz venus estoient ilz 
vindrent, fors que du chief n’estoient point armez, 
eulz et leurs destriers de nouveaulz paremens tous 
houssez. 


Et quant ilz furent tous en point es lices, le 
roy commanda qu’ilz feissent leurs devoirs; alors 
lun contre l’autre, les lances arrestees, brochent 
leurs destriers. 


A ceste cing™® course, messire Enguerrant print 
joingnant la broiche au double grant gardebras, et 
Saintré au pié du demi heaume, et tous deux rom- 
pirent bien leurs lances et tellement que les esclas 
voulerent par lair, dont leurs destriers furent en 
grant branle de cheoir. Et alors trompectes de son- 
ner et les cris du peuple tellement que a peine se 


[v°] peurent rapaisier et par ainsin chascun tresbien 


20 


rompit sa lance. 


A la vj@ course messire Enguerrant print encore 
au mylieu du grant gardebras, et Saintré au bas de 
la baviere, et tous deux rompirent bien leurs lances, 
et par ainsin chascun a bien rompu ses trois lances. 

A la vije course, au joindre des lances, le destrier 
de messire Enguerrant senestra, et par ainsin ne 
firent riens. 

A la viij¢ course, quant ce destrier vist Saintré 
approuchier, tout a coup se tourna, et se Saintré 
n’eust a cop levé sa lance, il feroit par darriere 


30 messire Anguerrant, dont le roy, la royne, seigneurs 


et dames, aussi par tout le peuple fut grandement 
loé. Et lors messire Enguerrant se partit et va en 

sa loige pour changier destrier, et quant il fut 
venus lors coucherent leurs lances et broicherent 
leurs destriers tellement que l’un ne l’autre ne 
toucha. 


A la ix® course messire Anguerrant, pour la 
fureur de son destrier froiz, haulsa un peu trop sa 
lance et Saintré l’actaint au bas de la rondelle et 
clinssa sur la piece, puis sur l’arrest que du tout 
se descloa, et au descloer messire Enguerrant tres- 
fort branla, et par ainsin Saintré eust bien ses 


[67] quatre lances rompues, et messire Enguerrant cou- 

vint soy retraire pour sa piece changier. Et quant 
il fut sur les rens retourné et que chascun eust sa 
lance sur sa cuisse, lors brocherent tant quwilz 
peurent les destriers et ne rencontrerent point. 


A ceste x® course, fortune voult que tous deux 
croiserent leurs lances, et de la grant aleure des 
destriers l'un hurta a l’autre qu’i’ n’y eust haye, qui 
de drap vermoil estoit, pendant a l’arde tellement 
que le destrier de messire Enguerrant tumba et 
cellui de Saintré fut espaulé. Alors Saintré des- 
cendit a terre et sur un roncin monta, et en son 
loigeis pour changier destrier s’en ala, mais onques 
pour conseil de homme ne se voult desheaumer. Et 
quant messire Enguerrant fut relevé et a son costé 
de la lice retourné, il actendit Saintré, qui brief- 
ment vint. 


A la xj® course, messire Enguerrant un peu 
baissa sa lance et arresta au bas des lames, et 
Saintré a la rondelle, qu’il faulsa bien avant. Lors 
messire Enguerrant, a cause du ferir bas, ploya, 
et tous deux rompirent bien leurs lances, et par 


[v°] 


Io 


30 


[68] 


JEHAN DE SAINTRE 119 


ainsin messire Enguerrant eust bien rompu iiij lan- 
ces, et Saintré les siennes, dont les esclaz voulerent 
en plusieurs pars du champ. Alors trompectes de 
sonner, et voix de peuple crier tellement que grand 
temps fut passé avant que cesser. Et a ce coup 
que les cinq lances de Saintré furent rompues, 
ainsin que en lemprise estoit declaré, messire 
Enguerrant, qui ja bien voit et sceit que les v lan- 
ces de Saintré sont rompues et que il en a l’onneur, 
requiert a Saintré la lance aux dames, dont il fut 
content. Et quant le roy entend qu’ilz veullent 
courre la lance aux dames, lors envoia la jouste 
deffendre, pour le peril des armes a pié. Et lors 
commanda que tous deux, ainsin qu’ilz estoient, 
venissent devant lui; et quant tous deux y furent 
il commanda les desheaumer, puis par son roy 
d’armes, qu’il avoit fait sur son hourt monter, fist 
lire les parolles que s’ensuivent. 


LE JUGEMENT DE CES ARMES. — «Les deux sei- 
gneurs qui estes cy presens, — sans les nom- 
mer —, le seigneur le roy a bien veu voz chevale- 


reuses armes si tres bien faictes et acomplies par 
chascun que nulz ou monde pourroient mieulz, 
ainsin qu’elles s’ensuivent cy par escript...» Alors 
presens tous, de course en course et de point en 
point toutes escriptes les leust et puis dist: « Et 
car a vostre darraine course, par le noble escuier 
Jehan de Saintré, vous estans de lances bien rom- 
pues per a per, par la cinquiesme que vous, noble 
escuier Jehan de Saintré, avez tresbien rompue et 
fini de voz armes a cheval, le seigneur roy vous en 
adjuge le pris. » 

Et alors messire Enguerrant se approucha de 
Saintré pour soy acquictier du ruby. Mais quant 

Saintré le voit a lui venir, lors brocha son destrier 
et tant qu’il peust s’avanca a lui; lors en soy fort 
inclinant lui toucha la main et au mieulx qu'il 
peust l’acola, puis lui dist: « Mon seigneur et mon 
frere, tant et de si tresbon cuer comme je puis, 
vous remercie du grant honneur que m’avez fait. » 


Alors messire Enguerrant, comme saige et gra- 
cieux chevalier, lui dist : « Et que dictes vous, mon 
frere ? Ce estes vous que je doy remercier de ce 

10 que m’avez tresbien batu, et je prie a Dieu et a 
monseigneur Saint George qu’il vous doint grace 
de bien en mieulz perseverer, et aussi a vostre tres- 
belle dame, qui le vous veulle meriter, a laquelle 
humblement je me recommande, qui en tesmoing 
de toutes ces parolles je me acquicte vers elle de 
ce ruby qu’elle vous a fait loyalment gaynier, ly 
priant qu’elle le veulle prendre en gré. » 


Alors Saintré, soy inclinant, le tresbel ruby print 

et humblement l’en remercia, et puis lui dist: « Or, 

20 monseigneur mon frere, c’est par vous que je lay 
gaynié, qui vous estes faint, mais afin que vostre 
tres desiree dame ne perde son droit je vous prie, 

en moy humblement recommandant a elle, ce petit 
dyament vous plaise ly donner.» Et quant messire 
Enguerrant vist ce tresbel gros diamant et la fran- 
chise, liberalité et haulte courtoisie de Saintré, se 
tourna aux autres seigneurs prouchains et en son 
[v°’] langaige castellam leur dist: « Et vraiment, cestui 
est bien la fleur de tous les josnes gentilz hom- 

30 mes.» Puis dist a Saintré: « Certes, frere, je vous 
en remercie de par ma seignore et de par moy, et 
autant de gré vous en savons que se je le prenoie 

ou elle l’avoit receu; mais vous me pardonrez a 

ceste foiz, car je ne le prandray point, ains le 
donrez a celle qui l’a bien desservi et gaynié. » 


Saintré moult l’en prie et messire Enguerrant 
s’en deffend en le reffusant, tant que le roy 
demanda que ce estoit; et quant il le sceust, et 
aussi la royne, n’est point a demander se Saintré 
fut du roy, de la royne, des seigneurs, des dames, 
des chevaliers, des damoiselles, des escuiers et de 
tout le commun tresgrandement loé. Toutesfoiz le 
roy, voiant les grans prieres de Saintré, manda a 
messire Enguerrant que le diamant preist, puis que 
de sa courtoisie il l’en prioit tant qu’il ne le devoit 
point refuser. Alors messire Enguerrant le prinst ; 
et, ce fait, trompettes et menestriers a desroy et a 
grant joye commencerent a sonner, et le roy 
ordonna qu’ilz s’en alassent desarmer. 


Messire Enguerrant et Saintré, par leurs grandes 
courtoisies, vouldrent lun l’autre convoyer; la 
furent moult de prieres, mais en la fin messire 
Enguerrant gayna, et pour plus avant monstrer sa 
courtoisie, voult Saintré a sa destre: per a per le 
fist aller. Et quant ilz furent au loigeis de Saintré, 


[69] Saintré fist tout son pouoir et devoir de le recon- 

voier, et l’eust bien fait se les seigneurs de la 
court, tant d’un costé que d’autre, n’eussent Sain- 
tré oultre son grey retenu. Saintré pria moult les 
seigneurs, ses conseilliers et autres, celle nuyt de 
soupper avec lui, mais, pour priere nulle, aucun n’y 
voult demeurer, ains le laisserent tous celle nuit 
reposer ; et ainsin fut de messire Enguerrant, pens- 
sant l’andemain aux armes a pyé besoingnier. Mais 
le roy, comme saige, doulz et gracieux seigneur et 
prince, celle nuyt considera la peine’ que cellui jour 

avoient prinse, fist leurs armes pour ce jour 
delayer, pour chascun bien a son aise reposer. 


L’ACTEUR. — Au ij® jour aprés, jour des armes 
assigné, Saintré, avant que nulle chose feist, eust 
sa messe du Saint Esperit oye, ou il se fist donner 
sa beneisson. Puis par deux heraulz et un varlet 
fist a messire Enguerrant porter ses deux haiches 
couvertes, pour en prendre le chois, ainsin que en 
son emprinse estoit contenu ; et, lesquelles haiches 
lune choisie et prinse, les heraulz trouverent le roy 
d’armes d’Arragon qui a Saintré tout premiers 
venoit donner, de par le roy, l’eure a deux heures 
aprés midi pour venir es lices pour faire ses armes 
a pié. Auquel roy d’armes Saintré remercia le roy 
tres humblement, puis lui donna un tresbel mantel 


[v°?] de damas cramoisy, broichié d’argent et fourré de 


20 


30 


martres sobelines pour la tresbonne et joieuse nou- 
velle qu’il lui pourtoit, lequel puis fist son rapport 
au roy. 


L’ACTEUR. — Et quant une heure aprés midi fut 
sonnee, le roy et la royne, ainsin que dit est, furent 
montez en leurs hours, lors il envoya dire aux 
parties qu’ilz venissent. Alors Saintré, comme le 
commenceur et entrepreneur et non mie appellant, 
fut a cheval le premier, faisant de sa bannerolle 
le vray signe de la croiz en disant sadicte beneis- 
son, et le surplus par la facon qui s’ensuit. 


L’ACTEUR ENCORES. — Et premiers les tabourins 
et aprés les sommiers et son harnois couvers, 
comme dit est, et menez par varlez ; et aprés ses 
sommiers ses deux armuriers a pyé, et aprés eulz 
les quatre menestriers, deux a deux. Aprés venoient 


Io 

les poursuivans et puis les heraulz des seigneurs 
du pays, tous heraulz et poursuivans portans les 
cottes d’armes en la facon qu’ilz les devoient por- 
ter. Et aprés les heraulz venoient les chevaliers et 
escuiers francois de sa compaignie, tous vestus 
paraulz ; et aprés eulz venoient les roys d’armes et 
heraulz du roy, per a per a ceulz de France et a 
leur basse main. Et aprés ces heraulz venoient les 
trompettes et clarons de Saintré et puis ceulz du 
roy, et aprés les trompettes du roy venoit le conte 


[70] de Prades, qui sur un trespuissant coursier portoit 


20 


30 


sa haiche devant, et aux deux costez du conte 
aloient don Bernard de Cardonne et don Federich 
de Lune. 


Et aprés eulz venoit Saintré tout desarmé excepté 
de ses avantbras, de son harnois de jambes et 
des soulerez, sur son tresbel et puissant destrier, 
qui sur son chief portoit un tresbel chappel ou 
estoient trois belles plumes en facon d’ostrisse, 
faites de tresriche broderie nervees de petis dya- 
mans, rubis balais et autres pierreries, naissans 
d’un tres riche et tres bel afficquet ou estoit un 
tres gros dyamant environné de trois tresgros 
balais et de trois tres grosses pelles, lui et son 
destrier houssez d’un saptin cramoisy, tous couvers 
de branlans de fin or esmailliés de rouge cler, a 
une grant bande de saptin blanc tout couvert de 
branlans d’argent, esmailliez de blanc a trois lam- 
beaux de fin or, qui estoient ses armes. Et en sa 
destre main portoit sa bannerolle, ou Nostre Dame 
et son Enfent estoient, de laquelle de pas a pas il 
se saignoit. 

Et aprés lui venoient ses paiges montez sur 
beaus destriers couvers de riches paremens, et 

aprés eulz, per a per, venoient lesdits messire 
Arnault de Pareillos et messire Francois de Mon- 
cade ; et aprés, tous les chevaliers et escuiers que 
le roy y avoit envoiez pour le convoier. Et en cest 
estat il vint en sa tente descendre, qui assez pres 
de la porte des lices estoit, vers son costé; et la 
[v°] fut armé de toutes ses armes, excepté du chief. 


Et quant messire Enguerrant fut semblablement 
venu et en sa tente descendu, lors le roy com- 
10 manda a son roy d’armes faire appel. Alors Sain- 
tré, accompaignié des seigneurs et autres, ses con- 
seilliers, vint a la porte des lices tout a pyé, et la 
estoit le mareschal du roy qui lui demanda qui il 
estoit et que il venoit la faire, auquel humblement, 
en soubsriant, il respondit: « Monseigneur le 
mareschal, je suis Jehan de Saintré, venu au jour 
et heure que le tresexcellent prince, le roy ci pre- 
sent, comme vray juge competant de monseigneur 
mon frere messire Enguerrant de Cervillon et de 
20 moy, ainsin qu’il nous a ordonné, pour a pié par- 
faire les armes de mon emprise, ainsin que mes 
lectres le contiennent. » 


Alors, dictes ces parolles, le mareschal va au 
roy faire son rapport. Lors le roy commanda lui 
faire ouvrir la porte des lices pour soy retraire en 
son pavillon, et quant les portes furent ouvertes 
et Saintré desmarcha pour entrer dedens, de sa 
bannerolle qu’il tenoit fist un tresgrant signe de la 
croiz, puis la baisa et en son pavillon entra; et 

30 messire Enguerrant, pour abregier, en ceste propre 
facon entra. 

Mais quant tous deux furent en leurs pavillons, 
ne tarda gueres que le mareschal, acompaignié des 

quatre gardes, l’un aprés l’autre, vint et premiers 
a Saintré commenga, et, armé de toutes ses armes, 


[71] et aprés lui ses ordonnez conseilliers, le mena et 


presenta au roy, qui en son hourt estoit. Dont en 
alant passa devant le hourt ou la royne et les 
autres dames estoient; lors, faisant sa reverence, 
Saintré sur un genoul s’enclina; lors veissiez 
dames a joinctes mains prier Dieu qu’i’ le gardast 
de meschief. Et devant le roy s’en va, auquel sem- 


10 blablement fist reverence a genoul, et la tant fut 


30 


: [v°] 


que incontinent vint messire Enguerrant; lors 
Saintré envers lui fort s’enclina, ce que n’estoit 
point de coutume, puis lui dist: « Monseigneur 
mon frere, sans prejudice de nullui je prie a Dieu 
qu’i’ vous doint bien et honneur. » — « Et a vous 
aussi, mon frere,» dist messire Enguerrant ; lors 
tous deux devant le roy se mirent a genoulz. 


Lors le roy a son mareschal commanda en pren- 
dre les seremens, pour abregier, qui appartiennent 
au cas. Lors le mareschal les fist jurer sur sains 
Euvangiles que sur la foy que ilz tenoient de Dieu, 
sur leurs vies et sur leurs honneurs, ilz ne portoient 
ne savoient chose sur eulx, ne entendoient a por- 
ter, ne porteroient, comme briez, parolles, charmes, 
herbes, conjuracions, ne autres diaboliques opera- 
cions de mal engin pourquoy l’un contre l’autre ne 
peussent offendre ne deffendre; et sans nulles 
haynes, envies, ne mal talens, fors seullement pour 
acquerir honneur et bonne renommee et les tres- 
desirees graces de leurs tresbelles dames. Lesquelz 
seremens faiz, chascun e leva, puis va en son 
pavillon ; mais, au lever que Saintré fist, sur son 
desmarchier il se tourna et au roy de rechief fist sa 
reverence, et semblablement a la royne et aux 

dames, comme il avoit ja fait; et lors se retraist 
en son pavillon, et aussi messire Enguerrant, pour 
leurs bassinez faire cramponner. 


Comment ilz saillirent de leurs pavillons pour 
faire leurs armes. 


Quant ilz furent tous deux en point et, pour 
abregier, tous les cris et deffenses faites que en 
tel cas appartient, le roy commanda les faire saillir | 


-hors de leurs pavillons. Mais au saillir que Saintré 


fist, sa visire levee, il baisa sa bannerolle, et en 
disant sa beneisson que Madame lui avoit mons- 
tree, en faisant un tresgrant signe de la crois, puis 
la rebaisa et la bailla a un de ses conseilliers. Et, 
ce fait, baissa sa visiere et commenga en son har- 
nois haulser ses bras et ses espaules, puis sur 
un genoul, puis sur l’autre, ainsin proprement que 
se il fust en pourpoint sans armes, tenent sa _ hai- 
che en ses poings. Et quant tous deux furent hors 
de leurs pavillons, et leurs pavillons mis hors des 
lices, lors, par le commandement du roy, le mares- 
chal au mylieu des lices commenca a haulte voix 
crier : « Laissiez les aler! » 


Comment lun contre Vlautre desmarchent et 
combatent tres vaillanment. 


Et quant le mareschal eust fait son cry, l’un 
contre l’autre desmarcherent que sembloient deux 
lyons deschaynez. Mais au desmarchier que Saintre 
fist, a haulte voiz il s’escria: « A ma tresredoubtee 
dame a qui je suis!» Et lors commencerent l’un 
sur l’autre a ferir. Messire Enguerrant, qui tres 
vaillant chevalier estoit, fort et puissant, et plus 
grant de personne que Saintré n’estoit, haulsa sa 

haiche et le ferit tel cop au dessus de la charniere 
que tout le fist chanceller ; et Saintré l’actaint de 
Pestoc de sa haiche ou pertuis de la visiere qu’il 
le fist un grand pas en arriere desmarchier. 


Lors messire Enguerrant rehaussa sa haiche et 
de toute sa force descent son cop, ainsin que pre- 
miers avoit fait, mais Saintré, qui le premier coup 
avoit ja bien senty, se couvrist de sa haiche telle- 
ment qu’il ne fut point touchié. 


1o Alors messire Enguerrant rehausse sa_haiche 
pour le ferir, mais Saintré, au desmarchier et des- 
chargier que il faisoit, lactaint du tranchant de 
sa haiche sur les dois de sa main droicte, que n’y 
valut la rondelle que tous les dois ne lui effroissast 
et endormist. Messire Enguerrant, estant chault, 
non sentant le meschief qu’il avoit, cuida haussier 
sa haiche, mais il ne peust. Alors qu’il sentist sa 
douleur, et ne peust sa haiche souslever, comme 
chevalier hardy et preux tint sa haiche fort en sa 

20 main senestre, ouvrant ses bras pour soy lier avec 
Saintré. 


Mais quant Saintré apparceut sa volenté, com- 

bien qu’il ne savoit pas le meschief, par poux d’es- 

[v°] toc de sa haiche ferit souvent et ne le laissoit 

approuchier de lui. Et quant il se fut advisié, tout 

a cop adreca son cop sur la main senestre qui la 

haiche tenoit, que du point la lui fist cheoir a 

terre ; et quant messire Enguerrant se vist sans + 

haiche, comme desesperé tout a cop s’avanga et 

30 vint Saintré par le corps lyer, et Saintré lui, d’un 
bras, car de l’autre sa haiche tenoit. 

Et quant le roy vist la haiche de messire Enguer- 
rant a terre, et leurs deux corps liez, comme prince 
et juge droicturier prestement gecta sa verge et 
dist: «Ho! ho!» Alors par les gardes furent les 
champions departis, et a ces parolles le roy, par le 
mareschal, les fist devant lui venir et puis leur fist 
dire: « Vous, messire Enguerrant, et vous, Jehan 
de Saintré: le roy m’a commandé vous dire que 
tous deux avez si haultement et vaillamment fait 

10 voz armes, voz devoirs et voz honneurs c’on ne 
- pourroit mieulz, mais selon le contenu de la lectre 
de voz armes, Jehan de Saintré, qui concluent : 
‘combatre tant de voz haiches que l’un soit porté 
par terre, ou sa haiche perdue des deux mains,’ — 
dont par le compris d’icelles, Jehan de Saintré, 
le seigneur roy qui cy est vous adjuge le pris. » 


Alors tous deux, qui a genoulz estoient, le roy 
commanda a lever et les faire de leurs bassinez 
[73] desarmer. Et quant Saintré entend le jugement et 
20 sentence du roy, tant humblement qu’il sceust et 
peust l’en remercia, disant: « A! tresexcellant et 
puissant prince, de l’onneur qu’il vous a pleu moy 
faire, et de la sentence de noz armes que pour moy 
vous adjugiés, si treshumblement que scay et puis 
vous en remercie. Mais au regart du pris que me 
adjugiés, si treshumblement que puis je vous sup- 
plie que sur ce vous plaise trop mieulz penser et 
bien adviser comment monseigneur mon frere qui 
cy est me a de sa haiche bien festoié; et ce que 
30 j’en ay fait, sire, ne a esté que d’aventure, dont y 
devez bien penser. » 


Desquelles parolles par Saintré dictes, furent 
tous les cuers des escoutans esmerveilliez, dont par 

ce les langues furent a tous et a toutes desliees 
pour le loer; et quelque amour qu’ilz eussent a 
messire Enguerrant, tenir ne se pouoient que iiz 
ne deissent de Saintré que vraiement il estoit bien 
la monjoye et l’adresse de tout honneur et de humi- 
lité. Le roy en son hourt et tous les seigneurs qui 
avec lui estoient en furent tres esmerveilliez ; la 
royne, madame Alienor de Cardonne, femme dudit 
messire Enguerrant, et toutes les autres princesses, 
contesses, baronnesses et dames qui au grant hourt 
de la royne estoient, se prindrent toutes a le tres- 
grandement loer; et mesmement messire Enguer- 
rant aux autres qui entour lui estoient, et ne se 
peurent tenir de dire: « Or escoutez le tresnoble 


{v°] parler de cestui. Ou est cellui ne ou fut onques, 


30 


qui d’un tel honneur se voulsist desarmer ne 
departir en ceste maniere pour le donner a sa par- 
tie contraire ? » 


Le roy, qui tant prenoit plaisir a oir les loanges 
c’on disoit de Saintré qu’i’ ne prenoit garde a lui 
qui encores estoit a genoulz, subitement lui com- 
manda a lever et puis lui dist: « Jehan de Saintré, 
a ce que me requerez que je me advise, je vous 
respons que j’en suis tout advisié, et afin que chas- 
cun cognoisse que la grace et honneur que Dieu 
vous a au jour d’uy donnee, je la vous veul 
garder. » Alors le roy ordonna que messire Enguer- 
rant courtoisement lui rendist sa haiche, et du sur- 
plus feist son devoir quant seroit desarmé. 

Et lors messire Enguerrant se fait baillier sa 
haiche, et de sa main blessie, au mieulz qu'il 
peust, a l’aide de la senestre, sa haiche courtoise- 
ment rendist, disant: «Mon frere, je vous rens 
vostre haiche, et du surplus me acquicteray ainsin 

que en voz lectres d’armes est contenu, priant a 
Dieu et a monseigneur Saint George que de bien 
en mieulz vous accroissent voz honneurs. » 


Et quant Saintré entend du roy-son ordonnance 
et le gracieux parler de messire Enguerrant, se fist 
baillier son bracelet, que un de ses gens tenoit ; 
lors, ayant receue sa haiche, a messure Enguerrant 
se enclina et dist: « Monseigneur mon frere, puis 
que le bon plaisir du roy est tel, je lui veul obeir. 


[74] Mais vous, comme cellui qui l’avez bien desservi, 


II 

je me acquicte et vous donne mon bracelet, en vous 
de tresbon cuer priant que le prenez en gré. » 
Messire Enguerrant et tous les autres furent plus 
esmerveilliez que onques n’avoient esté. Messire 
Enguerrant lui dist: «A! mon frere Jehan de 
Saintré, voz honneurs cesseront ilz jamais? De 
vostre bracelet et de lonneur que me faites je 
vous remercie tant comme je puis, mais a vostre 
tresbelle dame vous le retournerez en verité. » 


Et a ces parolles le roy demanda quelz prieres 
ilz faisoient. Le marechal lui dist: « Seigneur, c’est 
Jehan de Saintré qui a toute force veult a messire 
Enguerrant donner son bracelet, ainsin que s’il 
avoit eu le pris.» — « Le bracelet?» dist le roy ; 
lors se tourna vers les princes et autres seigneurs 
qui avec lui estoient et leur dist: « Et que dictes 
vous de !’onneur et vaillance d’un si josne escuier ? 
Onques tel ne viz.» — «Et vraiment, » dirent les 
autres seigneurs, « non feismes nous. Et a la verité 
bien semble qu’il est de noble lieu party et qu’il a 
bien veu et apris en la tresnoble court ou il est 
norry ; et aussi le sont tous ceulz de sa com- 
paignie. » 

Et finees ces parolles, incontinent le roy ordonna 
que son bracelet voulsist garder. Et quant Saintré 
entend le roy, lors a genoulz lui dist: « A! sire, 
pour Dieu mercy, au mains soiez content que en 
autre part je l’employe.» — «En autre part, » 
dist le roy, «nous le accordons. Le bracelet est 


{v°] vostre : emploiez le ou il vous plait. Mais nous ne 


vouldrions que l’en deist que ce fust par nous ne 
par nostre jugement que vous l’eussiez donné. » 


to — «Sire,» dist Saintré, « vostre bonne mercy: » 


30 


Lors appella le roy d’armes d’Anjou, Thoraine et 
Lesignien, les heraulz qui estoient venus avecques 
lui, et au roy d’armes donna le bracelet, puis tous 
trois les envoia a madame Alienor de Cardonne, 
femme de messire Anguerrant, qui ou hourt de la 
royne estoit: « Et ly direz que je me recommande 
humblement a elle et comme a celle qui par raison 
je doy penser et croire que sur toutes c’est celle 
qui mieulz a desservi avoir ce bracelet, laquelle je 
requier et prie que de par ma tres redoubtee dame 
qui le me donna ly plaise le prendre en gré, tres 
desplaisant que pour l’onneur et amour delle il 
nest plus riche et tel que a elle appartiendroit. » 
La royne, madame Alienor, et les autres princesses 
et dames qui avec elles estoient, aussi le roy qui en 
son hourt a destre estoit, et tous les seigneurs de 
sa compaignie, n’est point a escripre se tous furent 
esmerveilliez. 


Lors madame Alienor au roy d’armes et heraulz 
respondit : « Roy d’armes et vous autres heraulz, 
mes amis, ce tresgracieux et vaillant escuier Jehan 
de Saintré je mercie, mais sauve sa grace je ne 
suis pas celle qui ait ce bracelet desservi comme il 
dit, mais est bien a celle par qui il a ce jour tant 


[75] 

de grace et de honneur acquis, et pour ce lui 
reporterez et lui direz que il me soit pardonné. » 


La royne, comme tres saige et advisee dame, 
quant elle entend celle response ly dist: «Et 
vraiement, belle cousine, vous ne devez pas cest 
honneur reffuser et d’un si tres acompli gentil 
homme comme cestui est: si vous prie que le pre- 
nez.» Lors madame Alienor le vouloir de la royne 
fist, et en son bras senestre la royne voult estre 
celle qui ly mist. 

Et quant ledit bracelet fut au bras de madame 
Alienor mis, lors elle du pendant de son colier un 
tresbel affiquet print, d’une tres grosse et fine perle 
de iiij ou v caraz, avironnee de trois tres gros dia- 
mans et de trois tresbeaus rubis, que au roy d’ar- 
mes elle bailla; puis lui dist: « Vous, et vous 
heraulz, qui estes cy, donrez ceste petite bague a 
ce tres gracieux escuier Jehan de Saintré, en moy 
de tres bon cuer recommandant a lui, et direz que 
ja soit que son bracelet appartenoit trop plus et 
mieulz a sa tresbelle dame que a moy, touteffois a 
sa requeste je l’ay prins. Et, car il me semble que 
sa tresbelle dame aucunement se doit sentir de 
lonneur qu’il a ce jour acquis, et pour ce vous prie 
que de par moy ce petit affiquet vous lui bailliés, 
lui priant que en moy bien recommandant a elle 
le ly veulle presenter. » 


Lesquelles parolles dictes, et bagues prinses et 
donnees, quant le roy le sceust il en fut tres con- 
tens ; lors commanda que tous deux fussent desar- 
mez. Lors chascun de son costé s’en retourna pour 
a cheval monter, et quant Saintré fut a cheval 
monté incontinent se tray vers messire Enguerrant, 

qui pour la doleur de sa main se faisoit aucun peu 
abillier, et quant il apparceut Saintré lui dist: 
« Ha! frere, frere, vostre dame vous a elle com- 
mandé que vous servez de tieulz viandes les com- 
paignons ? » — « Ha, monseigneur mon frere, » dist 
Saintré, « mais vostre dame a elle commandé que 
de telz picaudes festoissiez ceulz qui se jouent 
avecques vous ?» Et quant ilz furent a cheval mon- 
tez, lors fut la grant priere entr’eulz, qui pour 
1o Vonneur !’un de !’autre sauldroit le darrain. 


Le roy, qui entendoit que l’onneur fust a Saintré, 
incontinant manda que tous deux saillissent per a 
per, mais pour ce que Saintré avoit le pris, voult 
qu’il alast a la destre main, et puis chascun comme 
estoient venus alast en son loigeis. Mais au depar- 
tir furent de grans prieres, car chacun vouloit 
acompaignier son compaignon ; et quant le roy vist 
leurs prieres, de rechief leur renvoia dire que ces 
grans honneurs cessassent et que chascun preist 

20 son chemin. 


Lors prindrent congié l’un de l’autre et s’en 
alerent en leurs loigeis desarmer et reposer tout le 
jour jusques a l’eure de soupper, que la royne les 
envoya querir. Dont, pour abregier, la furent de 

[76] bons vins et viandes, de mez et d’entremez tres 
largement servis, puis de chansons, de dansses et 
de morisques de pluseurs facons moult joieusement 
festoiez. Et a tant laisseray cy a parler des grans 

honneurs, des disners et des souppers que le roy, 
30 la royne, les autres seigneurs et dames donnerent 

a Saintré, et Saintré a eulz, et diray du congié que 

il prinst et des dons qui des ungs aux autres 

furent faiz. 


W 

Comment Saintré prent congié du roy, de la 
royne et de tous ceulz de la court, et des dons que 
ilz se firent. 


Apres ce que Saintré eust ses armes faites par la 
facon que avez oy, il demeura deux jours a Bar- 
ceHonne, festoiant et faisant bonne chiere, et au 
iij¢ jour il print congié du roy, de la royne, des 
seigneurs, des dames et damoiselles de la court, 


- aussi des autres princes, princesses et autres 


10 


20 


dames du pays la venus pour ces armes veoir, dont 
len tenoit assez plus de compte que l’en ne fait 
au jour d’uy. 


Et vouldrent le roy et la royne que a ce congié 
la coustume du pays fust rompue, en tant que tou- 
choit les personnes de Saintré et des chevaliers et 
escuiers de sa compaignie ; c’est assavoir que tous 
fussent des dames baisiez. Et premiers la royne 
voult commencier, qui baisa Saintré premiers, et 
puis les chevaliers et escuiers de sa compaignie, et 
ainsin firent toutes les autres, ce que par la cous- 


[v°] tume du pays onques n’avoient fait ne puis ne 


30 


firent sen’est par grant especialité d’affinité d’amis, 
auquel congié prendre, helas! Amours qui ja avoit 
d’un costé et de l’autre d’aucunes de ses tres doul- 
ces ardans estincelles leurs piteux cuers alumez, 
que a ce tres dur departir tenir ne se peurent que 
Yeaue de leurs doulans cuers ne descendist par 
leurs yeulz aval leurs faces, quelques faintiz sem- 
blans de ris que leurs bouches feissent. 


Et aprés son congié prins et son bagaige party, 
fist au roy presenter le plus bel et puissant de ses 
quatre destriers, couvert du plus riche parement 


Io 

qu’il eust, et un tres bel et gent paige, son nepveu, 
moult gentement abillié dessus, et d’autre part a 
la royne fist presenter cent aulnes de la plus fine 
toille de atours, et autres cens aulnes de la plus 
fine toille de Rains que a Paris il avoit peu finer, 
et unes tres belles heures garnies de fines pierreries 
et de fin or, et semblablement a toutes les dames 
et damoiselles de la court ensemble fist presenter 
autres ij© aulnes desdictes toilles que a la royne 
avoit fait, a la chambre du roy et de la royne et 
aux oOfficiers, par moitié, cent escus, aux rois d’ar- 
mes et heraulz d’Arragon et estrangiers, excepté 
les siens, autres cent escus, aux trompectes et tous 
menestriers, cinquante escus, a madame Alienor 
une tres belle blanche hacquenee sellee et harnois, 
couvers d’un tres riche drap veloux velluté et cra- 
moisy, broichié a grans ouvraiges de fin or, tous 
frangiez d’or et copponnez de soies a ses coleurs. 
A messire Enguerrant envoya un autre de ses 
meilleurs destriers sellé et couvert de l’un de ses 
autres plus riches paremens, avecques une tres 
belle espee bien garnie de fin or, et a chascun des 
autres quatre seigneurs ses conseilliers envoia un 
tresbel coursier. 


Le roy lui envoia un tresbel et tres puissant 
coursier puillois et deux tresbaus genez de |’An- 
delosie, une tresbelle couppe couverte et son 
aiguiere d’or, xx mars de tasses bien dorees et 
cinquante mars de vaisselle de cuisine blanche, et 
a ses trois chevaliers chascun une piece de veloux 
cramoisy, et aux ix escuiers trois pieces de damas 
cramoisy, a ses heraulz, trompectes et menestriers 
ij° florins d’Arragon, et au surplus C florins. 

La royne lui envoia un tres riche drap de veloux 
en pourpre cramoisy et broichié d’argent comme a 
escuier, deux pieces de fin damas, l’une cramoisy 
et l’autre noir, et aux trois chevaliers de sa com- 
paignie a chascun sa piece de saptin figuré bleu 
et a tous ses neuf escuiers a chascun sa piece de 
saptin plain et bleu. 


Madame Alienor jui envoia une tresbelle chaynne 
de quatre mars d’or, messire Enguerrand lui envoya 
un tres bel coursier d’Espaigne et un tresbel genet 
de l’Andelosie, et sur chascun un paige more tres- 
bien abilliez a la morisque, et une piece de damas 
cramoisy, broichié d’argent. 


Le conte de Cardonne lui envioa cinquante mars 


[v°] de vaisselle d’argent. Don Federich de Lune lui 

envoia xij tres belles et grosses arbelestres de 
achier et xij bringandines, dont les quatre estoient 
couvertes de veloux plain broichié d’or et garnies 
d’or, les autres quatre de veloux bleu et les autres 
quatre de diverses coleurs de damas, toutes garnies 
d’argent doré. 


Messire Arnault de Perillos lui donna un More 
noir, tres richement abillié, sur un tresbel et puis- 
sant genet, armez et abilliés tous a la morisque, 
et messire Francois de Moncade deux tres beaus 
harnois tous complés, l’un d’armes et l’autre de 
joustes, tres richement garnis, et une tres belle 
espee garnie d’or, toute esmaillie de blanc, et 
encores un Turc, sa femme et leurs deux enfens, 
tresgrans ouvriers de fil d’or et de soies, que puis 
Saintré donna a la royne, qui tresgrant joye en fist. 

Des autres dames et damoiselles de la court n’y 
eust celle qui ne lui donnast chemises brodees d’or 
et de soye arcandollees, boursses et gans brodez 
tous a la facon du pays, musc, oiselez de Chipre 
et tant d’autres odorifiques odeurs que tres longue 
chose seroit a vouloir tout reciter, tant estoit le 
regart d’elles a lui et aux siens que a peine pour- 
roit on plus. Que vous diroye je? Ce fut le gentil 
homme et aussi ses compaignons que par avant ne 
aprés je aye leu, veu ne oy dire que a si grant 
grace et loenge de tous en soit jamais partis. 


Comment Saintré, accompaignié de tous les sei- 
gneurs, se part de Barcellonne pour retourner en 
France. 

Et quant Saintré fut prest pour monter a cheval, 
print congié de son hoste et de pluseurs autres. La 
furent les contes de Prades, de Cardonne, d’Orgei 
et les autres seigneurs que j’ay dit et moult d’au- 
tres chevaliers et escuiers jusques au nombre de 
mile a xij° chevaulx pour le convoyer, et en oultre 
ce le roy les fist tous deffraier en tant que son 
roiaume dura par un maistre d’ostel et clerc de la 
chambre aux deniers. Et a tant laisseray cy a par- 
ler des honneurs fais a Saintré, des offres et des 
congiez prins, et parleray de sa venue devers le 
roy, des veux et des voiaiges que Madame pour 
l'amour de lui fist. 


Comment Saintré et ses compaignons viennent et 
de la bonne chiere que le roy, la royne, Madame et 
autres leur firent. 


Quant Saintré fut en son loigeis le soir qu’il fut 
partis de Barcellonne, pour plus honestement faire 

savoir a Madame le contenu de ses armes, son 
retour et son fait, se appensa que s'il mandoit au 
roy aucuns de ses heraulz que on pourroit penser 
que ce seroit en glorifiant sa bonne nouvelle, dont 
au cuers de gens en pourroit estre reprins, et pour 
ce pensa qu’il le diroit a messire Pierre de Pruilly, 
auquel moult se fioit, lequel lui dist que vraiement 
plus honeste seroit que par un autre feist le faire 
et non par nulz de ses heraulz, ja soit que soit 
1o leur office, et encores que a roy, a royne ne quelz- 
conques autres il escrisist. « Mais se vous voulez 
que j’envoie Guillaume mon cousin ou nom de moy 
ce sera le meilleur, et escripray au roy, a la royne 
et aux dames l’onneur que avez eu, et aussi Guil- 
laume, qui est assez entendant, bien comptera tout 
et je bien a la verité len informeray.» Et ainsin 
fut fait. 
Et quant le roy, la royne, et especialment 
Madame et les autres de la cour le sceurent, la 
20 joye fut telle par tout que pluseurs jours a peine 
parloit on d’autre chose, tres desirans de son 
retour. Madame, que depuis son partement a peine 
cessoit elle que jour et nuyt ne fust en prieres et 
oroisons, faisant tous les vendredis et sabmediz son 
promis veu de non porter sur sa char nue aucun 
linge jusques a sa venue, comme dit est, mais 
quant elle sceut puis la nouvelle que a la court 
d’Arragon il seroit delivré par un chevalier qui en 
avoit l’octroy du roy, acreut son veu que tous les 
30 mercrediz feroit dire messes et aumosnes jusques a 
la despence de dix escuz, en oultre plus de faire 
[79] pelerinages secretement par la ville. 


A ce elle se penoit moult souvent et en especial 
au terme qu’elle savoit des armes, dont endeman- 

tiers qu’elle estoit en prieres Guillaume de Pruilly, 
envoyé par messire Pierre son oncle, arriva, qui 
apporta la nouvelle telle que j’ay dit, et quant 
Madame sceust celle si tres desiree nouvelle que 
Ysabel tout acourant lui porta, lors Madame de 
ce bien acertenee incontinant en son cuer, levant 
les yeulz au ciel, Nostre Sire remercia, puis s’en 
reva en sa chambre et lors a nulz genoulz et a 
mains jointes tout a par soy Nostre Sire de rechief 
remercia. Que vous diroie je? Tant estoit sa joye 
grande d’uncosté quea peine tenoit sa contenence, 
et de l’autre costé le desir de le veoir si grande 
que jour et nuyt reposer ne pouoit et tel que a peu 
n’effacoit le plaisir que de son bien y avoit. Et 
a tant laisseray cy a parler de la grant joye qu’elle 
avoit, convertie en tres dures doleurs par l|’ardant 
desir de le veoir, et diray de sa venue devers le 
roy et du grant honneur et bonnes chieres qui lui 
furent faites. 


Comment Saintré par ses journees est venus 
devers le roy, Phonneur et les bonnes chieres qui 
lui furent faites, et le cuer de Madame gary. 


Et quant Saintré et sa compaignie eurent tant 
chevauchié par leurs journees qu’ilz furent a deux 
lieues de Paris, ilz trouverent mains barons, che- 
valiers, escuiers, bourgois et autres de la court et 
de la ville de Paris, tous venus a l’encontre pour 
le honorer et acompaignier, tant estoit amé et bien 
voulu de tous, lors fut la joie des ungs aux autres 
telle que c’estoit un grant plaisir de les veoir. Et 
quant il eust au roy, puis a la royne faites les 
reverences, qui tresgrant joye lui firent, lors va a 
Madame, qui de joye avoit tant que a peine savoit 

soy maintenir, combien que comme saige dame 
qu’elle estoit sa tres entiere joye elle celoit, puis 
va aux autres dames, qui tresgrant joye lui firent, 
lesquelles aiant toutes baisies, lors pour sa venue 
la royne commanda a densser, et endemantiers 
que les dansses estoient, Madame, qui avec la 
royne seoit, lui dist: «Hé! ma dame, Saintré, 
comme vous avez oy, a en Arragon assez danssé, 
aussi est il las. Pour Dieu, faites le appeller et le 

10 faites seoir cy bas avecques nous, et lui demandez 
des estas et facons des dames d’Arragon. » — « Et 
en verité,» dist la royne, «belle cousine, vous 
dictes bien. » 


Lors la royne fist Saintré appeller, et encores 
trois autres dames, lors dist a Saintré: « Saintré, 
mon ami, nous voulons que vous reposez,» puis 
dist aux autres trois dames: « Seez vous toutes, 
et la plus courtoise le servira de la queue de sa 
robe. » Madame, pour le veoir clerement viz a viz 

20 ne voult pas estre la plus courtoise, mais en fist 
le sourt. Lors la royne premiers araisonna Saintré 
de sa venue a la court d’Arragon, de la chiere que 
le roy, la royne, les seigneurs, especialment les 

[80] dames, lui firent, puis de ses armes, tant a cheval 
comme a pié, des beautez, des maintiens et des 
abillemens des dames, desquelles choses premiers 
Saintré, touchant ses armes, s’en passa bien ligie- 
rement, comme il devoit, et ce qu’il en dist fut plus 
a l’onneur de messire Enguerrant que au sien, mais 

30 du surplus loa les dames en toutes facons tres- 
grandement et aussi fist il le roy et tous les sei- 
gneurs, dont trop loer ne s’en pouoit. Et a tant 
laisseray cy a parler des loanges et honneurs dont 
il fut interroguez par la royne et les dames et diray 

de la tres parfaite joye et bonne chiere que 
Madame lui fist est comment elle repaissoit ses 
yeulz de fois a autre quant elle osoit. 


L’ACTEUR. — Madame, endemantiers que ainsin 
devisoient, comme se riens n’y pensast, regardoit 
a destre et a senestre, puis ¢a, puis 1a, et puis tout 
a coup son tresdoulz regart sur lui flechissoit, et 
en ce faisant elle print de son atour une espingle, 
puis commengca a furgier ses dens ainsin que son 
signal estoit, et quant Saintré apparcoit de 
Madame son signal incontinent ly respondit par 
froter un peu son oeul droit, et ainsin a tres 
joieuses destresses de leurs cuers passerent ce 
treslong et ennuyeux jour et jusques a la nuyt et 
heure entr’eulz ordonnee que ilz se trouverent au 
jardin, et lors commencerent |’un l’autre a festoier, 
ou furent mains baisiers donnez et mains baisiers 
rendus. La furent leurs joyes, la furent leurs desiers 
conjoings et leurs cuers et leurs mauls garis, aus- 
quelz deliz ilz furent depuis xj heures jusques a 
deux heures aprés myenuit que force leur fut l’un 
de l’autre departir. Et a tant laisseray cy a parler 
de leurs parfaites joyes et diray de l’avancement 
de Saintré et de la compaignie du premier dit 
Bouciquault. 


Cy parle comment Saintré fut chambellan du 
roy, et des alliances de lui et de Maingre, escuier, 
dit Boussicault. 

Le roy, qui ja tant amoit Saintré, ainsin que avez 
oy l’amour de lui peu a peu crut tant que en peu 
de temps il le ordonna dormir en sa chambre, et 
puis son premier chambellan. Saintré, qui ja bien 
avoit retenu les doctrines de Madame, quant elle 

en son enfence l’adressoit a estre vertueux et bien 
moriginé, recordant le dit de Albertus qui disoit : 
Non tua claudatur ad vocem pauperibus auris, et 
encores du tresbel ver que Aristote dit aussi: 
Vir bone que curas rex ville rex perituras ; 
Nil proffituras dampno quandoque futuras. 
Nemo diu mansit in crimine, sed cito transit. 
Est brevis atque levis in mundo gloria que vis. 
Et pluseurs autres enseignemens touchant ceulz qui 
sont eslevez es haulz estas, et pour ce onques pour 
estat ne honneur qu’il eust du roy, onque son cuer 
nen orguillist ne ses maintiens n’en furent plus 
grans, ains a un chascun plus doulz et amiables 
et plus courtois se monstroit tous les jours. 


En cellui temps estoit en la court un josne 
escuier tres gracieux de la duchié de Thorainne qui 
nommez estoit le Meingre, qui par esbatement fut 
nommé Boussicault, grant pere des Boussicaux qui 
sont au jour d’uy, tres saige, soubtil et tres ave- 
nant escuier et qui assez avant en la grace du roy 
estoit. Cellui Boussicault, voiant Saintré, qui tant 
estoit en grace du roy et si avant, plus que des 
autres s’en accointa. Saintré, qui josnes estoit, le 
voiant si homme de bien, aussi pour l’amour du 
pays, tres volentiers s’en acointa, et tellement se 
acompaignerent et amerent que deux freres ne 
peussent mieulz, par laquelle amour d’eulz le roy, 
qui ja bien amoit Boussicault, fut content et 
ordonna qu’il couchast avec Saintré en la cou- 
checte, c’est assavoir quant il ne couchoit avec la 
royne, 


Que vous diroye je? Ces deux escuiers se 
amerent plus, et furent un a lautre si loyaulz et 

si certains que onques une seulle faulte ne fut 
entr’eulz faite, et quant l’un d’eulz aloit dehors 
pour ses affaires ou pour emprinse ou voiage d’ar- 
mes, comme ilz faisoient souvent, !’un ou Il autre 
gardoit la place tellement que nul n’y peust entrer, 
et ja soit ce que Boussicault fust puis tres vaillant 
chevalier, oultre plus estoit il plus soubtil et 
actrempé que Saintré n’estoit; mais au fait des 
armes Saintré estoit tenu le plus avant. Et pour ce 
les roys d’armes et heraulz en firent un commun 
proverbe en disant : 

Quant vient a un essault, 

Mieulz vaut Saintré que Boussicault ; 

Mais quant vient a un traicté, 

Mieulz vaut Boussicault que Saintré. 


C’est assavoir, l'un pour les armes, l’autre pour 
le conseil. Dont par ainsin, tant que ilz ensemble 
vesquirent, leur amour et leur estat dura. Et a tant 
laisseray ci a parler d’eulz et diray des autres nou- 
velles armes que Saintré fist a V’encontre du sei- 
gneur de Loissellench, baron de Poulayne, qui 
porte d’argent a un boeuf rampant de gueulles, 
corné et onglé de sable ; lesquelles armes furent a 
Paris devant le roy, la royne, Madame et d’autres 
seigneurs et dames sans nombre. 


Comment Madame ordonna a Saintré de oster 
lemprinse que le seigneur de Loissellench portoit. 


L’an aprés que les armes de Saintré a l’encontre 
de messire Enguerrant furent acomplies, le sei- 
gneur de Loissellench, baron de Polayne, grant, 
fort et tres puissant chevalier qui, pour acquerir 
honneur et la tres desiree grace de sa dame, tres- 

bien acompaignié de quatre barons, aussi de Poul- 
layne — c’est assavoir le sire d’Andach, qui porte 


[82] de gueulles a un saultoir persé de sinople, le sei- 

gneur de Nulz, qui porte d’or a une teste de beuf 
de sable, le seigneur de Morge, qui porte d’argent 
a trois testes de sable, et le seigneur de Terg, qui 
porte d’or a une croix de gueulles vuidee — que 
tous quatre, faites ces armes, aloient de compai- 
gnie a Saint Jaques. 


Lequel seigneur de Loissellench pourtoit pour 
emprinse d’armes a cheval et a pié deux cercles 
d’or, ’un au dessus du coude du bras senestre et 
l'autre au dessus du col du pié, tous deux anchayn- 
nez d’une assez longue chaynne d’or, et ce par 
espace de cing ans se entre deux il ne trouvoit 
chevalier ou escuier de non et d’armes sans repreu- 
che qiu le delivrast des armes qui s’ensuivent. Pour 
lesquelles plus tost et plus honorablement acomplir 
se appensa venir en la tresnoble court de France, 
ou tous nobles et chevalereux hommes estoient tres 
honorez et bien receus, aussi pour avoir cognois- 
sance et l’acointance d’eulz. 


Lors par Brunsvich le herault qui avec lui estoit 
fist lire sa lectre d’armes et declarier du langaige 
poulain en francois, qui pour abregier disoit ain- 
sin: que cellui qui le deliverra et lui seront tenus 
de courre a cheval l’un contre l’autre x coursses 
de lances d’armes de la mesure que le prince 
ordonneroit, et ce en harnois et selles de guerre, 
sans autre aventaige nul, si vraiement que entre 
les x coursses ne fussent premiers iij lances bien 
et raisonnablement rompues au dit du prince. 

Et se a la fin desdictes x coursses, ou trois 
lances bien rompues, Dieu eust gardez les corps 
de loyal essoine, le ij* jour aprés ilz combatroient 
a pyé dix poux de lances sans reprinse, puis seront 
repris pour changier bastons, c’est assavoir haiches 
pareilles, desquelles ilz combatront d’estoc, de mail, 
ou de taille, ainsin que mieulz leur plaira, sans 
reprise, x autres coups. Et aprés la reprise recom- 
batront des pointes de leurs espees x autres cops ; 
et semblablement feront des dagues d’armes. Des- 
quelles lances a cheval et a pié, toutes garnies, 
aussi des autres bastons dessusdiz, il sera tenus 
et veult que en la lice li en donra le choys. Et 
s'il avenoit que en faisant lesdictes armes lun 
d’eulz fust d’aucune piece de son harnois desarmé, 
il sera tenu de en tel estat les acomplir, ou quicte 
pour soy acquictier de ce seul pris. 


Et cellui a qui Dieu des cinq armes acomplies 
avra donné du meilleur pour les armes a cheval, 


20 son compaignon sera tenu lui donner un dyamant 

sur la place, du pris de iij° escus et au dessus. Et 
pour les pous de lances a pyé, un rubi du mesme 
pris. Et pour les haiches, une fine perle de _ iiij 
caras ou au dessus. Et des espees, un balay dudit 
pris. Et des dagues, un saphir dudit pris aussi. 


Et s’il advenoit — que Dieu deffende! — que 
en faisant lesdictes armes a cheval ou a pié l’un 
deulz fust tellement essonnié que pour ce jour 
parfaire ne les peussent, ou qu’il fust hors de ses 
arcons, ou de ses piez portez a terre, ou fust de 
teste, de corps, ou de bras tellement desarmez qu’il 
reffusast en cel estat parfaire lesdictes armes, 
celles et cestes qui seroient faites seroient tenues 

pour faites, et sera cellui tenus de paier tous les 
pris des armes a faire, comme se il les avoit lun 
aprés l’autre tous perdus. Et pour plus tost soy 
acquictier des pris qui seroient perdus, chascun de 
nous sera tenu, avant le commancer des armes, !es 
mectre es mains du prince, pour en ordonner a son 
bon plaisir. 


L’ACTEUR. — Lesquelles armes ainsin publiees, 
Madame, sans plus y penser, fist a soy Saintré 
venir et tout coyement au plus brief qu'elle peust 
lui dist: « Mon ami, or est la journee venue que 
Dieu et Fortune vous ont promis pour vous hon- 
norer et mectre sus, par la venue ce ce chevalier 
poulain dont ses armes sont publiees. Si vous prie 
tant comme je puis que vous soiez iout le pre- 
mier a monseigneur le roy faisant la requeste de 
le delivrer, et de la despense ne vous souciez, car 
Dieu et nous pourverrons a tout. Et ja soit que 
vous soiés mon seul ami, trestout mon bien, et 


[v°] tout quanque je puis dire, parquoy sur tous autres 

le vous devroie desconseillier et, qui plus est, def- 
fendre de plus vous mectre en telz perilz; mais 
tant est l'amour que je vous porte que vous voul- 
droie en tous endrois le plus vaillant et le meilleur, 
esperant en Dieu que il vous partira de l’onneur. » 


Et quant Saintré entend Madame si haultement 
parler, ja soit que son cuer estoit ja conclud, lors 
a un genoul se met et treshumblement l’en mercia 
et dist: « Ma tresredoubtee dame, sur l’amour et 
foy que je tien a vous, je estoie ores en cest pen- 
sement, et comment je pourroye parler a vous. » 
— «Alez tost,» dist elle, « avant que nul soit le 
premier. » 

Lors hastivement s’en va au roy et incontinent a 
genoulz se mist et lui fait sa priere ainsin qu'il 
appartenoit. Le roy, qui moult l’amoit, le regarda 
en sousriant, comme esmerveillié en pensant que 
un si josne homme et de assez menue facon avoit 
cuer a si fortes armes emprendre a un si grant et 
puissant homme comme ce chevalier poulain estoit, 
puis lui dist: «Et! Saintré, y avez vous bien 
pensé? » — «Pensé, sire?» dist il, «oil, dez 
aussi tost que je le viz je ne euz onques puis autre 
desir. » 


Et endemantiers qu’ilz estoient en ces parolles 
arriva le vicomte de Beaumont, qui au roy fist la 
semblable requeste, et en la faisant y vint encores 
le seigneur de Craon, et sur ce le seigneur de 
Craon, et sur ce le seigneur de Vergy, puis le 


[84] viconte de Quaisnes, le seigneur de Saucourt, le 

seigneur de Hangest, et tant d’autres, tous au roy 
faire leur requeste. Et quant le roy entend la priere 
de tant de seigneurs, alors leur dist: « Mes amis, 
a telz choses les premiers vont devant. Vous veez 
ci Saintré le premier, qui encores en est a genoulz. 
Certes, combien qu’il soit josnes, Nostre Sire est 
le Dieu des fors et des faibles, des josnes et des 
viez. Et comme Dieu est pour les feibles autant 
que pour les fors, et pour les josnes con pour les 
vielz, et pour ce nous sembleroit lui faire tort au 
bon vouloir qu’il a.» Alors chascun se leva, loans 
son bon vouloir et plaisir, et plus contens de Sain- 
tré qu’ilz n’estoient l’un de l’autre. Lors Saintré, 
tant humblement qu’il peust, remercia le roy. 


Le roy pour l’andemain fist prier au disner le 
seigneur de Loissellench, les autres quatre barons, 

et les chevaliers et escuiers de leur compaignie, 
ausquelz furent faiz tresgrans honneurs, et aprés 
disner les dansses avec les dames, la royne pre- 
sente, qui tres amiablement tous aquuillist, puis 
aucunement par gens des deux langues leur 
demanda des dames et des estas de leur pays, 
disant estre tres desplaisante qu’elle ne les enten- 
doit. 


Et quant les densses furent cessees, avant les 
espices venues et le vin du congié, lors fut Mont- 
joye, roy d’armes des Francois, qui de par le roy 
fist relire la lectre d’armes, la present la royne, 
seigneurs et dames a planté. Et quant la lectre fut 
leue, Monjoye demanda audit chevalier se ce seel 
estoit cellui de ses armes, et s’il advouoit tout ce 


{v°] qui estoit contenu en celle lettre. Et quant ce fut 


30 


donné a entendre audit chevalier il dist que son 
seel et sa lettre il advouoit. 


Alors Saintré a genoulz devant le roy se mist et 
fist renouveller son congié, lors se leva et au che- 
valier dist: « Mon seigneur, vous soiez le tresbien 
venu. A l’aide de Dieu, de Nostre Dame et de 
monseigneur Saint Michiel je vous desprisonneray 
de vostre veu et des cercles et chaynne dont estes 
emprisonné. » Et lors s’avanca pour les cercles 
oster, et quant le chevalier voit Saintré si menu 
et si josne, comme de honte se recula et en son 
poulain a ses gens dist: « Et est ce cellui qui me 
doit delivrer? Ne a il en ceste court nul si hardy 
que lui? » Lors lui fut dit qui il estoit et comment 
le roy lamoit, et que ja il avoit fait armes en 
Arragon devant le roy a cheval et a pyé, et que 
de tous deux en avoit eu l’onneur. Lors le regarda 

mout fort, puis dist: «Je ne le puis donques 
reffuser, face donques son bon plaisir. Bien diz que 
tieulz gens sont plus a doubter aucune foiz que 
les plus puissans. » 


Alors fut dit a Saintré, qui ja le vouloit requerir 
de plus avant: « Saintré, faites ce que avez com- 
mencié, car il vous en remercie de tresbon cuer. » 
Alors Saintré les cercles osta, et ce fait le roy 
Oordonna de cellui jour a xxx jours le jour des 


Io armes a cheval, puis en sa chambre se retrait. Et 
[85] lors Saintré, portant les deux cercles d’or, l’ua 


30 


devant, l’autre derriere, pendans a la chaynne 
environné entour son col fut, et mains autres, 
acompaignier ledit chevalier en son hostel. Et cy 
laisseray a parler des grans honneurs et bonnes 
chieres que tant qu’ilz furent la leur furent faiz, et 
diray des grans doleurs que Madame eust en son 
cuer, et des belles parolles qu’elle lui dist. 


Comment Madame se complaint a Saintré et les 
doulces parolles qu'elle lui dit. 

Madame, qui encores n’avoit veu le chevalier que 
au lever les cercles, quant elle le vist si haut et 
corpulant fut moult esbaye et se repentit tant des 
parolles qu’elle avoit dictes a Saintré que onques 
puis ne fut joieuse, mais puis que la chose estoit 
si avant, autre conseil ne s’i pouoit prendre, dont 
jour et nuyt ne cessoit de plaindre et souspirer, et 
en ses plains disoit: « Hé! lasse moy doulante, et 
que as tu fait, ne que pensoies tu quant tu con- 
seillas et mis en voye de telz perilz cellui que en 
ce monde plus amoyes et que sur tous et toutes 
l’en devoies desmouvoir ? Hélas! et il avra affaire 
a un si grant homme si fort et si ‘puissant que il 

n’est nul qui doubter ne le doye, dont se aucun 
meschief du corps ou de son honneur l’en advenoit, 
ce que Dieu ne veulle, lasse ! doulente, maleureuse, 


[v°?] jamais mon cuer n’avroit joye, et qui pis est, lui 


Io 

par aventure jamais ne t’aimeroit, et vraiement il 
avroit droit, combien que a ce je l’aye conforté 
seullement pour estre entre les bons et les preux 
des renommez, et de ce, mon vray Dieu, je ten 
appelle a tesmoing, et aussi ta benoiste mere dicte 
la Leesse de Laonnois, a laquelle je le voue de 


- cire, armé de son harnois sur un destrier houssé 


de ses armes, tout pesant iijM livres, a genoulz et 
a mains joinctes, Vierge, toy suppliant que en 
honneur et en corps le me veulles rendre et sau- 
ver, et du surplus avienne ce que pourra. » 


Et quant Madame eust finees ses parolles elle 
vint ou la royne estoit, si ne tarda guerres qu’elle 
apparceut Saintré, lors print son espingle et son 
signal lui fist. Saintré, qui de l’autre part moult 
desiroit parler a elle, incontinant lui respondit, et 
quant la nuyt et l’eure fut venue et que ilz furent 
ensemble, Madame, qui le vit si tres joyeux, lors 
son cuer changa propos et se mist de son grant 
dueil en tresgrant joye, et lors lui dist: « Or, mon 
ami, pensez de bien faire et vertueusement, perdez 
ou gayniez honnorablement, car quoi que de vous 
advienne a un tel et si puissant homme, vous n’y 
pouez avoir que honneur, et ne doubtez la gran- 


[86] deur ne la force de ce jaiant au regart de vous, 


30 


car Dieu est par sur tous et aide a ses amis qui 
en ont besoing et l’en requierent devotement, et la 
raison est ceste, car les plus fors mesprisent les 
plus feibles et combatent en orgueil, et les feibles 
requierent l’aide de Dieu, qui les conforte et est 


x 


10 


[v°] 

pour eulz, dont de homme a homme, de pouoir a 
pouoir, nul que Dieu n’en est certain. Et a ceulz 
qui sont de pouoir ou de nombre egal, et qui tous 
de bon cuer requierent l’aide de Dieu l’un contre 
Vautre se garde bien qui avra tort, car Dieu qui 
est vray juge rend a chascun son droit. 


Donques, mon ami, advienne de vous ce que a 
Dieu plaira: se il vous en donne aucun peu d’on- 
neur, ce peu vous sera plus que tout lonneur d’un 
autre, et s’il vous surmonte comme un jaiant qu’il 
est au regart de vous, il ne vous puet tant fouler 
que le monde ne vous en prise trop plus que se 
n’aviez eu a faire a lui, car j’ai aux preux des 
armes oy compter que le gentil homme sans que- 
relle foulé en armes est plus a prisier qu’il n’estoit 
devant, car les gens combatent et Dieu donne les 
victoires a ceulz qu’il lui plait. Dont, mon ami, ne 
vous soussiez que de bien faire, et quant au regart 
de vostre despense et de vous abillier honora- 


20 blement, veez ci en ce saichet vjM escuz, et des- 


pendez honorablement et a Dieu soiez. » 


L’ACTEUR. — Saintré, qui voit l’amour de 
Madame envers lui florir tous les jours, tant hum- 
blement qu’il puet et sceit l’en remercie, dont, pour 
abregier, print d’elle congié, et toute nuyt eust tant 
de joye que de ce nouvel pensement il ne dormist. 
Et quant le jour fut venus, oye la messe et dictes 
ses heures, de besoingnier il ne cessa, et tant que 
a l’ayde de Dieu, du roy et de Madame il fut 


3a d’armes, de destriers et de tres riches paremens 


et autres abillemens si bien en point, — que vous 
diroye je? — qu'il eust bien suffit a un baron 
roial. Et a tant laisseray cy a parler de toutes ces 


Io 

choses et du grant bruit qui par tout estoit de ces 
armes, et de la priere que chascun faisoit pour lui, 
qui tant estoit josne et menu homme au regart 
du chevalier poulain qu’il sembloit a chascun que 
tous les cops le fouleroit, et diray des armes faites 
au jour et terme donné. 


Comment le seigneur de Loissellench et Saintré 
vindrent es lices faire leurs armes a cheval, pre- 
sent le roy, la royne et pluseurs princes, sei- 
gneurs et dames, 

Quant le xxx® jour fut venu aprés ce que Sain- 
tré eust osté l’emprinse au seigneur de Loissel- 
lench, et jour ordonné de commencier leurs armes, 
le seigneur de Loissellench fist ce matin soubz le 
hourt du roy porter xx grosses lances toutes armees 
fors de fers, sans avantaiges, ainsin que en tel cas 
appartient. 


Et quant le roy, la royne et les autres seigneurs 
roiaulz et dames furent sur les hours et par les 
fenestres de la grant. rue Saint Anthoine a Paris, 
le seigneur de Loissellench par un herault envoya 
un coffret de cuir tout plain de tres beaux fers de 
lances dont ilz devoient jouster et donner la mesure 
telle qu’il lui plairoit. Et endemantiers que les 
lances se ferroient, a tresgrande et belle compai- 
gnie de seigneurs, chevaliers et escuiers francois 
que le roi avoit ordonnez, arriva ledit seigneur de 
Loissellench, aussi des chevaliers et escuiers de sa 
compaignie qui estoient plus de CL chevaulz, tous 
vestus de robes neufves et appareilliez, et devant 
lui cing tres beaux destriers, dont les iiij estoient 
houssez de paremens de veloux de diverses cou- 
leurs et de diverses facons d’orfeverries, et le ve 


Io 

estoit de veloux figuré, au blason de ses armes char- 
gié d’orfevrerie, c’est assavoir a un buef rampant 
de gueulles, corné et onglé de sable, et sur chascun 
son tres bel et gent paige richement abilliez. 


Et aprés ce destrier venoit le conte d’Estampes, 
qui sur un coppon de lance portoit son heaume, 
sur lequel estoit un demi buef de gueulles entre 
deux penars d’argent naissans d’un torcoys de 
mesmes et de gueules. 


Et aprés lui ledit seigneur de Loissellench sur 
son trespuissant destrier, armé de toutes ses armes 
fors du chief, sur lequel il portoit un tresbel chap- 
pelet de diverses violectes, lui et son destrier 


[v°] houssez d’un tres riche veloux cramoisy, velluté et 
y; 

broichié d’or sur or, tous fourrez de martres sou- 
belines, et a sa destre venoit le duc de Berry, qui 
pour l’onneur et ordonnance du roy, comme estran- 
gier, lacompaignoit. Et quant il fut a l’entree des 
lisses, le roy sans nulles serimonies le fist entrer 
et aler soubz l’ombre d’un bien grant ciel de tap- 
pisserie, couvert d’une grant courtine d’un bout a 
Vautre a annellez courans, ou estoit le lieu et dres- 
soir pour l’armer, vin, fruis et espices a planté 
pour tous renfreschir. 


Et endementiers qu’il estoit a l’?ombre de son ciel 
arriva Saintré semblablement armé de toutes ses 
armes excepté du chief, qui couvert estoit d’un 
tresbel chappellet de bievre environné d’une tres 
belle touaille de Plaisance volant, toute bordee et 
frangie de fin or, et au front estoit un tres riche 
affiquet d’un tres gros dyament avironné de trois 
gros balais et de trois grosses perles de iiij caras 

que Madame lui avoit tout ainsin donné, lui et son 
destrier tous houssez de tresfines ermines fourrees 
de martres sobelines, qui faisoit tresbel a veoir. 
De ses vj autres destriers et de ses paiges tresbien 
abilliés qui devant lui aloient je me passe, car 
chascun le doit penser. 


Aprés ces vj destriers venoit le conte d’Alengon, 
qui tant l’amoit que sur un tronsson de lance son 


[88] harnois de teste voult porter, et aprés lui venoit 

Saintré, et a sa destre le duc d’Anjou et de Tho- 
rainne, qui tant le voult honorer, et aprés eulz 
sans nombre seigneurs, chevaliers et escuiers qui 
le vouldrent acompaignier. Et quant il fut a l’en- 
tree des lisses, il fist, comme bon crestien, de sa 
bannerolle ou Nostre Dame estoit, un tresgrant 
signe de la croiz, en disant la beneicon ainsin que 
devant est dit, que Madame lui avoit monstré. 


Et quant Madame le vist, si ly sembla trop plus 
bel que onques n’avoit esté, dont tant pour la grant 
amour qu’elle avoit a lui comme pour le peril qu'il 
ly sembloit ou elle l’avoit mis, dont tant se repen- 
toit que, peu a peu, en celle grant douleur, estani 
ou hourt avec la royne, le cuer lui failly. Et quant 
la royne et les autres dames la virent panmee 
comme morte, qui pas ne savoient son mal, pour 
non troubler le roy et sa compaignie, sans faire 
bruit arouserent son viz et ses mains de vin aigre 
et ly firent tous les remedes qui s’i peurent trouver, 
et tant bien fut frotee et secorue que peu a peu 
elle revint a soy. Lors se print a ouvrir les yeulz 
et regarder puis ¢a, puis la, puis l’un puis l’autre, 
puis se print a parler et dist: «Ha! ma tres 
benoiste Dame, veullez moy conforter.» Lors fut 

reconfortee tout au mieulz que l’en peust, mais 
pour priere que la royne lui feist onques pour lors 
a veoir les armes ne se voult tourner. 


L’ACTEUR. — Saintré, entrant dedens les lices et 
sousriant, regarda les hours du roy et puis des 
[v°] dames en passant, et, osté son chappelet, tant 
humblement et si bas qu’il peust se enclina, mais 
de ce que il ne vist Madame fut aucunement espris. 
Toutesfois il s’apensa bien que c’estoit, doubtant 
10 que Madame n’eust cuer souffisant de veoir ses 
armes, ainsin que ja elle lui avoit dit. Lors tout a 
cheval entra dessoubz son grant ciel ainsin cour- 
tiné, paré et garny comme l’autre estoit, et avec 
lui messeigneurs le duc d’Anjou et le conte d’Alen- 
con, et ceulz qui ordonnez estoient pour le servir, 
sans plus. 


L’ACTEUR ENCORES. — Et quant ilz furent tous 
deux venus et par la maniere que j’ay dit, le roy, 
qui ja avoit ordonné la mesure des lances et fait 

20 toutes ferrer, ordonna qu’ilz fussent du tout armez, 
et que le seigneur d’Oisselench, comme entrepre- 
neur, fust sur les rens tout le premier, et ainsin 
fut fait. Et aprés ordonna que Saintré venist, que 
sur son harnois de teste portast son chappelet de 
byvre ainsin garny comme sur son chief il le por- 
toit. Et quant tous deux furent venus, le roy manda 
au seigneur de Loissellench et envoya x lances 
egales par x chevaliers et qu’il en choisist les cinq. 


Le seigneur de Loissellench, comme saige et gra- 

30 cieux chevalier, remercia le roy tresgrandement et 
[89] puis les envoia a Saintré que il choisist, ainsin que 
en son emprinse estoit contenu. Saintré que pour 

abregier l’en remercia, dist que les v plus grosses 
l’en retenist, lors ledit seigneur duc d’Anjou, qui 
le voult servir, en print l’une que sur sa cuisse lui 
mist jusques au partir. Et quant les deux lances 
furent baillies, lors le roy de par Dieu les ordonna 
a partir. 


A ces parolles chascun broicha son destrier l’un 
contre l’autre qu’il sembloit que jamais a temps n’y 
peussent venir, et a celle course le seigneur de 

10 Loissellench actaint sur la double du coude senes- 
tre qui esclinssa, et Saintré actaint au faux du 
palestron, et le cop fut un peu bas, dont en rom- 
pant sa lance par mains esclas il ploya. Alors le 
cry des gens et des trompectes fut si grant que 
longue piece dura. 


A la ij® course le seigneur de Loisselench actainct 
Saintré a la buffe tellement que a bien peu ne 
Vendormist, et Saintré lataint au front de son 
heaume et perca son buef d’argent tellement que 

20 au passer que les chevaulz firent le sien tourna ce 
devant darriere, et a ceste course Saintré un peu 
se reposa. 


A la iij® course le seigneur de Loissellench, tout 
ainsin que Saintré l’avoit actaint, il actaint Sain- 
tré et lui emporta sur la pointe de sa lance son 
chappellet de byevre tout ainsin garny comme il 
estoit, et Saintré l’actaint ou hault de son grant 

[v°] gardebras qu’il lui faulsa avec son double et rom- 
pist les tresses, et le gardebras a terre vola, et 

30 alors recommenga le cry et le bruit des gens et des 
trompectes tellement que a peine les pouoit on faire 
cesser. 


Et quant le seigneur de Loissellench fut ainsin 
desarmé, le roy voult revoir la lectre des armes 

pour bien veoir comment elle contenoit, si trouva 
sur ce trois clauses, dont la premiére estoit que s’il 
avenoit que en faisant lesdictes armes a cheval 
ou a pyé que I’un d’eulz fust tellement essonnyé que 
pour ce jour parfaire ne les peust, ou qu’il fust 
hors de ses arcons, ou de ses piez pourtez a terre, 
ou que il fust de teste, de corps et de bras telle- 
ment desarmé qu’il reffusast a parfaire lesdictes 
armes en cel estat, cestes et celles qui seroient a 

10 faire seroient tenues pour faites, et sera tenus 
cellui de payer tous les pris, ainsin que se l’un 
aprés lautre il les avoit tous perdus. 


Et pour celle cause le roy fist cesser la jouste, 
et au seigneur de Loisellench fist recorder et 
remonstrer le contenu de sa lectre par les quatre 
seigneurs d’Endach, de Nulz, de Morg et de Terg, 
barons poulains venus en sa compaignie, ainsin 
que dit est, qui present eulz fut leue, les priant que 
de sa part lui recordassent qu’il ne voulsist pas 

20 mectre son ame, son honneur et par aventure sa 
vie en peril de mort. 


Le seigneur de Loissellench, qui oyt les choses 
dessus dictes, remercia le roy treshumblement, 
[90] mais comme tres desplaisant de son meschief dist 
que avenist de lui ce qu’il pourroit et a Dieu plai- 
roit, car vraiement il parferoit ses armes. Les sei- 
gneurs francois que le roy lui avoit bailliés pour 
lui servir ne l’en peurent destourner, lors lesdits 
seigneurs poulains lui dirent tout court qu’ilz ne ie 

30 serviroient plus en tel estat. Alors le seigneur de 
Loissellench dist: « Vous voiez mielz que moy 
mon honneur et ma honte: je les remetz en vos 
mains. » Alors ilz dirent que sur -eulz ilz le pre- 

noient, pour le tresgrant dengier ou ils le veoient, 
le confortant que aux armes de pyé il se pourroit 
bien recouvrer, et alors a tresgrant peine et doleur 
de son cuer il le consentist. 


Laquelle nouvelle rapportee au roy, les fist tous 
deux retraire et de leurs chiefz desarmer, et puis 
tout a cheval venir devant lui, chascun garny du 
pris que il devoit donner. Quant la royne et les 
autres dames virent que le seigneur de Loissellench 
estoit ainsin desarmé, acoururent toutes 4 Madame, 
qui sur les quarreaux d’or et de soye gisoit, faisant 
a Dieu et a Nostre Dame de Leesse, a qui, comme 
dit est, ’avoit rendu, prieres et oroisons. La royne 
ly dist: « Hé! belle cousine, levez sus et venez 
veoir tant de si belles choses, et comment nostre 
bon filz Saintré a le Poulain desarmé que Monsei- 
gneur les a fait cesser et venir a lui, je ne scay 
pourquoy fors que pour donner le pris. » 


Madame, qui de celle tres desiree nouvelle fut 
si joieusement reconfortee que son cuer ne savoit 
ou il estoit, et faingnist aucunement que point ne 
Pen chailloit. Alors la royne ly dist: « Ha! belle 
cousine, bien apparcevons que vraiement vous 
estes peu joieuse de l’onneur que ce tres vaillant 
escuier a huy conquis, dont Monseigneur et nous y 
partons. Or sus! levez vous appertement!» Lors 
la prent par la main et les autres dames par 
l'autre, tant qu’elle fut levee et fut a la veue du 
hourt. Madame, qui tant avoit sa joye renouvellee 
embuschee soubz l’ombre du parler que la royne ly 
avoit dit, couvrant sa restoree maladie a la royne 
dist: « He! ma dame, comment? est ce gent che- 
valier poulain ainsi d’une espaule desarmé? » 


Io 


[or] 

Alors la royne lui compta toutes les armes et com- 
ment Saintré rompist sa premiere lance, comment 
il perca le buef d’argent du chevalier et le retourna 
ce devant darriere, et comment il l’avoit desarmé. 


En devisant de ces choses, Madame, qui de joye 
ses yeulz bougier ne pouoit de regatder Saintré, et 
Saintré, regardant puis ca puis la, et puis tout a 
cop son regart fleschissoit sur elle, alors Madame 
lui fist son signal, auquel gracieusement il respon- 
dit. Et quant ilz furent presens le roy, il leur fist 
dire par Monjoye, roy d’armes des Francois : 
« Monseigneur de Loissellench, et vous Jehan de 
Saintré, le roy mon souverain seigneur cy present 
m’a commandé de vous dire que l’un et l’autre de 
vous deux avez si haultement et honorablement 
faites voz armes du jour d’uy que ne sont hommes 
nulz qui mieulz les peussent faire. Mais pour 
vostre gardebras, monseigneur de Loissellench, du 
cop de lance desarmé, a vous, Jehan de Saintré, le 
roy par le contenu de la lectre vous adjuge de ces 
armes le pris, et a vous, monseigneur de Loissel- 
lench, que vous en acquictez, et veez ci de quoy. » 
Lors lui baiila le bel et riche dyamant du pris que 
le roi avoit eu en garde. 


Lesquelles parolles dictes, par Brunsvic le herault 
venu avecques lui lui furent de mot a mot donnees 
a entendre. Alors le seigneur de Loissellench se 
inclina devers le roy et en son poulain le remercia 
de l’onneur qu’il lui avoit fait treshumblement, et 
dist que vraiement Saintré avoit loialment gaynié 
le pris, et a ces parolles il print le dyamant et vers 
Saintré s’avanca et en son langaige tresdoulcement 
le remercia, et mist en sa main le.dyamant, et lors 


160 ANTOINE DE LA SALE 


le roy ordonna que chascun s’en alast desarmer, et 
ainsin fut. Mais au departir lun de l’autre, en 
toutes facons Saintré per a per et a sa destre le 
convoya. Alors trompectes, clarons et menestriers 
a corner, dont la joye fut tant grant par la ville 
qu’elle ne se pourroit compter. Et a tant laisseray 

[v°] cy a parler d’eulz deux, qui s’en vont desarmer et 
puis soupper avec le roy, qui grandement honora 
ledit chevalier et sa compaignie, et de Saintré que 

10 la royne voult retenir avec elle au soupper par- 

_leray. 

L’ACTEUR. — Quant le soupper fut prest, le roy 
envoya querre le seigneur de Loissellench et tous 
les autres quatre barons, chevaliers et escuiers 
poulains, alors Saintré s’en va les querir, tresbien 
acompaigniez, et quant ilz furent devers le roy il 
leur fist tres bonne chiere et grant honneur. Lors 
les tables furent mises et le soupper prest ; le roy 
fist le seigneur de Loissellench a sa destre seoir et 

20 a senestre les autres quatre barons, et les autres 
a l’autre premiere table aprés celle du roy. De vins, 
de viandes et de diverses facons furent ilz servis, 
et ne les fault ja deviser, car chascun puet penser 
et savoir que ce fut haulte chose. 


Saintré, aprés ce qu’ilz furent tous assis et 
servis, s’en va soupper avec la royne, ainsin qu’elle 
lui avoit dit. Des bonnes chieres que elle, Madame 
et les autres dames et damoiselles lui firent, ne 
fault point demander, car n’y avoit celle qui s’en 

30 peust cesser. Madame, qui sur toutes les autres 
estoit celle qui plus ligierement s’en passoit, tou- 

[92] tesfois tenir ne se peust de regarder ce bel dia- 
mant du pris que en une chaynne d’or a son col 
il portoit. 

Alors la royne aussi le voult veoir, et pluseurs 
autres dames. Lors Madame lui dist: « Certes, 
Saintré, la dame est bien eureuse qui l’a gaynié. » 
La royne, qui oyst ces parolles, lui dist: « Je prie 
a Dieu, Saintré, que de bien en mieulz puissiez 
vous tous les autres pris gaynier. » Lors a genoulz 
leur dist: «Ha! mes dames, vostre bonne mercy, 
mais je ne l’ay pas a Dieu desservy, et ce qui en 
est me vient de lui par voz bonnes prieres. » 


A ces parolles le maistre d’ostel vint, qui fist 
laver la royne, et quant elle fut assise, malgré que 
Saintré en eust, le fist seoir a sa destre. Que vous 
diroye je? La joye y fut telle d’un costé et d’autre 
que ne se pourroit compter. Mais quant les tables 
furent levees, le roy d’un costé et la royne de 
lautre s’en vont en la grant sale pour faire dans- 
ser. La furent les dansses, les morisques de 
diverses facons, mais pour les affaires que le sei- 
gneur de Loissellench avoit eu ce jour, et aussi de 
Saintré de son costé, le roy hasta les espices et 
le vin de congié, puis se retrait en sa chambre, et 
chascun print congié. Saintré et tous les autres 
chascun prent soubz le bras son chevalier ou 
escuier, et a tres belle compaignie menerent Lois- 
sellench et ses gens en leur hostel. Et cy laisseray 
a parler des honneurs, des vins, des viandes que 
le roy tous les jours leur envoioit, et des affaires 
du jour enssievant pour les armes a pié, et diray 
de Madame et de Saintré, et de la tres parfaite 
joye que celle nuyt ilz firent ou preaul. 


L’ACTEUR. — Celle nuyt, ainsin que Madame 
avoit a Saintré son signal donné, ilz se trouverent 
ou preau ensemble. Alors furent. les baisiers a 

grant largesse donnez et les baisiers rendus — que 
vous diroye je? — telz que onques ne penserent 
estre a si parfaiz plaisirs. Et alors Madame lui 
dist: Helas! mon cuer; helas! ma joye; helas! 
mon seul et souverain desir! je viz huy heure que 
jamais vive ne vous cuiday veoir, et quant je vous 
viz entrer aux lices, de la grant paour que de vous 
je euz, le cuer m’esmortist tellement que comme 
morte je cheys, et se n’eusse esté bien tost secou- 
rue, vraiement je rendoye mon esperit. Mais quant 


_ je oys de vous les victorieuses nouvelles, inconti- 


nent mon cuer mort se revesquist, et Madame avec 
les autres dames me vindrent sourdre et a la veue 
du hourt avec elles venir. » 


— «Helas! ma treshaulte et tresentiere seulle 
dame, que me dictes vous? Las! et se je l’eusse 


[93] sceu, que n’eust fait mon doloreux cuer? Trop 


20 


30 


mieulz pour lors me eust valu la mort que la vie. 
Je fusse demeurez de mes armes faire a grant 
deshonneur, maiz soit Dieu loez et graciez quant 
je n’en ay riens sceu! Lors que je entray es lices 
je vous viz delez la royne, mais quant je vins tout 
armé sur les rens je viz la royne et toutes les 
dames fors que vous, si me pensay que n’aviez cuer 
de veoir l’abatement de la jouste, ainsin que ja ~ 
m’aviez dit, et ne pensay en vostre mal plus avant. 
Ores, ma tresredoubtee dame, loez soit Dieu et 
Nostre Dame de l’onneur que par vous j’ay au 
jour d’uy et, esperant, ma dame, de bien en mieulz, 
si vous suppli que faites bonne chiere, et du sur- 
plus ne vous souciez, car Dieu, qui a esté a noz 
armes, sera aux autres.» Et a ces parolles print 
lun de l’autre son tresgracieux congié. Et cy lais- 

seray a parler de leurs affaires, et diray des armes 
a pyé et comment elles furent faites. 


Comment le seigneur de Loissellench et Saintré 
vindrent es lices et firent leurs armes de pyé. 

Le jour que les armes devoient estre, et a l’eure 
qui leur fut ordonnee, le roy, la royne, les seigneurs 
et les dames furent sur leurs hours. Le sires de 
Loissellench, par les sires d’Endach et de Morg, 
envoya au roy deux lances a pousser pareilles, 

to ferrees et armees chascune de sa rondelle pour 

[v°] couvrir la main devant, et paintes en vermoil, et 
aussi deux haiches, deux espees et deux dagues 
d’armes toutes pareilles, sans nulles differences. 
Lors le roy, pour abregier, print quatre de ces 
pointes qu’il envoya a Saintré, et les autres quatre 
rendit ausdiz seigneurs d’Endach et de Morg pour 
les reporter au seigneur de Loissellench. 


Et ce fait le seigneur de Loissellench, armé de 

toutes ses armes fors que du chief, se partit de 

20 son loigeis atout celle ordonnance que aux autres 

armes a cheval avoit fait, et tant plus que les 

contes de Nevers, de Bouloigne et de Tancarville 

et de Retel devant lui portoient les quatre pointes 

a cheval, et aprés eulz le duc de Berry, qui portoit 

son harneis de chief, et puis lui, armé de toutes 

ses armes, houssé et son destrier de fin veloux aux 

couleurs de ses propres armes, et aprés lui mains 

barons et autres nobles hommes, et en tel estat 

vint entrer es lices et descendre en son nouvel 

30 pavillon que le roy lui avoit fait dressier, et avec 
lui ceulz qui ordonnez y estoient. 

Et quant il fut descenduz, ne tarda gueres que 

Saintré vint a tres belle et grande. compaignie, e 

devant lui venoient les contes du Perche, de Cler- 
mont, de Saint Pol et de la Marche, qui portoient 
ses iiij pointes devant, et aprés eulz le duc d’Anjou, 


[94] qui semblablement portoit le harnois de son chief, 

et en celle tresbelle compaignie vint pareillement 
descendre en son autre pavillon que le roy aussi 
avoit fait dressier pour lui. Des roys d’armes, des 
heraulz, poursuivans, trompectes, clarons et menes- 
triers de divers instrumens qui devant eulz aloient, 
que je delaisse pour abregier. 


Et quant ilz furent tous deux en point, le roy 
ordonna les faire saillir; alors chascun des deux 
seigneurs ducz leur donnerent leurs lances a pous- 
ser, et au prendre par Saintré sa lance il baisa 
sa bannerole en faisant le signe de la croix, lors 
a tresgrans pas desmarcha tout le premier et vint 
trouver le seigneur de Loissellench assez pres de 
son partir, et au premier cop qu’il fist a haulte 
voix s’escria: «A Nostre Dame et ma _ tresre- 
doubtee dame!» A cest assembler qu’il fist, le sei- 
gneur de Loissellench, qui ne cuidoit pas mains 
que bien tost le porter par terre ou le fouler, et 
croy que par sa force, trop plus puissant que celle 
de Saintré, il lui fust bien advenu, ou trop dure- 
ment le reculer, mais Dieu a la request de Nostre 
Dame, qui sont les forces des mains puissans, 
quant a eulz de bon cuer se rendent, ja soit ce que 
les gens combatent, ilz donnent les victoires ou il 
leur plait. 


Lors le seigneur de Loissellench de toute sa force 
actaint Saintré sur le hault costé du faulz du 
corps, et sans actaichier sa lance clinssa une 


[v°] toise oultre, et Saintré de ce premier cop aussi 

clinssa sa lance et au clinssier qu’elle fist le vint 
actaindre entre la lance de la main droicte et la 
main, que, par le mylieu, atout le gantelet trois 
bons doiz, la lui faussa. Et quand ilz cuiderent le 
ij® cop pousser, le seigneur de Loissellench sa main 
droicte ne peust a soy retraire, ne aussi Saintré 
sa lance, qui tant prinse estoit. 


Lors le seigneur de Loissellench abandonna sa 
lance pour soy joindre a Saintré, mais ne pouoit,. 
car Saintré, voiant sa lance actaichee, boutoit tant 
qu'il pouoit avant. Et quant le roy apperceut la 
lance de Loissellench a terre, lors dist que de ces 
armes n’y avoit plus, et que Dieu estoit pour cest 
enfent. Lors les fist prendre tous deux et en leurs 
pavillons de leurs chiefs desarmer et appareillier 
Loissellench et puis devant lui venir. 


Ne vous pourroye a demi dire le tresgrant dueil 
que le seigneur de Loissellench fist, tant de sa male 
fortune comme de ce que un si josne homme I’avoit 
a cheval et a pyé foulé, dont tout ainsin, la main 
percee que ne se pouoit de chault et de couroux le 
sang estanchier, vouloit parfaire ses autres armes, 
mais tant estoit le sang qui en sailloit que force 
lui fut soy en desister. 


Et quant il fut mediciné, sa main lyee et son 
bras desarmé, au saillir de sa tente Saintré le vint 
reconforter, et le seigneur de Loissellench doulce- 
ment l’acola et puis en son poulain lui dist : « Mon 
frere de Saintré, se vous continuez es armes ainsin 
que avez commencié, il ne sera cellui qui resister 
puist a vous.» Lors Saintré, estant informé de ce 
qu’il avoit dit, en sousriant lui respondit: « Ha! 

monseigneur mon frere, tout ce que vous dictes est 
du bien de vous. Et se en aucune maniere je m’y 
emploie, ce n’est que de porter la piece d’armes, 
c’est le baston, car ma tresredoubtee dame fait le 
surplus. » Et a ces paroiles messeigneurs les ducz 
les menerent devant le roy. Et cy laisseray un pen 
a parler comment les pris furent donnez, et diray 
de la grant joye que la royne, Madame, et les 
autres dames et damoiselles toutes en font, et 
comment Madame se mist en contemplacion. 


La royne et Madame, avec les autres dames, ne 
cessoient de rire et de faire joye pour l’amour de 
Saintré, qui avoit du meilleur, et quant Madame, 
qui l’oeul de sur Saintré ne bougoit, s’apensa que 
vraiement, actendu la evidente grace que Nostre 
Seigneur lui avoit fait, a la requeste de Nostre 
Dame, que elle les en remercieroit, et lors fist 
semblant de avoir mal en sa teste, puis dist 
a la royne: «Ma dame, il me soit pardonné, 
car il me fault un bien peu couchier.» — « Belle 
cousine, » dist la royne, « faites tout vostre plai- 
sir. > 


Et quant Madame fut couchee en la chambre du 
hourt, elle en renvoya toutes ses femmes, lors se 
leva et a nuz genoulz se mist, ses mains joinctes, 
les yeulz levez au ciel, devotement rend a Dieu et 
a Nostre Dame mercy de la grace que a Saintré 
ilz avoient faite, et a ce faire fut longuement. Et 
quant sa devocion fut faite, ainsin que toute garie 
a la royne vint joieusement. Saintré, qui de foiz a 
autre et moult souvant les dames regardoit et ne 
veoit point Madame, pensa que fust ainsin que 
Yautre foiz, mais quant il apperceut Madame reve- 

nue, son cuer en fut CM foiz plus joieux. Et cy 
laisseray a parler de ces choses et diray comment 
les pris furent donnez. 


Comment le roy ordonna que les pris fussent 
donnez. 

Le roy, qui garny estoit des viij joiaux souffi- 
sans qui estoient les pris, quatre des ungs, quatre 
des autres, pour les donner a cellui a qu'il appar- 
tiendroit, ordonna audit Monjoye, roy d’armes des 
Francois qui sur le hourt estoit, que il portast les 
parolles toutes telles qui s’ensuivent. Lors par un 
herault fut a haulte voix crié: « Sillence, de par 
le roy!» affin que chascun les puist oyr. Lors dist 
Monjoye: « Messeigneurs de Loissellench et vous, 
Jehan de Saintré, le roy, nostre souverain seigneur, 
qui cy est, m’a commandé et ordonné de vous dire 
que de cez voz darraines armes, tous deux avez 
bien et vaillanment fait, mais puis que vous, 
monseigneur de Loissellench, ne vous sentez aisié 
pour les acomplir selon le contenu de vos lectres 


[96] d’armes, lui, comme vostre juge seul et competent 


30 


vous ordonne que vous acquictiez de voz quatre 
pris, lesquelz de son commandement, congié et 
licence je vous rends. » 


Et quant le seigneur de Loissellench vist Mon- 
joye, qui eust finees ses parolles, demanda qu’il 
avoit dit, lesquelles a lui declarees et bien oye ia 
sentence du roy, de laquelle il ne pensoit pas 
mains, a genoulz dist que treshumblement il remer- 
cioit le roy, bien se douloit de sa male aventure 
que tant a pié comme a cheval ne avoit laissié leurs 
armes pour le plaisir des dames plus longuement 
durer, mais puis que ainsin Fortune le vouloit, il 

estoit prest de soy acquicter, ainsin qu’il ordonnoit 
et que raison le vouloit. 

Et ces parolles dictes, Monjoye descendit, qui 
pour soy acquictier lui bailla ses quatre joyaux, et 
quant il les eust prins, a Saintré s’avanca pour les 
baillier. Lors son cuer fut tellement destraint que 
il ne peust un seul mot parler. Les autres quatre 
barons poulains cognurent bien son grant duel, et 
a ce chascun qui mieulz le sceust dire se esfor- 
cerent de l’excuser. Alors Saintré, conduit par 


- monseigneur d’Anjou, se avanca et soy inclinant 


print les quatre joiaux, et puis en sousriant lui 
dist: « Monseigneur mon frere, de l’onneur qu'il 
vous a pleu a moy faire vous remercie tant que je 
puis et scay.» Alors trompectes et clarons com- 
mencerent a sonner, et par telle fagon que a peine 
les peust on faire cesser. 


Et ces choses faites, le roy ordonna en leurs pa- 
villons eulz retraire et puis a cheval monter pour en 
leurs loigeis en aler et desarmer. Et quant Saintré 
fut sur son destrier monté mondit seigneur d’Anjou 
lui dist: « Nous voulons, Saintré, que vous soiez 
honorable et gracieux. » Lors le mena au seigneur 
de Loissellench qui ja sur son destrier estoit monté. 
Lors les assembla tous deux, puis lui et monsei- 
gneur de Berry se mirent devant, et ainsin jusques 
en son loigeis le conduirent. Des honneurs et des 
prieres de l’un et l’autre je me veul passer, et des 
choses que depuis firent jusques a l’eure du soup- 
per, et diray des grans joyes et devises que la 
royne, Madame et les autres dames et damoiselles 
firent, et aussi par toute la ville, tout ce jour et 
celle nuyt, qu’il n’estoit cellui ne celle qui taire se 
peust de loer Saintré. 


[97] 

Comment Loissellench souppa avec la royne. 

Le roy et la royne, quant furent en leur hostel de 
Saint Pol descendus, lors le roy ordonna que la 
royne feist par ses maistres d’ostel prier le sei- 
gneur de Loissellench et sa compaignie venir au 
soupper, et voult que Saintré y fust aussi. Et quant 
eure du soupper fut venue, lors Saintré, bien 
acompaignié, les ala querir. Et quant ilz furent 
venus a la royne en devisant avec les dames, le 
maistre d’ostel vint pour les faire soupper. Lors la 
royne print a sa main destre le seigneur de Lois- 
sellench et le fist seoir, et puis dist a Saintré: 
« Saintré, puis qu’il est au jour d’uy l’un des jours 
de vos festes, je veul estre entre voz deux.» Et a 
tres grans excuses, honneurs et reverences, force 
lui fut de obeir. 


Madame, qui tant estoit joieuse du grant hon- 
neur de son ami, en seant lui dist: « Saintré, beau 
sire, Dieu vous acroisse voz honneurs.» — « Ma 
dame, » dist il, « vous veez que c’est du comman- 
dement de la royne, et non pas que je l’aye des- 
servi. Et se aucune chose par moy y a esté faite, 
c’est par celle que Dieu me doint bien servir. » 


Alors la royne demanda le seigneur de Morg, 
pour ce qu’il parloit francois, et le fist viz a viz 
de Loissellench seoir afin de mieulz deviser a lui. 
Les autres barons, chevaliers et escuiers poulains 
fist elle seoir entre les dames et damoiselles qui 
tresgrans honneurs et festes leur firent. De vins, 
de viandes de diverses facons ne fault point 
escripre ne demander. Et quant les tables, pour 
abregier, furent levees, les menestriers commen- 
cerent pour dansser. Le roy, avec messeigneurs ses 

freres et autres du sang roial, ne tarda gueres, 
vindrent. 


Dont, aprés les dansses et maintes chancons 

[v°] dictes, pour le travail et blessure du seigneur de 

Loissellench, le roy manda le vin et les espices, et 

aprés ce tous prindrent congié. Lors Saintré, avec 

tresbelle et grande compaignie, fut ledit seigneur 

de Loissellench convoier. Et au departir qu ilz 

firent, le pria et toute sa compaignie pour le len- 

io demain au disner. Que vous diroie? A ce disner 

furent seigneurs, dames et damoiselles, chevaliers 

et gens d’estat, que de tres longtemps un tel disner 

n’avoit esté fait. Dont, pour abregier, les tables 

ostees, les menestriers commencerent pour dansser. 

Lors furent basses dansses, chanssons et autres 

joieusetez et morisques tresriches, car c’estoit le 

jour qu’il n’estoit memoire que si belle et joieuse 

feste eust esté faite ne si bien ordonnee. Mais, pour 

la peine que le seigneur de Loissellench portoit de 

20 sa main, couvint la feste assez plus tost abregier ; 

et lors tous et toutes l’un de l’autre prindrent 
congié. 


L’ACTEUR. — Le cing™® jour aprés, le seigneur de 
Loissellench, qui fut aucunement plus amendé, pria 
Saintré et aucuns seigneurs et dames pour le lan- 
demain a la facon de Poulaynne disner avecques 
lui. De vins, de viandes de merveilleuses facons 
selon nostre costume furent tresgrandement servis. 

[98] Dons, au lever des tables, furent les dansses et 
30 maintes chanssons dictes. Et puis, aprés le tres- 
remply bancquet ou fut faite moult bonne chiere, 
et au departir des tables, le seigneur de Loissel- 
lench, portant un grant bassin d’argent ou avoit 

mains dyamans et rubis liez en or meslez ensemble, 
que au long des tables n’y avoit dame ne damoi- 
selle qui ne preist le sien. Et ce fait, tous prindrent 
congié les ungs des autres, et adieu pour celle 
nuyt. 


Comment Loissellench print congié. 

Le jour ensuivant, le seigneur de Loissellench et 
tous les autres de sa compaignie furent prendre 
congié du roy, de la royne et de tous Messeigneurs 
les freres du roy et autres du sang roial, et des 
dames les principales, pour eulz partir l’andemain 
pour faire leur voiaige a Saint Jaques. Et ce soir 
le roy envoya paier leurs hostes de tout ce qu’ilz 
avoient despendu. Et le matin audit seigneur de 
Loissellench envoya une piece de veloux velluté, 
cramoisy en poulpre et tresrichement brochié d’or 
sur or, xx mars de vaisselle d’or et ij© mars de 
vaisselle d’argent doree, et un tresbel coursier 
puilloiz. A chascun des autres quatre barons, une 
piece de veloux figuré cramoisy et un autre bel 
coursier ; et a tous les autres chevaliers, une piece 
de veloux plain cramoisy, et aussi aux escuiers, 
une piece de saptin cramoisi; a Brunsvich, le 


{v°] heraut, une de ses tresriches robes et cent frans a 


30 


cheval. 


Et la royne audit seigneur de Loissellench donna 
une autre piece d’un tresriche velloux velluté d’azur 
brochié d’or et ung tresriche afficquet d’une table 
de dyamant environné de trois grosses pelles et 
de trois bons rubis. Et aux autres quatre barons, a 
chascun une piece de saptin azur figuré et broichié 
d’or. Et aux chevaliers, a chascun sa piece de 
saptin azur figuré ; et aux escuiers, a chascun sa 

piece de saptin plain et azur. Et Madame lui 
envoya un tresriche dyamant de ve frans. Et n’y 
eust seigneur des quatre freres du roy que chascun 
ne leur donnast, les ungs coursiers, les autres 
draps de soye broichiés d’or, et les autres vaisselle 
doree et blanche a plenté. Et quant ilz virent les 
grans honneurs et les riches dons du roy, de la 
royne et de mesdits Seigneurs, aussi de Madame, 
ja soit ce qu’ilz eussent prins congié, si vouldrent 
ilz arriere retourner pour les _ treshumblement 


_ remercier. 


Et, au partement de leur hostel, Saintré, qui par 
tout les convoioit, lui presenta un _ trespuissant 
destrier, sellé et tout armé de chanffrain bien 
emplumé et d’unes trescleres et luisans bardes de 
fin argent bien doré, avec frappes de veloux vellu- 
tez broichiés et frangiez d’or et de soye a ses 
couleurs, qu’il faisoit tresbel veoir. Et d’autre part, 


[99] le seigneur de Loissellench lui presenta son bel 

destrier, aussi couvert de drap d’or et forré de 
martres soubelines, sur lequel il avoit avecques lui 
faites ses armes, qui ja pour lui donner estoit en 
point. Lors chascun d’eulz monta sur son destrier, 
et a celle tresbelle compaignie Saintré les convoia 
plus d’une lieue. Et a tant laisseray cy a parler 
du seigneur de Loissellench et de sa compaignie 
qui s’en vont a Saint Jaques, tresgrandement loant 
du roy, de la royne, des Seigneurs, de Madame, et 
de toute la court de France, pour les dons et grans 
honneurs que on leur a faiz, disant par tout que 
vraiement la court de France estoit la fleur de 
toute largesse et l’estoille de toute honneur. 


L’ACTEUR. — Aprés le partment de ces seigneurs 
de Poulaine, Saintré fut bien a lesir festoié du roy, 

de la royne, des dames, et de toute la court. Des 
tresdouces et amiables chieres aussi que Madame 
a lesir lui fist ne fault plus escripre ne demander, 
car chascun le puet et doit bien penser. Et ainsi 
fut Vespace d’environ un an que Madame se 
appensa que vraiement il estoit temps que il renou- 
vellast aucune chose pour faire encores parler de 
lui, et que comme Francois et si avant ou service 
du roy comme il estoit, seroit bon qu’il empreist 


[v°] de faire contre les Anglois aucunes armes. 


II 


Et quant ilz furent ensemble, elle lui dist : « Mon 
seul desir et toute ma pensee, jour et nuyt je ne 
cesse de penser a l’acroissement de vostre honneur, 
et me suis appensee que a tant d’armes que avez 
faites, ne vous estes encore point fait cognoistre 
aux Anglois. Pour ce vous prie que entendez que 
Dieu, Nostre Dame et bonne fortune sont pour 
vous, que, aprés le bon congié de monseigneur le 
roy, que trois jours de la sepmaine de ce premier 
mois de may, aiant loyal saufconduit du roy d’En- 
gleterre, vous tenez un pas entre Gravelingnes et 
Calaiz, ou n’a que trois lieues et tout plain chemin 
pour recevoir a la jouste de guerre un chevalier 
ou escuier, seullement le premier que a l’un de ces 
trois jours de la sepmaine se vendra sur les rens 
presenter a cheval, armé et en selle de guerre, 
pour courir contre vous, et vous contre lui, x 
coursses de lances, toutes d’une mesure, si vraie- 
ment que l’un de voz deux eust premier bien rompu 
trois lances, ou fust essonnyé du corps. 


Et cellui a qui Dieu avra donné du meilleur 
gaynera un dyamant ou ruby de C nobles et au 
dessus, par ainsi que l’aventurier ait lectres de son 

roy ou de prince roial a seel pendant, que il est 
gentil homme de nom et d’armes sans reprouche. 
Et pour avoir juges competens, et aussi que plus 
vouluntiers ilz y viennent, monseigneur le roy et le 
roy d’Engleterre, chascun pour son party, y com- 
mectra un de ses roys d’armes, qui sont publiques 
personnes, l’un francois, l’autre anglois. Et quant 
vostre pas sera parfait, se Dieu vous gard le corps 
d’essoinne, comme je l’en requier devotement, et il 
soit aucun noble, comme dessus est dit, qui vous 
veulle requerir de faire aucunes autres armes a 
cheval ou a pié, mon ami, je veul que a l’ayde de 
Dieu, de Nostre Dame et de Monseigneur Saint 
Michiel, a Paris, devant monseigneur le roy, ou la 
ou il vouldra, vous lui acomplissez, affin que vostre 
bonne renommee florisse de bien en mieulz.» Et 
a ces parolles Madame cessa son parler. 


L’ACTEUR. -— Lesquelles si haultes et si nobles 
parolles lui pleurent moult, pour lesquelles incon- 
tinent a genoulz se mist, et tant humblement qu’il 
peust et sceust, l’en remercia. Et quant ilz furent 
lun de l’autre departis, jour et nuyt il ne cessa 
que secretement il eust son bon congié du roy, que 
a grant difficulté fut. Lors lui acorda, et ordonna 
pour son juge francois le roy d’armes d’Anjou, de 
Thoraine et du Mayne. Et ce jour et nuyt ne cessa 
de querir bons destriers, de soy armer et housser 
de xij paremens pour les xij jours, riches, frisques 
et apparans. Et endementiers que ainsin se mec- 
toit en point, il manda le duc des Normans, herault 
au roy d’Engleterre, lui signiffier son pas, sup- 
pliant qu’il ne lui voulsist reffuser les treves de 
deux mois, c’est assavoir du vx® jour d’avril jus- 
ques au xv® jour de juing, par les pays de Guines 

et de Boulayne, francois et anglois, et les fron- 
tieres de Calais, afin que chascun y peust venir. 
Lesquelles a tresgrant joye consenties des deux 
pars, fut la nouvelle par tout respendue, par quoi 
y furent plusieurs gens. 


L’ACTEUR ENCORES. — Et quant les quinze jours 
d’avril furent passez et les treves commencees, 
Saintré envoya maistres de Paris pour dressier de 
bois et de planches deux maisons toutes sembla- 

10 bles, une pour lui, l’autre pour les seigneurs 
anglois et ceulz de leur compaignie qui viendroient 
faire armes a son pas, esquelles maisons avoit 
gentes sales, chambres, garderobes, chaaliz, dres- 
seoirs, escabeaux, bancs, tables, escabelles et 
autres choses necessaires, et l’une et l’autre des 
maisons par dedens tandues de tappisserie, a demi 
trait d’arc loing lune de l’autre, toutes closes de 
fortes hayes, et dedens estables pour iiif chevaulz. 
Et au debout des rens, a l’endroit des ferir, avoit 

20 fait faire un bel eschauffault bien tappissié ou les 
deux juges et heraulz devoient estre. 


Et quant le terme du pas s’approucha et que 

{101] Saintré eust prins congié du roy et de la royne, de 
Madame, et de tous les Seigneurs, a tresbelle com- 
paignie de CCC chevaulz arriva a Gravelines ou il 
loiga celle nuyt. Des dons, des reconfors, des 
beaux parlers que Madame lui fist je me passe 
pour abregier. Et quant il vit les deux loigeis si 
bien appareilliés, fut tresjoieux. Lors la nouvelle 

30 fut a Guines et a Calais que Saintré estoit venus, 
et par toutes les frontieres, dont le conte de Bouc- 
quincan, qui ja estoit a Calais pour commencier les 
armes, saichant la venue de Saintré, fut bien con- 

tent. Lors lui envoya le roy d’armes de la Jarre- 
tiere comis a juge pour leur parti, et avec lui 
quatre heraulz pour le veoir et soy offrir a lui et 
certiffier de par leur roy que tous les xij qui 
venoient faire armes a son pas estoient seigneurs 
du sang et autres barons denommez et ordonnez de 
par le roy pour oster la volenté de tant qui y 
vouloient venir; auquel roy d’armes et heraulz 
Saintré fist tresgrant chiere. Et aprés disner les 
mena veoir leur loigeis en leur priant qu’ils le 
preissent en gré. Et quant le roy d’armes fut 


-retourné, dist au conte tout le bien qu’il avoit 


trouvé ét de la noblesse et grant estat qu’il avoit 
illec admené, et puis du loigeis si bien tapissié et 
aorné fors que de linges et de liz, qui encores n’y 
estoient. Lors commencerent tous a tant le loer que 
a peine l’en ne pouoit mieulz. Et ainsin firent jus- 
ques au iij® jour ensuivant, qui fut le premier jour 
du mois et ouverture du pas. 


Le Commencement du Pas. 

Le diemenche premier jour du mois et ouverture 
du pas, arriva ledit seigneur conte de Bouquincan 
le matin aprés la messe en tresbelle et grande 
compaignie, qui fist sur le hault pignon de son loi- 
geis mectre sa baniere qu’il portoit d’Engleterre a 
une bordure d’argent, et crioit « Engleterre ! Saint 
George ! » 


L’ACTEUR. — Et quant l’eure fut venue de com- 
mencier le pas, leur deux juges, roys d’armes de 
Champaigne et Jarretiere, acompaigniez de leurs 
heraulx, furent montez sur leur hourt pour mieulx 
jugier, lors commenca la jouste qui fut forte et 
fiere et treshonnorable pour tous deux, mais non- 

pourtant que ledit conte a la darraine course fut 
aucun peu blessié en sa main, pour sa lance mieulz 
rompue il gayna le diamant. 


Le ije jour vint le conte mareshal, qui aussi fist 
mectre sa banniere sur le pignon en tresgrant estat, 
qui portoit d’Engleterre a iij lambeaux d’argent, et 
crioit « Engleterre! Saint George!» qui fist tres- 
honorablement. Mais, pour lances bien rompues, 
Saintré gayna le dyamant. 


Le iij¢ jour vint le seigneur de Gobehen en 
moult bel estat, qui porte de gueulles au chevron 
d’or a iij lyons de sable sur le chevron, et crioit 
« Saint George! Goheben! » et sa banniere sur le 
pignon, qui de la vij® course, lui et son destrier 
furent portez par terre, dont par ainsin il paia le 
ruby. 


Le premier jour de la seconde sepmaine vint le 
seigneur d’Engorde en tresbel estat, qui fist mectre 
sa banniere comme les autres, qui estoit d’ermines 
au chevron de gueulles, et dessus trois besans d’or, 
et crioit « Saint George! D’Engorde!» qui gayna 
le diament. 


Le ij¢ jour de la seconde sepmaine vint en tres- 
bel estat le conte de Waruich, qui aussi fist mectre 
sa banniere, qui estoit de guelles a une faisse d’or 
a croisectes de mesmes croisectees, et crioit « Saint 
George! Vuaruich!» qui perdit le dyament. 


Le iij¢ jour d’icelle sepmaine vint en moult bel 
arroy le seigneur de Cliffort, qui aussi fist mectre 
sa banniere, qui estoit eschacquetee d’or et d’azur 

a une bordure d’ermines, et crioit « Saint George ! 
Cliffort!» et perdit le dyamant. 


Le premier jour de la iije sepmaine vint le conte 
de Hostindon en tresbel estat, qui aussi fist mectre 
sa banniere, qui estoit d’azur semee de croisectes 
d’or recoisectees aux longs piés, au chief d’or, et 
crioit « Saint George! Hostindon!» et perdit le 
ruby. 

Le ije jour d’icelle iije sepmaine vint en moult 
bel estat le conte d’Arondel, qui fist ainsin de sa 
banniere, qui estoit de gueules au lyon d’argent 
langué et armé d’argent, et crioit « Saint George ! 
Arondel!» et perdit le ruby. 


Le iije jour ensuivant vint en bel arroy le sei- 
gneur de Beauchamp, qui ainsin fist mectre sa 


[v°] banniere qui estoit de gueules a une faisse d’or, et 

crioit « Saint Georges! Beauchamp!» qui perdit 
le dyamant. 

Le premier jour de la darraine sepmaine vint en 
tresbel et grant estat le conte de Norffort, qui sem- 
blablement fist mecte sa banniere, qui estoit parti 
en pal d’or et de sinople a un lyon de gueulles, a 
une faisse d’or sur le tout armé d’argent, et crioit 
« Saint George ! Norffort !» qui gayna le dyamant. 


Le ije jour de la darraine sepmaine vint en 
tresbel estat le seigneur de Brues, qui ainsin fist 
mectre sa banniere, qui estoit de gueules au lyon 
d’or a queue forchee, et crioit « Saint George! A 
Brues!» qui perdy le ruby. 


Le iije et dairain jour du pas vint en tresgrant 
estat le conte de Cambruges, qui fist mectre sa 


JEHAN DE SAINTRE 179 


tresriche banniere, qui estoit de Engleterre a trois 
lembeaux copponnez d’argent et de gueulles, et 
crioit « Engleterre ! Saint George! » 


L’ACTEUR. — De laquelle jouste entre les juges 
fut grant difficulté, car les lances furent si bien 
rompues qu’ilz ne savoient du meilleur. Si furent 
une foiz deliberez que chascun se partist sans pris. 
Toutesfois conclurent a la fin que nul ne perdist 
sa peine et son droit, si ordonnerent que l!’un le 

Io paiast a l’autre, et que le conte commengast, car 
{103] Saintré avoit rompu le premier. Et par ainsin 
Saintré perdit trois dyamans et en gayna viij, qui 

sont xj, et le xijé gaynié et perdu. 


L’ACTEUR ENCORES. — Desquelles armes et cops 
qui y furent faiz je me passe, car trop longue 
chose seroit a escripre, fors que tous firent tres- 
bien et mieulz les uns que les autres, et, Dieu 
mercy, sans aucune mort ne grant effusion de sang. 
Dont, au departir que les ungs des autres firent, 

20 tant estoient leurs honneurs et reverences, que s’ilz 
eussent esté freres, n’en peussent plus faire. Et n’y 
eust cellui qui ne donnast a |’autre, oultre les pris 
gayniez, dons de bagues, de draps d’or ou de soye, 
chambres de tapisseries, coursiers, haguenees, vais- 
selle d’or et d’argent et maintes autres choses. 
Dont, par ainsin, les ungs des autres trescontens se 
departirent. 


Et donna Saintré a eulz tous a soupper aprés 

que les armes furent faites. Et au departir donna 

30 a Jarrectiere sa premiere houssure et de son des- 
trier, qui estoit de saptin cramoisy chargié d’orfe- 
verrie, a grans bors de martres sobelines, et ijc 

frans a cheval. Et aux autres heraulz donna leurdit 
loigeis, leur hourt et cent frans. Aux trompectes, 
clarons et menestriers englois donna tous ensemble 
ij° frans. Et au roy de Champaigne, l’un de ses 
juges, donna sa darraine houssure et de son des- 
trier, qui estoit d’un tresriche saptin cramoisy 
figuré en drap d’argent, tout fourré de fines mar- 
tres sebellines, et iij° frans a cheval. Et aux autres 


{v°] heraulz et poursuivans francois dona son logeis et 


10 


20 


30 


ij¢ frans. Aux trompectes et menestriers de sa 
compaignie, qui grant nombre estoient, donna iij© 
frans. Et n’y eust chevalier, escuier, herault ne 
autre de sadicte compaignie qui n’eust robe de 
livree, sans les autres dons qu’il donna a part a 
certains chevaliers et escuiers qui acompaignié 
l'avoient, qui eust bien souffit a un des haulz prin- 
ces de la coronne. Et ainsin, les ungs des autres 
treshaultement contens, de lui se departirent. 


L’ACTEUR. — Et quant Saintré fut retourné 
devers le roy, Dieu sceit lonneur et la tresbonne 
chiere que il lui fist, aussy la royne, tous et toutes, 
pour abregier. De Madame, comme dit est, ne fault 
point a escripre ne a parler, car chascun en soy le 
doit penser, tant a cause de l’amour qu'elle a lui 
avoit comme pour le grant honneur que chascun lui 
faisoit. Et a tant laisseray cy a parler de ces hon- 
neurs et des amours de Madame et de Saintré et 
des choses qui entre deux y survindrent entour 
espace de quinze mois que Saintré par un autre 
essault d’armes fut essailly. 


Comment Messire Nicole de Maletestes, cheva- 
lier, et Gallias de Mantua, escuier, vindrent faire 
armes a la court. 


[104] 

Le quinz™* mois aprés ce que Saintré fut revenu, 
arriverent a Paris deux josnes et vaillans nobles 
hommes des Ytalies que nous disons Lombars, I’un 
chevalier, l’autre escuier, en tresbelle compaignie, 
qui venoient de faire armes devant l’empereur au 
seigneur de Wallembergue, qui portoit d’ermines a 
un escusson de gueulles, et au sire d’Estandebourg, 
qui portoit d’argent a trois torteaux de gueulles, 
a cause de l’emprise que les dessusdits Lombars 
portoient. L’empereur, voiant leur bataille si fiere 
et si combatue et apre, a l’onneur des deux parties, 
commanda qu’ilz fussent prins. Et par ainsin leur 
emprinse, qui contenoit l|’un parti ou |’autre estre 
remis, demeura sur piez, et en leur emprinse pre- 
miere. 


L’ACTEUR. — Et quant ilz furent a Paris arrivez 
et loigiez en l’ostel de |’Ours a la porte Baudet, un 
des heraulx du roy cogneust un des leurs et sceust 
qui ilz estoient et pour quoy ilz venoient, incon- 
tinent le vint dire au roy, present la royne et 
Madame. Lors Madame fait hastivement Saintré 
querir et au herault deffendre que a nulz plus ne 
publie ceste nouvelle. Et quant Saintré fut a elle, 
elle lui dist hastivement la venue de ces Lombars 
venus en grant estat pour faire armes, lui deman- 
dant se son cuer estoit plus souffisant pour estre 
lun des deux a acomplir leurs armes. « Souffi- 
sant?» dist il, « Helas, ma dame, que avez vous 
plus veu en moy que mon cuer vous semble estre 
moins souffisant que les autres foiz?» — «Or 
sus,» dist elle, pour abregier, « avant que nulz 
autres, me semble estre expediant de bien tost 


[v°] requerir Boussicault vostre frere et spiny tous s’il 

Et quant Saintré oyt de Madame ceste tresplai- 
sant nouvelle, sans faire semblant, treshumblement 
l’en remercia, puis a Boussicault s’en va, et lui dist : 
« Frere, Dieu et Nostre Dame avant, bonnes nou- 
velles vous apporte. Ilz sont a present descendus 
en l’ostel de Ours, a la porte Baudet, deux gentilz 
hommes lombars, en tresbel estat, et portent empri- 
ses d’armes, venus yci pour estre delivrez. Qu’en 
dictes vous? Les deliverons nous? » — « Deli- 

Io vrer?» dist Boussicault, « Frere, vous et voz bon- 
- nes nouvelles soiez les tresbien venus, mais tant 
comme je puis vous en requier et prie. Et pour estre 
les premiers, alons au roy hastivement requerir 
la grace » (que le roy a grans difficultez et prieres 
leur voult consentir) mais que premierz ilz sceus- 
sent qui ilz estoient et quelle emprinse ilz portoient. 


Alors ilz manderent le roy d’armes de Guienne, 
saige et souffisant herault, pour soy bien informer 
de tout, lequel rapporta que ilz estoient un cheva- 

20 lier nommé messire Nicole de Malestestes, moult 
noble et puissant baron de la marche d’Enchonne, 
et Vautre estoit un escuier lombart, moult noble 
homme, nommé Galias de Mantua, qui tous deux 
portoient aux coudes de leurs bras senesitres une 
grant garde de bracelet d’or et aornez de fines 
pierreries, lesquelz portoient par les cours de vj 
roiaumes crestiens — car des Sarrazins fier ne s’i 
osoient — se premiers ne trouvoient deux cheva- 
liers ou escuiers de nom et d’armes, et sans 

[105] reprouche, comme ilz estoient, qui a pié les eussent 

31 combatus de haiches d’armes et d’espees de corps 
seullement, tant que l’un parti ou lautre fust porté 
a terre ou fait perdre leurs bastons. 

Ce Galias de Mantua, je croy que fut puis cellui 
moult renommé chevalier qui combatit a oultrance 
messire Jehan le Maingre, mareschal de France, 
devant le seigneur de Padua darrain, peu de temps 
avant que les Venissiens, par dureee de treslong 
siege, l’eussent conquis, que puis en prison le firent 
morir et estrangler, dont fut tresgrant dommaige 
et moult plaint par toutes les Ytalies, comme le 
pere et l’oppital de tous les nobles desvoiez. 


L’ACTEUR. — Doncques, pour revenir a mon pro- 
pos, quant Saintré et Boussicault sceurent la tres- 
lye et joieuse nouvelle, comme cuers tresamoureux 
et vaillans, au roy s’en vont hastivement. Au long 
lui dirent celle nouvelle reconfermant leur tres- 
desiré congié. Laquelle nouvelle et venue des Lom- 
bars et le consentement du roy fut incontinant par 
toute la court respendue, dont chascum de vouloir 
plus requerir cessa. 


Alors les deux freres, tresbien acompaigniez, par 
semblant de les veoir et festoier, de eulz mesmes 
sceurent franchement leur emprinse telle que dit 
est. Et quant l’eure fut venue que le roy les voult 
veoir, Saintré et Boussicault, a tresbelle compai- 
gnie, les furent querir ; ausquels le roy, la royne 
et tous les Seigneurs firent tresbonne chiere. Que 
vous diroye je? La, devant tous, Saintré leva l’em- 
prinse de messire Nicole, et Boussicault de Galias, 
et lors le roy donna le jour. 


Et quant le jour fut venus, et que le roy, la 
royne, les Seigneurs, Madame et tous furent sur 
les hours, et eulz venus en leurs pavillons, des 

honneurs et des triumphes je me passe, pour abre- 
gier. Le roy, qui es autres batailles l’avoit sommé 
de le faire chevalier, encores a .cestes le requist, 
mais a toutes se excusa, disant que jamais ne le 
seroit se ce n’estoit soubz sa banniere ou encontre 
les Sarrazins. Et quant ilz furent en leurs pavillons 
et qu’ilz eurent faiz leurs serremens, et puis de 
leurs pavillons boutez hors, et que le mareschal 
eust fait son edit, tous quatre, qui assis estoient 
sur leurs scabelles viz a viz, alors se partent comme 


_ lyons deschainez. Et lors fut la bataille dure et 

fiere qui dura moult longuement sans savoir qui 
eust du meilleur. 


Dont, en combatant Saintré contre messire 
Nicole, par meschief a Saintré sa haiche lui voula 
a terre. Et n’est pas a doubter se Madame et tout 
le parti furent espoentez. Lors, comme _ escuier 
pourveu d’avis et de hardement, sans perdre un pié 
de terre, incontinent tira son espee de corps, de 
laquelle a deux mains se va couvrant. Et a chascun 
haulsier de la haiche que messire Nicole faisoit, 
Saintré s’approucha tant qu’il le desmarcha de son 
espee, que il gecta_ bien loing. Mais a la parfin 
messire Nicole, a cause du grant avantaige qu’il 
avoit de sa haiche, se avanca et vint enferrer d’un 
coup d’estoc la pointe de sa haiche en un des per- 
tuis de la visiere a Saintré, que un peu |’esbranla. 


Lors, voiant que sa pointe tenoit fort, par ardant 
desir de le desmarchier, abandonna cuer, corps, 
avec la force de ces bras boutant Saintré qui ferme 
et sur sa garde se tenoit, tellement que au des- 
marchier a costé du pié droit qu’il fist avec le 
bouter de son espee tenue courte a ses deux mains 

contre la haiche par le coup et desmarchier fut 
tout un. Lors par la force du bouter messire Nicole 
tumba des deux mains et genoulz a terre. 

Alors tout a cop Saintré haulsa son piet pour 
le ferir au costé et le faire reverser a terre, mais 
pour son honneur garder s’en detint. Alors s’en va a 
layde de son frere qui ja avoit gaynié sur Galias 
plus d’une lance de terre. Et endemantres que 
Saintré aloit, messire Nicole fut levé, qui encores 
tenoit sa haiche en l’une de ses mains, et part pour 
courre sus a Saintré, mais le roy en son desmar- 
chier le fist prendre. Et lors Galias, qui a tous deux 
se combatoit, estant porté par terre, se rendit. Et 
lors par ainsin leur emprise d’armes tresvaillam- 
ment des deux costés fut mise a fin. 


Des honneurs, des dons et des bonnes chieres 
qui leur furent faites, autant ou plus que a nulz 
autres, pour abregier, je m’en passe, fors de tant 
que partout ilz s’en loerent, eulz merveillant de 
tant d’onneurs et tant de noblesses et de richesses 
et gens de bien qui tant estoient en celle court que 
escripre ne dire se pourroit. Et ainsi prindrent du 
roy, de la royne, des seigneurs et dames congié, 
et s’em partirent de Saintré, de Boussicault et de 
mains autres, tresbien acompaigniez. Et cy lais- 
seray a parler d’eulz et d’autres choses qui a la 
court survindrent pour deviser d’autre matiere. 


L’ACTEUR. — La nouvelle de ceste bataille fut en 
brief temps partout sceue, especialment a la court 


30 d’Engleterre, par laquelle fut resveillie la condition 


du pas de Saintré, et tellement que le baron de 
Tresto, josne et resveillié chevalier, alant oy dire 
que la lectre contenoit que aprés. son pas tenu, 

se il estoit chevalier ou escuier de nom et 
d’armes sans repreuche, qui le voulsist requerir 
de faire aucunes armes a cheval ou a pié, que 
devant le roy de France, son souverain seigneur, 
ou son commis, en gardant Dieu son _ corps 
de peril et loyal essonne, qu'il acompliroit sa 
requeste. 


Lors s’apensa que vraiement il le requerroit de 
quatre pointes combatre corps a corps jusques a 
oultrance ou les quatres bastons perdus. Et ainsin 
fut. Dont, pour abregier, la batailie devant le roy, 
la royne, les Seigneurs et Madame fut tresforte et 
fiere, et tellement que en combatant Saintré perdit 
sa haiche — qui lui revint a un grant bien —, 
mais tost il print sa grant espee d’armes qui a son 
destre costé a un croichet pendoit, et de celle se 
combatoit et se couvroit tresvaillanment. Et en 
combatant si fierement lun contre l’autre, fortune 


[107] voult que le baron de Tresto rencontra la dague 

de la haiche gisant a terre, tellement que la pointe 
lui entra bien avant ou pié. Et lors en reculant, 
pensant faire tumber la haiche. Saintré le pour- 
suivoit tresfierement, quant le roy, pour garder 
lonneur de lun et de l’autre, gecta sa flesche, et 
furent prins, et per a per fist saillir hors des lices 
a cheval. Puis audit baron fist de grans dons et 
tres bonnes chieres. Lors print congié et s’en 
retourna en Angleterre. Et a tant laisseray cy a 
parler de toutes ces armes et des autres que depuis 
il fist, car treslongue chose seroit a dire, et par- 
leray du surplus. 


L’ACTEUR. — Estant Saintré en la grace du roy, 
de la royne, des Seigneurs et de Madame, et de 

tous autres, pour abregier, le plus amé, le plus 
honnoré escuier de France a cause de sa grant 
doulceur et humilité, et aussi de sa largesse, qui 
aide bien au jeu. Car onques pour gloire d’amour 
de roy ne d’autre, ne d’onneur qu’il eust, un seul 
semblant d’orgueil ne fut en luy. Et ce temps pen- 
dant ne tarda gueres que la nouvelle du trespas de 
son pere lui vint, dont par ainsin fut il le seigneur 
de Saintré. 


L’ACTEUR ENCORES. — Advint que celle mesme 
annee le voiaige de Prusse se tint. Alors Madame 
lui dist: « Mon seul desir et toute mapensee, tant 
est amour saine et entiere que j’ay en vous pour 
vous faire le meilleur et plus vaillant homme du 
monde que vraiement elle estaint de mon cuer la 
doubteuse crainte que j’ay et dois avoir de vous. 
Maiz, pour ceste foiz seullement et non plus, vous 
y veul adventurer. Vous, par armes que aiez faites, 
a la_requeste de monseigneur le roy ne autres 
n’avez voulu estre chevalier, vous excusant que 
jamais ne le seriez ce n’estoit contre les Sarrazins 
ou soubz la banniere de mondit Seigneur; dont 
vouldroie bien que lui eussiez fait ce plaisir, dont 
par ainsin voz biens en armes vous y seroient 
comptez. Mais d’une chose me reconforte, que nul 
bienfait ne fut onques perdu, et pour ce me suis 
appensee que vraiement il vous fault estre comme 
vos predecesseurs ont esté, et pour ce faire me 
semble que plus saintement ne honorablement ne 
le pouez estre que a ce tressaint voaige de Prusse, 
a celle tressainte bataille qui doit estre a l’encontre 
des Sarrazins. Nous voulons que vous y alez en 
grant estat, a l’onneur de Monseigneur qui vous y 
aidera, et aussi ferons nous. » 

Quant Saintré entend ce treshault et noble vou- 
loir de Madame, incontinant a genoulz se mist 
et ly dist, « A! ma tresnoble et souveraine deesse, 
celle qui me puet et doit plus commander, et celle 
qui a cui je doy et veul plus obeir que a tout le 
demeurant du monde, tant et si treshumblement 

[108] que je scay et puis, de vostre bon vouloir, conseil 
et commandement a joinctes mains vous remercie, 
auquel vostre vouloir, a l’aide de Dieu, de Nostre 

10 Dame et de la sainte vraye croiz, je obeiray et 
-acompliray de tresbon cuer, esperant estre en leur 
sainte mercy, que vous en avrez nouvelles telles 
telles que vous desirez.» Et ces paroles finees, 
quoy que fust du surplus, il print congié d’elle. 


Alors s’en va au roy, auquel jour et nuyt ne 
cessa de en faire ses prieres tant que il .eust 
congié. Le roy, qui, comme vous ay dit, plus que 
nul autre hors mis les Seigneurs de son sang 
Pamoit, lui donna de ses finances largement. En 

20 oOultre ce, tant le voult honorer que pour le service 
de Dieu et de sa sainte religion et foy crestienne, 
a ce tressaint passaige de Prusse qui hastivement 
contre les Sarrazins se faisoit, le voult faire chief 
de v© lances, tous nobles hommes, chascune lance 
lui et deux hommes armez et iijM hommes de trait, 
sans les seigneurs qui a leurs despens ou a plus 
de gens furent plus de ij© avec le trait. Et pour 
acompaignier sa banniere ordonna que des xij 
marches de son roiaume en yroient cinquante, dont 
30 la nouvelle par tout respandue, furent de son 
roiaume et dehors sans nombre les seigneurs et les 
nobles qui s’i presenterent, desquels le roy, con- 
traint a grans prieres, en accorda tant qu’ilz furent 
cent et Lx bannieres, desquelles il donna, comme 

dit est, a Saintré la charge. Et quant Saintré, qui 
excuser ne s’en peust, en eust treshumblement 
remercié le roy, il assembla a part tous les sei- 
gneurs et puis en riant leur dist : « Mes seigneurs, 


{v°] vous avez veu comment le roy de sa grace, pour 


10 


30 


quelconques excuse que j’aye faite, a voulu moy 
tant honorer que de moy donner ceste si grant 
charge qui souffiroit bien a un des Seigneurs 
roiaulz, et a fait de moy ainsin que dist un petit 
moynne dont l’istoire dit ainsin : 


« Il fut jadiz un seigneur qui tout housé et espe- 
ronné a toute sa gent va en une abaye pour oir 
messe qui pres de son loigeis estoit. Et quant la 
messe fut dicte, la furent v ou vj les plus petis 
enfens de celle eglise monyaulz qui desboucloient 
ses esperons. Lors qu’il se vist de telz gens assailli 
par les deux piez, il demanda que c’estoit. Ses gens 
en riant lui dirent: ‘La coustume de toutes telles 
eglises est de racheter des novisses les esperons 
que l’en porte aux cuers.’ Lors leur fist baillier un 
escu, puis appella le plus josne et innocent de 
tous et lui dist: ‘Je veul savoir qui est le plus 
saige de vous tous.’ Adont l’enfant, sans plus 
penser, lui dist: ‘Mon seigneur, cellui que dam 
Abbés -veult.’ Laquelle response fut moult notee 
comme chose qui est vraye. Dont, par ainsin se 
puet bien dire de moy, car combien que je soye 
simple, et le plus de vous, toutesfois, par celle rai- 
son il fault que je soye le plus: saige, puisque le 
roy le veult. » 


De laquelle plaisant nouvelle tous se prindrent a 
rire et dirent que le roy scavoit bien qu’il faisoit, 
dont pour obeir et pour l’amour de lui qui le 

vouloit, tous furent tresliez et contens. Et a tant 
laisseray cy a parler de ces choses et diray des 
seigneurs, barons et bannerés qui y furent, dont les 
blasons_ s’ensuivent. 


L’ACTEUR. — Et premiers, ceulz de la marche 
de Isle de France. 

Le seigneur de Montmorency, qui porte d’or a 
une croiz de gueules, a v esglectes d’azur, et crie 
« Dieu ayde au premier crestien!» Le seigneur 
de Trie, qui porte d’or a une bande d’azur, et crie 


_« Bollongne! » Le seigneur de Rogny, d’or a deux 


[v°] 
31 


faisses de gueules, et crye « Rogny!» Le seigneur 
de Forest, de gueulles a vj mellectes d’argent. Le 
seigneur de Viez Pont, d’argent a x anneaux de 
gueulles. Le vidasme de Chartres, d’or a iij faisses 
de sable, a un orle de vj merlectes de mesmes, et 
crie « Merlo!» Le seigneur de Saint Brisson, 
d’azur a fleurs de liz d’argent. Le Boutillier, escar- 
tellé d’or et de gueulles, et crie « Les Granges ! » 
Le seigneur de Marolles, bendé de vj pieces d’ar- 
gent et de gueulles. 


Ceulz de Beauvoisins, de la dicte marche de 
France. 

Le conte de Clermont, de gueulles a deux bars 
d’or endossez, a croisectes recroisetees de mesmes, 
aux loings piez, et crie « Clermont!» Le seigneur 
d’Offemont, semblable, a trois lambeaux d’or, et 
crye « Offemont !» Le seigneur de Gaucourt, d’er- 
mines a deux bars andossez de gueulles, et crie 
« Gaucourt!» Le seigneur d’Espineuse, d’ermines 
a un escusson de gueulles. Et pluseurs autres che- 
valiers et escuiers de ladicte marche de Beauvoisin. 


10 

Ceulz de la marche de Champaigne. 

Monseigneur Jehan de Champaigne, d’azur a 
une bande d’argent a deux croisectes d’or poten- 
sees contrepotenssees, a trois lambeaux de gueul- 
les, et crie « Passavant!» Le conte de Retel, de 
gueulles a trois rateaux d’or desmanchiez, et 
chascun de vj dens de mesmes, et crie « Retel! » 
Le conte de Brienne, d’azur au lyon d’or, bilecté 
de mesmes. Le viconte de Rosel, vairé d’or et 
d’azur, a deux faisses de gueulles. Le seigneur de 
Chastillon, de gueulles a trois paux de vair, au 
chief d’or, et crie « Chastillon!» Le seigneur de 
Confflans, d’azur au lyon d’or, a billectes et un 
baston de mesmes. Le seigneur de Roussy, de 
Chastillon a un aigle de sable sur le chief, et crie 
« Chastillon!» Le seigneur de Jenville, d’azur a 
trois braies d’or enfaissié, liees d’argent en saul- 
toir, a un chief d’ermines et demi lyon de gueules 
coronné d’or, et crie « Jenville!» Le seigneur de 
Marne en Brie, de gueulles a trois torteaulz d’or, 
et crie « Marueil.» Et mains autres chevaliers et 
escuiers d’icelle marche de Champaigne. 


Ceulz de la marche de Flandres. 

Le seigneur du Gauvre, qui portoit de Flandres 
a trois lambeaulz de gueulles, et crie « Flandres ! 
Au lyon!» Messire Henry de Flendres, qui portoit 
de Flandres au baston copponné d’argent et de 
gueulles, et crie « Flendres! Au copplet! » Messire 
Jehan du Gavre, qui portoit les plaines armes de 
Gavre, qui estoient de gueulles a trois lyons d’ar- 
gent coronnez et armez d’or, et crioit « Gavre! » 
Le seigneur de Rodez, qui portoit d’azur au lyon 
d’or langué de gueulles et. armé d’argent, et crioit 

« Rodez!» Le segneur de Ghistelle, de gueulles au 
chevron d’ermines, et crioit « Ghistelle!» Le sei- 
gneur de Commines, d’or a l’escusson de sable 
dyappré, a un orle de roses de gueulles, et crioit 
« Commines !» Le seigneur de Halluin, d’argent a 
trois lyons de sable coronnez, langués et armeés 
d’or, et crioit « Halluin!» Et mains autres che- 
valiers et escuiers de Flandres. 


Ceulz qui estoient de la marche dAcquitaine. 


Le conte de Pierregort, qui portoit d’argent au 
fer de molin de sinople, a une bande de gueules, 
et crioit « Pierregort!» Le conte de Bigorre, qui 
portoit d’or a deux lyons passans de gueulles, 
coronnez d’argent, et crioit « Bigorre!» Le conte 
de Ventadour, qui portoit eschacqueté d’or et de 
gueulles, et crioit « Ventadour!» Le viconte de 
Caours, qui portoit de sable a trois lyons d’argent, 
et crioit « Caours!» Le viconte de Limoges, qui 
portoit d’ermines bordé de gueules, et crioit « Ly- 
moiges!» Le seigneur d’Alebret, qui portoit d’ar- 
gent a un lyon de _ gueulles, coronné d’azur, 
langué et armé de sable. Le viconte de Comborne, 
d’or a deux lyons passans de gueulles, et crioit 
« Comborne!» Le seigneur de Lesparre, losangié 
d’or et de gueulles, et crioit « Lesparre!» Le sei- 
gneur de Villars, escartellé d’or et de gueulles, et 
crioit « Villars!» Le seigneur de Harpedaine, de 
gueulles a une harpe d’or, et crioit « Harpedaine ! » 
Le seigneur de Cardillac, de gueules au lyon d’ar- 
gent, a une orle de besans de mesmes. Le seigneur 
de Barbesan, d’azur a la croiz d’or, et crie « Sau 
a Barbesan!» Le seigneur de Montmirial, qui por- 
toit burellé d’argent et de sable a un lyon de 

gueules, et crioit « Monmiral! » Le seigneur de la 
Tremoille, d’or a trois aigles d’azur, a un chevron 
de gueules. Le seigneur de la Salle, ondoyé d’ar- 
gent et de gueulles de viij pieces, et crioit 
« Mars!» Et mains autres chevaliers et escuiers 
de Guienne, francois. 


Ceulz qui y furent de ladicte marche, tenens !e 
parti anglois, que pour estre a celle tressainte 
journee, vouldront honorer et passer soubs la ban- 
niere du roy. Et premiers 


Le conte de Bearn, qui portoit d’or a deux vai- 
chez de gueulles, cornes d’azur et collees et cam- 
panees d’argent, et crioit « Bearn!.» Le captau de 
Bueil, d’or a une croix de sable, a cinq coquilles 
d’argent. Le loup de Fouix, qui portoit de gueulles 
a un loup d’or, langué, onglé et denté d’argent. 


[111] Le seigneur de Montferrant, d’or a quatre paulz de 

gueulles, a la bordure de sable, et crioit « Mont- 
ferrant!» Le seigneur d’Auras, qui portoit d’or a 
un lyon d’azur, a la bende d’argent, et crioit 
« Auras!» Et plusieurs autres chevaliers et escuiers 
dudit parti et marches d’Acquitaine. 


Ceulz de la marche d’Anjou, ou sont Thoraine et 
le Mayne. 

Et premiers, d’Anjou: Le viconte de Beaumont, 
qui portoit de France a un lyon d’or, langué et 
armé de gueulles, et crioit « Beaumont!» Messire 
Hue de Craon, losengié d’or et de gueulles a une 
bordure d’argent, et crioit « Craon!» Le seigneur 
de Maulevrier, d’or au chief de gueulles, et crioit 
Maulevrier ! » Le seigneur de Matefelon, qui portoit 
de gueules a vj escussons d’or, et crioit « Matefe- 

lon!» Le seigneur d’Avoir, qui portoit d’argent au 
lyon d’azur, a trois lambeaux de mesmes, et crioit 
« Avoir ! » Le seigneur de Chastel Fromont, qui porta: 
la banniere, et portoit de gueulles a une croix d’or 
ancree, et crioit « Chastel Fromont!» Le seigneur 
de Bueil, d’azur a un croissant d’argent, les pointes 
contremont, a vj croisectes d’or recroisectees, aux 
longs piez, et crioit « Bueil ! » Le seigneur de Monte 
Jehan, qui portoit d’or freté de gueulles, et crioit 

10 « Monte Jehan!» Le sire de Beauvau, d’argent a 
quatre lyonceaux de gueulles et coronnez d’azur, 
langués et armés d’or, et crie « Beauvau!» Et 
mains autres chevaliers et escuiers d’Anjou. 


Ceulz de Thoraine, de ladicte marche, qui y 
furent. 

Le seigneur d’Emboise, qui portoit pallé de vj 

pieces d’or et de guelles, et crioit « Emboise ! » 

olv°] Le seigneur de Mailly, ondoyé d’or et de gueulles, 

et crioit « Mailli!» Le seigneur de Pressigny, qui 

20 portoit pallé contre pallé, a quatre cantons, gironné 

et faissié contre faissié d’or et d’azur, a un escus- 

son d’argent ou mylieu, et crioit « Pressigny !» Le 

seigneur de Lisle, de gueulles a deux liepars d’ar- 

gent, langués et armés d’azur, et crioit « Lisle 

Bouchart ! » Le seigneur de Monbason, qui portoit 

de gueules au lyon d’or, et crioit « Montbason ! » 

Le seigneur de Sainte More, qui portoit d’argent 

a la faisse de gueulles, et crioit « Sainte More ! » 

Le seigneur de Mermande, qui portoit d’or a deux 

30 faisses de sable, et crioit « Mermande!» Ledit 

seigneur de Saintré, qui portoit de gueulles a la 

bende d’or, a trois lambeaux de mesmes, et crioit 

« Saintré !» Et mains autres chevaliers et escuiers 

de ladicte duchié de Thoraine et marche d’Anjou. 

Ceulz qui y furent de la conté du Mayne. Et 
premiers 
Le seigneur de Laval, qui s’i fist faire chevalier, 
qui portoit d’or a cine coquilles d’azur et quatre 
esglettes de mesmes sur chascun quartier, et crioit 
«Laval!» Le seigneur de Tucé, qui portoit de 
sable a iiij faisses d’argent jumelles, et crioit 
«Tucé!» Le seigneur de Sarcel, de sinople au 
lyon d’argent. Le seigneur de Cormes, d’argent a 
1o trois faisses jumelles de sable. Le seigneur des 
Eschelles, qui portoit de gueulles a trois roses 
d’argent. Le seigneur de la Forest, qui portoit d’ar- 
gent au chief endenté de sable. Le seigneur de 
Beauchamp, qui portoit d’argent, a une dansse de 
[112] gueulles en chief, a un orle de vj merlectes de 
mesmes. Le seigneur de Montfort, de gueulles a 
deux liepars d’or, armez d’argent. Et mains autres 
chevaliers et escuiers de ladicte conté du Mayne et 
marche d’Anjou. 


20 De la marche de Pontieu, que on dist Poyers. 
Le viconte des Quesnes, qui portoit d’argent a 
ja croix de gueulles, freté d’or. Le seigneur de 
Rambures, d’or a trois faisses de gueulles. Le sei- 
gneur de Brimeu, d’argent a trois aigles de gueu- 
les, membrees d’azur. Le seigneur de Pequigny, qui 
portoit faissié d’argent et d’azur a la bordure de 
gueulles, et crioit « Pinquegny!» Le seigneur de 
Cambronne, faissié de viij pieces d’or et de 
gueulles. Le seigneur de Crequi, d’or a un crequier 
go de gueulles, et crie «Crequi!» Le seigneur de 
Baconne, de gueulles a deux bars d’or endossez, et 
croisectes recroisetees de mesmes. Le seigneur de 
Linieres, d’argent a la bande de gueulles, et crie 

« Linieres !» Et mains autres chevaliers et escuiers 
d’icelle marche. 


De la marche de Vermandois. 

Le seigneur de Hangest, qui portoit d’or a la 
croix de gueules, et crioit « Hangest!» Le sei- 
gneur de Jenly, d’argent a une croix de gueulles, 
a cing coquilles d’or. Le seigneur de Moy, de 
gueulles freté d’or, et crioit «Cercelles!» Le 
seigneur de Flavi, d’ermines a la croix de gueulles 
a cinq coquilles d’or, et crioit « Hangest!» Le 
seigneur de Roye, de gueulles a la bende d’argent, 
et crioit « Roye!» Et mains autres chevaliers et 
escuiers de ladicte marche. 


Ceulz de la marche de Corbie qui y furent. 

Le seigneur de Saucourt, qui portoit d’argent 
freté de gueules, et crie « Saucourt!» Le seigneur 
de Herilly, qui portoit de gueules a la bande d’or 
fusee, et crioit « Herly!» Le seigneur de Mailly, 
d’or a trois maillés de sinople, et crioit « Mailly ! » 
Le seigneur de Rubempré, d’argent a trois faisses 
jumelles de gueulles, et crioit « Rubempré!» Le 
seigneur de Miraumont, d’argent a vj torteaux de 
gueulles, et crioit « Miraumont!» Le seigneur 
d’Aubigny, d’argent a une faisse de gueulles, et 
crioit « Aubigny!» Et mains autres chevaliers et 
escuiers de ladicte marche. 


Ceulz de la marche de Normandie. 

Le seigneur de Chastel Gontier, filz au conte du 
Perche, qui portoit d’argent a deux chevrons de 
gueulles, et crioit «Le Perche!» Le seigneur 
d’Ivry, qui portoit d’or a trois chevrons de gueulles, 
et crioit « Ivry!» Le seigneur de Marny, de sable 

a une croix d’argent eslesee, et crioit « Marny ! » 
Le seigneur de Graville, qui portoit d’azur a une 
faisse d’argent a croisectes d’or, et crioit « Gra- 
ville ! » Le seigneur de Forges, d’azur a vj torteaux 
d’or, au chief d’argent, et crioit « Forges!» Le 
seigneur de la Haye, d’argent a trois escussons de 
gueulles, et crioit «La Haye!» Le seigneur de 
Braquemont, de sable a un chevron d’argent. Le 
seigneur de Tionville, qui portoit d’argent a deux 
bandes de gueulles, a un orle de coquilles de 
mesmes. Le seigneur de Ferrieres, de gueulles a 
un escusson d’ermines, a une faisse de gueulles, 


[113] ’escu orlé de fers de cheval d’or, et crioit « Fer- 


30 


rieres !» Le seigneur de Gamaches, d’argent au 
chief d’azur, a un baston de gueulles, et crioit 
« Gamaches!» Et mains autres chevaliers et 
escuiers de Normandie. 


Ceulz des marches de Berry, de Bourbonnois et 
d@ Auvergne. 


Le conte de Sensseurre, qui portoit d’azur a une 
bande d’argent a deux costisses d’or potenssees, a 
la bordeure de gueulles, et crie « Passavant!» Le 
viconte de Villemur, qui porte d’argent au lyon 
d’azur, et crioit « A la belle!» Monseigneur Phe- 
lippe de Bourbon, qui portoit d’or au lyon de 
gueulles, a un orle de coquilles d’azur, et crioit 
« Bourbon!» Le seigneur de Chastelmorant, de 
gueulles a trois lyons d’argent, coronnez et armez 
d’or, et crioit « Chastelmorant!» Le seigneur de 
la Tour d’Auvergne, qui portoit de France a une 
tour de gueulles, et crioit « La Tour! » Le seigneur 
de Montagu, qui portoit de gueulles a un lyon 
d’ermines, et crioit « Montagu!» Le seigneur de 


15 


Io 


198 ANTOINE DE LA SALE 


Challencon, qui portoit de gueulles a trois testes 
de lyon d’or arrachees, et crioit « Challencon ! » 
Et mains autres chevaliers et escuiers de ladicte 
marche. 


Ceulz de la marche de Bretaigne qui y furent. 

Le conte de Lisle, qui portoit de gueules a la 
crois d’or widee, eslessee et pommelee, et crioit 
« Lisle!» Le viconte de Le Besliere, qui portoit 
esquartelé d’argent et de gueulles, et crioit « La 
Besliere!» Le seigneur de Chastel Brient de 


[v°] gueulles semé a fleurs de liz d’or, et crioit « Chastel 

Brient !» Le seigneur de Rays, qui portoit d’or a 
une croix de sable, et crioit « Rays!» Le seigneur 
de Malestret, de gueulles a torteaux d’or, et 
crioit « Malestret!» Et mains autres chevaliers et 
escuiers de celle marche. 


De la marche d@ Artois. 

Messire Loys d’Artois, qui portoit d’Artois, c’est 
de gueulles a un lyon d’or, armé d’azur, et crioit 
« Artois !» Le conte de Saint Pol, qui s’i fist che- 
valier, d’argent au lyon de gueulles, a la queue 
forchee et croisie, coronné et armé d’or. Le sei- 
gneur de Fiennes, qui portoit d’argent au lyon de 
sable, et crioit « Fiennes!» Le seigneur de Be- 
thune, qui portoit d’argent a une faisse de gueulles, 
et crioit « Béthune!» Le seigneur de Renty, d’ar- 
gent a trois doloires de guelles, et crioit « Renty ! » 
Le seigneur de Cresecques, d’azur a trois faisses 
jumelles d’or, et crioit « Bourbourg!» Le seigneur 
de Bailleul, d’azur freté d’or, et crie « Bailleul ! » 
Le seigneur d’Inchy, faissié de vj pieces d’or et de 
sable, et crie «Inchy!» Le seigneur de Humieres, 
d’argent freté de sable a trois lembeaux de gueulles. 
Et mains autres chevaliers et escuiers d’icelle marche. 

De la marche du duchié et conté de Bourgoigne. 
Le conte de Bourgogne, qui pour servir le roy se 
offrist a aler soubz sa banniere, combien qu’il ne 
fust point son subget, qui portoit d’azur a un lyon 
dor et crioit « Chastillon!» Le conte d’Aucerre, 


[114] qui portoit de gueulles a la bande d’or, et crioit 


10 


20 


30 


« Aucerre!» Le seigneur de Montagu, d’azur au 
lyon d’argent, et crioit « Montagu!» Le seigneur 
de Vergy, de gueulles a trois quintes feulles d’or, 
et crioit « Vergy!» Le seigneur de Saint George, 
de gueulles a une croix d’or. Le seigneur de 
Charny, de gueulles a trois escussons d’argent, et 
crioit « Charny!» Le seigneur de Chassenay, de 
gueulles a la faisse d’or. Le seigneur d’Antigny, de 
sable a deux bars endossez d’or, a_ croisectes 
recroisetees de mesmes, et crioit « Antigny!» Et 
mains autres chevaliers et escuiers desdits pais de 
Bourgogne. 


Ceulz de Barrois et de Lorraine, qui pour honorer 
la banniere du roy se y offrirent mectre. 


Le seigneur du Pont a Mousson, qui portoit de 
Bar a trois lembeaux d’argent, et crioit «Le 
Pont!» Le seigneur de Pierrefort, de Bar bordeé 
de gueulles, et crioit « Pierrefort!» Le seigneur 
de Dum, qui portoit de Bar a la bordure d’ermines, 
et crioit «Dum!» Messire Ferry. de Vauldemons, 
qui portoit burellé d’argent et de sable, et crioit 
« Vauldemons !» Le seigneur de Beffremont, voire 
d’or et de gueulles, et crioit « Beffremont!» Le 
seigneur d’Apremont, de gueulles a la croix d’ar- 
gent, et crioit « Apremont! Le seigneur de Tollon, 
qui portoit de Vauldemons au baston de gueulles. 
Le seigneur de Ruppes, qui portoit de Beffremont 

au baston d’azur. Le seigneur des Armoises, qui 
portoit geronné de xij pieces d’or et d’azur. Le 
seigneur de Ludres, bandé de vj pieces d’or et 
d’asur. Et mains autres gentilz hommes. 


[v?] Ceulz de Lorraine et de Barrois, tous ensemble. 

Et premiers 


Monseigneur Nicole de Lorraine, qui portoit de 
Lorraine a une bordure et endentee d’azur, et crioit 
« Prigny ! » Le conte de Chiny, burelé d’or et de 
gueulles au lyon de sable, et crioit « Chiny!» Le 
conte de Clermont en Bassigny, qui portoit de 
gueulles a un cerf d’argent. Le conte de Grant Pré, 
burellé d’or et de gueulles. Le seigneur de Grancy, 
qui portoit d’argent au chief de gueulles. Le sei- 
gneur de Brey, eschacqueté d’or et de sable. Le 
seigneur de Archimont, qui portoit de sable a la 
bande d’argent, a deux costisses de mesmes. Et 
mains autres chevaliers et escuiers des marches 
d’Allemaine que on dist les Ruyers. 


Ceulz du Daulphiné qui se offrirent au roy et 
y furent. 

Le seigneur de Clermont, qui portoit de gueulles 
a deux cerfs d’argent en saultoirs, et crioit « Cler- 
mont!» Le seigneur de Baubonnois, de gueulles 
semé de fleurs de lis, et crioit « Vaubonnois!» Le 
seigneur de Sassenaiges, burelé d’argent et d’azur 
au lyon de gueulles, coronné d’or, et crioit « Sas- 
senaiges ! » Le seigneur de Maubec, qui portoit de 
geulles a trois liepars d’or, armez d’argent, et 
crioit « Maubec ! » Le seigneur de Mont Chenu, de 
gueules a la bende engreslee d’argent, et crioit 
« Mont Chenu!» Le seigneur de Chastel Neuf, 

d’argent au chief de geulles, et crie « Chastel 


{115] Neuf!» Le seigneur de Bellecombe, d’or a la 

bende de sable, et crie « Bellecombe ! » Le seigneur 
de Mollar, d’or au lyon de vair. Le seigneur de 
Chastelvillain, geronné d’argent et de sable, de viij 
pieces. Le seigneur de Giere, de vair au chief de 
geulles, a un demi lyon d’or. Et mains autres che- 
valiers et escuiers pour servir le roy soubz sadicte 
banniere en la bataille, ou furent plus de CLx ban- 
nieres. Or laisseray cy a parler de ceste tres puis- 
sant noblesse des seigneurs, barons et banieres, et 
diray du tres piteux et regretteux partement de 
Saintré et de tous les seigneurs francois quant se 
partirent du roy et de la court. 


L’ACTEUR, — Et quant le terme de partir fut venu 
et que Saintré et toute la compaignie furent en 
point et heurent mandez leurs harnois et leurs 
bagaiges par charrois et autrement, et aussi leurs 
gens de trait, qui tous portoient jaquectes ver- 
moilles ou la croix blanche dessus estoit. Alors 
Saintré et tous les nobles, qui vestus estoient aussi 
con leurs gens de semblables robes, qui estoit tres 
belle chose a veoir, aprés la solempnelle messe que 
Vevesque chanta a Nostre Dame de Paris, eulz 
tous confez, leur donna la papale de peine et de 
coulpe absolucion, et la present le roy fut beneite 
sa baniere et toutes les autres, lors acompai- 
gnerent le roy, puis alerent tous disner. Et quant 
vint aux deux heures, que tous furent assemblez, 
alerent au roy qui en la grant sale estoit. La royne, 
messeigneurs et dames la tous presens vindrent 
prendre congié. 

Et quant tous furent a genoulz, le roy dist a 
Saintré : « Saintré, je vous baille de ce veaige la 

conduite et la charge de ma baniere qui represente 
mon corps, aussi des seigneurs et autres nobles qui 
cy sont et seront en la compaignie, lesquelz je vous 
recommande comme ma personne.» Et puis aux 
autres seigneurs dist il: «Mes amis, vous tous 
estes nobles et de nobles maisons partis esquelles 
il a eu de tresvaillans hommes assez, ausquelz vous 
avez par voz vaillances maintes foiz semblez. Ores 
que vous alez ou service de nostre vray Dieu Jhe- 


10 sucrist Ou vous pourrez acquerir le vray sauvement 


20 


de voz ames et a tousjours maiz honneur, si vous 
recommande a tous nostre tressainte foy, ma 
baniere et voz honneurs. Les gens combatent et 
Dieu a ses amis donne la victoire. Dont n’est point 
a doubter que se vous et les autres princes et sei- 
gneurs crestiens et ceulz qui combattre doivent, que 
se vous estes bien avec Dieu, que il ne soit assez 
mieulx avecques vous, pour quelconques grant 
puissance que les Sarrazins soient, qui sera telle 
que le nombre ne s’en porra extimer. Et quant a 
moy, je vous jure ma foy que se ne fussent les 
grans affaires que j’ay, que nous serions tous 
d’une compaignie. Et de ce je me cesse. Mais d’une 
chose a tous je vous prie, du plus grant au plus 
petit, que vous soiez amis et freres sans envies, 
sans debas et sans noises, car par ce sont maintes 


[116] foiz compaignies rompues et mises a deshonneur et 


30 


perdicion. » 


Et alors prent sa banniere et la baille au baron 
de Chastel Froment a porter. Et puis leur dist: 
« Ores, mes amis, je, comme vostre roy et vostre 
pere, a tous vous veul donner ma beneisson. » Lors 
fist le signe de la croix, et dist, «Ou nom du 


Io 

Pere, nostre Dieu createur, ou nom du Filz, nostre 
Dieu redempteur, et ou nom du Saint Esperit, 
nostre Dieu illumineur, un vray seul Dieu en trois 
noms et en trois personnes, puissiés vous tous aler, 
demeurer ceulz qu’il lui plaira prendre a soy et 
retourner au sauvement de voz ames et de vos 
honneurs, vous priant tous que chascun perde ou 
gaigne ou que soyez honorablement, vous recor- 
dant que nul ne retorne se il fait autrement.» Et 
a ces parolles et larmoiant des yeulz et a grant 
peine disant: «A Dieu, mes amis,» il toucha la 
main a tous. Alors oyssiez de tous costez cuers 
tendement souspirer et veissiez yeulz de toutes 
gens plorer, qu’il n’est cellui ne celle qui peust un 
seul mot parler. 

Lors vont a la royne, qui pour ces pleurs s’estoit 
avec ses dames traicte arriere et de costé. Adont 
Saintré, pour tous, au mieulz qu’il peust commenca 
a parler et dist: « Nostre souveraine dame, est il 
nulle chose qu’il vous plaise nous commander ? » 
La royne envers eulz retourna et sans mot dire, a 
tous toucha les mains. 


Puis vont a mes trois Seigneurs les freres et 
dirent semblablement. Lors dist monseigneur d’An- 
jou: «Saintré, et vous autres beaus cousins et 
noz tresbons amis, vous avez oy ce que a dit mon- 
seigneur le roy. Alez joieusement et le faites, si 
ne pourrez que bien finer. » 


Puis vont a Madame. De celle ne fault point par- 
ler, car combien qu’elle s’esforcoit, sa nature et la 
tresgrief passion qu’elle avoit en regardant Sain- 
tré, a bien peu que ne se panma, fust a l’envers 
tumbee s’il ne se fust bien tost levé. 

Puis vont aux autres dames et damoiselles, qui 
toutes ensemble tel deul faisoient que se tous leurs 
amis fussent la mors, disans entre elles: « Hé! 
lasse, dolante ! jamais ensemble telle et si joyeuse 
compaignie ne verrons!» Les officiers de la court 
tous en plorant a haulte voix en regratant Saintré, 
Yun a l’autre disoient: « Helas! or s’en va cellui 
qui en noz affaires nous conseilloit, cellui qui en 
noz adversitez nous confortoit et qui en noz neces- 
sitez nous secouroit, et si ne scavons se jamais 
plus le verrons ! » Lors de tous costez le prenoient, 
faisans prieres et veux en leurs pleurs, que a tres- 
grant peine le peurent laissier. Et ainsin s’en vont 
pour ce jour tous reposer. 


L’ACTEUR. — Et quant l’andemain fut venus, au 
matin les trompectes pour mectre selles commen- 
cent a sonner. Lors trestous vont au moustier, eit 
quant les messes furent dictes. chascun monta a 
cheval, et commencerent a partir. La furent mes 


20 trois seigneurs d’Anjou, de Berry et de Bourgogne, 
[117] et tous leurs gens, que pour acompaignier hors. de 


30 


Paris la baniere du roy les vouldrent acompai- 
gnier, et des autres chevaliers, escuiers et bourgois 
de la ville tant que a peine en y demeura un seul. 


Le Partement des Banieres. 


Premierement partirent les poursuivans a cheval, 
portans les coctes d’armes vestues, le devant et 
darriere sur les bras, deux a deux. Aprés eulz 
venoient les heraulz, portans les coctes d’armes de 
leurs seigneurs vestues a l’endroit, deux a deux. 
Aprés venoient les roys d’armes des marches, por- 
tant les coctes d’armes du roy vestues a l’endroit, 

deux a deux. Aprés venoient les trompectes et cla- 
rons a grant nombre, deux a deux. Aprés venoit 
Monjoye, le roy d’armes des Francois, la cocte 
d’armes roiale vestue, tout seul. Aprés venoit le 
seigneur de Chastel Fromont, qui portoit !a baniere 
du roy, entre messeigneurs d’Anjou et de Berry. 
Aprés venoit monseigneur de Bourgogne a destre, 
et Saintré a senestre main. Aprés Saintré venoient 
les trois premieres banieres et plus anciennement 
levees, par l’ordonnance du roy, aux relacions des 
plus anciens livres des Monjoyes, roys d’armes des 


{v°] Francois, qui anciennement en souloient avoir la 

cognoissance par les visitacions des marches du 
roiaume acompaigniés des autres roys d’armes des 
dictes marches pour garder les honneurs ou il 
appartenoit et eschiver les seigneurs et dames 
d’envies et de noises. Et aprés lesdictes trois 
banieres venoient les trois seigneurs a qui elles 
estoient. Et ainsin, de trois en trois, sans nulle 
desordonnance, tous alerent par Paris. 


Lequel partement et ordonnance fut a tous une 
tresumptueuse chose, tant fut belle a veoir. Dont, 
tout ce jour, a cause de ce partement n’y eust 
homme qui ouvrast ne bouticle n’y eust ouverte, 
neant plus que le jour de Pasques. Mais quant 
ainsi ilz aloient par la ville, maintes dames et 
damoiselles, bourgois et bourgoises et gens de tous 
mestiers estoient sur leurs estaux et par leurs 
fenestres pour veoir celle tresnoble compaignie 
passer Lors veissiez de regret et de pitié tous 
souspirer, plaindre et plorer, et n’y avoit cellui ne 
celle qui tenir s’en peust a mains joinctes et a 
haultes voix crier, « A! gentil escuier Saintré, Dieu 
te doint grace et a ta compaignie a tresgrant joye 

et honneur retourner ! » Et en ce promectant a Dieu 
messes, pelerinaiges, veux et aumosnes. Et quant 
ilz furent aucun peu eslongiez de Paris, ilz prierent 
a Messeigneurs de retorner. Et la d’eulz et des 
autres ilz prindrent congié. Et a tant laisseray cy 
a parler de leurs congiés et des grans regrez que 
le roy, la royne, Messeigneurs, dames et damoi- 
selles et chascun fait d’eulz, et principalment 
Madame, qui onques puis ne cessa de faire voaiges, 
faire aumosnes, dire messes, et a part de plaindre 
et plorer, et diray de Saintré et de sa compaignie 
qui sont tous a tresgrant joye en Prusse, en la ville 
de Torrin, arrivez. 


L’ACTEUR. — Saintré, atout sa compaignie de 
gens d’armes et de trait, par leurs journees errerent 
tant qu’ilz sont venus en Prusse et arrivez en 
ladicte ville de Torrin ou l’assemblee se faisoit. Et 
la trouverent tous les prelas, princes et seigneurs 
qui s’ensuivent, dont la plus grant partie furent au 
devant pour honorer la baniere du roy, qui tres 
joieux furent quant ilz virent tant de noblesse, de 
banieres et de gens si bien en point que pour v 
ou vjM bons combatans on ne pouoit mieulz. 


L’ACTEUR. — Au regart du roy d’Engleterre, pour 
les affaires qu’il avoit emprins n’y voult aler ne 
envoier, mais a bien grant peine donna aux sei- 
gneurs qui sont cy aprés nommez congié d’y aler, 
et lesquelz y furent, c’est assavoir : 


Au conte de la Marche, qui portoit d’azur a trois 
faisses d’or, a l’escusson d’argent sur le chief, et 
crioit «La Marche!» Au conte de Norhestonne, 
qui portoit d’azur a une bende d’argent, a trois 

mollestes de geulles sur la bande, et crioit « Nor- 
hestonne!» Au conte de Suffolc, qui portoit de 
sable a la crois d’or, et crioit « Suffolc!» Au sei- 
gneur de Gobehem, qui portoit de geulles au che- 
vron d’or, a trois lyons de sable sur le chevron, 
et crioit « Haston!» Au seigneur de Cliffort, qui 
portoit eschacqueté d’or et d’azur a la bende d’er- 
mines, et crioit « Cliffort!» Au seigneur de Lisle, 
qui portoit d’or a deux chevrons de sable, et crioit 
« Lisle!» Au seigneur des Molins, qui portoit de 
sable au chief d’argent, a trois losanges de geulles 
sur le chief, et crioit « Molins!» Au seigneur de 
Rocqueby, qui portoit d’argent au chevron de sable, 
et crioit « Rocqueby!» Lesquelz huit seigneurs 
alerent ensemble, acompaigniez de cent lances et 
de iij° archiers. 


Et pour oster et affeiblir la tresgrant puissance 
et assemblee des Sarrazins, les quatre roys des 


[1190] Espaignes crestiens, c’est assavoir de Castille, 

d’Arragon ,de Portugal et de Navarre, s’estoient 
aliez pour guerroier par mer et par terre les 
roys de Grenade, de Marroch et de Bellemarine, 
Sarrazins les plus prouchains, mais ja pour tant ne 
demeura que leur assemblee ne fust si grande que 
merveilleuse chose estoit, ainsi que aprés s’ensuit. 


Les Prelas, les princes et les autres seigneurs qui 
la furent, et premierement 

Fut le duc de Brunsvich pour lempereur, qui 
pour sa maladie n’y peust estre, et avoit la charge 
de sa banniere, qui estoit d’or a une aigle de sable, 
a deux testes coronnes d’or et membree de sable, 
et de tous les princes et seigneurs commandez pour 
l’acompaignier, c’est assavoir le duc d’Austerich, 

le duc de Baviere, le duc de Brabant, le duc de 
Statin, le duc de Lembourg, le duc de Luxem- 
bourg, le duc des Mons, le marquis de Maisse, le 
marquis de Brandebourg, le conte de Henault, le 
conte d’Estainbourg, le conte de le Mont, le conte 
de Nasso, le conte de Espehen, le conte de Mon- 
gellin, le contre de Vractemberghe, le conte de 
Sone, le conte de Bernebourg, le conte de Maigne, 
le conte de Vuido, le conte de Muert, le conte de 
10 Wallestain, le conte de Guerles, le conte de Hol- 
- lendes, le conte de Zellandes, le conte de Sene, le 
[v°] conte de Oste, le conte de Cille, le conte de Puilly, 
le conte d’Aussebourg, le conte de Lost, le conte 
marquis de Blancquebourg, le conte de Luido, le 
conte de Witembourg, le conte de Saulme, le conte 
de Viernembourg, le conte de Limoges, le conte de 
Salebrune, le conte de Richecourt, le conte de 
Vuardence, le seigneur d’Enghien, le seigneur de 
Hanrech, le seigneur d’Anthoing, le seigneur de 
20 Luigne, le seigneur de Fontaines, le seigneur de 
Boussut, le seigneur de Barbencon, le seigneur de 
le Hamede, le seigneur de Lallain, le seigneur de 
Trasignies, le seigneur d’Avesnes, le seigneur de 
Hornes, le seigneur de Condé, le seigneur de 
Roberssart, le seigneur de Marquectes, le seigneur 
d’Oisy, le seigneur du Quesnoy, le seigneur de 
Clermont, le seigneur de Saint Wast, le seigneur 
de Crepy, le seigneur de Fontenay, le seigneur 
d’Esmeriez, le seigneur de Jumont, tous Hanuyers, 

30 qui y furent. 


Les Assebenoiz de la Conté de Lost qui y furent. 


Le seigneur d’Aigemont, le seigneur de Rumines, 
le seigneur de Moireaumez, le seigneur de Landry, 

le seigneur d’Estonnenost, le seigneur de Duras, le 
seigneur de Flemalle, le seigneur de Bangines, ie 
seigneur du Cerf, le seigneur de Montgardin, le sei- 
gneur de Gaulles, le seigneur de Salles, le seigneur 
de Semalle, le conte de Namur, messire Robert de 


[120] Namur, messire Anthonne de Namur, le seigneur de 

Rocheffort, le seigneur de Peel, le seigneur de 
Haudemont, le seigneur de Huffalise, le seigneur 
d’Engentel, le seigneur de Wassebech, le seigneur 
de Dou, le seigneur de Ville, le seigneur de Haep- 
pain, le seigneur de Sulp, le seigneur de Barres- 
sies, tous Ruyers assebenoys. 


Les Ruyers des duchiez de Lembourg, de Lucem- 
bourg et de Blancquebourg qui y furent. 

Le conte des Mons, le seigneur de Rodemach, le 
seigneur de Fauquemont, le seigneur de Toumenge, 
le seigneur de Lescle, le seigneur de Humbeghe, le 
seigneur de Haussedenge, le seigneur de Lampast, 
le seigneur de Rameberg, le seigneur de Blassemar, 
le seigneur de Colbellans, le seigneur de Riche- 
espee, le seigneur de Vuinssembourg, le seigneur 
de Zarmelle, et le seigneur d’Estelles. 


Des Allemans de Baviere qui y furent. 

Le seigneur de Sesmalle, le seigneur de Pallen- 
gest, le seigneur de Naudes, le seigneur de Lisigny, 
le seigneur de Houdines, le seigneur de Wallem- 
berghe, le seigneur d’Estandebourg, le seigneur de 
Hellens, le seigneur de Rodon, le seigneur de 
Madresset, le seigneur de Boncourt. 


Des Ruvers allemans de Brabant. 
Le seigneur de Malines, le seigneur de Gram- 
berghe, le seigneur de Vuassemale, le seigneur de 

Roselar, le seigneur de Warsselar, le seigneur de 

[v°] Rollye, le seigneur de Brauch, le seigneur de Sou- 

berf, le seigneur de Warbais, le seigneur de Hornes, 

le seigneur de Halle, le seigneur de Wallehem, le 

seigneur de Pitressen, le seigneur de Gosseberghe, 

le seigneur de Bellelare, le seigneur de Diestre, le 

seigneur de Her, le seigneur d’Urs, le seigneur de 

Bricqueval, le seigneur de Hondeberghe, le sei- 

gneur de Hamsseberghe, le seigneur de Ruppellau, 

to le seigneur de Griez, le seigneur de Dimpleu, le 

- seigneur d’Anvers, le seigneur de Vancres, le sei- 

gneur de Roy, le seigneur de Dinghehem, et le 
seigneur de Wandres. 


Les Ruyers hollandois et zellandois qui y furent. 


Le marquis de Julles, le seigneur de Hamestede, 
le seigneur de Bredderode, le seigneur de Dierbre, 
le seigneur de Vualtrellem, le signeur de Hornes, 
le seigneur de Hondrues, le seigneur de Licque, fe 
seigneur de Pullane, le seigneur d’Aigemonde, lie 

20 seigneur de Harlar, le seigneur d’Abecot, le sei- 
gneur de Lisestain, le seigneur de Lavore, le sei- 
gneur de Raderonde, le seigneur de Vuoste, le 
seigneur de Tornebor, le seigneur de Baudebourg, 
le seigneur de Lalecque, le seigneur de Honde- 
berque, le seigneur de Catendich, le seigneur de 
Rhomas, tous venus tresbien en point ou service 
de Dieu et au mandement de l’empereur, qui furent 
xxxM chevaulz, et de gens de trait xijM et autres 
combatans xxM a pié. 


[121] Les Prelas des Allemainnes qui y furent. 
31 L’arcevesque de Colongne, a iijM chevaulz, ijM 
hommes de trait et iijM combatans a pié. L’arce- 

vesque de Treves, a iijM chevaulz, iiM hommes de 
trait et autres iijM combatans a pié. L’evesque de 
Mayance, a ijM chevaulz, mil hommes de trait et xv® 
combatans a pié. L’evesque de Passo, ijM chevaulz, 
mil hommes de trait et xv© combatans a pié. 
L’evesque du Liege, ijM chevaulx, mil hommes de 
trait et xv° combatans a pié. Le maistre de Prusse 
et tout l’Ospital, iiijM chevaulx, deux mil hommes 
de trait et vM combatans a pié. 


1o Et y furent le dispost de Rommenie, pour son 
frere ’'empereur de Constantinoble, avec sa ban- 
niere, acompaignié de iijM chevaulz et iijM homes 
a pié. Le conte de Sil, pour l’empereur d’Estrappe- 
sonde, avec sa baniere, acompaigné de ijM chevaulx 
et de deux mil hommes a pié. Le duc de Lesto, 
pour l’empereur de Boulgerie, avec sa _ banniere, 
acompaignié de mil v° chevaulz et deux mil hom- 
mes a pié, tous trois venus ensemble. 


{v°] Et si y fut le roy de Behaigne en personne, qui 

20 portoit de gueulles a un lyon d’argent, la queue 
noee, fourchee et croisee, coronné et armé d’or, et 
en sa compaignie le duc de Saxoingne, le mar- 
quis de Blandebourg, le Conte palatin, le conte de 
Grave, le conte de Marque, le conte de Waute- 
bourg, le seigneur de Risembourg, le seigneur de 
Ressembourg, le seigneur de Wassembourg, le sei- 
gneur d’Estremembourg, le seigneur de Plommel- 
lau, le seigneur de Donru, le seigneur de Brunech, 
le seigneur de Flamenqueton, le seigneur de Bouss- 

30 velt, le seigneur de Misque, le seigneur de Destone, 
le seigneur de Wectemberghe, et pluseurs autres 
chevaliers et escuiers ou nombre de x™ chevaulz, 
vjM hommes de trait et viijM combatans a pié. 

Et si y fut le duc de Lectonem, pour le roy de 
Poulayne, qui portoit de geulles au cheval d’argent, 
chevauchié d’um homme d’or armé tenant une 
espee d’argent ou poing, croisee et pommee d’or, 
et avec lui le duc de Craponne, le duc d’Orrighe, 
le duc de Suodvich, le marquis de Nasse, le conte 
de Wellendech, le conte de Surtemberghe, le conte 
de Craiere, le seigneur de Loissellench, le seigneur 
de Chisselich, le seigneur d’Endach, le seigneur de 
Briquembourg, le seigneur de Lisemberge, le sei- 
gneur de Nuz, le seigneur d’Enterg, le seigneur de 


[122] Salberg, le seigneur de Don, le seigneur de Morg, 


30 


le seigneur de Parghe, le seigneur de Sausserg, le 
seigneur de Samblourg, le seigneur de Sumig, le 
seigneur de Warssvich, le seigneur de Plom, et 
pluseurs autres chevaliers et escuiers ou nombre 
de xjM chevaulz, viijM hommes de trait, et xM com- 
batans a pyé. 


L’ACTEUR. — Et si y fut le duc de Misgrave, 9 
la baniere du roy de Honguerie, qui estoit faissee 
de viij pieces de geulles et d’argent, avec grant 
compaignie de ducz, de princes, de marquis, de 
contes, de vicontes, de barons, de banieres, de 
bachelers, et d’autres chevaliers et escuiers, des- 
quelz pour abregier je me passe, jusques au nom- 
bre de xijM combatans a cheval et xxijM comba- 
tans a pyé. En laquelle assemblee furent de C a 
vjXX mile combatans a cheval, ou estoient de xxx 
xLM chevaliers et escuiers bien en point, et de gens 
de trait et autres de C et xL a C et L™ bons 
combatans. 


L’ACTEUR. — De la partie des Sarrasins estoient 
la plus grant armee que depuis la loy de Mahom- 

met ilz eussent faite, car tous les soudans, les roys, 
les seigneurs des trois regions y estoient: c’est 

{v°] assavoir, de Ayse la maiour ou ont six provinces, 
cest assavoir Indie, Perssie, Sirie, Egipte, Surie 
et Assie. Ceste partie de Indie est enclose de la 
mer qui est devers le midi que aucuns dient la 
mer noire et autres l’appellent la mer batue pour 
le grant debatement en quoy elle est jour et nuyt 
a cause de vijMvo xLviij ysles qui y sont, des- 

1o quelles en y a une bien grande ou sont x citez. 
La principalle s’appelle Gelbona et en ceste cité 
a grant quantité d’or et de pierres precieuses, et 
y multiplient plus les olifans que en autre partie 
du monde. Laquelle ysle fut jadis convertie par 
saint Thomas I’apostre, ja soit ce que la plus grant 
partie du pays soient mesureans. 


L’ACTEUR. — Et ceulz de la seconde region des 
Sarrazins qui y furent estoient de Persse, c’est de 
Turquie, qui a de diverses provinces: c’est assa- 

20 voir Aufricque, Medie, Percia, Mesopatame, ou est 
la grant cité de Ninive, qui a iij journees de long, 
qui ores est dicte Babillone. Et la est le commen- 
cement de la merveilleuse tour de Babel, qui a 
iiijM pas de large, et la sont les provinces de Cal- 
dee, de Arabie, de Sabba et de Tarssie. Et en 
ceste est le mont de Sinay ou les anges porterent 
le corps de ma dame sainte Katherine, qui ores gist 
en l’eglise de Sainte Marie de Rubo assez pres 
dudit mont. 


f123] L’ACTEUR. — Ceulz de la tierce region qui y furent 
31 estoient de la region de Surie, en laquelle sont les 
provinces de Damas, de Anthioiche, et la terre de 
Finice, dont furent Titus et Sydon, et la est le 

mont de Libano dont sault le flune de Jourdain, et 
la sont les citez de Palestine, de Judee, de Jheru- 
salem, de Samarie, de Gabeste, de Galilee et de 
Nazareth. Et en ceste terre furent les deux citez 
de Sodome et de Gomorre, qui par leur tres abho- 
minable pechié fondirent en abisme. Et de ces trois 
regions a celle grant bataille furent tant de roys, 
de seigneurs et de peuple que toute la terre en 
estoit couverte, cuidans conquerir le surplus, ainsin 

10 que j’ay dit. Desquelz seigneurs sarrasins j’en 
nommeray cy aprés une partie. 


L’ACTEUR. — Et quant le jour prefiz de la bataille 
fut venus, et que tous les seigneurs crestiens furent 
sur les champs, oye leur haulte et solempnelle 
messe, bien matin, que l’arcevesque de Coloigne 
chanta, et tous estans en estat de grace comme il 
appartenoit a tous bons crestiens, et aprés l’abso- 
lucion donnee par le cardinal de Ostie, qui legat 
du pape estoit, et les ungs aux autres requerans ° 

20 pardon, lors qui se voult desgeuner desgeuna ; 
puis, tous montez a cheval, chascun en_ ses 
batailles ordonnees, Saintré, monté sur son des- 

[v°] trier, s’en va au roy de Behaigne. Lors devant lui 
tira son espee et de par Dieu, de Nostre Dame et 
de saint Denis, ’ordre de chevalerie lui requist et 
demanda. Le bon roy, qui bien amoit ledit Jehan 
et tous les Francois, a tresgrant joye la collee et 
ordre lui donna, priant a Dieu qu’il lui donnast 
honneur et joye telle qu’il desiroit. Et dez lors par 

30 tout fut appellez le seigneur de Saintré. Lors chas- 
cun qui voult estre chevalier il s’avanca; la furent 
maintes banieres levees, et copees les queues a 
mains penons. Et quant tout ce fut fait, et retour- 

nez en leurs batailles, lors, chascun faisant le signe 
de la croix, commencerent a chevauchier. 


L’ordonnance des batailles. 

Dieu devant et Nostre Dame! fut ordonné que 
la baniere de France, celle de l’ordre de Prusse, 
qui estoit d’argent a une croix de sable, celles des 
cing prelas, avec celles de certains ducz, contes, 
princes et barons allemans, avec celles des Anglois, 
jusques au nombre de xiijM chevaulz, ou estoient 
iiijM chevaliers et escuiers esleus, feroient l’avan- 
garde. Le roy de Behaigne et sa compaignie, qui 
estoient xM chevaulz, feroient une des esles au 


[124] dextre costé. Le duc de Lectonem, avec la banniere 

du roy de Poulaine, dont il avoit la charge, et sa 
compaignie, qui estoient xjM chevaulz, feroient 
Pautre esle au senestre costé. La baniere de Nostre 
Dame, que porta messire Gadiffer de la Sale, qui 
une autre foiz l’avoit portee, et celles des quatre 
empereurs, — c’est assavoir, d’Allemaine, de Cons- 
tinoble, d’Estrappesonde et de Boulguerie, — avec 
celles des autres ducz, princes, barons et banieres 
et autres nobles hommes qui estoient, a cheval, de 
xxv a xxxM bons combatans, feroient la grant 
bataille, et que le duc de Misgrave, qui avait la 
charge de la baniere du roy de Honguerie et sa 
chevalerie, qui estoient xijM chevaulz, feroient 
l’arriere garde, et des LxM hommes a pyé seroient 
faites deux batailles partis par moitié, l’une a 
dextre et l’autre a senestre, tout per a per, aucun 
peu devant. Et es deux esles de l’avangarde, qui 
poursuivroient une enseigne sans passer homme 
devant, et ceulz qui n’estoient point de trait por- 
teroient chascun un grant pavais qui se appuye- 
roient, tous pains a grans croix blanches. Et ceulz 

[v°] 


s’aresteroient quant l’enseigne s’aresteroit, pour 
couvrir les gens de trait. Et quant tous furent 
ainsin ordonnez et que tous furent desgeunez ei 
tous tresliement reconfortez par leurs conduiseurs 
et princes, en telle maniere que onques gens ne 
furent mieulz asseurez, a celle belle ordonnance 
par le grant plain de Bellehoch pas a pas che- 
vaucherent. Si ne tarda gueres que ilz veirent leurs 
chevaucheurs revenir, qui leur apporterent la tres- 


10 joyeuse nouvelle des ennemis. Et quant ilz en 


20 


[125] 
31 


furent a une lieue pres, lors s’aresterent pour les 
gens a pié, et manderent chevaucheurs pour les 
gardoier, qui dirent qu’ilz n’avoient que trois 
batailles, pres a pres, et sans nulles esles, ou avoit 
du menu peuple assez. 


L’ordonnance et facon des batailles aux Sar- 
rasins. 


Les Sarrasins qui avoient fait vj batailles, c’est 
assavoir trois a cheval et trois a pié, lesquelz a 
pié devoient suyr et ferir tantost aprés pour tuer 
tous ceulz qu’ilz abatroient et taillier jambes et 
piez des crestiens et de leurs chevaulz, dont a la 
premiere voult estre Abzin, le Grant Turcq de 
Persse qui pour lors estoit, et qui en sa baniere 
portoit de geulles a une grant espee turquoise d’ar- 
gent en bande, amanchee d’azur, croisee et pom- 
melee d’or, qui pour le grant orgueil de sa puis- 
sance, qui estoit bien acompaigniez de xxx a xLM 
chevaulz et plus de CM hommes a pié, ne prisoit 
riens les crestiens. Et en la ije bataille venoient 
Zizaach, qui se disoit empereur de Cartaige, et qui 
en sa baniere portoit de sable, a deux testes a 
tous les colz de chevaulz d’or andossees, et Almoch, 

soudam de Babillonne, qui en sa banniere portoit 
tout d’or sans plus, et Azachul, souldam de Maba- 
loch, acompaigniez de LxM chevaulz, et aprés eulz 
C et LxM hommes a pyé. En la iije bataille furent 
les roys de la grant Ermenie, de Fex, de Allappie, 
et Bagazul, seigneur de Balaquie, qui avoient xLM 
chevaulz et de iij° a iiij¢ mile hommes a pié,; de 
Hermenie, de Barbarie, de Russie et de Samace et 
de Tartarie, que toute la terre couverte en estoit. 


Cy commence la bataille. 


Et quant les ungs des autres furent approuchiez 
ainsin comme le trait d’un arc, le Turcq fist sa 
bataille arrester pour veoir les ordonnances des 
crestiens et pour tenir eulz tous et leurs chevaulz 
en alayne. Mais quant il vist que l’avangarde ne 
bougoit ou mouvoit et que le grant trait des canons 
et coulevrines, des ars et des arbelestes des deux 
esles grandement les dommaigoient, lors s’apensa 
de rompre son propos et manda faire deux pars 
de ses gens a pié qui darriere lui estoient, et que 
chascune part corust sus aux batailles des gens de 


[v°] trait. Mais quant ilz se sentirent et furent du trait 


30 


si merveilleusement touchiés, n’y eust cellui qui 
osast approuchier et qui ne reculast. Alors le Turcq 
comme desesperez fist avancer ses banieres, et tant 
que chevaulx peurent aler, eulz escriant, viennent 
vers l’avangarde. 


Lors les Francois, a haulte voix crians « Jhesus ! 
Nostre Dame! Monjoye! Saint Denis!» la baniere 
du roy s’avanca, et toutes les autres la suirent et, 
tant que destriers peurent aler, les ungs parmi les 
autres s’entrefierent tellement que le seigneur de 

Saintré, qui sur son trespuissant destrier armé 
estoit, tous deux tres richement houssez d’orfa- 
verrie esmaillie a ses armes, et sur son bassinet 
une tres riche houppe par sus tous moult appa- 
rente, comme a Dieu pleut actaint le Turcq de sa 
lance par l’estroit de sa baviere qu’il lui mist tout 
le fer dedens, et a l’espraindre qu’il fist le renversa 
tout mort a terre. 


Lors commenca la bataille tres dure et forte, car 
gueres dez leur ne savoient ne ne se prindrent pas 
si tost garde de la mort de leur seigneur. Lors 
veissiez gens et chevaulz cheoir et trabuchier les 
ungs sur les autres et de toutes pars crier que 
c’estoit merveilleuse chose. Mais quant le seigneur 
de Saintré se vist desgarny de sa lance, inconti- 
nent a l’espee mist la main et fiert a destre et a 
senestre qu’il n’y avoit Turcq qui place ne lui feist. 


[126] Et quant il voult joindre a la baniere, lors fut de 


20 


30 


toutes pars assailli, que se ne fust l’aide de Dieu 
et bien tost secoru, sans nule remede il estoit mort. 
Mais la baniere du roy qui par tout le suivoit, a 
l’ayde des bons et vaillans Francois et des autres 
qui la conduisoient et faisoient de merveilleuses 
armes, donnerent de fors affaires aux ennemis, et 
de les nommer seroit tres longue chose et de decli- 
ner leurs proesses ; aussi qui ne feroit declaracion 
des armes des ungs comme des autres, j’en pour- 
roye estre en male grace; par quoy je prie a 
tous que a tant leur veulle souffire et soye tenu 
pour excusé. Mais du seigneur de Saintré, duquel 
Yistoire parle par exprés, me convient plus avant 
proceder. 


Quant ledit seigneur de Saintré fut ainsin delivré, 
alors brocha son destrier des esperons et vint au 

Turcq qui tenoit la banniere, et lui donna sur le 
bras tel cop de son espee qu’il lui fist la baniere 
cheoir a terre. Les autres Turs qui actendoient en 
combatant leur secours se deffendoient comme les 
plus vaillans de eulz tous. Et endemantiers que 
ceste si fiere bataille estoit, les deux souldans se 
approucherent, mais quant ilz virent la baniere du 
Grant Turcq a terre se arresterent pour prendre 
conseil quel party ilz prendroient ne quelle chose 
feroient. Les Turcqs, qui ne peurent plus porter 
la charge, tant a cheval comme a pié, se rompi- 
rent; alors, tant a cheval comme a pié, se rom- 
pirent ; alors, tant que chevaulz peurent aler, les 


[v°] deux soudans se approucherent et leurs gens, en 

hastant venir aprés eulz la iij® bataille pour leur 
aide et secours. 


Et a ce cop fut heure que pour conforter, aider 
et secourir l’avangarde de noz gens qui lassez et 
travaillez estoient, le roy de Behaigne et sa bataille, 
qui faisoit une des esles, et le duc de Lectonem, qui 
faisoit autre esle d’autre part, les vindrent telle- 
ment hurter que tous passerent jusques aux banie- 
res, dont l’une fut portee et jectee par terre. Et 
quant leur bataille de pié, qui aprés eulz venoit, 
apperceut la baniere de leur seigneur a terre, n’y 
eust cellui qui osast passer plus avant. Alors leur 
iij? bataille, que conduisaient les roys de la grant 
Ermenie, de Fex, de Marroch, et de Allappie, et le 
seigneur de Ballaquie, virent les autres deux des- 
confites et que encores n’avoient assemblé a la 
grant bataille, l’arrieregarde, ne les deux esles des 
gens de pie, furent tous esbais. Toutesfois, pour 
ce que venus estoient pour combatre et estoient 
de gens a cheval et a pié si trespuissans, con- 

cluirent que le plus tost qu’ilz pourroient fussent 
assemblez. 


Et quant la grant bataille des crestiens vist leur 
darraine bataille approuchier, lors les princes qui 
la gouvernoient et qui n’avoient encores veu qu’il 
leur fust ou eust esté besoing d’assembler, man- 


[127] derent a l’arrieregarde qui quant ilz les verroient 

assembler, que hastivement s’approuchassent pour 
ferir du costé, car en ce grant plain n’avoit bois 
ne valees ou gens se peussent embuchier ; laquelle 
chose et ordonnance fut bien tenue. Et sur ces 
paroles tous furent pour assembler: la fut la tres 
fiere, cruelle et mortelle bataille qui eust fait du 
mal assez ; mais l’arrieregarde, au cry de « Nostre 
Dame!» et, du roy de Honguerie, « Saint Lance- 
lot!» tant qu’ilz peurent courre, les lances cou- 
chies sur les arrestz, frapperent au travers, et les 
deux esles du trait, a ce grant nombre de chien- 
naille de gens maudiz. Et incontinent qu’ilz sen- 
tirent le trait, se rompirent et mirent en fuite. 


Alors fut la mortalité si grande, sans plus de 
deffense con se fussent brebis. Mais la bataille des 
gens a cheval dura tres longuement, et eust assez 
plus duré, pour le tresgrant nombre qu’ilz estoient, 
se l’arrieregarde ne se fust avancee, qui fut cause 
de leur desconfiture plus briefve, et a ce cop furent 
leurs banieres portees a terre et desconfictes, et le 
surplus de ceulz qui s’en peurent eschapper, par la 
grace de Dieu, mis a la fuite. La fut d’eulz l’occi- 
sion si grande que par avant ne onques puis la 
bataille de Thesaille, ou Pompee fut desconfit, ne 
fut faite la semblable. Et la furent mors l’empe- 
reur de Cartaige, les deux soudans de Babillonne 

et de Mabaloch, le Grant Turcq Bazul, le sire de 
Balaquie ; les roys de Marroch et de Allapie prins, 
et tant d’autres grans seigneurs prins et mors que 
pour abregier je m’en passe, dont la chasse dura 
plus de vj lieues et pour la nuyt qui survint fut 

[v°] besoing a nos gens de retraire et d’eulz loigier sur 
le marois d’un estang et a l’entree d’un bois, et la 
renfreschir et reposer eulz et leurs chevaulz, qui 
moult las et travailliez estoient, et mediciner les 

1o personnes et chevaulz blessiez, jusques au lande- 
main bien matin que on ala visiter et recognoistre 
les trespassez. 


Et quant furent sur la place, trouverent entre 
les mors mains Sarrazins ferus et navrez qui ten- 
doient les mains pour eulz rendre, mais tous furent 
mis et rendus a la mort. Et lors tirerent tous les 
crestiens, qui tous furent cogneus aux croiz qu’ilz 
portoient de diverses couleurs, et ceulz qui n’es- 
toient mors furent portez et menez en l’ost et puis 

20 es bonnes villes pour les garir ; et les mors a tres- 
grans honneurs et plains et a solempnelz services 
de Dieu furent enterrez. Et par sur tous les sei- 
gneurs francois furent exemples des autres, car 
tous se vestirent de noir, dont par celle amour que 
ilz monstrerent porter l’un a l’autre furent de tous 
resgrandement loez. 


L’ACTEUR. — De laquelle tres sainte victoire la 
nouvelle ala par tout, ainsin que fist de Persseus 
par Pegassus, le cheval voulant, de laquelle chas- 

30 cun escripvi en ses marches et comment avoit esté, 
dont, entre les vaillances que chascun avoit faites, 
celles d’un josne et nouvel chevalier de France, 

[128] que on disoit et nommoit le seigneur de Saintré, 

furent par tout portees et dictes, et comment, a 
l’'assembler des premieres batailles, de cop de sa 
lance il porta le Grant Turcq mort a terre, et puis 
que par sa tresgrant proesse et valeur tant fist 
d’armes qu’il vint a la baniere d’icellui Turcq que 
il porta a terre, et tant d’autres merveilleuses 
armes que l’escripre seroit longue chose. 


L’ACTEUR. — Et quant ceste tressainte nouvelle 
fut ainsin par tout publiee, lors tous vrais cres- 


Io tiens, de quelque part qu’ilz fussent, incontinent 


coururent aux eglises, a grans sons de campanes, 
Nostre Seigneur remercier ; dont entre les autres 
princes crestiens le roy de France incontinent 
monta a cheval et s’en ala en la grant eglise 
remercier Dieu et Nostre Dame, et puis a Saint 
Denis. Mais ne tarda gueres que le roy d’armes 
d’Anjou, qui a la bataille avoit esté, vint au 
roy et de bouche lui compta la chose ainsin 
qu’elle avoit esté faite, et les vaillances des nobles 


20 de son roiaume, vifz et mors, que !’on ne pourroit 


[v° 


] 


trop compter, en especial celles du  seigneur 
de Saintré ainsin que toutes leurs lectres con- 
tenoient. Et quand le roy eust de ceste chose 
entendue la verité, lors dist: « A! beau sire Dieu, 
loez soies tu! veullez avoir mercy de ceulz qui en 
ton service sont trespassez.» Et pour celles bon- 
nes nouvelles, audit roy d’armes donna sa robe et 
iij© escus. Alors fut la joye par la court et par la 
ville telle que on doit et puet bien penser, fors que 


30 des dames et damoiselles et de ceulz qui avoient 


perdus leurs amis. Et a tant laisseray cy a parler 
de ces choses et reviendray audit seigneur. de 
Saintré. 

Quant le seigneur de Saintré et celle noble et 
chevalereuse compaignie furent venus a Saint 
Denis, et faites en l’église leurs devocions, pour 
entrer a Paris au devant d’eulz furent les trois 
seigneurs ducz dessudiz, et tant d’autres que a 
peine en demeura un seul. Et en celle mesmes 
ordonnance revindrent, comme partis en estoient, 
descendre en la grant court de Saint Pol, fors que 
des banieres des mors et du seigneur de Chastel 
Fromont et d’autres qui estoient demeurez navrez, 
et en son lieu porta le seigneur de Maulevrier fa 
baniere du roy, par election de tous. 


Lors furent des seigneurs a eux faites tresgrans 
honneurs et bonnes chieres, et aussi des autres a 
eulz. Et quant ils furent devers le roy et la royne, 
Madame et leurs compaignies qui en la grant sale 
estoient, et eurent au roy a l’entrer faites leurs 
premieres reverences, le roy, qui assis estoit, pour 
les honorer et pour la grant joye qu’il avoit, se 
dressa sur piez et fist un ou deux pas au devant, 
puis a celle tresgrant joye toucha les mains a tous. 
Et en demantiers que tous le touchoient, le seigneur 
de Saintré et les autres alerent faire la reverence 
a la royne, a Madame et a toutes les dames qui la 
estoient, qui de leurs venues tresgrans joyes fai- 
soient, fors aucunes a qui leurs amis et parens 
estoient demeurez. 


Et quant tous eurent faites leurs reverences et 
les dames et damoiselles baisies et acolees, le roy 
refut en sa chaiere assis, qui leur dist : « Mes amis, 
Nostre Seigneur soit loez et sa tres benoite mere, 
quant a tel honneur et joye vous estes retournez. 
Et veulle Dieu pardonner aux ames de ceulz qui 

y sont demeurez, ainsin que selon nostre sainte foy 
nous le devons tous croire, et que ilz sont sauvez. 
Mais a fin que Nostre Seigneur veulle delivrer leurs 
ames de peines de purgatoire, et les mecte en 
repos en son tres glorieux roiaume de paradiz, 
nous voulons et ordonnons que aux vespres nous 
tous soions a Nostre Dame, et ferons dire les 
vespres et vigiles de mors et demain les recom- 
mandacions et solempnelle messe que l’evesque 
dira. Et par tous les autelz de l’eglise seront dictes 
messes de requien par tant qu’il y viendra de 
presbtres ; si vous prie que tous y soions, lequel 
service voulons et ordonnons estre par xxx jours 
continué ; et en outre ce nous ordonnons une messe 
perpetuelle a tous les jours avec un obiit a tous 
les ans le semblable jour que vrays martirs ilz 
finerent leurs jours au service de Dieu.» Et ainsin 
fist. Et a tant laisseray cy a parler de ces choses 
et diray comment Madame, tres desirant de parler 
au seigneur de Saintré, lui fist son signal, et com- 
ment par le scien il respondit. 


[v°] L’AcTEUR. — Apres ce que toutes ces choses 

furent faites, cest soir que le roy, la royne, tous 
Messeigneurs et les dames se penerent de tous 
leurs pouoirs de ces seigneurs festoier, especial- 
ment le seigneur de Saintré, Madame, qui pas si 
grant semblant que les autres n’en faisoit, tou- 
tesfois, pour la grant joye de son cuer, tenir ne se 
peust que devant tous vers lui ne s’approuchast et 
lui dist: « Sire de Saintré, quant ces dames vous 
avront bien festoié, au moins que nous nous voions 
a nostre tour. Nous avons veu le temps que on 
vous tenoit pour un gracieux escuier: estes vous 
point a cause de voz vaillances et que l’en vous 

dit «mon seigneur » et de nouvel chevalier point 
changié ne mué?» 


Et en disant ces parolles elle print son espingle 
et en fist son signal, auquel incontinant le seigneur 
de Saintré respondit, et en sousriant ly dist: « Ma 
dame, quoy que soit en moy, ne quel qui je soye 
depuis que ne me veistes, je suis tout tel et cellui 
que j’estoie par avant.» Puis la, presens tous, 
entrerent en autres parolles jusques a l’eure du 
soupper. Dont furent aucuns que, aprés les tables 
ostees, parlerent du dansser; laquelle chose oye 
le roy et la royne dirent que pour l’amour des tres- 
passez, dont l’en ne devoit mie estre joieux, ja 
n’y seroit chanté, ne dansse faite; mais, pour le 
matin estre tous a leglise, demanda les espices 
et son vin de congié. 


L’ACTEUR ENCORES. — Et quant le roy fut en sa 
chambre, le seigneur de Saintré au roy en riant si 
dist: « Sire, pour nostre bien venue, je vous sup- 
plie que ce soir avec la royne dormez.» Le roy, 
qui tres gracieux prince estoit et qui tant l’amoit, 
en riant lui dist-: « Toudiz fust et serez tres gra- 
cieux et du parti aux dames. Et, pour l’amour de 
vous, je le veul. » 


Alors, tout en riant, vint a la royne et ly dist: 
« Au moins, ma dame, donnez moy un grant mer- 
cis. » Et quant la royne le vist ainsin rire, lui dist : 
«Et de quoy, Saintré, vous donray je un grant 
mercy ? » — « Ma dame, donnez le moy et puis je 
le vous diray.» — «Non feray,» dist elle, « car 
vous farceriez de moy.» — «Ma dame, ce est 
chose ou le roy, vous, et encores moy prendrons 

plaisir: ne vous fiez vous pas en moy?» — « Si 
faiz, » dist elle, « et puis que ainsin est, je vous dy 
grant mercis.» Alors le seigneur de Saintré lui 
dist : « Ma dame, faites bonne chiere, car j’espoir 
que ceste nuyt, s’il n’est fait, vous ferez un tres- 
beau filz, car pour nostre bien venue le roy m’a 
accordé de dormir avecques vous. » — « He!» dist 
la royne, «et que vous estes bon! Il n’a que yer 
entre deux que je dormis avecques lui. Mais je 
vous prie que vous me dictes qui est la chose qui 
ores vous a esmeu faire ceste requeste a Monsei- 
gneur? » — «Ma dame,» dist il, «et je le vous 
diray. Vous scavez que quant aucun seigneur ou 
dame viennent la ou enfens sont a Ilescolle, par 
coustume, a leur requeste, escoliers sont delivrez a 
aler jouer. » — «Ha!» dist elle, « Saintré, Saintré, 
ce n'est pas la droicte porte par ou vous cuidez 
entrer. Je vous conjure, sur armes et sur amours, 
que me dictes la verité.» Lors le prent par la 
manche et dist: « Tant que je le saiche vous ne 
m’eschapperez. » 


Alors le seigneur de Saintré en riant appella 
Madame et ly dist: «Ma dame, veulliez moy 
aidier ! Car veez cy la royne qui me veult esfor- 
cier.» Si li compta la requeste faite au roy et ce 
qu’il avoit dit a la royne, tout au long. Lors dist 
Madame a la royne: « Hé! ma dame, laissiez le 
aler, car il vous a dit la verité.» — «Non a,» 
dist elle, « autre chose y a soubz le mortier, car 
Monseigneur me dist yer qu’il desiroit moult sa 
venue pour bien avec lui deviser, et il a tenue ceste 
fagon pour autre part aler.» Madame, qui se 
doubta, ainsin que chose vraye fait a doubter, que 
leurs ris et signaulz ne la feissent suspeccioner, 


JEHAN DE SAINTRE 227 


pour bien couvrir emprinse dist au seigneur de 
Saintré: « Hé! sire, sire, seriez vous tel? Se 
Madame me croit, avant que ly eschappez vous ly 
direz la verité. » 


Alors il leur dist: « Et par voz fois, mes dames, 
se je le vous dy me laisserez vous aler ? » — « OY, 
vraiement,» dist la royne. « Et vous, ma dame, 
avec la royne le me promectez?» Alors il dist: 
« Ma dame, il a un mois ou six sepmaines que 

10 ne cessasmes de chevauchier, et pour ce que le roy 
me vouldroit toute nuyt araisonner, et je me voul- 
droie dormir et reposer, pour ce, ma dame, suis je 
de lui ainsin eschappé. » — « Ha!» dist la royne, 
« a ceste foiz je vous en croy. » Lors dist Madame, 
en renouvellant son signal: « Vraiement, ma dame, 
cest bien fait ; vous le pouez bien laissier aler. » 


[131] L’AUCTEUR. — Et quant la tres desiree heure fut 
venue que bien a lesir Madame et son ami peurent 
parler ensemble — que vous diroie je ? — la furent 

20 baisiers donnez et baisiers renduz, que ne s’en 
pouoient saouler, et demandes et responses telles 
que amours vouloient et commandoient, et en celle 
tresplaisante joye furent jusques a ce que force 
fut les departir, en laquelle retourner ne pouoient 
se la royne ne dormist avec le roy, ou ilz s’em- 
ploioient toutesfoiz que au roy plaisoit. Que vous 
diroie plus? Ilz furent ainsin par. quinze mois. Et 
a tant laisseray cy a parler de leurs amours, qui 
furent si loialles et secretes que onques plus 

30 loyalles ne mieulz conduites en ce monde ne furent. 


L’ACTEUR. — Advint que au xv™ mois qu’il fut 
retourné de Prusse, par maintes fois se mist en 

un nouvel penser. et en soy mesmes disoit: 
« Helas! povre de sens, povre d’avis et de tous 
biens que tu es! Onques par toy aucun bien d’ar- 
mes ne fut emprins que ta tresnoble et doulce 
deesse ne te y ait mis. Ores, vraiement, je me 
conclus et delibere que pour l’amour d’elle je veul 
faire aucun bien.» Lors s’apensa de cerchier cing 
chevaliers, dont il en seroit l’un, et cinq escuiers, 
des plus puissans et des meilleurs en armes que il 
pourroit trouver en France, lesquelz il requerroit de 
estre tous ensemble compaignons et freres a porter 
par l’espace de troiz ans une visiere de bassinet, 


{v°] d’or pour les chevaliers et d’argent pour les 

escuiers, ausquelles avroit un riche dyamant a |’en- 
tredeux des deux lumieres des yeulz, si vraiement 
que s’ilz ne trouvoient semblable nombre de che- 
valiers et d’escuiers qui les combatissent jusques a 
oultrance, pour estre quictes chascum desdiz dya- 
mans, et les autres de semblables, et que nulle 
personne ne le savroit jusques au darrain jour 
d’avril que il feroit sa requeste aux chevaliers et 
escuiers qu’il esliroit. 


Et quant il fut du tout deliberé a ce, il envoya a 
Florence un patron de toille paint en forme d’un 
saptin figuré tout- blanc, ou seroient visieres d’or 
brochees tres richement qui seroient pour leurs 
robes et paremens de chevaulz, et semblablement 
seroient pieces de fin damas tout blanc, broichié, 
et semblables visieres d’argent pour les robes et 
paremens des chevaulx des escuiers. Et d’autr2 
part secretement fait querir chevaulx tous blancs, 
les plus beaux et les plus fringans que on pourroit 
finer, qui fussent menez et tenus en certain lieu 
secret. Et encores fist faire dix les plus beaux et 

nouveaux chappeaulz, de broderies semblables en 
fasson de plumes d’ostrisse chargiez d’orfevreries, 
d’or pour les chevaliers et d’argent pour les 
escuiers. 


Et quant les draps de soye furent apportez de 
Florence et les dix chevaulz trouvez, lors fist 
taillier lesdictes robes sur personnes semblables de 
corps de ceulz qu’il vouloit requerir. Et aussi des 
draps mesmes fait faire dix tres beaux paremens 
a grans franges de soye blanche copponnee de fil 
d’or et d’argent, qui tous furent fais secretement. 


Et quand le derrain jour d’avril fut venus, ii 
semont au soupper le seigneur de Pressigny, le 
seigneur de Bueil, le seigneur de Mailly, messire 
Hues de Craon, et lui v° de chevaliers ; le seigneur 
de Janly, le seigneur de Moy, le seigneur de Herly, 
le seigneur des Barres et le seigneur de Clermont, 
escuiers, ausquelz il fits tres bonne chiere en son 
loigeis. Et quant les nappes furent levees, sans 
oster la table, tous rendirent graces a Dieu. II 
appella le varlet qui gardoit sa chambre et se fist 
bailler un petit coffret. 


Lors fist widier chascun de la sale pour aler 
soupper, et alors en riant leur dist : « Messeigneurs 
et mes freres, se j’estoie trop presumptueux des 
choses que vous veul dire, il me soit pardonné, 
car sur ma foy je veul estre de tous qui cy sommes 
le maindre, et ce que j’ay en pensee et que vous 
veul dire n’est que pour accroistre noz honneurs, 
ainsin que tous nobles cuers doivent desirer a 
faire, et pour ce que sur tous ceulz de ce roiaulme 
je vous ay choisis pour estre tous ensemble freres 

et compaignons, pour faire quelque bien en armes 
pour l’amour de noz dames et de noz honneurs. Or 
ca! messeigneurs et mes freres, et qu’en dictes 
vous ? » 


Alors chascun de joye regarde lun l’autre pour 
respondre et lui faire honneur, en disant: « Res- 
pondez, » — « Mais respondez, vous. » Alors fut le 
seigneur de Genly qui premiers parla et dist: 
« Monseigneur de Saintré, die chascun sa volenté, 
mais a si tres noble requeste me semble qu’il ne 
fault point grant delay. Quant a moy, je suis cellui 
qui, de ma part, a l’ayde de Dieu et de Nostre 
Dame le vous accorde, remerciant quant vous 
m’avez en tel nombre et compaignie prins et 
esleu.» Alors n’y eust cellui que qui mieulz s’i 
peust offrir ne s’i offrist, et ja fust que la en eust 
que, hostel pour hostel, ne pensast bien valoir 
celui de Saintré. Mais tant estoient ses vaillances, 
comme avez oy, ses largesses, doulceurs et cour- 
toisies, qui passoient les bonnes et les metes de 
tous, dont n’y avoit cellui qui n’eust mis son corps 
pour lui, et tant plus que le roy l’amoit pardessus 
tous, dont chascun avoit joye de lui faire plaisir. 


Alors tous les remercia en la meilleur facon 
qu’il peust, et ouvrist son coffret et a chascun 
donna sa visiere, toutes pareilles de facon, et les 
diamans, puis leur dist: « Or, messeigneurs et mes 
freres, ou nom de Dieu, le Pere, le Filz et le Saint 
Esperit, aussi de la benoite Vierge, sa fille et mere, 
je les vous baille et vous les prenez par telle con- 
dicion que chascun de nous les pourtera sur son 
espaule senestre par l’espace de trois ans, se 
dedens ledit terme nous ne trouvons semblable 

nombre de chevaliers et d’escuiers de nom et d’ar- 
mes sans reprouche qui de lance de giet, de haiche 
d’armes, d’espees de corps et de dagues nous aient 
combatus, et nous eulz, jusques a perdre chascune 
partie ses quatre pointes ou estre portez par terre. 
Et la partie a cui Dieu donra du pire, chascun de 
nous sera quicte pour donner son dyamant en sa 
visiere, et ilz seront quictes pour donner chascun 
un semblable dyamant que sont les nostres. Et du 
poursuir noz delivrances, de envoyer a la court du 
roy des Romains, puis en Angleterre, et la ou 
mieulz nous semblera, actendez vous en a moy. 
Aussi je m’emploieray devers le roy, que il nous 
aidera a supporter nostre despense. » 


Alors chascun de bien en mieulz l’en remercia. 
«Et pour mieulz nous acquicter et faire noz 
devoirs, je loe que chascun voist a sa dame, et 
pour la premiere foiz supplier que la visiere lui 
veulle sans plus a la main asseoir sur l’espaule 
senestre, sans la lyer autrement jusques au matin 
que tous ensemble les porterons. Mais pour faire 
nostre chose plus nouvelle, je vous prie que vous 
soiez cy a quatre heures au plus matin, si yrons 
aveillier le roy et la royne, qui coucheront 
ensemble, et, s’il leur plait, nous les menrons au 
may.» Si furent tous si tres contens que plus ne 
pouoient. 


Lors fut le seigneur de Moy qui dist: « Helas! 
et comment fera cellui qui n’a point Voctroy de 
dame?» Alors le seigneur de Saintré lui dist: 
«Ha! mon frere de Moy, de tant avra il plus 
de cause de franchement requerir sa grace et 
mercy. Car s’elle n’est la plus fiere des autres, 


232 ANTOINE DE LA SALE 


pour un tel bien jamais ne le reffusera.» Et alors 
les uns des autres prindrent congié, et alerent 
chascun ou dit estoit. Et atant laisseray cy a parler 
de ces seigneurs et de leurs dames, et diray com- 
ment il en print au seigneur de Saintré envers sa 
dame. 


[v°] Ce soir, qui fut la voille du premier jour de may, 

aprés ce que le roy eust prins les espices et le 
vin de congié, le seigneur de Saintré s’approucha 
de la royne, puis appella Madame et en riant a la 
royne dist : « Que me donrez vous, madame, se je 
faiz que ceste nuyt vous dormez avec le roy?» 
— «He! sire,» dist en riant la royne, «de ce 
ne vous savray ja gré.» Et en riant de ces parolles 
il fait a Madame son signal. Madame, qui bien 
cognust son parler, que ce fut pour lavisier du 
couchier du roy avec la royne, ne fut pas sourde 
ne muette, car incontinent par son signal lui 
respondit. 


Et quant le roy fut en son lit, et le seigneur de 
Saintré, ainsin que de coustume estoit aux princes 
et princesses, seigneurs et dames d’estat, que, les 
chambellans aux seigneurs, et les dames aux grans 
dames, leur donnoient de l’eaue benoicte quant ilz 
estoient en leurs liz, ce que a pluseurs au jour 
d’uy est honte et chose mal faite, tant sont asseurez 
de l’enemy. Et quant il eust donné l’eaue benoite, 
closes les courtines et donnee la bonne nuyt, il s’en 
ala en sa chambre, ou il demeura tant que la 
tresdesiree heure vint que Madame et lui furent 
ensemble. Lors de baisier et de rebaisier, de jouer 
et de deviser aux jeux et devises que le dieu 
d’amours leur avoit commandé. 

Et quant ilz eurent grant piece devisé, le sei- 
gneur de Saintré lors a genoulz se mist, puis a 
Madame dist: « A! ma trehaulte deesse sans per, 
tant et si treshumblement que je scay et puis, 
grace, pardon, marcy et misericorde vous requier. » 
— «Et de quoy,» dist Madame, «mon ami?» 
— «Ma dame,» dist il, «du temps qu’il a que 
je suis vostre treshumble serf et loial serviteur, 
onques en moy n’eust tant de bien que pour 
l'amour de vous j’eusse nul fait d’armes empris, 
mais tous ceulz que j’ai fais et ou je me suis 
trouvez ont esté par voz commandemens, par voz 
conseils et bons advis. Et pour ce que je me 
cognois avoir si grandement mespris et failly, et 
que trop mieulz vault faire bien tard que jamais, 
pour ce, madame, treshumblement vous supplie et 
requier que ceste emprinse, que pour l’amour de 
vous moy x™* ay mise avant et emprins de porter, 
vous plaise, pour la premiere foiz, de vostre main 
la asseoir sur mon espaule senestre, ainsi que 
tous mes compaignons ont fait au bon gré de leurs 
dames, lesquelz sont telz, telz et telz...» et lors 
les nomma tous. Et en ce disant tira son emprinse 
de sa manche, enveloppee d’un delié couvrechief, et 
en la lui presentant la cuida baisier. 


Madame, quand eust oyes ces parolles, tresgran- 
dement se couroussa et ne le voult plus approu-~ 
chier, puis lui dist: « Avez vous levee emprinse et 
departie ca et la, sans mon sceu et congié ? Jamais 
tant que ie vive de bon cuer ne vous ameray. » 


Qui fut esbay de ces parolles ? Certes, ce fut il, 
car il ne scavoit se c’estoit par joyeuseté ou par 
yte. Lors se print a la regarder, et quant il vist 

qu’elle tenoit son yre, alors lui dist: « Helas! 
{v°?] ma dame, veez cy pouvre nouvelle, quant pour bien 
faire je doy estre pugny, qui vous ay tant et si 
loialment servie, mis mon cuer, corps, honneur et 
vie pour vous obeyr, et ores que je cuidoie en 
vostre service faire mon devoir, acroistre vostre 
grace et mon honneur, fault que je perde celle a 
cui je suis tant actenu? Hé! ma _ tresredoubtee 
dame sans per, aiez de vostre serviteur mercy et 
10 ceste foiz plaise vous moy pardonner, car se 
jamais je y retumbe que je soye bien pugny. » 


Alors Madame lui dist: « Alez bien tost rompre 
vostre emprinse a voz compaignons. » — « Hélas ! 
ma dame, et comment? car elle est ja si avant que 
se c’estoit ma mort ou ma vie je ne puis. Pensez 
que s’il me fust possible, vous estes celle que sur 
toutes je doy le plus obeir ; et pour ce, ma dame, 
a genoulz et joinctes mains treshumblement vous 
supplie que lyement et de bon cuer me pardonnez, 

20 et que mon emprinse mectez ici, et du surplus ne 
vous souciez, car j’ay espoir en Dieu et en Nostre 
Dame que ilz nous en feront contens. » 


Et a ces parolles Madame tout mornement la 
prent et sur lespaule senestre l’assist, et puis, 
moitié si et moitié non, souffrist qu’il la baisast. 
Puis, pour l’eure tarde, d’elle print treshumble con- 
gié et s’en partist. Et atant laisseray cy a parler 
de Madame et diray de la venue des neuf compai- 
gnons au seigneur de Saintré, et de leur assemblee 

30 en son loigeis. 


[135] Comment les ix compaignons vindrent le matin 
devers le roy. 

L’ACTEUR. — L’andemain, qui fut le premier jour 
de may, et que les ix compaignons, bien matin, 
au loigeis du seigneur de Saintré furent, pour 
abregier, aprés que leur messe fut leans oye, le 
seigneur de Saintré en sa chambre les fist tous 
venir. Lors a chascun donna sa robe de drap de 
soye, avec les visieres d’or et d’argent brochees, 
ainsin que avez oy, puis fist venir les dix chap- 
peaulz si beaus et si apparans comme ilz estoient, 

1o et puis a chascun son cercle d’or et d’argent, pour 
ceindre sur leurs robes, dont tous furent esmer- 
veilliez. Alors demanda les visieres, puis de ses 
mains a chascun pour celle fois sur leurs espaules 
senestres les ataicha, et en riant leur demanda 
comment chascun estoit content de sa dame. 
Helas ! mais il ne dist pas de la sienne, ne de la 
fainte doleur que son triste cuer portoit. 


Et quant il furent pour saillir tous hors de 
Postel, la furent les x tous blans, tresbeaux et 
20 fringans coursiers que il avoit secretement acheter, 
tous harnoichiés de mesmes draps dont leurs robes 
estoient, qui au bout des pendens, ou mylieu, et 
par les quarrefours estoient semez de_ visieres 
d’argent, dorees pour les chevaliers et blanches 
pour les escuiers. Et lors fut garny de trois dez et 
dist: «A la fortune de chascun! Ceulz qui plus 
avront de poins a la veue de l’eul choisira. » Lors 
chascun qui mieulz peust et sceust l’en remercia, 
disans l’un a l’autre: « Onques tel ne fut.» Et au 
30 monter chascun fut pourveu de nouveaulz et sem- 
‘[v°] blables esperons qui dorez estoient pour les che- 
valiers et argentez pour les escuiers, dont les cou- 
royes estoient de tissus de soye, comme I’on souloit 

au bon temps porter. 

Lors au saillir de l’ostel veissiez chevaulz saillir, 
bondir en l’air, crier, huer, ou chascun affuioit et 
acouroit que onques chose plus joieuse a veoir ne 
fut, et ainsin s’en alerent en la grant court de 
Vostel de Saint Pol. Lors chascun sa joye renforca, 
car bien savoient que le roy estoit esveillé. 


Et quant le roy oist le bruit de gens, fist lever 
les damoiselles qui en la chambre gisoient pour 
savoir que c’estoit. Lors alerent aux fenestres treil- 
lees et incontinant au roy dirent: « A! sire, sire ! 
venez veoir la grant merveille, que onques si belle 
chose ne vismes.» La royne, qui pas ne dormoit, 
desirant veoir que c’estoit, dist au roy: « Et! mon- 
seigneur, alons veoir que c’est.» Alors revindrent 
les damoiselles, de joye si tres esprinses que a 
peine savoient elles parler. Lors le roy et la reine 
se firent abillier, puis le roy atout son abillement 
de nuyt sur sa teste vint a la grant fenestre, et la 
royne aux treilles. Et quant les x compaignons qui 
fringoient et chantoient apparceurent le roy, lors 
tous vers lui acoururent et apparceurent la royne 
emprés lui, a haulte voix s’escrierent: « Sire! 
sire ! et vous, ma dame! le tresbon jour et le tres- 
bon may vous soit huy donnez.» Et le roy teur 
dist: « Bon jour, bon jour, compaignons. » 


Alors le roy et la royne se retrairent pour eulx 


[136] abillier, et les x compaignons descendirent et vin- 

drent en la chambre du roy, que ilz trouverent 
acompaignié de ses varlez de chambre qui |’abil- 
loient. Alors, tous a genoulz, le seigneur de Saintré 
commenca a parler et dist: « Nostre souverain 
prince, messeigneurs mes freres qui cy sont et moy 
en leur compaignie avons tous au jour d’uy voué 

que, a vostre bon congié, volenté et licence, nous 
porterons ceste emprinse d’armes sur noz espaules 
senestres que cy veez, par l’espace de trois ans, et 
le surplus ainsin que en ceste lectre de noz armes 
pourrez a plain veoir, vous treshumblement sup- 
pliant que vostre bon plaisir soit de la nous lais- 
sier poursuir. » 


Et quant le roy entend ceste nouvelle et vist sur 
leurs espaules leurs emprinses, ne fut pas bien 
io contens, pour quoy il leur dist: « Mes amis, vous 
faites comme cellui qui espouse sa cousine, puis en 
demande dispensacion. C’est a tous chose mal faite 
de entreprendre, et pis de executer, sans licence de 
son seigneur ou de cellui qui a son pouoir et sa 
charge. Et qui vouldroit regarder a la rigueur, 
quelque bien qu’il en venist, il en devroit bien estre 
pugny qui le fait autrement.» Et en disant icelles 
parolles print leur lectre d’emprinse, puis leur 
dist : « Je verray qu’il y a. Et quant a vous, Sain- 
20 tré, vostre cuer et vous ne cesserez jamais d’entre- 
prendre armes et voiaiges ? Il me semble que c’est 
assez.» — «A! sire,» dist Saintré, « ce n’est pas 
mon cuer ne moy, mais c’est honneur qui a ce tous 
nous esmeut, en laquelle vous partez.» Et a tant 
[v°] le roy fut prest et s’en ala a la messe. 


A ces parolles arriverent messeigneurs les freres 
du roy, qui virent les dix compaignons ainsin 
abilliez et leurs nouvelles emprises, ausquelz firent 
leurs reverences, puis leur recommanderent leur 

30 fait, mais ilz dirent: « Quant au fait de voz empri- 
ses, Monseigneur a tresbon droit, et avez mespris, 
ja soit ce que vous aiez retenu son congié, plaisir 
et ordonnance, car, se autrement estoit, seroit tres- 

simplement besoingnié. Nous serons avecques lui 
et l’en prierons. >» 

Aprés le roy et les seigneurs ne tarda gueres 
que la royne vint, qui a tresgrant joye les receut ; 
aprés venoit Madame, qui gueres de chiere ne leur 
fist. Lors furent tous au service de la grant messe ; 
la veissiés dames, damoiselles, chevaliers et 
escuiers regarder par merveilles ces compaignons. 


Et quant le roy fut en sa chambre, appella mes 
trois seigneurs ses freres et leur monstra leurs 
lectres d’armes, et puis demanda conseil. Et, pour 
abregier, la conclusion fut telle que pour ceste 
foiz le roy leur en donnoit congié, soubz peine de 
son indignacion et d’en estre pugny que eulz ne 
autres de son roiaume ne portassent emprise avant 
son bon plaisir. Alors tous vindrent le treshum- 
blement remercier. 


Et quant les festes furent passees, ilz ne ces- 
serent de eulz mettre tresbien en point, et pour 
tous les jours de la sepmaine firent robes pareilles 
pour leurs corps, et toutes leurs gens d’une livree 


[137] et les harnois de leurs chevaulz, qui estoit moult 


30 


belle chose a veoir. Que vous diroye je? tout le 
royaume en bruyoit. Et endementiers que ilz s’abil- 
loient, Saintré et ses compaignons ordonnerent une 
tres belle lectre d’armes, adrecans a la court de 
l'empereur, comme la principale des autres, que 
incontinant par le duc d’armes de Normandie y 
firent porter. Et yci laisseray un peu a parler de 
ces choses, pour revenir au surplus de la matiere. 


Comment le roy parle a Saintré, et des dons 
quwil lui fist et a sa compaignie. 


Io 

L’ACTEUR. — Endementiers qu’ilz_ s’abilloient 
tout ainsin que avez oy, le roy. qui tant amoit 
Saintré lui dist: « Saintré, qui vous a esmeu de 
ceste emprise faire sans mon congié? Ou sont les 
scellez des promesses de fortune, qui tant a esté 
pour vous, qu’elle ne vous puist revoquer? Et 
d’autre part ne craignez vous pas la yre de Nostre 
Seigneur, qui nous deffent telles vaines choses ? 
Et se il vous en a par tant de fois enrichy, de tant 
lui estes vous plus atenu, et vous devez garder 
de plus le offendre, se vous estes bon crestien. 
Ores que ceste chose est si publiee que ne se 
puet retourner, pour ceste foiz je m’en contente, 
vous deffendant que n’y retournez plus.» — «A! 
sire,» dist il, «il me soit pardonné, s’il vous 
plait.» — «Ores,» dist le roy, «et je le vous 
pardonne de tresbon cuer. Ou entendez vous a faire 
voz armes ? » — « Sire, nous entendons les signif- 
fier a la court de l’empereur, et se la ne trouvons 
qui nous veulle delivrer, nous le signiffierons a la 
court d’Engleterre, esperans que en l’un de ces 
deux lieux ne faillirons point. » — « Or bien, » dist 
le roy, « Quelz abillemens, quel nombre de gens ? 
Ferez vous tous une boursse, ou comment ? » 


Et quant le roy eust sceu la response de tout, 
il lui dist: « Je vous donray iiijM escus, et a chas- 
cun de voz compaignons M et v©.» Et la royne lui 
en donna M et v&, une piece de. veloux cramoisy 
taint en poulpre et C mars de vaisselle d’argent, 
et a chascun des autres vj© escus ; aux chevaliers, 
a chascun une piece de veloux gris, et aux escuiers 
une piece de damas, aussi gris. Et messeigneurs les 
ducz lui donnerent chascun mil et v© escus et xL 
mars de vaisselle, et aux autres a chascun vj escus. 

Et ne tarda gueres que leur partement fut, et 
quant le jour fut venus, ils vindrent tous ensem- 
ble prendre congié du roy, de la royne, de Messei- 
gneurs et des dames, dont des beaus parlers que 
ilz leur dirent et de leurs biens remercier je me 
passe pour venir aux secrez plains, pleurs et tres 
angoisseux souspirs que le tresdoloreux cuer de 
Madame faisoit du partement de son ami, dont plus 
que onques mais son partement ly desplaisoit, et 
toutesfois se failloit il departir. Et atant laisseray 
cy a parler du congié que ilz ont prins, et de leur 
voiaige, ou ilz vont en la court de l’empereur, et 
diray du duel que Madame maine et d'un autre 
nouvel party. 


Du grand dueil de Madame et de son departe- 
ment de la court. 


L’ACTEUR. — Madame, qui est ainsin demeuree 
seule d’ami, ne voit bahours, joustes, dansses, 
chasses ne autres deduis ou son cuer puist prendre 
plaisir. Et quant elle voit les amans per a per 
deviser et jouer ensemble, lors renouvellent toutes 
douleurs en son cuer et tant que en ceste lango- 
reuse vie s’est ahurtee tellement qu’elle en a laissié 
le mangier et le boire pour jeuner et le dormir pour 
le veillier et tellement que peu a peu sa tres vive 
face coloree s’est changie en tres pale couleur, dont 
chascun s’esmerveilloit. La royne, qui la voit mal 
disposee, pale et pensive, pluseurs fois ly demande 
qu’elle a. «Madame,» dist elle, «ce n’est riens. 
Vous savez que entre nous femmes sommes mala- 
des quant il nous plait.» — «Voire,» dist la 
royne, « et maintes fois plus qu’il nous plait. Mais, 
a bon esciant, belle cousine, dictes nous que vous 

avez et ou ce mal vous tient et se nous vous y 
pouons aidier, car vous devez estre certaine que 
de tres bon cuer nous y emploierons.» — «A! 
ma tres doulce dame, humblement le vous remer- 
cy.» Et sur ce finerent leurs parolles. Mais la 
royne, qui bien l’amoit, n’oblia pas mander son 
medicin, maistre Hues de Fisol, tres souffisant 
medicin et philosophe, qui de par la royne se 
informa de son mal et li ordonna qu’elle gardasi 
son estat, et que le matin la viendroit veoir, et 
ainsin fut. Le matin, que maistre Hues eust bien 
veu tout son fait trouva son corps sain et net de 
doleur de teste, de fievres et de tous autres maulx 
fors que en son cuer avoit douleur enclose que se 
briefment n’y estoit pourveu sans remede que en 
dengier estoit de mort, car par celle estroicte doleur 
en elle se morroient tous les esperilz naturelz res- 
pondans a son cuer et que ja presques tous 
estoient oppillez. Toutesfois au mieulz que il peust 
il la reconforta, puis ly dist: « Ma dame, au regart 
de vostre corps je le treuve tresbien disposé mais 
vostre cuer ne l’est pas qui a en soy aucune grant 
doleur secrete que se pourveu n’y est briefment 
vous tumberez en une grant langueur tres forte 
d’en garir. Et pour ce, ma dame, ostez de vous 
ceste doleur et je penseray du surplus. » 


Ce que dist Madame a maistre Hues et comment 
il la reconforta. 


Quant Madame eust oy maistre Hues ainsi pres 
de son mal parler lui dist: « Maistre Hues, lasse 
moy! je n’ay douleur en mon cuer que une, en 
laquelle de vostre parolle seullement vous me 
pourriez bien aidier. Et par ma foy: se ainsin vous 

plaisoit je vous en seroye a tousjours bien atenue, 
et oultre ce je vous donroye un bon mantel de la 
plus fine escallacte que l’en pourra finer.» Quant 
maistre Hues oyt parler du mantel d’escallate, a 
tres lye chiere dist: «Ma dame, commandez, car 
il n’est chose que pour vous a mon pouoir ne face. » 


[139] — « Voire, » dist Madame, « maistre Hues, et nous 


Io 

vous en remercions. Medicins sont confesseurs : ce 
que je vous veul dire ne touche a vostre deshon- 
neur ne dommaige, si vous prie que le tenez 
secret.» — « Ma dame, dictes hardiement, car par 
ma foy jamais parolle n’en sera dicte. » 


— «Or, maistre Hues, nous vous disons que 
la desplaisance et maladie de nostre cuer n’est fors 
du desir que nous avons d’aler deux mois ou trois 
veoir noz terres, dont il est grant besoing, car sont 
plus de xvj ans passez que nous n’y fusmes, dont 
noz affaires n’en vaillent que pis. Et nous scavons 
que se Madame savoit que de nous venist, sommes 
certainne qu’elle n’en seroit pas contente.» — 
« Ho! ma dame,» dist maistre Hues, » je prens la 
charge et faites bonne chiere car vous yrez et je 
scay bien la facon comment, mais il fault que trois 
ou quatre jours vous tenez en chambre et du sur- 
plus laissiez faire a moy. » 


Maistre Hues vint a la royne et ly dist: « Ma 
dame, je viens de veoir Madame vostre cousine. » 
— «Helasse!» dist la royne, « maistre Hues, 


comment le fait elle? » — « Madame, a le dire a 
vous, tres petitement, et n’y voy que un seul 
remede.» — «Lasse! que dictes vous, et quel 
remede ? » — « Pour Dieu, ma dame, qu’elle s’en 


voist esbatre en son aer naturel deux mois ou 

trois.» — «Helasse! s’elle y estoit seroit elle 
garie ? » — « Ma dame,» dist maistre Hues, « j’es- 
poir en Dieu que oy. Et je vois penser de ses 
viandes et d’aucuns laituaires confortatis.» La 
royne incontinant s’en va veoir Madame, qu’elle 
trouva couchee en son lit. Lors la reconforta au 
mieulz qu’elle peust, especialment que seroit tan- 
tost garie se elle estoit en son aer naturel, comme 
ly avoit dit maistre Hues, et que pour Dieu feist 
{v°] bonne chiere et se disposast d’aler ou elle vouldrait 
11 pour sa santé et garison trouver. Madame, qui 
autre medicine ne queroit avoir que de fuir les 
desplaisirs que son cuer sentoit quant elle veoit les 
autres amans dansser, chanter, jouer, et les ungs 
avec les autres deviser, et elle ne pouoit ainsin 
faire jusques a la venue de son tres parfait ami, 
Si print en elle reconfort de son partir, et, pour 
abregier, le plus tost qu’elle peust print congié du 
roy, de la royne, de Messeigneurs, et dist adieu a 
20 tous, et puis s’en va. Mais au prendre congié de 
la royne, la royne ne ly donna congié que pour 
deux mois, s’elle estoit lors en bon point, ly pro- 
mectant de revenir, et lors prent congié et s’en va. 


Comment Madame est en son hostel venue et 
comment on la va festoyer. 


L’ACTEUR. — Or nous fault yci laissier le nom 
du pays, de la terre et de son hostel ou elle aloit, 
car listoire s’en tait pour aucunes causes et choses 
qui aprés viendront, mais faindray que son prin- 

30 cipal hostel fust a une lieue d’une bonne cité, et 
a une autre lieue de sondit hostel fust une abbaye 
que ses predecesseurs fondirent, et de celle abbaye 
n’avoit que une autre lieue jusques a ladicte cité, 

dont par ainsin hostel de Madame, l’abbaye et 
ladicte cité estoient ainsin comme en un trepié. 


{140] De la venue de Madame et de la joye et bonnz 


IO 


chiere des gens du pays. 

L’ACTEUR. — Quant la nouvelle fut par le pays 
sceue de la venue de Madame en son hostel, sei- 
gneurs et dames, escuiers et damoiselles, bourgois 
et bourgoises la vont veoir, dont par leur venue 
peu a peu son tresgrant duel commenca a passev. 
Et atant laisseray cy aucun peu a parler du sejour 
de Madame et diray de l’abbaye et de dam Abbés. 


Cy parle de damp Abbés et de son abbaye. 


L’ACTEUR. — Comme j’ay dit, ceste abbaye qui n’a 
cy point de nom les predecesseurs de Madame la 
fondirent et tant y firent de biens que au jour d’uy 
elle est une des dix meilleurs de France. Damp 
Abbés qui pour lors estoit fut filz d’un tres riche 


20 bourgois de la ville qui par dons et par prieres 


20 


de seigneurs, aussi des amis de court de Romme, 
donna tant que son filz en fut abbés, qui de lage 
de xxv ans estoit, grant de corps, fort et abille 
pour luictier, saillir, gecter barre, pierre, et a la 
paulme jouer ne trouvoit moynne, chevalier, escuyer 
ne bourgois quant estoit a son privé qui avenist a 
lui. Que vous diroye je? En toutes joieusetez se 
emploioit afin qu’il ne fust trouvé oiseux, et d’autre 
part estoit larges et liberal de tous ses biens, dont 
estoit moult amé et prisié de tous bons compai- 
gnons. 


[v°] Quant damp Abbés sceust la venue de Madame 

il fut tres joyeux, lors fist un de ses chars char- 

gier de gras cymiers de cerfz, de hures, de costez 
de sengliers, de lievres, de conins, de faisans, de 
perdriz, de gras chappons, de poullailles et de 
pijons et une queue de vin de Beaune et |’envoya 
presenter a madicte dame, ly suppliant qu’elle le 
preist en gré. Madame, qui vit ce beau present, 
ne demandez pas se fut joieuse et commanda a 
festoier le presenteur et a damp Abbés remercier. 


En cellui temps on estoit prés de caresme et en 
labbaye estoient grans pardons le lundi, le mer- 
credi et le vendredi de la caresme. Madame, esprise 
de grant devocion, delibera de y aler, mais que la 
presse et foison de peuple fust passee et les xv 
premiers jours, lors manda a damp Abbés quelle 
seroit demain a la messe en son abbaye pour 
gaynier les pardons. 

Damp Abbés, qui onques ne l’avoit veue, en fut 
tresbien joieux, lors ordonna a parer le grant aultel 
de reliques, l’oratoire et la chapelle ou gisoient 
ses predecesseur, d’autre part manda a la bonne 
ville retenir lemprois, saulmons et des autres meil- 
leurs poissons de mer et d’eaue doulce que l’en 
pourroit trouver, puis commanda les estables a 
chevaulz appareillier de toutes choses et fist sem- 
blabiement appareillier viandes de diverses facons 
et faire feux en pluseurs chambres, car encores en 
estoit saison. Et quant Madame fut venue et des- 
cendue a la porte du moustier, la furent les offi- 
ciers, les plus notables religieux de l’église qui de 
par damp Abbés a genoulz ly offrirent tous les 
biens de leans avec leurs services, ce que Madame 
remercia grandement, et quant elle eust au grant 
autel son oblacin faite fut en sa chappelle conduite 
pour sa messe oir. 

Lors au partir a la fin des heures fut damp 
Abbés acompaigniez des prieurs et couvent, qui a 
genoulz ly dist: « Nostre tres redoubtee dame, 
vous soiés la tresbien venue en vostre maison ; 
tres liez et joieux quant Dieu nous a donnee la 
grace de vous y veoir ; comme nostre patrosne et 
fonderesse vous offrons l’abbaye, les corps et les 
biens. » Alors Madame lui dist : « Abbé, de tresbon 
cuer nous vous en remercions, aussi s’il estoit 

1o chose que pour vous nous puissions faire et pour 
tout le couvent, de tresbon cuer |l’acomplirons, » 
alors Madame demanda a veoir les reliques. Damp 
Abbés se leva, qui a genoulz estoit, lors prent les 
chiefs, les braz et autres ossemens des corps sains 
a grant planté qui la estoient, disant : 


« Ma dame, cy gist le tresvaillant prince nostre 
premier fondeur, qui des premieres conquestes de 
la terre sainte apporta cest chief, ceste main et 
ces os de Messeigneurs saint tel, tel et tel, et 

20 Monseigneur son frere donna ceans ce doy, ces 
machoires et ces os de bras de Monseigneur saint 
tel et tel et sainte telle, ainsi, pour abregier, ont 
tous voz predecesseurs donné ce grant nombre de 
reliques et faite ceste eglise et grant partie du sur- 
plus tel que voyez, et le surplus ont fait mes pre- 
decesseurs abbez et les seigneurs et dames noz 
voisins qui gisent ceans. » 


Quant Madame eust les reliques baisees et donné 

une chappe et les deux tunicques avec le parement 
[v°] du grant autel tout de fin veloux velluté cramoisy 
31 et tres richement broichié d’or, et ce fait elle s’en 
cuida retourner, et tendiz que les chevaulz des 
charioz et autres mangeoient, que on hastoit pour 
brider, damp Abbés mena Madame en sa chambre 

chauffer. La chambre estoit tresbien tendue, nectee, 
tapissee et verree ; comme cellui qui bien aise et 
joieusement se tenoit et comme tresbon compai- 
gnon dist a chascun: « Saillons tous hors et lais- 
sons Madame chauffer et soy un peu aisier a son 
privé, » et ainsi fut. 


Et quant Madame et les dames et damoiselles 
de sa compaignie furent bien chauffees et aisees, 
Madame fist demander se les charios estoient 
prestz. Alors damp Abbés, qui ja avoit dist au 
maistre d’ostel que Madame disneroit leans, et que 
tout le mangier estoit appareillié, lui priant que il 
y voulsist tenir la main. A ces parolles entra devers 
Madame damp Abbés, lequel la mena en sa tres 
gente salecte, telle comme une chambre de pare- 
ment tres bien tendue, tappissee, naptee, et les 
fenestres verrees, et tres beau feu, et la estoient 
trois tables couvertes de tres beau linge merveil- 
leusement, et le dresseoir garny de belle vaisselle 
a grant largesse. 


Et quant Madame vist les tables ainsin mises, 
dist a damp Abbés: « Abbé, voulez vous je dis- 
ner ? » —- « Disner?» dist il, « et! ma dame, n’est 
il pas temps? Voiez ci loloige, » (qu'il avoit fait 
avancer d’une heure et demi, que sur l’eure de 
midi frapper estoit). Madame quant oy sonner midi 


[142] se voult haster de partir, et quant damp Abbés vist 

qu’elle vouloit departir si ly dist: « Ma dame, par 
la foy que je vous porte, vous ne partirez jusques 
aiez disné.» — «Disné?» dist Madame, « certes 
je ne pourroie demeurer, car j’ay mout a_ besoi- 
gnier.» — «Hé! maistre d’ostel, et vous mes- 
dames, soufferrez vous que je soye de ma requeste 
reffusez ? » Alors les dames et damoiselles et aucu- 

nement le maistre d’ostel, qui jeunoient et avoient 
bon appetit, pensans que trop mieulz disneroient 
que de l’ordinaire de l’ostel, l'une guinant et bou- 
tant l’autre, tant prierent pour la premiere requeste 
de damp Abbés que Madame s’i consenti. Alors 
damp Abbés, comme joieux, gracieux et amiables, 
prestement a genoulz Madame remercia, et aussi 
les autres dames et damoiselles. Lors furent les 
chevaulz es estables retournez, dont toute la com- 
paignie, ja soit ce qu’ilz fussent bien desjeunez, si 
en furent ilz tres joieux. 


« Ores,» dist damp Abbés, «ma dame, vous 
estes ou saint temps de penitence et en maison 
ordonnee a penitence, et pource ne vous esmer- 
veilliez se vous y estes petitement receue et servie, 
et pour autre raison que jusques arsoir bien tart 
de vostre venue ne savoie riens. » — « Abbé, » dist 
Madame, « nous ne pouons que bien estre.» Alors 
damp Abbés demanda l’eaue pour laver les mains, 
qui estoit toute aigue rose tiede, dont Madame et 
les autres firent grant joye. Madame voult que 
damp Abbés comme prelast lavast premiers, mais 
il ne le voult onques faire, mais pour donner fin 
aux prieres de Madame s’en ala laver au dressoir. 


[v°] Lors fut la table levee et Madame dist a damp 

Abbés qu’il s’asseist et il respondist: « Ma dame, 
vous estes dame et abbeesse de ceans, asseez vous 
et laissiez faire a moy.» Quant Madame _ fust 
assise et au bas bout de sa table madame Jehanne, 
madame Katherine et le seigneur de Gency, qui 
avec elle estoit, y furent assis, a la ije table le 
prieur du couvent, Ysabel et les autres damoiselles 
et deux ou trois escuiers et messire Geoffroy de 
Saint Amant viz a viz de Ysabel, alors damp 

Abbés, sur son col une serviecte, s’en va au dres- 
soir au vin et fait servir Madame de toctees a 
l’ypocras blanc et aussi toutes les tables, puis les 
figues de caresme avec le sucre rosties. 


Madame, qui moult le prie de seoir, ne le puet 
faire seoir, disant: «Ma dame, ne vous soit a 
desplaisir, je tiendray compaignie au maistre d’os- 
tel, et pour ceste foiz lui monstreray le chemin. » 
Et quant damp Abbés et le maistre d’ostel furent 
venus et le premier mez assis, Madame dist a damp 
Abbés: « Vraiement, abbé, se vous ne vous seez 
nous nous leverons.» — «Or bien, ma dame, je 
vous veul et doy obeir. » Madame voult faire retirer 
la table pour l’asseoir, mais damp Abbés dist: 
« Ja Dieu ne plaise que la table en bouge ja pour 
moy,» lors fait apporter une scabelle et viz a viz 
de Madame, un petit plus bas se assist, lors fait 
servir de vin blanc de Beaune, puis du vermoil de 
trois ou de quatre facons, dont tous en furent 
servis. 


Que vous diroie je? Les prieres de faire bonne 
chiere et de boire les ungs aux autres y furent 
bien faites et tellement que grant temps avoit que 
Madame n’avoit fait si bonne chiere, dont en 
buvant, Madame a damp Abbés et damp Abbés a 
elle, les yeulz, archiers des cuers, peu a peu com- 
mencerent l’un des cuers a |’autre traire, et telle- 
ment que les piez couvers de la tres large touaille 
jusques a terre commencerent de peu a peu Il’un 
a l’autre touchier et puis l’un sur l’autre marchier. 


Alors ce tres enflamé dart d’amours fiert le cuer 
de l’un et puis de l’autre tellement qu’ilz en per- 
dirent le mangier, mais damp Abbés qui de ceste 

queste nouvelle estoit sur tous le plus joieux boit 
a lune et puis a l’autre. Que voulez vous que je 
vous die ? Onques abbé ne fut si joyeux : une foiz 
se lieve et fait porter son escabel devant les dames 
et la aucun peu s’asiet, et puis va devant les 
damoiselles et prie de mangier et de faire chiere 
joieuse, puis va aux femmes de chambre et boit 
a elles, et revient a Madame et de joye viz a viz 
d’elle s’asiet. 


Lors recommancent leurs archiers d’amours plus 
fort a traire et de leurs piez l'un sur l’autre mar- 
chier plus que encores n’avoient fait. Des autres 
bonnes chieres de vins, de viandes, de lemproyes, 
de saulmons et de mains autres poissons de mer et 
d’eaue doulce, pour abregier, dont ilz furent servis, 
j’en laisse quant a present a en parler plus avant, 
pour venir au surplus de listoire, qui est gracieuse. 


[v°] Comment Madame et damp Abbés deviserent et 

comment elle le remercia. 


L’ACTEUR. — Quant les tables furent levees et le 
maistre d’ostel et tous les autres furent alez disner, 
Madame remercia damp Abbés de la bonne chiere 
qu’il avoit faite et de parolles en parolles, de pas 
en pas, furent a l’autre bout de la sale, ou devi- 
serent de joieusetez jusques a ce que tous furent 
disnez. Et endemantiers que les darrains disnoient, 
pour reposer Madame fist de tres beaus linges 
son lit appareillier, et quant le maistre d’ostel eust 
disné, Madame commanda les. charios  traire. 
« Comment, ma dame?» dist damp Abbés, « vou- 
lez vous rompre les bonnes coustumes de ceans 7 » 
— «Et quelles sont elles? » — «Ma dame, elles 

sont telles que se aucunes dames d’onneur ou 
damoiselles y ont disné, il fault qu’elles et leur 
compaignie se couchent, dorment ou veillent, soit 
en yver ou en esté, et s’elles y ont souppé, pour 
celle nuyt je leur laisse ma chambre et m’en vois 
ailleurs loigier, et pource, madame, l’usaige de 
ceste vostre abbaye ne devez pas reffuser.» Tant 
furent les prieres de damp Abbés et des dames 
que Madame fut gracieuse et voult entretenir celle 

10 coustume, lors Madame entra en sa chambre et la 
fut le vin et les espices appareillés, la porte fut 
fermee et Madame jusques a vespres s’en va 
reposer. 


[144] Comment damp Abbés fut loez. 

Quant les dames et damoiselles furent a par 
elles, lors Ysabel print a parler et dist: « Vous ne 
dictes riens, ma dame, ne vous autres soctes, de 
la bonne chiere de damp Abbés et comment il nous 
a festoies et tenues aises de bons vins, de bonnes 
viandes et de bons poissons a grant largesse. » 

20 — «Certes,» dist Madame, «il me semble estre 
homme de bien.» — «Comment de bien?» dist 
madame Jehanne, « onques si gracieux moynne ne 
vy.» — «Et vous, ma dame,» dist dame Kathe- 
rine, «vous vous faisiez prier de demeurer. » 
— «A!» dist Ysabel, «je cognus bien a ses 
prieres que la chose aloit bien et le faisoit de 
bon cuer.» Alors les damoiselles toutes ensemble, 
ainsin que femmes ont acoustumé, loerent les lar- 

: gesses, la joieuseté et la belle personne de damp 
30 Abbés tant qu’elles ne se savoient coisier. Madame, 
qui ja en estoit ferue, et qui ses duelz avoit obliez, 
dist a briefves parolles: «Il est tres hommes de 
bien. » Et endemantiers que de damps Abbés tant 

fe) 


[v°] 


parloient, vespres commencerent a sonner: pour y 
estre sans dormir les couvint lever. 


Et quant vespres furent dictes et que Madame 
cuida monter, damp Abbés la print par la main 
et elle lui dist: « Abbé, ou nous menez vous? » 
— «Je vous pri, ma dame,» dist damp Abbés, 
« que je vous maine a un peu de collacion, car il 
est temps de la faire.» Et en ce disant damp Abbés 
la vous prent par dessoubz le bras, et en estrai- 
gnant la main la maine en la sale basse bien tapis- 
see et a bon feu, ou estoit le dressoir et les tables 
mises, les salades dessus, cresson, vin aigre, plas 
de lemprayes rosties, en pasté et en leur saulce, 
grans soles boulies, frictes et rosties au verjus 
d’orenge, rougez, barbeaux, saulmons rostis, bouliz 
et en pasté, grans quarreaulz et grosses carpes, 
plas d’escrevices, grans et grosses anguilles ren- 
versees a la galentine, plas de divers grains cou- 
vers de gelee blanche, vermoille et doree, tartres 


20 bourbonnoises, talemouses et flans de creisme 


30 


d’amandes tres grandement sucrees, pommes et 
poires cuites et crues, amandes sucrees et pelees, 
cerneaux a l’eaue rose, aussi figues de Melicque, 
d’Allegarbe et de Marseille, et raisins de Corinthe 
et de Orte, et maintes autres choses dont pour 
abregier je me passe, tous mis par ordonnance en 
fagon de bancquet. 


Comment Madame fist sa collacion fourree. 


Madame, qui jeunoit et ne pensoit prendre que 
des espices et du vin, trouva ces tables ainsin gar- 
nies, et car le traitre dieu d’amours a son disner 
Yavoit si fierement assaillie que de ses amoreux 


{145] 


10 

dars leust de mangier toute remplie, neantmoins 
Nature se voult acquictier, qui ly donna tel appetit 
qu’elle ne se fist gueres prier, et quant les autres 
dames de sa compaignie virent Madame assise et 
damp Abbés ou mylieu de la table viz a viz, chas- 
cun ou la plus grant partie se laisserent aux 
prieres de damp Abbés couler et consoler, aussi 
pour obeir a Madame et adfin de l’acompaignier, 
aux deux boutz de la table et des deux costez 
toutes s’assirent, et pour plus estre joieusement 
iiij ou v des gracieux moynnes entre deux, lors 
veissiés boire d’autant et mangier a l’avenant. 


Que vous diroye ? La joye et la lyesse y fut tant 
que a tel nombre de gens onques n’avoit esté faite, 
mais il fault pour celle foiz, a grans regrez et 
souspirs de Madame, de damp Abbé departir. Mais 
au monter ou chariot la fut damp Abbé et les 
prieurs remercier Madame _ treshumblement et 
recommander l’eglise et le couvent, lors Madame 
dist : « Nous vous verrons assez souvent, car nous 
entendons de acquerir nostre part de voz pardons 
plus largement que ores,» (dont tous en furent 
tres contens) « mais quant a vous, abbé, nous vous 
prions que de voz grans appareilz de viandes vous 
deportez, car sans faulte vous en avez esté outrai- 
geux et n’en voulons plus. » — « Et bien, ma dame, 
de la toctee a la pouldre de duc, au vin blanc et 
ypocras, au muscadel, a la grenaiche, a la malvesie 
ou au vin grec, tout ainsin qu’il vous plaira, aprés 
la messe pour le dengier du temps, ce ne deffendez 
vous pas?» — «Si faiz,» dist Madame, «car a 
ces jours nous entendons jeuner.» — « Jeuner? 
Ma dame, ja pour ce ne lairez vous a jeuner, et 
je vous en donray l’absolucion. » Et a ces paroles 

[v?] 


Io 


[146] 
30 


damp Abbés monta a cheval et une piece convoya 
Madame et puis print congié d’elle. 


Comment Madame et ses femmes se loerent [une 
a autre de damp Abbés. 


L’ACTEUR. — Quant damp Abbés fut partis et 
qu’il s’en fut retournez en son abbaye, commen- 
cerent ses loenges a qui mieulz le pouoit loer. 
Ysabel, qui estoit la plus joieuse, commenga la 
premiere a parler et dist en riant: « Ha! ma dame, 
ma dame, tant je vous heoye quant vous reffusiez 
ces bons disners! Nul ne doit reffuser le bien 
quant il advient. » Alors dist dame Jehanne: « Hé! 
vraiement, Ysabel, vous avez tort. Madame entend 
de y venir souvent, donques a chascune foiz y doit 
elle disner? » Dist madame Katherine: « L’une et 
l’autre avez tort. Il n’y avroit point de raison que a 
chacune foys Madame y deust disner, ne aussi 
loeroye je point que de foiz a autre elle ne preist 
loffre en gré, car sur ma foy il le fait de tresbon 
cuer, se je ne suis trop deceue, et volentiers, et, 
qui ne nuyt pas au jeu, j’entens qu’il a bien de 
quoy. Et qu’en dictes vous, ma dame, et ne dy je 
bien? » Madame, qui les eust toutes oyes, respon- 
dit: « Il souffit de prendre de sa berbis la laynne, 
et pour ce je m’areste aux toctees a la poudre de 
duc, a l’ypocras et autres vins estranges et deli- 
cieux qui nous doivent bien souffire, Mais vraie- 
ment nous entendons a gaignier tous ces pardons 
ou la plus grant partie, car ne scavons se y pour- 
rions recouvrer ne retourner en autre temps.» Et 
a tant sont a lostel venues. 


Madame, qui de ce nouvel feu d’amours avoit son 
cuer enflamé, toute nuyt ne cessa de soy plaindre, 


JEHAN DE SAINTRE 255 


gemir et souspirer, tant desirant estoit de reveoir 
damp Abbés et a lui pouoir bien deviser. Et damp 
Abbés, assailli de celles mesmes amours par les 
doulz et amoreux semblans et regars que lun a 
l'autre avoient faiz, ne fut pas toute celle nuyt a 
sejour, car souspirs et desirs de enflamees amours 
le garderent bien toute nuyt de dormir. 


Et quant le tres desiré jour fut venus, Madame 

dist a ses femmes que pour mieulz et plus digne- 

io ment _gaynier les pardons que vraiement a damp 

Abbés, qui prelat estoit et homme a son semblant 

de grant devocion, se vouloit confesser. Lors dist 

dame Jehanne: « Ma dame, ce seroit bien fait, et 

quant a moy je le fus yer.» Lors Madame fait 

monter a cheval le petit Perrin de sa chambre et 

manda a damp Abbés qu’il venist incontinant a 
elle. 


Damp Abbés fut diligens et a Madame hastive- 
ment obeist, lors a Madame, faite la reverence, 
20 present toutes ses femmes, Madame publiquement 
lui dist : « Abbés, pour plus dignement gaynier voz 
pardons, nous sommes disposéee de nous confesser 
a presbtre. » — « A! ma dame, » dist damp Abbés, 
« or estes vous avec Dieu; et, ma dame, qui est 
vostre confesseur, pour lui donner quelque puis- 
sance, se besoing est?» Lors dist Madame: « Il 
n’en y a cy nul plus digne ne si souffisant que 
vous. » — «A! ma dame, ce est donques a cause 
de la creusse, car du surplus je suis le plus igno- 

30 rant de tous. » 


{[v°?] A ces parolles Madame en sa chambre de atour, 
bien tendue et tapissee, a tresbon feu, entra, et 

damp Abbés devotement la suy, puis fut close la 
porte et deux heures elle de ses bien fais et amours 
loialles tres repentant et contricte en tout bien et 
en tout honneur, a jeu sans villonnie, damp Abbés 
la confessa tres doulcement. Et au departir qu’ilz 
firent, Madame ala a son coffret et print un tresbel 
et gros ruby ballais lyé en or que en son moien 
doy lui mist, disant : « Mon cuer, ma seulle pensee 
et mon vray desir, pour mon tout seul ami je vous 
10 retien et espouse de cest anel. » 


Alors damp Abbés si tres humblement qu’il peust 
en remercia, puis se pensa d’un commun proverbc 
qui dit: « Cellui qui sert et ne parsert son loyer 
pert,» lors a Madame donna l’absolucion et par 
charité la baisa tres doulcement et print congié, 
et au passer qu’il fait par la chambre tout saige- 
ment dist aux dames et damoiselles : « Jusques a 
ce qu’elle appelle, nul n’entre leans. Mes seurs et 
mes amies, jusques au retour a Dieu vous com- 

20 ment. » 


Madame, qui pour reprendre sa couleur que des 
penitences avoit perdue, demeura seulle aucune- 
ment. Ses dames et damoiselles et toutes ses gens 
qui pour oir msse actendoient tant que le reloige 
xj heures sonna, lors Madame appella Jehanecte 
et de son plus simple atour se atourna, et pour 
mieulz couvrir sa face fist mectre son grant couvre- 
chief et en tel estat simple et coye de sa chambre 
yssi, les yeulz et la chiere basse, va a la messe 

30 en devocion et puis disner, et ainsin passa ce jour. 


L’andemain mercredi que recommenca le pardon 
[147] Madame y retourna pour les acquerir. Damp Abbés, 


Io 


» 30 

tout plain de joye, fist grant foison toctees appa- 
reillier, et apprester ypocras et vins estranges de 
diverses facons, harans blans et sorez et autres 
viandes pour les compaignons, et au surplus fist 
tresbien penser des chevaulz. 


Quant Madame eust messe oye, damp Abbés la 
prent par soubz le bras et en sa chambre a bon 
feu la maynne, ou tout le desjuner estoit appa- 
reillié, et quant Madame fut bien desjunee damp 
Abbés la prent et dist: « Ma dame, entendiz que 
vostre compaignie fera bonne chiere, je vous veul 
monstrer mon ediffice nouvel,» lors de chambre 
en chambre tous deux alerent que les dames ne 
les sceurent trouver. Et au departir de la chambre 
secrete, damp Abbés donna a Madame une piece 
de tres fin veloux noir et plain que depuis secre- 
tement elle envoia querir. 

Et lors Madame en la grant chambre de pare- 
ment ou tous estoient revint, et quant ses femmes 
furent venues Madame comme tres couroucee les 
tenssa, disant: «Et! d’ou venez vous? Je vous 
avoie dit et cuidoie que vous me suivissiez, mais 
vous amez mieulz garder le bon feu et les totees 
que moy acompaignier.» — «A! ma dame, pat 
ma foy, nous ne peusmes si tost aler aprés vous 
que trouver vous peussions. » «A! ma dame, » 
dist damp Abbés, « pour ceste foiz il leur soit 
pardonné. » Alors Madame commanga les ediffices 
de damp Abbés qu’elle avoit veus tres grandement 
a loer, puis s’en va en son charriot monter, et la 
damp Abbés de elle print congié, 


Que vous diroie je? Ne passa sepmaine de 
caresme que comme tres devote ne alast les par- 

[v°] 


Io 


20 


[148] 


30 


dons gaynier, et maintesfois sans grant compaignie 
priveement disner, bancqueter et soupper, et aprés 
son dormir aux regnards et taissons par ces bois 
et autres deduiz souventesfois chassier, et par 
ainsin toute ceste caresme passa le temps joieu- 
sement. 


Comment la royne ly escript la premiere foys. 


L’ACTEUR. — Advint que les deuz mois qu’elle 
avoit promis de retourner a la royne furent passez 
sans scavoir nouvelles d’elle par lectres ne autre- 
ment, dont la royne, de ce tres merveilleuse, par 
la maniere qui s’ensuit ly escripvi. 


« A nostre treschiere et tresamee cousine la etc. 

Treschiere et tresamee cousine, actendu la pro- 
messe que avons de vous, dont les deux mois et 
demi et plus sont ja passez et onques puis vostre 
partement une seulle nouvelle de par vous ne 
sceusmes, dont sommes tres esmerveillee, vous 
requerant de vostre foy que par tout ce present 
mois vous veulliez acquicter, tant avons desir de 
vous veoir. Et se chose voulez que nous puissons, 
de tresbon cuer l’acomplirons, ainsin que vous dira 
nostre feal secretaire Julien de Broy, auquel sur ce 
veulliez adjouster foy comme a nous mesmes. Tres- 
chiere et tresamee cousine, Nostre Sires soit garde 
de vous. Escript en nostre ville de Paris le viij® 
jour d’avril. Bonne. » 


Comment Madame, bien entendu les lectres, sans 
oir la credence fait a la royne sa response. 


L’ACTEUR. — Endementiers que Madame estoit en 
Yabbaye pour acquerir les pardons arriva ledii 

maistre Julien de Broy, secretaire de la royne, qui 
la trouva a table assise ou disnoit, a laquelle 
franchement et lyement comme I’un de ses espe- 
ciaulz amis de court, pensant avoir bonne chiere, 
ly presenta les lectres de la royne. Madame, qui 
de sa venue ne eust que despiaisir et a tres peu 
de paroles print les lectres de la royne et les leust, 
dont a cause d’estre plus tost delivree de lui fist 
haster de disner et lever les tables, puis inconti- 

10 nant s’en va en son hostel pour escripre la res- 
ponse, puis dist a maistre Julien: « Disnez et 
incontinant venez a moy. » 


Damp Abbez, qui gracieux seigneur estoit, fist 

a maistre Julien tresbonne chiere et s’assist pour 

deviser vis a viz de lui. Et entretendiz qu’il disnoit 

vint a Damp Abbés un de ses braconniers qui dist 

avoir destourné un tresgrant cerf, acompaignié de 

x ou xij biches, pour veoir un bel deduit. Lors dist 

damp Abbés: « Je plains que Madame n’est yci, 

20 mais a tout perdre nous actendrons a demain. » 

— «Et comment?» dist maistre Julien a damps 

Abbés, «Madame va elle chassier volentiers ? » 

— «Volentiers ? » dist damp Abbés sans y penser, 

« oy, deux ou trois jours la sepmaine, que a che- 

val que a pyé, puis a une chasse puis a l’autre. » 

— «Et! monseigneur l’abbé,» dist maistre Julien, 

«estes vous garny de bons chiens et levriers ? » 

— «Se j’en suis garny ? Oy, aussi bien et de tres- 

bons oiseaux, ce scay je bien, que prelat de 

{v°] France quel qu’il soit.» — «Sainte Marie!» dist 
* 31 maistre Julien, «ce vous est grant honneur. » 


Et en devisant avec damp Abbés il vist en son 
doy le tresbel et gros rubi balay’ qu’il avoit a 
Madame autrefoiz veu porter, si n’en dist mot, mais 

ja pour tant n’en pensa mains. Et quant il eust 
disné et retenues des parolles de damp Abbés ce 
qu’il voult, lors prent congié, lui remerciant tres-. 
grandement, puis monta a cheval et a Madame ala 
comme elle lui avoit dit, a laquelle il dist sa 
creance, ainsin que la lectre contenoit. Madame, 
qui pour soy en delivrer fut diligente et lui bailla 
sa lectre de response a la royne, qui fut telle qu'il 
s’ensuit : 


10 «A ma tresredoubtee et souveraine dame la 
royne. 


Ma tresredoubtee et souveraine dame, a vostre 
tresbonne grace, si humblement que je puis me 
recommande par maistre Julien de Broy vostre 
secretaire. J’ay receu vos lectres et bien veu le 
contenu, dont tant humblement comme je puis vous 
supplie que de ma promesse faillie vous plaise moy 
pardonner, a la necessité de ma maladie qui m’a 
tenue jusques cy, combien que, Dieu mercy, je 

20 commence fort a amender. Et un peu que j’aye 
besoignié avec mes gens, incontinant seray devers 
vous, pour acquicter ma foy. Et au surplus plaise 
vous moy mander et commander pour tres lye- 
ment a mon pouoir obeir, au plaisir du Saint 
Esperit, ma tres redoubtee et souveraine dame, 
qui vous aleesse comme desirez. Escript de ma 
main le xj@ jour d’avril. Vostre treshumble et 
obeissante etc. » 


[149] Comment Madame bailla ses lectres a maistre 
30 Jullien et lui dist sa credence. 


Et quant Madame par sa grant diligence pour soy 
au plus tost delivrer de maistre Julien incontinent 


Io 


[v° 
% 30 


i) 

lui bailla sa responce et dist sa creance telle qu’‘! 
lui plust et lui fist assez bonne chiere de faire boire 
de son vin sans plus, combien gue en la court il 
estoit lun de ses plus obeissans amis et privé 
delle, et pour ce la royne ly avoit envoié, mais du 
grand desir que Madame avoit de son expedicion 
et qu’il s’en fust alez, onques ne lui demanda du 
roy, de seigneur ne de dame de la court, mais lui 
dist tantost: « Adieu, maistre Julien. » 


Maistre Julien, qui avoit oy de damp Abbés et de 
Madame les deduis des chasses qu’ilz faisoient, 
n’en pensa gueres mains de la verité, print congié 
delle et tira son chemin ou il peust aler le soir 
au gicte, et erra tant par ses journees qu’il vint 
a la royne, qui lui dist de tant loing qu'elle le 
vist : « Belle Cousine vient elle, maistre Julien ? » 
—— « Ma dame, » dist il froidement, « elle se recom- 
mande tres humblement a vostre bonne grace et 
dist que l’avrez briefment,» lors ly presenta sa 
lectre et puis sa creance dist, et comme saige pour 
lors ne lui dist plus avant. 

La royne, qui de la responce ne de la creance 
ne fut mie bien contente, a maistre Julien dist: 


« Est elle en bon point? » — «En bon point? » 
dist maistre Julien. « ma dame, onques en meilleur 
ne la viz.» — «Et que fait elle, ne en quoy est 


elle occupee ? » — « Et! par ma foy, » dist maistre 
Julien, «ma dame, je ne scay, car je n’ay mie 
arresté une heure avec elle que je fus despeschiez 
ne onques ne petiz parler a dame Jehanne, a dame 
Katherine, a Ysabel, a homme ne a femme de ses 
gens, fors a dire, vous soiez le bien venu, et au 
retour, a Dieu soiez.» — «Et comment puet ce 
estre, ace que vous estes de ses principaulz amis ? » 


19 


10 

Lors ly compta comment pour gaynier le pardon 
il avoit esté vers elle en l’abbaye ou il la trouva 
avec damp Abbés, viz a viz, a table, a bien peu 
de gens, et comment il ly presenta ses lectres et 
que aprés la lecture d’icelles elle fist tres macte 
chiere, fist tantost oster les tables et brider pour 
soy en aler en son hostel, et comment damp Abbés 
le fist seoir a table et disner, et comment le bra- 
connier apporta la nouvelle d’avoir destourné un 
grant cerf et pluseurs biches, ou Madame devoit 
aler a la chasse, et pluseurs autres choses ly dist, 
mais du ruby balay qu’il vist ou doy de damp 
Abbés, comme saige ne parla il onques. 


La royne, qui entend ces parolles, pour celle 
foiz se teust et lui deffent que a quelconque per- 
sonne n’en die riens, pour garder l’onneur de 
Madame, en disant que il se falloit aucunes fois 
puis aux ungs puis aux autres esbanoyer. Et a 
ces parolles la royne toute pensive se departi, non 
cuidant que Madame ainsin mespreist ou voulsist 
mesprendre ne faire faulte, et se appensa que tout 
ce mois et demi l’autre actendroit de ly renvoier 
messaige ne escripre. 


Ce mois et l'autre furent passez que Madame 
devers la royne ne vint ne escripvi aucunement, 
lors la royne de ce esmerveillie fist faire unes 


[150] autres lectres sur la substance des precedens. Le 


30 


chevaucheur de son escuerie qui porta les lectres, 
hasté de bien tost revenir, fist diligence telle que 
sur les champs avec damp Abbés la trouva et pre- 
senta ses lectres. Madame, qui avec damp Abbés 
devoit soupper la sur les champs, fist sa response 
par escript qui contenoit que briefment seroit a 


JEHAN DE SAINTRE 263 


elle. Lors le chevaucheur print congié sans boire 
et sans mangier et sans gueres autre chose lui dire 
et fist grant diligence de retourner. 


La royne, receues et bien veues les lectres, aussi 
que il ly dist que il l’avoit sur les champs avec 
damp Abbés trouvee, fut doulante et pensa ce qu’ii 
lui pleust, et en soy pensa que plus ne ly escriproit, 
et quant elle vouldroit venist ou demeurast tant 
qu’elle vouldroit. 


10 Madame, qui de laissier son beau pere ly estoit 
a mortelle doleur, lui dist: «Mon seul ami, tant 
que je pourray fuir et retarder, vostre tres desiree 
compaignie soiez certain n’abandonneray.» Que 
vous diroye je ? En chasses, en vouler et gibecier et 
en mains autres deduis une partie de l’esté pas- 
serent. Et a tant laisseray ci a parler des grans 
plaisirs que l’un et l’autre prenoient, et retourneray 
au seigneur de Saintré et a ses compaignons. 


Comment le seigneur de Saintré et ses compai- 

20 gnons vindrent a la court de lempereur et comment 

a leur grant honneur furent par les seigneurs cy 

aprés nommez delivrez de leurs armes, tous nobles 
hommes de noms et d’armes, cestassavoir : 


[v°] L’acTEUR. — Le comte d’Estainbourg, qui portoit 
de geulles au chief d’argent, le conte d’Espenchein, 
qui portoit eschacqueté d’or et de guelles, le sei- 
gneur d’Estonnenosse, qui portoit d’argent a tor- 
teaux de gueulles, le seigneur de Flouraille, qui 
portoit d’argent a un saultoir de geulles, le sei- 

30 gneur de Semalle, qui portoit d’or a une croix de 
sinople, le seigneur de Huffalize, qui portoit 

d’azur a une croix d’or, le seigneur de Wassebech, 
qui portoit d’or a un escusson de sinople, le sei- 
gneur de Huppain, qui portoit de geulles a trois 
losanges d’argent, le seigneur de Tongre, qui por- 
toit de vair a un faisse de geulles, le seigneur de 
Seulp, qui portoit de geulles a une croix d’argent. 


Quant la nouvelle fut a la court de l’empereur 
que dix barons de France venoient et portoient 
emprise d’armes, le bruit a qui les delivreroit fut 

10 grant. Lors furent les seigneurs et barons cy devant 
[151] nommez, qui ensemble furent a l’empereur supplier 
qu’il lui pleust consentir qu’ilz les delivrassent, et 
Vempereur voluntiers leur octroia. Alors chascun se 
mist en point de toutes choses a ce necessaires. 
Tous dix ensemble firent aux Francois leur gra- 
cieuse response et n’y eust cellui qui ne donnast 
au roy d’armes robes, bagues ou vaisselle d’argent. 
Si ne tarda pas long temps que leurs fourriers 
pour leurs loigeis vindrent, et puis eulz dedens 
20 viij jours. L’empereur, comme tres saige prince, 
fist a lui venir lesdiz seigneurs et voult savoir s’ilz 
estoient d’acort lesquelz choisiroient, si fist venir 
en escript les noms des Francois ainsi que en la 
lectre nommez estoient. Pour les oster de debat 
les fist jouer au sort cellui qu’ilz choisiroient, dont 
chascun fut tres content. 


Comment les Francois vindrent et le grant hon- 
neur que lon leur fist. 


L’ACTEUR. — Quant le seigneur de Saintré et sa 
30 tresbelle compaignie furent de la cité de Coloigne 
a demie journee pres, place ordonnee ou 1l’empereur 
et ’empereris furent venus pour veoir les armes, 

firent a leurs gens savoir que la estoient et qu’ilz 
seroient a eulz au soupper, laquelle venue sceue a 
l’empereur, au devant d’eulz envoya son cousin le 
duc de Brunsvich pour conduire le seigneur de 
Saintré, et ix contes pour un a un chascun des 
autres, et avecques eulz pluseurs barons, bannerez, 
chevaliers et escuiers, tous nobles hommes gran- 


[v°?] dement acompaigniez, et ainsin fut. 


Et quant ilz furent assez pres de la ville, l’em- 


10 pereur ordonna que les deux contes et huit barons 


30 


qui delivrer les devoient fussent tous vestus pareil- 
les que les Francois estoient, et au devant d’eulz 
bien et grandement acompaigniez, et ainsin fut, qui 
tresgrans joyes et honneurs se firent. Lors, ainsin 
comme l’empereur eust ordonné, chascun d’eulz a 
la senestre de son compaignon se mist, quelxques 
prieres que les Francois feissent, et a la destre les 
premiers contes, et en celle belle ordonnance et 
compaignie par la cité et devant le palais ou l’em- 
pereur et l’empereris estoient furent conduiz en 
leurs hostelz. Des autres serimonies et ordonnances 
de herauz, de trompectes et de menestriers pour 
abregier je me passe, aussi des honneurs et bonnes 
chieres que les ungs aux autres firent par l’espace 
de quinze jours que la sejournerent. 


Comment fut la bataille et ’ordonnance de lem- 
pereur. 


L’ACTEUR. — Le viij™® jour aprés leur venue, jour 
ordonné que la bataille seroit, les lices faites, 
Vempereur en son hourt, acompaignié des princes 
de sa court et d’autres princes et: barons venus 
pour veoir ces armes, et l’empereris en son hourt 

a la senestre, acompaignie de maintes princesses 
et d’autres dames de grant facon, l’empereur 
manda le premier cry, du seigneur de Saintré nom- 


[152] meement et de ses neuf compaignons, lesquelz au 

second appel furent venus. Et ainsin fut il des 
Allemens dont, pour abregier, a tres belles et 
grandes compaignies vindrent. 


Et quant les ungs et les autres en leurs pavillons 
furent et eurent faiz les seremens acoustumez, l’em- 
pereur les fist saillir d’une part et d’autre, leurs 
coctes d’armes vestues, que tresbelle chose estoit, 
et Saintré ou mylieu des siens. Lors les deffences 
furent criees, chascun Francois qui tenoit sa bane- 
rolle en sa main en fist un grant signe de la croix, 
puis la baisa et la bailla, lors chascun armé de ce 
qu’il devoit prent sa pevesme en sa main senestre, 
lors baissa sa visiere et sa lance de giet en sa 
destre main, et en tresbelle et joieuse contenence, 
les ungs devant les autres, jusques au commander 
de l’empereur qu’ilz feissent leurs devoirs et que 
on les laissast aler. 


Alors tant d’un costé comme d’autre, desmar- 
chans comme lyons, a l’assembler et giez de lances 
deux Francois furent blessiez, mais non de chose 
dont ilz laissassent a besoingnier, et trois des 
Allemens, dont l’un eust le pié percié. Lors com- 
menca la bataille si fiere et dure que merveilles, et 
tousjours fut combatue sur la partie des Allemens, 
que pour tel nombre de gens onques semblable ne 
fut, qui dura moult longuement, en laquelle le sei- 
gneur de Saintré avoit ja son compaignon fort 
arriere desmarchié. 

Quant l’empereur vit la vaillance de cestes gens, 


[v] et que lun parti ou l’autre failloit que rompist, 


pce) 


alors s’escria et dist: « Helas! ou estoit mon cuer, 
de souffrir un tel inconvenient ? » Lors hastivement 
gecta sa flesche en disant: « Ho!» Lors furent tous 
prins et tirez chascun parti a son costé et pavillon. 
Adonc l’empereur les fist tous devant lui venir et 
de leurs chiefs et gantelez desarmer, et ordonna 
faire appareillier les blessiez, puis fist demander 
atout xx champions leurs pris que ilz devoient 
paier l’un a l’autre s’ilz eussent perdu, lesquelz lui 
furent apportez. Lors les bailla au roy d’armes de 
Empire et ordonna rendre a chascun le sien et 
de sa part leur dire les parolles qui s’ensuivent. 


Comment le roy d’armes de (Empire rendit les 
pris et parla aux champions. 


L’ACTEUR. — Les parolles de l’empereur finees, le 
roy d’armes descendit et quant vint aux champions 
leur dist : « Messeigneurs les contes et autres sei- 
gneurs allemens et francois tous qui estes cy, le 
tres chrestien et victorieux prince et nostre souve- 
rain seigneur, le roy des Romains et empereur qui 
est cy, m’a commandé vous dire que vous tous, 
tant d’un costé que d’autre, Allemens et Francois, 
avez au jour d’uy si haultement combatu et hono- 
rablement faites voz armes et voz devoirs que ne 


[153] sont aucuns qui l’eussent peu mieulz faire. Et tant 


30 


que a peine quant vous fustes prins pourroit on 
jugier lequel de vous tous ne quel parti avoit du 
meilleur, et pour ce veult, juge et ordonne que les 
ungs aux autres, chascun a son compaignon, donne 
courtoisement et amiablement son pris comme se 1 
lavoit gaynié. Mais pour ce que vous, messeigneurs 


268 ANTOINE DE LA SALE 


Io 

les Francois, par voz vaillances avez sans des- 
marchier tenue la bataille sur le parti et terrain de 
messeigneurs les Allemens, l’empereur veult, juge 
et ordonne que pour ce ilz se acquictent et vous 
paient les premiers, et puis vous a eulz, affin que 
voz tres belles dames ne perdent point leurs droiz, 
et encores que au saillir des lices soiez deux, per 
a per, et vous, messeigneurs les Francois, pour 
lonneur de voz armes et de vous, saillirez a la 
main destre. » 


Et alors tous a genoulz l’empereur remercierent, 
puis s’aquicterent a grans honneurs les ungs aux 
autres de leurs pris, et puis comme ordonné estoit 
ilz saillirent hors. Lors les ungs des autres prenent 
congié et s’en vont desarmer en leurs loigeis jus- 
ques au soir qu’ilz soupperent avec l’empereur, et 
landemain disner avec l’empereris qui leur firent 
tresgrans chieres et honneurs. Et les ungs avec les 
autres disnerent et soupperent tous les jours jus- 
ques au xv* jour de leur venue qu’ilz disnerent de 
rechief avec l’empereur, et lors de lui et de l’em- 
pereris et des autres seigneurs et dames prindrent 
congié, qui leur donnerent draps d’or et de soyes, 
vaisselle d’argent et beaux destriers, et mains 
autres beaux dons, aussi leurs compaignons, et 
eulz a eulz. 


Lors, aprés leurs congiez prins, a cheval mon- 
terent, tres grandement acompaigniez de pluseurs 
seigneurs une bonne lieue. Alors a tresgrans hon- 
neurs et courtoisies doulcement les ungs des autres 
prindrent congié, et par mains jours aprés loerent, 
tous et toutes qui la furent, leurs grans honneurs 
et leurs vaillances, aussi du bel estat et compaignie 

qu’ilz menoient, disans les ungs aux autres publi- 
quement que se l’empereur eust tant soit peu tardé 
de les faire prendre et departir que vraiement ilz 
estoient au dessoubz, car l’un estoit fort blessié 
ou pyé tout outre, qui ne pouoit plus, et les autres 
deux avoient ja perdu du sang tant qu’ilz estoient 
presques pasmez, et oultre avoient perdue place 
grandement, si que la journee estoit pour eulz. Et a 
tant laisseray cy a parler de leurs armes et de 
leur tres joieux retour et diray de leur venue devers 
le roy. 


Comment le seigneur de Saintré et ses compai- 
gnons sont venus a Paris devers le roy. 


L’ACTEUR. — Quant le seigneur de Saintré et les 
autres seigneurs ses compaignons vindrent par 
Luserches a Saint Cosme et Saint Damien pelle- 
rins et puis le soir a Saint Denis, la nouvelle fut 
par tout de leur tres joieuse et desiree venue, 
dont le roy, la royne, les seigneurs et dames 
et un chascun furent tres joieux. Au devant leur 
furent, par l’ordonnance du roy, messeigneurs les 
ducz de Berry et de Bourgoigne ses freres, qui ou 


[154] mylieu d’eulz menerent le seigneur de Saintré, et y 


30 


furent les contes de la Marche, de Flandres, de 
Clermont, de Retel, de Brienne, du Perche, de 
Beaumont, d’Arminac, et le conte dalphin d’Au- 
vergne, ordonnez chascun de acompaignier le sien. 

Et quant ilz furent devers le roy, qui leur fist 
tresgrant et bonne chiere, aussi la royne et les 
autres seigneurs, dames et demoiselles, et tous de 
la court, dont pour abregier, quant tous eurent 
faites leurs reverences et bonnes. chieres, et que 
leur retour fut aucun peu reposé, le seigneur de 

Saintré, tout esboy et esmerveillié de ce qu’il ne 
vist Madame, comme celle que plus ou monde il 
desiroit, doubta que fust malade, lors se trait vers 
madame de Sainte More, sa cousine, et d’unes 
parolles aprés les autres, comme se riens n’y pen- 
sast ly dist: « Hé! voirement, ma cousine, quant 
je me advise, est Madame malade, qu'elle n’est 
point yci?» 


« Madame?» dist elle, «elle est bien malade 
quant au cuer de la royne; elle a bien pissié en 
son jaque de soye, car environ iij sepmaines ou 
un mois aprés que vous fustes parti, une maladie 
la print telle que a veue d’eul toute secchoit telle- 
ment que, selon le dit du phisicien de la royne, elle 
estoit brief eticque ou morte se son air naturel ne 
leust recouvree, et lors pour deux mois la royne 
ly donna congié, et au bout de deux mois et demi, 
actendu qu’elle ne venoit, la royne l’envoya requerir 
de sa foy et escripvi par maistre Julien de Broy, 
et depuis au chief d’autres deux mois encores ly 
escripvi, et elle tousjours ‘je viens, je viens,’ et 
encores est a venir. » 


{v°?] Quant monseigneur de Saintré entend qu’elle fut 

ainsin malade, pensa aux choses qu’elle lui avoit 
dictes, c’est que jamais son cuer n’avroit joye 
jusques il seroit revenus, si s’apensa ainsin que 
vray estoit que pour oblier ses amoreuses douleurs 
s’en estoit allee, lors fut assez plus joyeux qu’il 
n’avoit esté, si s’apensa que vraiement avant 
qu’elle sceust sa venue, par laquelle aussi tost 
qu’elle la savroit tantost elle retourneroit, mais 
vraiement il convenoit avant son retour que il 
Valast veoir pour plus a lesir avec elle deviser, si 

fut en ce pensement x ou xij jours, lors dist au 
au roy: « Sire, se il estoit vostre bon plaisir pour 
aucuns jours moy donner congié de aler viij ou x 
jours veoir madame ma mere qui le m’a mandé, 
treshumblement vous en vouldroye supplier.» Le 
roy lui dist: «Et comment, Saintré? vous ne 
pouez arrester? Mais pour ce que vostre mere le 
vous a mandé, pour un mois nous vous donnons 
congié. » 


Et quant le seigneur de Saintré l’eust remercié, 
lors jour et nuyt ne cessa de faire abillier ses gens, 
et lui aussi et ses chevaulz, pour plus amoreuse- 
ment complaire a celle qui tout son cuer avoit, puis 
prent congié du roy, de la royne, et de Messei- 
gneurs, et ne cessa onques tant qu’il vint a la 
bonne ville a une lieue de lostel ou Madame 
estoit, et la disna, puis se mist en point d’un pour- 
point de cramoisy brochié de fin or, de chausses 
d’escallacte brodees de tres grosses et fines pelles, 
aux couleurs et devise de Madame, une barrecte 
de tres fine escarlacte que en ce temps on portoit, 
ou estoit un tresbel et riche afficquet, acompaignié 
de deux chevaliers, xij escuiers de son hostel, tres- 
bien en point et tous de semblables robes a la 
devise de Madame, la vint veoir en son hostel. Et 
quant il fut a la porte il dist au portier qu’il feist 
a Madame savoir que la estoit monseigneur de 
Saintré. « Vraiement,» dist le portier, « Madame 
est alee ce matin a l’abbaye oir messe et puis 
disner la. » 


Lors s’en ala en celle abbaye et trouva que 
Madame et damp Abbés aprés disner et dormir 
estoient alez en gibier des esperviers, lors se fist 

monstrer quel part il les trouveroit, et quant il fut 
un peu esloingnié il appella iiij ou v de ses gens 
et leur dist: « Picquez d’esperons et alez la, vous 
la et vous la et vous de la, et se voiés dames a 
cheval venez a moi.» Lors chascun ala sur les 
champs, et ne tarda gueres que l’un tout a courant 
retourna et dist: « Mon seigneur, j’ay veus environ 
xx chevaulz, ou sont vj ou viij Games ou damoi- 
selles atournees. » 


Alors le bon chevalier, qui encores les faulses 
amours de Madame n’avoit sceues ne_ pensees, 
tant que cheval peust galopper, ne. cuidant jamais 
veoir l’eure que sa tresbelle et desiree dame il 
peust veoir, et quant il lapparceust il eust tout le 
cuer ravy de joye; ainsin joly que il et tous ses 
gens estoient, broicha son bel et fringant destrier 
droit a elle. La estoit un des moynnes de damp 
Abbés qui les vist et s’aproucha de damp Abbés 
et lui dist. 


Quant damp Abbés, qui per a per de Madame 
estoit, vist chevaulz courir, qui fut seur ne fut il 
pas, car il pensa que fussent aucuns parens de 
Madame qui se fussent advisez de leurs amours et 
lui voulsissent son abit fourrer, lors vira et talonna 
sa mule bien tost a costé, son esprevier sur le 
poing, et trois moynnes qui portoient grans bou- 
teilles et le gardemangier pour renfreschir, et tant 
qu'il peust se tira a Vesquart comme s'il n’osast 
de Madame approuchier, et de fait l’abandonna. 


Madame, pour veoir quelz gens c’estoient; son 
esprevier sur le poing et sur sa grosse haquenee, 
toute quoye avec ses gens les actendit, et quant 

ses gens recognurent que c’estoit le seigneur de 
Saintré, « Dieu,» dist elle, « vous mecte tous et 
toutes en male estrainne! Faut il que pour un 
homme vous ainsin desvoyer?» Et en disant ces 
parolles, le seigneur de Saintré, le cuer ravy de 
joye, prestement descendit, et quant Madame le 
vist a terre, si hault que pluseurs l’entendirent lui 
dist : « Ha! sire, que le tresmal venu soiez vous ! » 


Le seigneur de Saintré, qui pas n’entendist ces 
parolles, a tresgrant joye, a un genoil bas, ly tou- 
cha la main et dist: « Ha! ma tresredoubtee dame, 
comme vous est il?» — «Comment?» dist elle, 
« fault il demander ce c’on voit? Ne voiés vous 
que je suis sur ma hacquenee et tiens mon espre- 
vier?» Alors vira sa hacquenee et appella ses 
chiens pour giboyer, comme celle qui de lui ne 
tint nul compte et qui le meprisa. 


Le seigneur de Saintré, qui oyt de Madame sa 
tres cruelle response, ne sceit que penser, fors que, 
au passer que les dames et damoiselles firent, a 
toutes toucha la main, acola et baisa, puis monta 
a cheval et va aprés Madame, et lors chascun lui 
vint faire la reverence et saluer, et quant il fut 
approuchiez de Madame tout pensiz ly dist: 
« Hélas, ma dame, est ce a bon essiant, ou pour 
moy essayer, que si feible response m’avez faite, 
qui suis cellui qui tant vous ay amee, et suis cellui 
qui onques ne vous desobey ? Hé, ma dame, est il 
nulluy qui vous ait dit le contraire? Se il est 
aucun, vous en verrez la verité. » Madame, qui des- 
plaisir prenoit de sa compaignie et en toutes ses 
parolles, lui dist: « Scavez vous autre chansson 
chanter que ceste ? Se n’en scavez, si vous taisiez. » 

Et en demantiers que ces parolles estoient, damp 
Abbés fut asseurez et fist demander au maistre 
d’ostel par un de ses moynnes qui ce seigneur 
estoit, et quant damp Abbés sceust que c’estoit le 
seigneur de Saintré, lors le vint saluer et dist: 
« Mon tres honoré seigneur, vous et vostre belle 
compaignie soiez le tres bien venu, car sur ma foy 
j’avoie plus desir de vous veoir que seigneur de ce 
monde. » Le seigneur de Saintré, qui a ces parolles 
comprint que c’estoit l’abbé, et aux moynnes qui 
darriés lui estoient, lui dist: « Damp Abbés, vous 
soiez le tresbien trouvez, et aussi vostre compai- 
gnie. » — « Mon seigneur, » dist damp Abbés, qui 
du tout fut asseuré, «et que dictes vous de ma 
tresredoubtee dame qui tant s’est voulu incliner 
que de prendre la pacience avec son pouvre 
moynne, et puis venir giboier? » — « Madame, » 
fait le seigneur de Saintré, « fait comme dame de 
tout bien et tout honneur, et est honnorable occu- 
pacion pour plus joieusement passer le temps, et 
si a tousjours amee Sainte Eglise. » 


Et a ces paroles, pas a pas damp Abbés se 
esloigna et laissa Madame et le seigneur de Saintré 
ensemble, et car ja estoient vespres sonnees, damp 
Abbés s’aproucha de l’ostel et manda par un de 
ses moynnes au maistre d’ostel qu’il sceust a 
Madame se on retendroit le seigneur de Saintré au 
soupper. Le maistre d’ostel s’aproucha de Madame 
et ly dist ce que damp Abbés lui mandoit. Madame, 
qui pas bien ne lentendit de prime face, tui 
demanda qu’il disoit, lors ly redist si hault que le 
seigneur de Saintré l’entendit, et quant Madame 
leust entendu, si pensa un bien peu et puis lui 

dist: « Mandez lui que ce qu’il vouldra en face, 
mais ne lui dessirez pas sa robe de trop prier. » 


Le seigneur de Saintré, qui tout ce eust oy et 
qui cognut bien la chose, se pensa et en soy dist 
que on ne lui rompist pas sa robe, qui pour bien 
veoir al farse que au premier prier se consentiroit. 
Madame, qui de ses amours premieres ennuyee 
estoit, dist qu’elle estoit travaillee et que on tirast 
a lostel. Damps Abbés, qui estoit gracieux sires, 
estoit ja devant, qui avoit fait tout apprester. 


Le seigneur de Saintré, descendu de son cheval, 
voult Madame aidier a descendre, mais elle 
demanda un de ses gens, et quant furent tous pié 
a terre le seigneur de Saintré voult prendre de 
Madame congié, et ainsin qu’elle lui tendoit la 
main, damp Abbés, pour monstrer sa_ courtoisie 
dist a Madame: «L’en laisserez vous aler?» 
— «Je m’en atens a vous et a lui,» dist elle. Lors 
damp Abbés lui dist: «He! monseigneur de 
Saintré, ne prendrez vous pas avec Madame la 
pacience ? Et je vous prie que demeurez.» Alors 
le seigneur de Saintré dist a damp Abbés: « Mon- 
seigneur l’abbé, a vostre premiere requeste ne veul 
pas desobeir ne reffuser. » 


Lors le seigneur de Saintré retint deux escuiers, 
un varlet et un paige, sans plus, et renvoia le sur- 
plus de ses gens a la bonne ville soupper, et au 
maistre d’ostel dist que bien tost a lostel de 
Madame revenissent devers lui. Lors furent les 
tables mises et le soupper tout prest, Madame lava 
ses mains seulle et damp Abbés et le seigenur de 
Saintré aprés, lors pour cause d’estat et de la 

dignité, damp Abbés fut assiz au hault bout de la 
table, le viz tourné devers Madame et le doz au 
bout du banc appoyé, Madame aprés et puis le 
seigneur de Saintré, dame Jehanne et puis dame 
Katherine aprés. 


Lors tout premiers furent servis de salade, que 
Madame et damp Abbés mangoient volentiers, puis 
les grans plas tous combles de lappreaulz, per- 
driaux et gros pijons d’ostel, et de tres bons vins 

10 de Beaune, de Tornu et de Saint Porssain. Et 
quant les pansses furent comme remplies, a !l’eure 
que les langues commencent a deslyer, damp Abbé 
se commenca a resveillier et dist: «Ho! mon- 
seigneur de Saintré, resveilliez vous! resveilliez ! 
Je boy a vostre pensee, et qu’est ce cy? Vous ne 
faites que penser.» Lors le seigneur de Saintré lui 
dist: « Monseigneur l’abbé, je me combas a tant 
de bonnes viandes et de bons vins que je voy 
devant moy que je n’ay lesir d’autre chose faire. » 


20 « Monseigneur de Saintré,» dist damp Abbés, 
« vous ne scavez, j’ay pluseurs foiz pensé se il peut 
estre que entre vous nobles hommes, chevaliers et 
escuiers, qui faites si souvent armes, et quant 
reviennent ilz dient qu’ilz ont gaignié...» Lors 
tourna son parler a Madame et ly dist: «Ma 
dame, n’est il pas ainsin? » — « Vraiement, abbé, » 
dist Madame, « vous dictes verité, et que peut ce 
estre? Beau sire, dictes nous vostre cuidier. » 

[v°] — «Ma dame,» dist damp Abbés, « voulez vous 

30 donques que je le dye? Ce sera de vostre congié 
et commandement. Je ne scay se monseigneur de 
Saintré m’en avra nul mauvais gré, mais puis que 
le voulez, ma dame, mon penser est tel : 

«Ils sont pluseurs chevaliers et escuiers en la 
court du roy, de la royne, et aussi d’autres sei- 
gneurs et dames, et aussi d’aucuns autres, qui 
dient estre des dames si loiaulz amoureuz, et pour 
acquerir voz graces, s’ilz ne les ont, pleurent 
devant vous, souspirent et gemissent et font si les 
doloreux que par force de pitié, entre vous pouvres 
dames, qui avez les cuers tendres et piteux, fault 
que en soiez deceues et que tumbez a leurs desirs 
et en leurs las. Et puis s’en vont de l’une a I’autre 
et prenent une emprinse d’une jarrectiere, d’un 
bracelet, d’une rondelle ou d’un navet — que scay 
je, ma dame? — et puis vous dient un tout seul a 
xX ou xij: ‘He! ma dame, je porte ceste emprinse 
pour l’amour de vous.’ Et! pouvres dames, com- 
ment estes vous abusees de voz amoreux, en plu- 
seurs desquelz n’est pas en ce cas toute loiaulté 
envers sa dame. Alors le roy, la royne et tous Mes- 
seigneurs les loent et prisent et leur donnent lar- 
gement de leurs biens, dont ilz se mectent bien en 
point. Et n’est il pas vray, ma dame? qu’en dictes 
vous ? » 


Madame, qui de ce oir fut bien aise, en sousriant 
lui dist: « Et qui le vous a dit, abbés? Quant a 
moy je croy qu’il soit ainsin.» Et en disant ces 
parolles elle marchoit sur les piez de damp Abbés. 


« Encores, ma dame, vous dy je plus. Quant ces 


[158] chevaliers ou escuiers vont faire leurs armes et ont 


3 

prins congié du roy, se il fait froit ilz s’en vont a 
ces pales d’Allemaine, se rigollent avec ces fillectes 
tout liver, et s’il fait chault ilz s’en vont en ces 
dilicieux roiaumes de Cecille et d’Aragon a ces 
bons vins et a ces bonnes viandes, a ces fontaines 

et bons fruis et a ces tres beaux jardins, et»tout 
’esté repaistre leurs yeulz de ces tresbelles dames 
et aussi gentilz hommes qui leur font tres bonnes 
chieres et honneurs assez, puis ont un viez menes- 
trier ou trompecte qui porte un viez esmay, et lui 
donnent une de leur vieilles robes, et crient a la 
court: ‘Monseigneur a gaynié! Monseigneur a 
gaynié! Monseigneur a gaynié, vaillant le pris des 
armes ;’ Et! pouvres dames, n’y estes vous pas 
abusees ? Et par ma foy, je vous plain. » 


Madame, qui de ces parolles estoit si aise que 
plus ne pouoit, tourna un peu sa teste et dist au 
seigneur de Saintré: « Qu’en dictes vous, seigneur 
de Saintré? » Le seigneur de Saintré, tres desplai- 
sant de la charge et injures que donnoit aux gen- 
tilZ hommes damp Abbés, dist a Madame: « Se il 
vous plaisoit tenir la part des gentilz hommes, 
vous scavez bien le contraire, ma dame. » 


Lors dist Madame: «Nous avons bien veus 
d’aucuns qui n’ont pas fait ainsin, mais que sca- 
vons nous des autres? Quant a nous, nous som- 
mes de l’oppinion de l’abbé.» Et en disant ces 
parolles elle lui marchoit sur les piez, en sousriant 
et guinoiant a damp Abbés. «Ha! ma dame, » 
dist le seigneur de Saintré, « vous parlez ores bien 
de vostre volenté ; si prie a Dieu que cognoissance 
parfaite vous en doint.» Dist damp Abbés: « Et 
quelle cognoissance voulez vous plus que Madame 
ait que vérité de la chose? » — « De la verité? » 
dist le seigneur de Saintré, « monseigneur l’abbé, 
au parler de Madame je ne dy riens. Elle puet dire 
ce qu'il ly plait. Mais je respons a voz parolles, 
qui avez chargiez les chevaliers et escuiers, que se 

vous fussiez homme a cui je deusse respondre que 
vous trouveriés a qui parler, mais actendu la 
dignité et Cellui a qui vous estes je ne dy plus 
riens, et par aventure quelque foiz vous sera 
recordé. » 


Damp Abbés, qui estoit de feu d’amours tout 
alumé, comme par meaquerie a Madame dist: 
« Ma dame, c’est par vous qui je suis en vostre 
hostel menassié.» Et en ce disant la guerre des 

10 piez de l’un a l’autre estoit sans cesser, et quant il 
vist Madame sousrire et guinoyer, sceust bien que 
le jeu a Madame plaisoit, si dist: «Ha! monsei- 
gneur de Sai-iré, je ne suis batillier ne homme 
d’armes pour moy combatre avecques vous ; je suis 
un pouvre simple moynne qui vys de ce que avons 
pour l’amour de Dieu. Mais s’il estoit homme, quel 
qu’il soit, qui voulsist dire le contraire sur ceste 


querelle, je luicteray a lui.» — «Feriés?» dist 
tantost Madame, «seriez vous bien si hardy? » 
20 — « Hardy, ma dame? Je ne puis que tumber, mais 


j’espoir en Dieu et en ma bonne et saine querelle 
que j’en vendroye au dessus. Avant! a il yci 
homme qui responde de trestous ces batilleurs ? » 


Le seigneur de Saintré, qui voit les outraigeuses 
parolles de damp Abbés qui lui sembloit de part en 
part percier le cuer, et tant plus de la faveur que 
Madame lui faisoit, voulsist estre mort. Madame, 

[159] qui le voit sans dire mot, lui dist: « Hé! seigneur 
$ de Saintré, vous qui estes si vaillant et avez fait 
30 comme on dist tant de belles armes, n’oseriez vous 
luictier a l’abbé? Certes, se vous ne le faites je 

diray comme lui.» — «Hé! ma dame,» dist il, 

« vous Savez que onques je ne fus luicteur, et ces 

seigneurs moynnes en sont les maistres, aussi de 
jouer a la paulme, gecter barres, pierres et paulz 
de fer, et tous autres essais quant ilz sont a leur 
privé, et pour ce je scay bien, ma dame, que contre 
lui je ne pourroye riens. » — « Et je vous en prie, » 
dist Madame. « Or verray je se vous m’escondirez, 
et par ma foy, se ne le faites, en toutes places je 
vous reprouveray et tiendray pour un tres lache 
cuer de chevalier.» — « He! que dictes vous, ma 

10 dame? J’ay assez plus fait pour aucune dame, 
mais puis que ainsin est, j’acompliray vostre plai- 
sir. » 


— «Quest ce qu'il dist?» dist damp Abbés. 
« Il dist, » fist Madame, « qu’il ne vous fauldra pas 
a ce besoing, et qu’il a fait plus fort chose a 
faire. » — «Le dist il, ma dame? Or le verrons. » 
Alors sans plus actendre ne lever aucune chose 
dessur les tables, damp Abbés, tout plain de joye, 
sailly de table le premier, puis Madame et le sei- 

20 gneur de Saintré, et de ce furent les autres esmer- 
veilliez. Lors damp Abbés print Madame privee- 
ment et en un beau preau la mayne, ouquel le 
soloy estoit passé, et ly dist: «Ma dame, seez 
vous cy soubz ce bel aubepin coronné, et serez 
nostre juge.» Et Madame s’assist, si tres joieuse 
que plus ne pouoit, et fist ses femmes asseoir 
emprés elle; des choses qu’elles appercevoient, 
combien qu’elles dissimuloient, peu en y avoit a qui 
la chose pleust. 


[v°] Lors fist damp Abbés ce que saint Benoist, saint 
31 Robert, saint Augustin ne saint Bernart, qui furent 
prelas de Sainte Eglise, n’eussent mie fait en leur 
vivant, car illec publiquement se mist en porpoint, 
destaicha ses chausses, qui a ce temps ne s’entre- 

tenoient point, et les avala soubz ses genoulz, aprés 
vint devant Madame tout le premier, et aprés sa 
reverence faite, riseement fist un tour en saillant 
en lair, monstrant ses grosses cuisses pelues et 
velues comme un ours. 


Aprés vint le seigneur de Saintré, qui a un bout 
du preau s’estoit desabilliez, ses chausses estans 
richement brodees a grosses perles, et vint a 
Madame faire la reverence, en faynant la tres- 
amere douleur qu’il avoit au cuer. 


Lors l'un devant l’autre furent, mais aincois que 
la lutte fust commencee, damp Abbés se vira a 
Madame, et par mocquerie a un genoul a terre ly 
dist : « Ma dame, a joinctes mains vous prie que a 
monseigneur de Saintré me recommandez.» Ma- 
dame, qui cognoissoit bien la force de l’abbé, en 
sousriant dist au seigneur de Saintré: « He! sire 
de Saintré, je vous recommande vostre abbé et 
vous prie que l’espargniez un petit.» Le seigneur 
de Saintré, qui cognut bien la moquerie, dist: 
« Ha! ma dame, j’avroie plus grant besoing d’es- 
tre a lui recommandé. » 


Ces parolles finees, damp Abbés et le seigneur 
de Saintré s’entreprindrent et tournerent un ou 
deux tours, lors damp Abbés estant sa jambe et 
par dedens la lye a celle de Saintré, puis tout a 
coup se deslye et par dehors le trousse, tellement 


'a[160] que les piés du seigneur de Saintré furent assez 


plus hault que la teste, et sur l’erbe vert I’abati, 
et en le tenent soubz lui s’escria damp Abbés et a 
Madame dist: « Ma dame! ma dame! recomman- 
dez moy au seigneur de Saintré ! » 

Lors Madame en tresfort riant lui dist: « Ha! 
sire de Saintré, aiez por recommandé l’abbé, » 
mais de jove qu’elle avoit et de rire a peine pouoit 
elle parler. Lors damp Abbés se leva et remist sur 
ses piez et en riant a Madame elle lui dist: 
« Encore une autre toiz, une autre foiz!» 


Alors damp Abbés dist a Madame si hault que le 
seigneur de Saistré et tous loirent: « Ma dame, 
ce que j’ay fait c'est pour l'amour de la querelle 

1o dont Dieu et amours me ont esté tesmoings. Mais 
se le seigneur de Saintré vouloit soustenir qu'il 
amast plus loialment sa dame que ne faiz la 
mienne, veez ci un simple et feible moynne qui a 
ceste bataille le combatré» — « Feriez?» dist 
Madame. « Se le feroye? par Dieu oy, contre tous 
ceulz qui vouldront venir a moy. » 


Alors Madame, tout en riant, au seigneur de 
Saintré dist: « Qu’en dictes vous, beau sire? Est 

il cuer de gentil homme qui n’y respondist? » 
20 — «Ma dame,» dist le seigneur de Saintré, « il 
n’est cuer de gentil homme qui a un son pareil ne 
respondist et en la facon que en tel cas appar- 
tient.» — «Ce sont excuses,» dist Madame, 

« aussi voulliez vous excuser de l’autre querelle. 
Bien fait a reprouchier le cuer d’un gentil homme 
qui pour une lutte n’ose soustenir sa loyaulté. Et 

en verité je croy que qui bien y querroit, que en 
vous peu s’en trouveroit. » — « Hélas ! ma dame, » 
dist le seigneur de Saintré, « et pour quoy dictes 

30 vous cecy? » — « Je le dy car vous sentez avoir 
tort et il est ainsin.» Alors le seigneur de Saintré 
[v°] dist : « Or voy je bien, ma dame, qu’il fault recom- 
mencier a luictier et qu’il n’est excuse tant soit rai- 


% 

sonnable qui vous en peust desmouvoir, et puis 
qu'il vous plait j’en suis contens. » 


Damp Abbés, qui oioit toutes ces choses, par 
maniere de farsse dist: A! ma dame, je n’oseroye, 
car se ne fust le bon droit que j’avoie, il m’eust 
foulé et mis au bas, tant ay trouvé de force en lui 
qu’il n’est pas de merveilles s’il a tant de gens 
desconfiz, mais puis que j’en ay emprins la que- 
relle je la veul soustenir, et lors arriere ! arriere ! » 
et chascun arriere se retrait, et damp Abbés, qui 
estoit desgoujonnez et hors de toute constance ou 
sens arresté, se prinst a escrier: « Ha! loiaulté, 
garde ton droit!» Et a ces parolles au seigneur 
de Saintré vint par le tour d’une estrappe, a bien 
peu qu’il ne l’emporta, mais tant virerent et tour- 
nerent que d’une autre trousse assez plus forte 
que la premiere le seigneur de Saintré abbatist, et 
puis dist: «Ma dame et nostre juge, ay je bien 
fait mon devoir ? Qui est le plus loial ? ».— « Qui 
lest ?» dist Madame,.« vous qui l’avez gagnié. » 


Le pouvre seigneur de Saintré, qui de la luicte 
et du grant plaisir que Madame y avoit prins, et 
mesmement a le veoir le plus feible ou moins sai- 
chant de luictier, ne savoit un seul mot dire. Lors 
chascun s’en ala revestir. Les deux escuiers qui 
pour le servir demeurez estoient cuiderent bien de 
dueil morir quant ilz virent que damp Abbés et 


[161] Madame se farssoient et desrisoient dudit seigneur 


30 


de Saintré, qui tant estoit honnorable et vaillant 
chevalier que de son pareil ne peust on pas finer 
ou roiaume de France, et lui dirent: « Vous ne 
serez pas homme se vous ne vous en vengiez de 
ceste grant desrision, » et il leur dist: « Ne vous 


10 


284 ANTOINE DE LA SALE 


en soussiez ; aiez en pacience comme moy et me 
laissiez faire. » 


Le seigneur de Saintré, qui de tous poins avoit si 
tres faulcement perdue !’amour de sa dame par !a 
desloiauté d’elle, que tant et si loialment servie 
avoit, comme bien actrempé print en soy maniere 
telle comme se de tout ce ne fust riens esté. 


Lors a grant facon de lye chiere vient redoubler 
la lyesse de Madame avec celle de damp Abbés et 
leur dist: « Hélas, ma dame, et que ce fut grant 
donmaige quant un si bel et si puissant corps 
d’omme comme monseigneur l’abbé est n’a est€ mis 
aux armes pour tenir en une frontiere contre les 
ennemis de ce roiaume, car je ne cognois deux ne 
trois, tant soient puissans hommes, qu’il ne les 
eust bien mis a fin.» Damp Abbés, qui oyst de 
telz loenges, se lieve en l’air et tout en tour fait 
un sault devant Madame et sa compaignie. Alors 
il commande le vin et les serises pour renfreschir a 
apporter. 


De Vembassade du couvent. 


L’ACTEUR. — Et en dementiers que ces parolles 
estoient, les prieurs et anciens religieux du cou- 
vent, ausquelz la vie de damp Abbés desplaisoit 
grandement, et tant plus que ja ilz avoient oy par- 


[v°] ler de la luite et des moqueries de Madame et de 


30 


damp Abbés, qui aussi ne monstroit pas ne ne fai- 
soit les euvres de bon religieux, mais d’omme dis- 
solut et de chaitive vie, ordonnerent que deux 
d’eulz a damp Abbés yroient parler de par le 
couvent, et qui diroient les parolles qui s’ensuivent. 


10 

« Reverend pere en Dieu et nostre treshonoré 
seigneur, les prieurs et administrateurs de vostre 
couvent, una voce dicentes, aprés leurs humbles 
et convenables recommandacions, a vous nous 
envoient. Ilz ont sceu que vous par pluseurs foiz 
avez donné a nostre tresredoubtee dame mains dis- 
ners, souppers et autres deduiz, dont en tant qu’elle 
est nostre patronne et fonderesse, tout le couvent 
en est content, et de tant mieulz quant avez a ce 
soupper amené un tel seigneur que le seigneur de 
Saintré, duquel par tout sont de belles nouvelles, 
et qui est si prouchain familier de nostre seigneur 
le roy. Mais de tant que vous estes avancié et 
ingeré de l’avoir requis a luicte, et pluseurs foiz 
abatu et vous en estre mocqué, qui n’appartient a 
estat de prelat ne a autre religieux le faire en la 
facon qu’avez fait ainsin publiquement, qui est 
chose a vous et a nous deffendue par noz rigle et 
status, tout le couvent en est tres desplaisant et 
couroucié, vous priant et suppliant que vous depor- 
tez et que avant son departement faites tant qu’il 
n’ait cause de soy blasmer de vous ne du couvent, 


{162] ou autrement le couvent par nous vous fait a savoir 


que se aucune malveillance ne nouvelle en advient 
qui au couvent porte prejudice ne inconveniant 
quel qu’il soit, il s’en excusera et s’en deschargera 
du tout sur vous. Et de ce vous plaise a chascun 
pardonner. » 


La responce de damp Abbés et le remede que il 
print. 

L’ACTEUR. — Damp Abbés, aiant o¥yes les nou- 
velles et parolles de son couvent, leur respondit : 

« Prieurs, alez au couvent et leur dictes que ce 
que j’ay fait n’a esté que par joieuseté, et qu’ilz 
ne s’en soussient, car avant qu’il parte je mectray 
bonne fin en tout. » 


Comment damp Abbés rapaisa le seigneur de 
Saintré. 
L’ACTEUR. — Endementiers que l’embassade du 
couvent se faisoit, le vin et les serises furent 
--apportees; lors burent les ungs aux autres par 
Io ainsin bonne chiere que gens peussent faire, et 
quant tous eurent beu, damp Abbés print par la 
main le seigneur de Saintré et a part lui dist: 
« Monseigneur de Saintré, il a pleu a Dieu moy 
faire tant de grace que une foys je vous voy en 
mon hostel, qui est bien vostre s'il vous plait, 
laquelle chose des piec’a je desiroye pour le bien 
qui en vous est, vous suppliant que demain encores 
avec Madame me faciez tant d’onneur que de pren- 
dre le disner en pacience, et que de ce ne me 
20 reffusez. Et en verité vous me ferez tres singuler 
plaisir. » 


[v°] Response du seigneur de Saintré et les prieres de 
damp Abbés. 


SAINTRE. — Monseigneur l’abbé, de vostre soup- 
per et de la tresgrande et bonne chiere que pour 
la premiere foiz m’avez faite, tout comme je puis 
vous remercie, aussi de l’euffre de vostre disner 
a demain, lequel en vérité pour les affaires que 
j’ay a la bonne ville ne vous puis ores accorder. » 

30 — «Hélas! non?» dist damp Abbés, « mon sei- 
gneur, se par joieuseté j’ay fait chose qui a vostre 

desplaisance soit, veulliez le moy pardonner. Mon 
seigneur, j’ay une des belles et bonnes mules de ce 
roiaume et la meilleur, ce scay je bien, et ay un 
des bons et meilleurs faucons au heron et a la 
riviere que l’en puist trouver, et si ay iijM escus 
comme le pape ou comme le roy et non plus; si 
vous requier, prie et supplie tant que je puis que 
l'un, les deux, ou les trois de mes offres vous pre- 
nez en gré et que je demeure bien de vous, et me 
pardonnez. » 


L’ACTEUR. — Le seigneur de Saintré, qui n’a 
besoing de ses escuz, d’oisiaux, ne de mule, tres 
gracieusement le remercie, et pour le contenter lui 
dist : « Monseigneur l’abbé, je ne monte point sur 
mule, de vos iijM escus je m’en serviroie se il m’en 
estoit besoing, et de vostre si tresbon faucon, pour 
amour de vous je le retien par ainsin que le me 
garderez, afin qeu se nul le vous demande, que 
puissiez dire qu’il est mien ; mais d’une chose vous 
prie que pour ma premiere requeste ne m’escon- 


£163] dissez. » — « Et quelle?» dist damp Abbés, « mon 


30 


seigneur, commandez moy, car sur ma foy, s'il 
m’est possible je l’accompliray voulentiers.» — 
« Ferez? » dist monseigneur de Saintré. — « Oil, 
par ma religion.» Lors lui dist: « Que demain 
vous et Madame vendrez digner avecques moy. » 
— «Cela?» dist damp Abbés, « et je vous promet 
pour elle et pour moy que vostre plaisir en ce 
sera fait, par telle condicion que ce sera disner de 
compaignon. » 


L’ACTEUR. — Alors a tresgrande et lie chiere tous 
deux a Madame sont venus, et lors le seigneur de 
Saintré la prie; et quant Madame !’a entendu 


0) 


288 ANTOINE DE LA SALE 


prestement lui reffuse, disant qu'elle a moult a 
besoingnier, et n’y vault priere du seigneur de 
Saintré ; lors damp Abbés a part la tire et ly dist: 
« Ma dame, vous y viendrez, car je l’ay pour tous 
deux promis et juré, et me feriez grant honte et 
desplaisir de moy faire ainsin mentir; aussi, ma 
dame, il pourroit penser de noz amours ce qui en 
est, et scavez que de ces fringans et routiers de 
court comme du feu se fault garder. Et pour ce, 
ma dame, vous y viendrez, car par ce je seray son 
ami, ou je cuide qu'il soit mal de moy a cause 
de la luicte.» Alors Madame, qui ne puet damp 
Abbés reffuser ne escondire, lui dist: « Puis que 
vous le voulez, je le veul. » 


Lors damp Abbés joieusement appella le sei- 
gneur de Saintré et lui dist: « Mon seigneur, ma 
tresredoubtee dame que veez cy vous a reffuse, 
doubtant que ne voulsissiez faire un tresgrant et 
excessif appareil et une grant feste et solempnité 
outraigeuse, mais je l’ay asseuree que non ferez. » 
Lors le seigneur de Saintré dist: «Ma dame, et 
vous monseigneur l’abbé, entre nous gens de court, 


[v°’] laissons a vous seigneurs prelas faire ces grans 


30 


festes, et nous en passons ligierement ; bien vou- 
lons aucun peu de bonnes viandes et de bons vins 
se en pouons finer, et de ce que trouver s’en 
pourra Madame et vous prendrez en gré. » 


Et ces parolles dictes, les hacquenees et les che- 
vaulz furent tous prestz, lors Madame et le sei- 
gneur de Saintré a damp Abbés remercierent et 
jusques a demain prindrent congié, et quant 
Madame fut sur les champs, tant que hacquenee 
pouoit aler s’en ala batant. Le seigneur de Saintré 


Io 

en galoppant son destrier de foiz a autre s’aprou- 
cha d’elle et ly dist: «Ha! ma_ tresredoubtee 
dame, et que vous ay je mesfait? Est il personne 
ou monde qui osast dire et soustenir que je ne vous 
aye tresloialment amee et servie de tout mon pou- 
oir? » — «Ha! sire,» dist Madame, « que vous 
la scavez longue! A vostre luicte l’avez bien 
monstré. Or ne parlons plus de ces choses et me 
laissiez en paix.» Le seigneur de Saintré, qui tout 
cler veoit la chose telle qu’estoit, ne desiroit pas 
en sa grace retourner, ne a la requeste d’elle ne 
Peust daignié jamais plus amer ne servir, mais 
bien ly vouloit remonstrer le villain tort qu’elle lui 
tenoit et avoit fait, sans riens dire qu’il se fust 
apparceus de ses nouvelles amours. Et quant ilz 
furent en l’ostel de Madame venus, avant que des- 
cendre elle lui dist: « Allez vous en, seigneur de 
Saintré, car j’ay aucun peu a besoingnier, aussi 
avez vous.» Ainsin eust congié et adieu jusques 
a demain. 


Le seigneur de Saintré, qui de toutes ces nou- 
velles choses fut en pensement, se mist a la voye 
avec ce peu de gens qu’il avoit; droit a la cité 
s’en ala ou ses gens estoient, si ne erra gueres que 
toute sa compaignie trouva comme il avoit ordonné. 
Lors appella son maistre d’ostel et lui dist que 
Madame et damp Abbés venoient demain en son 
loigeis disner, et qu’il feist toute diligence d’avoir 
de bonnes viandes et de bons vins pour en estre 
bien servis, et pour leur compaignie des mesmes 
vins et viandes dont il seroient servis largement. 
D’autre part lui ordonna qu’il eust du tout compte 
et bien paié l’oste, tant des chevaulz comme de la 
belle chiere, et que quant seroit paié encores lui 

donnast x escus pour le faire bien contens, et deux 
escus pour le service des varlez et meschines de 
l’ostel, et si ordonna que le bien matin ses cour- 
siers, son bahu et la plus grant partie de ses gens 
s’en alassent et ne demeurast que xij de ses gens ; 
et ainsi fut fait. 


Et quant il fut en son loigeois descendu il fist 
appeller l’oste et a part lui dist: « Beaus hostes, 
en ceste ville a il nul gentil homme ou bourgois 
de la forme de cest grant escuier cy?» et lui 
monstra un de ses gens. « Mon seigneur,» dist 
loste, «oil, assez.» — « Mais savez vous qu’ilz 
aient harnois complez et qu’ilz soient beaus? » 
«Ilz ont harnois complez et tresbeaus.» Lors 
demanda le nom de cellui qui estoit le mieulz armé 
et lui pria qu’il le feist venir a lui, et ainsin fist. 


Et quant le bourgois fut venus et faite sa reve- 
rence au seigneur de Saintré, duquel gracieusement 
s’acointa, il lui dist: « Jaques, qui est le bourgois 
de ceste ville mieulz armé? » — « Mon seigneur, » 
dist Jaques, « mains en y a, mais ja soit ce que 
ne le vaille, si suis je aussi bien armé pour v ou 
vj paires de beaus harnois complez que bourgois 
de ceste ville ne gentil homme de ce pays. » 
— «Voire?» dist le seigneur de Saintré, « par 
monseigneur saint Jaques, de tant faites vous plus 
a prisier et a loer. Vous avez le harnois pour 
vostre corps: m’en fineriez vous d’un autre qui 
servist a ce chevalier que vous veez la? et lui 
monstra un chevalier semblable a sa_ personne. 
« Mon seigneur,» dist il, « je vous fourniray de 
tout aussi beaus et aussi bons que en serez content. 
Mais voulez vous bassinez, salades a bavieres ou 

heaumes ? » — « Jaquet, mon frere, je veul a bas- 
sinez, et aussi deux haiches pareilles, et ne vous 
soussiez, car vous n’y perdrez riens.» — « Per- 
dre?» dist Jaquet, qui tres joyeux estoit d’avoir 
Vacointance du seigneur de Saintré, « mon sei- 
gneur, tout quanque j’ay est vostre et a voz com- 
mandemens, et quand vous plaira de les avoir? » 
— «Je les vouldroie avoir maintenant, mais que 
en coffre ou en sacz les me faites apporter, que nul 
ne s’en puisse apparcevoir.» Jaques incontinant 
s’en va en son hostel et les deux harnois beaus et 
clers avec les haiches secretement fait apporter, 
dont le seigneur de Saintré fut tres content. 


Et quant la nuyt fut passee et le jour venu que 
le seigneur de Saintré eust oye sa messe, tout son 
bagaige et toutes ses gens partis, fors les xij qu’il 
avoit retenus, la viende du disner fut comme preste 
et les tables mises, il monta a cheval atout sa com- 
paignie, lors au devant de Madame va, et quant 
eust erré environ la moitié de la voye, il trouva 
Madame et damp Abbés sur les champs, lors gra- 
cieusement s’entresaluerent, et damp Abbés com- 
menca et dist: «Haro! qui parle du loup, il en 
voit la queue. Les oroilles, monseigneur de Saintré, 
vous cornoient elles point ? » — « Je ne scay, » dist 
le seigneur de Saintré, « car je pensoye a la grant 


[165] pacience que vous prendrez. Avez vous point des- 

geuné, ma dame, ne vous, monseigneur l’abbé ? » 
— «Oil,» dist Madame, « pour la doubte de ces 
bruynes nous avons desgeuné de toctees a l’ypo- 
cras et a la pouldre de duc. » — « Bon prou vous 
puist il faire, ma dame, et a monseigneur l’abbé 
aussi.» Dont en devisant tous trois ensemble, le 
parler de Madame toudiz s’adrecoit a l’abbé. 

Le seigneur de Saintré, voiant perdre ses paroles, 
tint sa bride et a dame Jehanne voult parler, mais 
mais elle lui dist que arriez d’elle se tirast, puis va 
a dame Katherine, a Ysabel, et toutes lui dirent 
ainsin, car a toutes estoit deffendu non parler a 
lui; lors retourna a Madame le seigneur de Sain- 
tré, et ainsin ne fut gueres que au loigeis sont 
venus. Lors le seigneur de Saintré print soubz le 
bras Madame et en sa chambre et ses femmes 
mena, aussi damp Abbé tira en une autre, et en 
demantiers que en leurs chambres ilz se aisoient, 
il dist a son maistre d’ostel qui incontinent qu’ilz 
seroient a table que les chevaulz fussent sellez et 
bridez en l’estable et tous pretz a monter ; lors, 
pour abregier, le disner fut tout prest. 


Et quant Madame et damp Abbés eurent leurs 
mains lavees, et au hault bout de la table comme 
prelat damp Abbés fut assis, et un peu aprés, 
Madame, qui ne le voult pas de loing habandonner, 
et puis les autres deux dames au bas bout, et lui 
pour priere ne voult onques estre assis, mais mist 
sur l’espaule la serviecte et va ca et puis la tres- 
tous bien servir de bons vins et viandes largement 
et de maintes facons. Que vous diroye je? La fut 
la joye de damp Abbés au seigneur de Saintré 
telle que a peine se pourroit deviser. 


Et quant les panses furent bien plaines et far- 
cies, et les estomacz arousez et bien abuvrez, le 
seignur de Saintré demanda a damp Abbés se il 
fut onques armé. « Armé?» dist damp Abbés, 
« nenil vrayement.» — « Hé! Dieu,» dist le sei- 
gneur de Saintré, « que ce seroit belle chose que 
de vous veoir armé! Et qu’en dictes vous, ma 

dame? N’est ce pas verité?» — « Vraiement, » 
dist Madame, « je cuide bien et suis certaine que 
se il estoit armé que tel y a qui de lui se mocque 
qui gueres n’y gagneroit.» — « Madame, je ne 
scay nul qui s’en mocque, mais je dy que onques 
ne vy homme qu’il feist plus bel veoir armé,» et 
lors dist a Perrenet de sa chambre qu’il feist ce 
qu’il avoit dit. Lors Perrenet dressa au bout de la 
sale une table, puis dessus mist le plus grant har- 
nois, sans haiche ne espee. 


Et quant damp Abbés vist ce tres bel et luisant 
harnois, auquel il prent grant plaisir, et s’estoit oy 
si grandement loer, pensa que pour la largesse du 
seigneur de Saintré il lui donroit ce harnois et que 
pour celle cause l’avoit il illec fait apporter, si 
s’appensa que s’il le requeroit d’armer qu’il n’en 
seroit ja reffusant. Lors pour monstrer que tres 
bien il amoit le harnois, le commenca tresfort a 
loer. « Et puis qu’il est a vostre gré,» dist le sei- 
gneur de Saintré, «s’il vous est bien en point, 
vraiement vous l’avrez.» — «Avray, mon sei- 
gneur ? » — « Oil, damp Abbés, et meilleur chose 
se la me vouliez requerir.» — « Et par ma foy! 
pour l'amour de Madame, je ne mangeray ne 
buvray jusques a tant que je seray armé.» Alors 
s’escria: « Ostez, ostez ces tables, nous n’avons 
que trop mangié€. » 


Damp Abbés, tout plain de joye, se mist en 
pourpoint, et tantost le seigneur de Saintré print 


30 un poincon et assez aguillectes et arma entierement 


du corps et des jambes damp Abbés, et le bassinet 


- [166] lui mist sur la teste bien cramponné, et puis en ses 


mains les gantelez. Et quant damp Abbés fut ainsin 

du tout armé, si se tourna devant et darriere en 
soy cointoiant et en disant a Madame et a ses 
femmes: « Que dictes vous de veoir ce moynne 
armé ? Le fait il bon veoir ? » — « Moynne? » dist 
Madame, «telz moynnes sont bien cler semez. » 
— «Hé! Dieu, que n’ay je une haiche et un qui 
me voulsist fouler!» Puis en farsant dist: « Ha! 
ma dame, vraiement cest harnois poise plus que le 
mien, mais il me souffist puis que je l’ay gaynié. » 

1o Et en disant ces parolles, le seigneur se Saintré lui 
dist: « Vous ne l’avez pas encores gaynié, mais 
tantost le gaynerez.» Lors fist apporter |’autre 
harnois, duquel il fut tantost arme. 


Quant Madame oyt ces paroles et vist le seigneur 
de Saintré hastivement armer, si doubta de ce qui 
en advint; elle lui dist: «Sire de Saintré, que 
entendez vous a faire? » — «Ma dame,» dist il 
quant il fut prest, « tantost le verrez.» — « Je le 
verray ?» dist Madame, « sire cornart, voulez vous 

20 combatre a un abbé?» Le seigneur de Saintré, 
estant du tout armé, ordonna a ses gens a bien 
garder l’uis que nul n’entrast ne yssist hors de la 
sale, et dist aux dames et damoiselles, aux moyn- 
nes et a tous autres qui leans estoient: « Tenez 
vous la a cel huys, et n’y ait homme ne femme qui 
se meuve ne dye mot, car qui fera le contraire je 
lui fendray la teste jusques aux dens!» Lors 
veissiés femmes et moynnes de paour tembler, plo- 
rer et maudire l’eure que ilz estoient la assemblez. 


30  Lors il vint a Madame et ly dist: « De vostre 
grace tres volentiers voulsistes estre juge de la 
luicte de damp Abbés et de moy ; or vous prie je 

[v°] treshumblement que le veulliés estre de la luicte 

a laquelle j’ay aprins a luictier, et que avec moy 
soiez a faire la requeste a damp Abbés. » — « Je 
ne scay quelle requeste, » dist Madame, «se vous 
lui faites un seul desplaisir je l’advoue fait a moy 
et le pren en ma garde. » 


Le seigneur de Saintré vient a damp Abbés et 
lui dist: « Damp Abbés, a la requeste de Madame 
et la vostre je luictay deux foiz a vous, deux saulz 
de trousse dont encores me sens, et ne m’y valu 
excuse que a sa requeste et a la vostre je ne pas- 
sasse par la. Ores je vous requier et prie, aussi 
pour l'amour de la dame que si loialment amez, 
que nous luictons a la facgon que j’ay aprins a 
luictier. » 


— «Ha! monseigneur de Saintré,» dist damp 
Abbés, «je ne savroie luictier armé.» Alors le 
seigneur de Saintré dist: « Vous par la ou par la 
fenestre passerez. » 


Madame, qui de tous poins veoit le seigneur de 
Saintré a combatre meu et deliberé, moult felon- 
neusement lui dist: « Sire de Saintré, nous vou- 
lons et vous commandons que sur peine d’encheoir 
en nostre indignacion, incontinant tous deux vous 
desarmez, et se ne le faites, comme fol et cornart 
nous vous ferons du corps et de la vie couroucier 
et pugnir. » 


Quant le seigneur de Saintré se voit ainsin vil- 
lener et menassier a la faveur et pour l’amour de 
damp Abbés ly dist: « Or faulse desloialle telle, 
telle et telle que vous estes, je vous ay si tres- 
loialment servie longuement que onques homme 

puist servir et complaire a femme, et maintenant 
pour un ribaut moynne dont vous estes acointie si 
faulsement et deloialment vous estes deshonoree et 
[167] m’avez abandonné; et a celle fin qu’il vous en 
souvienne et que pour lui ne autre ne me devez 
villener ne menassier, je vous donray ... non mie tel 
loyer qu’il y affiert, a exemple des autres des- 
loialles femmes.» Lors la prent par le touppet de 
son atour, haussa la paulme pour ly donner une 
10 coupple de soufflez, mais a cop se retint, aiant 
memoire des grans biens qu’elle lui avoit faiz, et 
qu’il en pourroit estre blasmez ; et tout en plorant 
et comme de dueil pasmee la fist sur le banc seoir 
que onques ne s’en Osa mouvoir. 


Lors fist apporter deux haiches, deux espees et 
deux dagues qu’il fait ceindre et baillier es mains 
de damp Abbés pour en prendre le chois, puis lui 
dist: « Damp Abbés, damp Abbés, souvienne vous 
des injures que avez dictes des chevaliers et 

20 escuiers qui vont par le monde faire armes pour 
leurs honneurs acroistre, car vous le comparrez. 
Or, damp Abbés, vous deffendez,» et lors baissa 
sa visiere et fist baissier celle de damp Abbés et 
desmarche contre lui. 


Et quant damp Abbés vist que force lui estoit de 
lui combatre et revanchier, haussa haiche et par 
tel force que, s’il eust actaint le seigneur de Sain- 
tré a la force et puissance qu’il avoit et aussi a 
l’avantaige qui avoit d’estre plus hault il lV’eust a 

30 terre porté ou navré, ce que Madame eust bien 
voulu, mais par la volenté de Dieu et des avan- 
taiges qu’il savoit en tel fait d’armes, il se couvrist 
et receut ce cop de sa haiche. Et, ce fait, le sei- 

gneur de Saintré de la pointe de sa haiche I’enferra 
et le fist a force reculer jusques a un banc viz a 
viz de Madame et le tumba a la renverse, et au 
cheoir se donna tel cop qu’il sembla que tout 
fondist embas, criant: « Mercy! mercy! mercy! 
ma dame. A! monseigneur de Saintré, pour Dieu 
mercy ! » 


Le seigneur de Saintré, esprins de maltalent a 
cause de villonies et moqueries dont a esté cy 
devant parlé, deliberé fut de le mectre a fin, et en 
haussant sa haiche en memoire lui vindrent les 
vers esquelz sont contenues les saintes parolles 
que Nostre Seigneur dist ou Vielz Testament 
in Deutronomi et ou ve livre de la Bible qui 
dient: Quicunque fuderit sanguinem humanum, 
fundetur sanguis illius. Encores dist il en sa Pas- 
sion: Qui gladio percussit, gladio peribit. Encores 
dist il a David : Non edificabis michi domum, quia 
vir sanguinium es. Encores dist il par la bouche de 
David: Vir sanguinium et dolosi non dimidiabunt 
dies suos. Encores par la bouche de David dist il « 
Virum sanguinum et dolosum abhorabitur Domi- 
nus. Et encores la mesmes dist il: Si occideris, 
Deus, peccatores, viri sanguinum, declinate a me. 
Et tant d’autres pitiez, mercis, et misericorde nous 
a il commandez et en sa propre personne comman- 
dees et monstrees que par ce le seigneur de Saintré 
se detint de a la mort proceder. 


Toutesfois, fut pour vengence et par divine 
volenté que a cause du si tres evident et manifeste 
pechié eust permis le faire ainsin pugnir, il gecta 
au loing sa haiche et print sa dague en sa main, 

puis lui haulsa la visiere et lui dist: « Ores, damp 
Abbés, cognoissez que Dieu est vray juge, quant 
vostre force et vostre faulz, mauvais et injurieux 
parler ne ont eu pouoir que ne soiés chastié, et 
present celle de qui vous vous teniez si fier, par 
laquelle avez si deshonnestement menty et parlé 
contre les chevaliers et escuiers, et pour ce celle 
tres faulse langue le comparra.» Lors lui perga de 
sa dague la langue et les deux joues, et en ce 
point le laissa et lui dist: « Damp Abbés, or avez 
vous le harnois loialment gaynié. » 


Lors se fist desarmer et quant il fut tout des- 
abillié te vist Madame deschevelee et son atour 
reversé ly dist: « Adieu, dame la plus faulse qui 
onques fust,» et, ce disant, la vist ceinte d’un 
tissu bleu ferré d’or, lors la desceingny disant : 
« Et comment, ma dame, avez vous cuer de porter 
ceinture bleue ? Couleur bleue signiffie loyaulté, et 
vraiement vous estes la plus desloialle que je 
cognoisse ; plus ne le porterez.» Lors ly osta et 
desceingny celle ceinture, puis la pleya et mist en 
son sain. Puis vint aux dames et damoiselles, aux 
moynnes et a leurs autres gens qui comme brebis 
aux coings de la sale estoient plorans et leur dist : 
« Vous estes termoings des choses dictes et faites, 
qui a mon grant desplaisir sont cause d’avoir fait 
ce que j’ay fait, et, quant a la desplaisance qu’en 
avez eues et avez, le me pardonnez, je vous en prie, 
et a Dieu soiez. » 


Lors fut luis ouvert, et descendi en bas et a 
Poste dist: «Se damp Abbés veult le grant har- 
nois, si lui laissiés, mais le petit et les deux hai- 
ches, a Jaquet les rendez et lui dictes qu’il vienne 

a moy brief. Beaus ostes, estes vous bien con- 
tens?» Et en ce disant monta a cheval et com- 
manda a Dieu son oste. Et atant laisseraz cy a 
parler de lui, qui s’en va a la court, et diray de 
Madame et de damp Abbés et de leurs gens qui 
demeurerent bien espavez et en tresgrant deul et 
melencorie, n’en fault point doubter. 


Comment Madame et damp Abbés avec leurs 
gens sont demourez. 


L’ACTEUR. — Quant Madame refut atournee et 
que toutes eurent assez plouré et que damp Abbés 
fut desarmé, fut le serurgien mandé. La veissiez 
plours et maudire leurs vies quant onques s’es- 
toient armez. Damp Abbés, qui ne pouoit parler, 
fut devestus et couchiés, et puis convint a Madame 
departir et laissier son ami. Et qui pour ce oyst 
ses plains, ses plours et ses gemirs a cause de 
damp Abbés, il sembloit que tous ses amis et 
prouchains parens fussent mors. Ses femmes 
disoient: «Ha! ma dame, nous n’en pensasmes 
onques mains quant il s’armoit, et que meschief 
n’en advenist de tant chargier l’onneur des gentilz 
hommes. » — « Voire, » dist l’autre, « et de le avoir 
ainsin traictié et blessié a ce esté bien fait. » 
— «Ne vous chault,» dist Madame, «il en sera 
bien vengié, mais qu’il en soit gary; aussi qu'il 
m’a voulu batre et m’a villenee et puis ma cein- 
ture emportee, comme murdrier et larron qu’il est. » 
Et atant laisseray cy a parler de Madame et de 
la garison de damp Abbés, qui par l’espace de 
deux mois s’estoient donné du bon temps ensemble, 
meilleur que jamais avoient eu par ‘avant, et en fut 
dure la departie. 


300 ANTOINE DE LA SALE 
Comment Madame revint a la court. 


L’ACTEUR. — Endementiers que Madame et damp 
Abbés ainsin s’esbatoient, le roi d’un costé et 


[169] messeigneurs les ducz pluseurs fois se merveill- 


10 


30 


oient de ce que leur Belle Cousine demeuroit tant, 
dont une foiz entre les autres a la royne en par- 
lerent. La royne, tres desplaisante, qui ja des nou- 
velles pressentoit, pour son honneur s’en teust, lors 
ly prierent qu’elle ly voulsist escripre et par 
maniere qu’elle venist. La royne leur dist que dezja 
Yavoit elle fait et escript par deux messaiges 
qu’elle avoit envoiez devers elle, et que vraiement 
venist quant elle vouldroit, mais jamais ne l’en 
escriproit. 


Messeigneurs, qui comprindrent bien le parler 
de la royne qui tresmal contente d’elle estoit, ly 
escriprent et envoierent l’un de leurs beaus peres. 
Lors fut a Madame mortel force et desplaisance 
de laissier son confesseur et donner jour qu’elle 
seroit a la royne sans point faillir, et par ainsin 
le beau pere et confesseur print congié d’elle, et 
elle de lui, et s’en revint a la court. 


L’ACTEUR. — Hé! amours tres faulses, mau- 
vaises et traitres, semblerez vous tousjours enfer 
qui de angloutir ames onques ne fut saoul? Ne 
serez vous aussi jamais saoulez de traveillier cuers 
et les murtrir ? Dieu et nature vous ont ils donné 
telle puissance que de prendre et mectre en voz 
las cuers de papes, d’empereurs, d’empereris, de 
cardinaulz, de roys, de roynes, de arcevesques, de 
ducz, de duchesses, de patriarches, de marquis, de 
marquises, d’evesques, de princes, de princesses, 

cuers d’abbez, d’abbesses, de contes, de contesses 
et de gens de tous autres estas et religions espi- 
rituelles et temporelles, que d’aucuns en avez prins 
les cuers, ainsin que en maintes ystoires se treuve 
en escript, dont vous en estes tres faulsement et 
mauvaisement servir, et puis a la fin confuse, aban- 
donnez et meritez d’avoir perdu leurs ames, se 
Dieu n’en a mercy, et leurs honneurs, tesmoings 
ceulz cy? — dont pour venir a mon propos je 
m’en delaisse, qui dit ainsin : 


L’ACTEUR. — Quant Madame par celle force fut 
contrainte de soy partir, tant estoient grans les 
douleurs de leurs cuers a souffrir que je ne le 
savroie reciter ne escripre; toutesfoiz, les; pro- 
messes par damp Abbés furent que souventesfoiz 
en abit dissimulé la yroit veoir, et par ceste doulce 
esperance, a tres grans destresses de leurs cuers, 
prindrent congié l’un de l’autre. Et eust esté bonne 
la compaignie se ne fust le departir. 


Comment Madame fut a la court, et la bonne 
chiere que chascun ly fist. 


L’ACTEUR. — Madame, toute pensive et dolente 
de ses amours, vint a la court, acompaignie de 
mains seigneurs, contes et barons, chevaliers et 
escuiers, qui au devant ly furent, fist sa reverence 
au roy, qui assez bien la recuilli, puis va a la 
royne qui ly dist : « Vostre venue a esté bien lon- 
gue. Il semble que bien amez l’air du pays. » Puis 
va a messeigneurs les ducz, qui assez gracieuse- 
ment la receurent, puis ly dirent: «De vostre 
venue dictes nous grant mercys.» Et puis les 

tous ly vont faire la reverence et festoier, et ainsin 
passa environ un mois. 


Advint que un soir aprés soupper, estant le roy 
et la royne en un beau pré et grant nombre de 
dames et de seigneurs, lors le seigneur de Saintré 
dist a la royne et aux autres dames: « Seez vous 
toutes cy, si vous compteray une vraye nouvelle et 
merveilleuse ystoire que l’en m’a de bien loing 
escripte.» — « Avant!» dist la royne, «et pour 

1o Dieu que nous le saichons.» — « Ma dame, seez 
vous.» Et lors appella Madame: « Belle cousine 
et entre vous dames, seons nous toutes et escou- 
tons ceste nouvelle que nous veult dire le seigneur 
de Saintré.» Lors la royne s’assist, Madame 
auprés d’elle, et puis les autres dames et damoi- 
selles, entremeslees d’aucuns seigneurs, chevaliers 
et escuiers qui la estoient. Lors en riant dist ia 
royne au sire de Saintré: « Maistre des nouvelles, 
encommenciez a deviser. » 


20 Comment le seigneur de Saintré, sans riens nom- 
mer, compta Tistoire de Madame, de damp Abbés 
et de lui, et rendit la ceinture a Madame devant la 
royne et pluseurs autres dames et damoiselles. 


L’ACTEUR. — Le seigneur de Saintré lors com- 
menca son compte en la meilleur facon et maniere 
qu’il sceust et dist: «Ma dame, j’ay nagueres 
veues unes lectres d’une ystoire vraye et nouvelle- 
ment advenue en Allemaine, que une tres noble et 
puissant dame, qui ed sa grace print plaisir a un 

30 jouvencel bien gentil, et tant de biens, d’onneurs 
{v°] et d’amour lui monstra que par certaine espace de 
temps elle le fist une renommé chevalier, et tant 

loialment se entreamerent, comme la lectre dit, que 
onques plus loiaulz amans ne furent ne amours 
plus secretes. » 


L’ACTEUR. 
Mais Fortune, la_ traitresse, 
Comme dit le bon Boece, 
A sa destre plaine d’orgueil, 
Veult ses sergens mectre en dueil. 
Plus soudainement les surprent 
Que le flot de mer ne se prent, 
Et les trestourne en si peu d’eure 
Que le plus bas vient au desseure, 
Et au dessoubz vient le plus hault, 
Ne de leurs pleurs riens ne ly chault. 
Et quant plus ont doleur et yre, 
Alors se prent plus fort a rire. 
Sa joye est qu’en peu d’espace 
Le plus chetif bien eureux face. 


SAINTRE. — « Ainsi fut il, ma dame, de ce pou- 
vre maleureux qui tant estoit en grace de sa dame 
que onques amant de dame ne fut mieulz. Advint 
que par la volenté de fortune, pour l’amour d’elle 
et pour accroistre son honneur il vint en France 
faire armes, dont il yssi a son honneur. Mais ende- 
mentiers que ces choses estoient, sa dame s’acointa 
d’un grant, gros et puissant de corps moynne qui 


[171] estoit damp Abbés d’une bonne et riche abbaye, et 

tant se entreamerent qu’elle en oblia son tresloial 
ami et serviteur du tout. » 


Et lors respondit la royne: « Elle fist sa male 
joye, que pour un moynne laissier cellui qui tant 
l’amoit.» — «Ma dame, il fut ainsin, car je l’ai 

par lectre que point ne me mentiroit. Or escoutez, 
ma dame, et orrez la fin.» — « Or dictes dont, » 
dist la royne, « et achivez. » 


Et lors de mot a mot listoire compte, et pre- 
miers comment l’amant les trouva au gibier, com- 
ment l’abbé manda a Madame se on le retiendroit 
au soupper, la responce qu’elle en fist, comment 
lamant, pour veoir la farce, ne se fist gueres prier, 
comment l’abbé et Madame blasonnoient les che- 


10 valiers et escuiers qui par le monde aloient faire 

armes, comment elle mist sus la luicte et en fut 
juge, comment ils luicterent et se devestirent en 
pourpoint, et les beaus saulz que l’abbé faisoit 
devant Madame, les ris, les jeux, les moqueries 
qu’ilz faisoient a l’occasion de la luicte, et de ce 
que l’abbé en avoit l’onneur, |’embassade que le 
couvent en fist, et, pour abregier, comment ilz 
furent en la cité digner, comment ilz furent armez, 
et leur bataille, comment a l’abbé en print, aussi 
les parolles que Madame dist a l’amant en le vil- 
lenent et menassant pour l'amour de son nouvel 
ami, comment il mist la main a son touppet, fai- 
sant semblant qu’il la voulsist frapper, les parolles 
que l’amant li dist et comment il ly osta sa ceinture 
que porter ne devoit de la couleur qu’elle estoit, 
pour sa desloiauté... 

Et aprés ce qu’il eust conclud, fut illec la dame, 
que l’on cuidoit estre d’Allemaine, tresgrandement 
blasmee et mesprisee, et fut l’amant de sa bataille 
et entreprinse tres grandement loez, et de ceste 
belle nouvelle fut la joye illec si grande que a peine 
s’en pouoit on departir ne cesser de rire. Mais 
Madame la, simple et coye, sans dire mot, a macte 
chiere escoutoit tout. 


x 

Lors le seigneur de Saintré dist a la royne et a 
la royne et a toutes les dames qui la estoient : 
« Ma dame, et vous, mes dames, l’istoire demande 
qu’il doit estre dit de ceste dame, se elle a bien 
fait ou non? Et a vous, ma dame, j’en demande la 
premiere. » Quant la royne oyst parler des amours 
de damp Abbés et d’une dame, doubta aucun peu 
que pour sa Belle Cousine ne fust, mais, pour ce 
qu’elle n’avoit point sceue l’amour d’elle et du 
seigneur de Saintré a certain, ne scavoit que pen- 
ser, lors pour veoir que Madame diroit, le com- 
mencer a parler de celle dame remist a elle. Lors 
elle respondit: «Ma dame, il me soit pardonné, 
car ace qu’il a devisé riens ne pensoye. Mais, s’il 
vous plait, dictes ou faites dire les autres, ja soit 
ce que l’on s’en devroit taire, et quant vous et 
toutes avrez dit j’en diray ce qu’il m’en semble. » 
Alors la royne dist: « Puis qu’il fault que comme 
royne nous commencons, vraiement, Saintré, s'il 
est ainsin con vous avez dit, nous disons que telle 
dame est faulse et mauvaise et n’en dirons plus. » 


SAINTRE. — « Or ca, madame de Rethel, et qu’en 
voulez vous dire? » — « J’en dy ce que la royne 
en a dit, et oultre plus c’on la devroit bannir de 
toute bonne compaignie, s’elle y estoit.» — « Or 
¢a, vous, madame de Vendosme, qu’en dictes 
vous ?» — «J’en dy, beaus amis, c’on la devroit 


[172] lyer sur un asne, le viz devers la queue, et mener 


30 


par la ville a grant desrision.» — «Et vous, 
madame du Perche, quelle est vostre oppinion ? » 
— « Je dy que la royne et Mesdames qui en ont ja 
dit ont si bien dit c’on ne pourroit mieulz, et si dy 
oultre, s’il estoit vray, que telle dame devroit estre 
despoillee toute nue dez la ceinture en amont et 


306 ANTOINE DE LA SALE 


toute reze, puis oindre de miel, puis menee par la 
ville afin que les mouches li courissent et la picas- 
sent, la faulse dame qu’elle est, s’elle est vive, 
d’avoir laissié son si parfait serviteur, chevalier ou 
escuier, pour un moynne, et benoist soit |’amant 
qui ainsin la pugnist ! » 


Lors n’y eust la dame ne damoiselle que toutes 
n’en rissent et qui ne s’acordassent esdictes oppi- 
nions, desquelles oppinions furent les dames de 

10 Beaumont, de Craon, de Graville, de Maulevrier et 
d’Ivry. Les hommes qui la estoient escouterent a 
grant deduit et n’en dirent riens, et par ainsin 
devant elle furent donnees ces oppinions et oy le 
jugement de sa desloiaulté. 


L’ACTEUR. — Et quant le seigneur de Saintré eust 

a chascune demandé, et en eurent dit ce que dessus 
est dit et assez pys, il se tourna a Madame et, le 
genoul a terre, ly demanda son oppinion comme 
aux autres. Madame, qui moult estoit esbaye et 

20 ne scavoit que dire, comme celle a qui l’istiore tou- 
choit de bien pres, tant fut par la royne et autres 
dames contrainte que force ly fut qu’elle en deist 
son advis comme les autres, lors dist: « Puis qu’il 
fault que j’en die, il me semble que cellui amant, 
chevalier ou escuier, quel qu’il soit, fut tres mal 
gracieux d’avoir desceinte celle dame et emportee 
[v°?] sa sainture comme vous avez dit.» — « Voire, ma 
dame,» dist le seigneur de Saintré, «vous ne 
dictes et ne respondez riens a mon propos ne a 

30 ma demande, qui est se la dame a bien fait ou non 
d’avoir ainsin habandonné son loial amant et ser- 
viteur, et n’y scavez vous autre chose fors que 
pour avoir desceinte sa tres faulse dame de sa 

bleue cinture et emportee, comme tres indigne de 
telle couleur porter, et dictes que pour ce il fut 
tres malgracieux?» Lors tira de sa manche la 
ceinture ferrée d’or en ly disant : « Ma dame, je ne 
veul plus estre ce tres malgracieux,» et devant la 
royne et sadicte compaignie de dames, de cheva- 
liers et escuiers, tres gracieusement, a un genoul 
bas, il la ly mist en son giron. 


Et quant la royne et sadicte compaignie virent et 
oirent ceste merveilleuse chose, par merveilles et 
grant esbayssement l’un l’autre regarda et de 
Madame furent tous et toutes, chascun le puet 
penser, tres esbays, et ne fait mie a demander 
s’elle devoit estre bien honteuse, car illec elle per- 
dist toute joye et honneur. 


Et cy commenceray la fin de ce compte, priant, 
requerant et suppliant a toutes dames et damoi- 
selles, bourgoises et autres, de quelque estat que 
soient, que toutes prenent exemple a ceste si tres 
noble dame oiseuse qui par druerie se perdist, et 
veullent bien penser au dit commun qui dist: 
Onques ne fut feu sans fumee, tant fust il en terre 
parfont. C’est a entendre que onques ne fut bien 
ou mal, tant fust il secret, repost ne obscur, que a 


[173] la fin ne soit sceu, car ainsin l’a ordonné le vray 

et trestout puissant juge de toutes choses, auquel 
ne fault ne on ne puet riens celer, pour meriter les 
justes et les bons, et pour pugnir les pecheurs et 
les mauvais, soit en ame, soit en corps ou en hon- 
neur, ainsin qu’il fist de ceste dame, et de mains 
autres hommes et femmes, pugnis par leurs des- 
ordonnees volentez. Ils sont bien des fumees sans 
feu, c’est a entendre que sont maintes faulses lan- 

gues desliees de flacteurs a gecter les fumees sans 
feu, c’est a dire porter et rapporter faulses et 
mauvaises renommees a hommes et a femmes sans 
cause et contre raison, mais elles ne peuent porter 
le feu, c’est la veritable preuve, dont ilz en demeu- 
rent de ame, de honneur et maintes foiz du corps 
perdus et dampnez et sont par darriere villenez et 
moquez. 


L’ACTEUR. — Et cy donray fin au livre de ce tres 
vaillant chevalier qui, oultre les armes que j’ay 
dictes, fut en maintes autres batailles par mer et 
par terre et fist corps a corps maintes autres 
armes. En especial fut l’un de seize chevaliers et 
escuiers qui combatirent au Caire devant le soul- 
dan xxij chrestiens regnoiez et les desconfirent 
pour la foy de Nostre Seigneur; et voiaga tres 
longuement, qui seroit tres longue chose a vouloir 
tout reciter. 


Et quant le plaisir de Dieu fut a soy vouloir 
prendre son ame par la mort qui n’esparne nullui, 
le jour qu’elle clost la porte a la clarté de ses 
yeulz, il estoit le plus vaillant chevalier tenu du 
royaume de France, lequel de sa vie naturelle fina 
ses jours en la ville du Saint Esperit sur le Rosne, 
aiant prins tous les sains sacremens, ainsin que 
tous bons et vrais chrestiens doivent faire, et en 
faisant sa sepulture en terre fut trouvé un petit 
escrinet ouquel avoit un brevet qui disoit: Cy 
reposera le corps du plus vaillant chevalier de 
France, et plus, que pour lors sera. 


Duquel « plus » ilz dient qu’il se doit entendre le 


Io 

plus vaillant du monde qui a son temps fust. Don- 
ques, pour amour de ses vaillances, j’ay prins plai- 
sir de veoir ou son corps gist, et de la lasme 
couchee sur lui prins en memoire les lectres entail- 
lees qui en latin dient ainsin: Hic jacet dominus 
Johannes de Saintré, miles, senescallus Andega- 
vensis et Senomanensis, camerariusque domini 
ducis Andegavensis, qui obiit anno domini mille- 
simo CCC™ Lxviij® die xxv* octobris, cuius anima 
in pace requiescat. Amen. 


Ores, treshault, excellent et puissant prince et 
mon tresredoubté seigneur, se aucunement pour 
trop ou peu escripre je avoie failly, ce que de ligier 
faire pourroye, actendu que ne suis saige ne aussi 
clerc, il vous plaise, aussi a tous et a toutes, le 
moy pardonner, car maintesfoiz tel fait le mieulz 
qu’i’ puet qui ne fait gueres bien, dont n’est pas 
mervoille, moy qui suis et ay tousjours esté rude 
et de tresgros engin, en maintien, en faiz et en 
diz, mais pour acomplir voz prieres qui entre tous 
les seigneurs me sont entiers commandemens, j’ay 
fait ce livre dit Saintré, que en facon d’une lectre 


lv] je vous envoye, en vous suppliant que le prenez en 

gre. Et sur ce, pour le present, mon tresredoubté 
seigneur, autre ne vous escrips, fors que si tres- 
humblement comme je scay et puis me recommande 
a vostre tresbonne et desiree grace, ou que je soye, 
et prie le Dieu des Dieux qu’il vous doint entiere 
joy de trestous voz desirs. 


Escript au Chastellier sur Oise, le vj® jour de 
mars, l’an de Nostre Seigneur mil quatre cens cin- 
quante et cinq. 

GLOSSAIRE 


Ce glossaire vise seulement a faciliter la lecture du texte 
en donnant le sens des mots ou expressions qui semblaient 
pouvoir faire difficulté au lecteur peu habitué a la langue 
de l’époque. Il n’a pas paru utile de donner chaque fois 
une référence a la page et la ligne pour les mots qui 
sont employés dans leur sens ordinaire dans la langue du 
temps. 


abatement, 162,25, action d’abattre, de renverser; il n’est 
pas impossible, pourtant, que nous ayons ici une variante 
de esbatement, divertissement ; cf. 231,61, aveillier pour 
esveillier. A 162,25, GH: abatement, J]: esbatement ; les 
autres MSS omettent «\abatement de», et lisent: «de 
veoir la jouste >. 

abillier, 133,2, soigner, panser. 

acertené, assuré. 

achier, acier. 

accointer, s’-— de, 142,23 etc., faire la connaissance de, 
entrer en rapports avec. 

accointé (de), 14,12, qui a fait la connaissance de. 

acteur, auteur. 

actrempé, tempéré, modeérée. 

adresse, 129,5, celui qui dirige quelqu’un dans un chemin, 
guide. 

adressier, 39,24; 142,1, guider dans le bon chemin, ins- 
truire, former. 

afficquet, joyau qui s’épinglait sur le vétement, surtout sur 
la coiffure. 

aguillectes, 293,30, extrémités métalliques, et, par ext., les 
lacets entiers qui attachaient les différentes parties du 
costume civil ou militaire. 

ains, mais, plutoét ; ains que, avant que. - 

aleesser, 260,26; aleisser, 71,27, réjouir. 

ancré (blason), se dit d’une croix dont les extrémités ont la 

forme dune ancre. 

andossees (blason), gui se tournent le dos, adossées. 

angin, 27,24, habileté, adresse. 

appareillier, 116,21 ; 267,9, soigner, panser. 

appera (inf. apparoir), 32,6, apparaitra. 

araisonner, adresser la parole da. 

arbelestre, 136,16, arbaléte, arc d’acier monté sur un fiit 
et se bandant avec un ressort. 

arcandollee, 137,3, «sorte de chemise, longue et large 
blouse sans manches, en laine fine ou étoffe de colton 
ou de soie» (glossaire de lVéd. Champion-Desonay). 
Toutes nos recherches pour retrouver la source de cette 
définition ont été infructueuses ; nous navons pu trouver 
ce mot dans aucun lexique ou traité sur le costume ou 
les étoffes du moyen dge. Peut-étre est-il a mettre en 
rapport avec les formes dialectales arcandel, arkano, 
arcado relevées par von Wartburg dans le Franzésisches 
Etymologisches Worterbuch, s.v. arcus Ill, au sens de 
«arc-en-ciel.» Il sagirait alors dune étoffe offrant 
toutes les couleurs du prisme, comme un arc-en-ciel. 

arde, 118,19, corde ou charpente de bois sur laquelle pen- 
dait ia toile qui servait de barriére entre les deux jouteurs 
(cf. 114,26-27). Godefroy (suivi par Uéd. Champion- 
Desonay) ne donne que le sens de « corde », mais le seul 
exemple du mot est précisément tiré du passage présent, 
et, étant donné la longueur de la barriére qui séparait 
les combattants dans une joute a cheval, il semble plus 
probable que la toile était suspendue sur des batons que 
sur une corde. Le mot arde se retrouve d ailleurs dans 
le sens de « gros bdton que lon place perpendiculaire- 
ment sur le cété d’une charrette, en dehors des ridelles, 
pour les consolider et retenir le chargement (Henri Moisy, 
Dict. de patois normand, Caen, 1885, p. 34). 

armé (blason), se dit d'une béte ou oiseau pourvu de griffes 
visibles. 

armigere, armes ——s, 20,25-26 ; 34,3-4 (armigeres guerres), 
armes que lon fait dans une guerre véritable, par oppo- 
sition aux armes courtoises (20,26) ou armes d’emprinses 

(103,23-24), qui étaient des armes de joute ou de tour- 
noi. Cf. aussi guerres guerroiables (103,24). 

arrest, 115,17, etc., crochet rivé sur le cété droit de la 
cuirasse et dans lequel on reposait la lance. 

arrestees, les lances a—, 117,9, posées sur les arréts. 

arroy, 177,29, disposition de vétements et d’équipement pour 
le combat. 

arsoir, hier soir. 

assebenoiz, 208,31 ; 209,12, se dit probablement de seigneurs 
originaires de la Hesbaye, ancienne province de la Bel- 
gique ; cf. E. Langlois, Table des noms propres dans 
les chansons de geste, Paris, 1904, s.v. Habaing (p. 322) 
et Thieri de Hasebaing (p. 640). 

assez, sens bien plus fort que dans la langue moderne: 
beaucoup (de), tres. 

asubtillier, 76,25, rendre plus fin, plus pénétrant. 

atour, ornement, parure, en particulier sorte de riche cha- 
peron ou de haut bonnet. chambre de a—, 255,31, petit 
salon privé, boudoir. 

atout, avec. 

atrempeement, modérément. 

atrempence, modération, tempérance. Cf. actrempé. 

aucuns, quelques; aucunement, quelque peu. 

avair, avare. 

avaler, vb tr. 281,1, descendre, baisser. 

avambras, 112,1, piéce d’armure rigide qui couvrait le 
bras du poignet jusqu’au coude. avantbras, 123,16. 

avantaige, 152,16, piéce qui fait saillie; pour la lance, 
probablement un fer émoussé (appelé rochet) pour les 
armes courtoises, au lieu du fer pointu affixé d la lance 
d’armes pour la guerre. Cf. aventaige. 

aveillier, 231,24, réveiller. 

aventaige, 144,30, voir avantaige. 

aventure, 95,7; 128,30 etc., hasard, linattendu, ce qui 
peut survenir. d’a—, 11,16, par hasard, sans s’y attendre. 
par a—, 150,5; 157,20, peut-étre.: 

aventurier, 173,33, celui qui poursuit les aventures. 

bague, 132,17,28, joyau en général. 

bahourt, combat a la lance, tournoi, lutte chevaleresque. 

balai, 123,21,24 etc., balay, 145,24 etc., rubis de couleur 
rouge violacé ou rose. 

bande (blason), bande qui traverse lécu en diagonal de 
langle dextre (q.v.) du chef (q.v.) a@ Vangle senestre 
(q.v.) de la pointe. 

banerolle, banderolle. 

bar (blason), poisson représenté de profil, incurvé en quart 
de cercle, la téte en haut. 

barat, ruse, tromperie. 

barde, 172,15, bat, selle. 

barrecte, sorte de bonnet sans bords. 

basse main, 123,8, a la main gauche, c’est-d-dire en cédant 
la place dhonneur, a la droite, aux hérauts francais. 

bassinet, casgue léger et souvent pointu, incliné vers lar- 
riére, avec couvre-nuque. On voit de trés belles peintures 
de bassinets dans le Livre des Tournois du roi René 
(MS._B.N, -f. fr) /2695;,-42..23 v2). 

baston, 33,6; 80,32 etc. ferme générique pour armes a 
hampe, tance, hache, etc. («leurs bastons, c’est assavoir 
les lances et les espees», Olivier de la Marche, Traité 
d’un tournoi tenu a Gand [éd. Prost], p. 88). 
(blason), bande (q.v.) réduite au cinquiéme. 

batilleur, combattant, guerrier. 

batillier, 279,13, méme sens que le précédent. 

baviere, piéce d’armure qui protégeait le menton et le cou. 

beaus cousins, 203,25, titre de courtoisie donné par les 
freres du roi aux compagnons de Saintré. 

belie cousine, titre de courtoisie ordinairement réservé a 
Vhéroine du roman qui est effectivement «des belles 
cousines de France», c’est-d-dire de la famille royale, 
niais une fois donné par la reine d’Aragon a& une dame 
de sa cour (32,5). 

bende (blason), voir bande. 

besant (blason), ornement en forme de cercle. 

bieneurté, bonheur. 

bievre, castor. 

bilecté (blason), orné de billectes (q.v.). 

billecte (blason), petite figure rectangulaire. 

blanchet, 58,17, drap blanc léger. 

blasonner, 304,9, décrire, qualifier. 

bonnes, 230,20, bornes. 

bourbonnois, voir tartre. 

bourdeur, 46,3, menteur. 

bourgois, habitant d'une ville ou bourg qui n’était ni noble 
ni vilain ; cf. 290,19-24. 

bouter, pousser, heurter, frapper. b— hors de paige (65, 
24-25 ; cf. oster de paige, 70,18), faire sortir de l'état de 
page (pour étre promu a celui d’écuyer). 

bouticle, 205,24, boutique. 

braies (blason), représentation stylisée de broyes, appareils 
a broyer le chanvre formés de deux lames de bois en 
dents de scie réunies par une charnieére. 

branlant, 90,13,15,16 ; 99,31,33 etc., ornement en feuilles 
de métal branlantes. 

bringandine, corselet de lames rivées sur un cuir ou tissu. 

broiche, 117,12, arme pointue. 

broicher, 118,2, piquer avec une pointe ou broche ; ici, 
piquer de l’éperon. 

brunecte, 57,17; 58,14, étoffe teinte, fine et recherchée, 
de couleur presque noire. 

bufie, partie du casque qui couvrait les joues. 

burel(I)é (blason), orné de bandes (faisses) horizontales. 

busine, trompette. 

byvre, voir bievre. 


cabaret, 53,31, lieu ot lon vient boire. 

cabasser, 57,30; 63,6, dérober en cachant dans son cabas 
(panier de jonc), puis dérober en général. Godefroy 
cite 57,30 et donne le sens de « gaspiller» comme le 
glossaire de léd. Champion-Desonay, mais la réponse du 
petit Saintré (57,30-32) montre que le sens primitif de 
« dérober, soustraire,» est exigé par le contexte. 

campane, cloche. ; 

campané (blason), pourvu de clochettes autour du cou. 

canton (blason), division de Vécu, de formé carrée, de 
dimension inférieure a un quartier et placé ad un des 
coins. 

captau, 193, 13, seigneur, dans le Midi de la France. 

caractes, 44,3, caractére magique, charme. 

cerneau, 252,23, noix a moitié mure dont on mange lamande 
détachée de son enveloppe. 

chaalit, 175,13, bois de lit. 

chaiere, 233,30, siége, tréne. 

chaitif, 284,28, chaitive vie, méprisable, vil(e). 

chanffrain, piéce d’armure qui couvrait la téte du cheval. 

chaperon, chapeau ample avec un pan détoffe qui au XV‘ 
siécle tombe sur lépaule, et forme parfois un tour de 
col. 

chappel, bandeau entourant le crdne, ou parfois toute 
espéce de vétement ou ornement de féte. 

chappellet, guirlande portée sur la téte, ou petit chapeau 
(chappelet de bievre, 153,28). 

chariot, 71,32, voiture élégante dans laquelle voyagaient 
les dames. Voir charriot. 

charniere, 127, 1, dans ce passage il doit s’agir de la char- 
niére qui réunissait la visiére du casque a la calotte et 
le couvrenuque. 

charriot, 257,30, voir chariot. 

chastoy, 34,10, avertissement, instruction, réprimande. 

chef (blason), partie supérieure de Tlécu. 

chenevas, 68,19, étoffe de chanvre dans lequel le pain était 
enveloppé. 

cheveron (blason), chevron, figure formée par les moitiés 
inférieures dune bande (q.v.) et d’une barre (q.v.)-acco- 
lées par leur milieu. 

chevron (6lason), voir cheveron. 

chief (blason), voir chef. 

chiere, figure, expression; — basse 256,29, macte —, 
262,5-6; 304,33-34, (dun) air triste, accablé; lye —, 
242,5, bonne —, 242,22, air joyeux ; bonne —, 259,4,14, 

bon accueil; bonne(s) —(s), 250,13,22,. mets, repas 
excellent(s). 

clainsser, 115,22, voir clinsser. 

cler semez, 294,5, peu nombreux, rares. 

clinsser, 116,4, etc., glisser. 

cointoier, vbe réfl., 294,2, faire le gracieux, se pavaner. 

coisier, vbs réfl., 251,30, se taire. 

collé (blason), collees... d’argent, au cou coloré d’argent. 

combien que, quoique, bien que. 

compaignon, peut avoir le sens moderne sans distinction 
sociale, par exemple, les compagnons ou adversaires de 
Saintré (80,23; 106,25; 133,4-5; 133,17, etc.), mais 

peut avoir aussi le sens de «subalterne» ou méme de 
« serviteur, apprenti» : simple —, 9,25; 91,33; les com- 
paignons des maistres ouvriers, 54,4; 57,25, sont appe- 
lés aussi leurs varlez, 54,19. 

comparra, 298,8, comparrez, 296,21 (inf. comparer, com- 
perer ou comparoir), payer, expier. 

compter a, 49,12; 51,2 ; 53,19-20; 56,15-16; 61,30, régler 
ses comptes, rendre compte a; A 53,20-21 il y a peut-étre 
jeu de mots entre le sens <«raconter des histoires» et 
celui de « régler ses comptes, donner de Vargent ». 

confortatif, 243,4, qui réconforte. 

conforter, 150,6, encourager, pousser. 

conin, lapin. 

conjuré, 34,29, interpelle. 

consoler, 253,7, amadouer ? 

constance, 283,11, force morale par laquelle on garde l’em- 
pire sur soi-méme. 

contendre, 22,16, s’efforcer. 

contrepotensee (blason), se dit d’une croix potencée (voir 
potensee) dont les petites lignes a angle droit qui cou- 
pent chacune des branches de la croix sont elles-mémes 
pourvues de lignes du méme genre. Voir croix repotencée 
dans Baron Stalins, Vocabulaire-atlas héraldique en six 
langues, Paris, 1952, p. 20 et Pl. Ix, fig. 203. 

copplet, au — 191,28, au sommet ? 

coppon, 153,6, morceau, partie, éclat. 

copponné, 135,18; 229,10, divisé en sections de couleurs 
alternatives. 

corectier, 73,24, courtier, maquignon. 

cornart, 295,24, sot. 

comné (blason), pourvu de coriles. 

corps, leurs — 238,21, leurs personnes, eux-mémes. 

costisse (blason), bande (q.v.) dont la largeur est réduite 
de moitié. 

couchecte, 142,29-30, petit lit. Cf. 12,9. 

couler, 253,7, persuader ? honorer ? 

-coulevrine, 217,17, arme a feu, dabord arme de main, 
puis canon de forme allongée et mince et qui se chargeait 
par la bouche. 

coursier, grand et beau cheval de bataille. 

couvenances, 60,28, accords. 

couvrechief, 233,24, voile léger que les dames mettaient 
sur leur coiffure. 

coyement, 146,10, doucement. 

cramoisy, 271,18, (étoffe) de couleur rouge éclatant. 

cramponné, 293,32, fixé au moyen de crampons ou de cro- 
chets. 

creance, voir credence. 

credence, 258,29; 260,30. credence dans les titres, et 
creance dans le texte 260,6 ; 261,1,20,22, dire ow oir une 
—, communiquer ou écouter un message oral délivré par 
une personne autorisée (cf. 258,22-24). 

crequier (blason), prunellier représenté par un tronc et six 
branches. 

creusse, 255,29, crosse abbatiale. 

croisecte (blason), petite croix. 

croisectee (blason), se dit d'une croix dont chacune des 
branches est coupée par une petite ligne formant ainsi 
quatre petites croix. 

cuer, 189,20, cheur. 

cuidier, penser, croire ; 276,28, pensée, opinion. 

cuillir, 44,14, resserrer. 

cymier, 245,1, croupe de beuf ou de cerf. 

dame, femme noble, suzeraine; par ext. la femme qu’on 
aime et dont on est le serviteur humble et obéissant. 
Voir 29,12-13. 

damoiselle, jeune fille noble. 

damp, seigneur, ne s’emploie que comme titre de courtoisie. 

dansse (blason), 195,14, terme que nous n’avons trouvé 
dans aucun traité sur le blason ; peut-étre est-ce I équi- 
valent de denchure (voir Dict. héraldique, ¢. 13 de la 
Nouv. Encyclopédie théologique, Paris, 1861, s.v. den- 
chure) et du chef endenté d la ligne précédente. On 
disait effectivement denché, endenché, denté et endenté 
(voir endenté). Cf. Baron Stalins, Vocabulaire-atlas héral- 
dique, p. 18 et Pl. VII, fig. 159. 

darrain, dernier. 

darriere, par —, 308,7, a la fin. 

darriés, 274,11, derriére. 

delez, ad cété de. 

delicter, vbe réfl., 1,7, prendre plaisir, se faire une joie. 

delié, 233,24, fin, délicat. 

delit, 3,24 etc., plaisir, joie, délice. 

delivré, 66,33 ; 67,8, livré a la disposition de quelqu’un. On 
pourrait se demander si nous avons ici le pluriel de 
delivre (dispos, alerte), mais il est clair par la suite que, 
si le chevaux et les varlets en question n’étaient pas 
«livrés» ad Saintré par le roi en récompense de son 
nouveau service, ils devaient cependant étre réguliére- 
ment a son service (70,20). 

demi heaume, 113,25,31 ; 114,10-11 ; 115,28; 117,13, terme 
que nous n’avons retrouvé dans aucun traité médiéval 
ou moderne sur les armes ; peut-étre s’agit-il ici d’une 
sorte de bassinet (q.v.), qui pouvait en effet avoir la 
visiére détachable (voir La Sale, Traité des anciens 
tournois [éd. Prost], p. 210, et P. Lacombe, Les Armes 
et les armures, 3° éd., Paris, 1877, p. 124). 

departement, départ. 

departir, 75,24 ; 233,29, distribuer, partager ; 247,27, partir ; 
256,5, départ. 

departis, 128,5, séparés. 

deporter, vbe réfl., 253, 25, renoncer ad, s'abstenir de. 

deschargier, 127,11-12, acte de se précipiter sur quelqu’un 
ou quelque chose. 

desconfit, 10,12, déconcerté, décontenancé ; 283,8, défait. 

desgoujonné, 283,11, ayant perdu ses goujons, tout désem- 
pare. 

desmarchier, 33,13 ; 124,27 etc., avancer, marcher, se pré- 
cipiter en avant; 127,4; 268,1-2 etc., reculer. 

desmouvoir, 149,32, détourner, dissuader. 

despechié, 261,29, congédié. 

despiter, vbe réfl., 18,13, se mépriser. 

despoilles, 54,8, vieux vétements que lon jette ou donne. 

desroy, a —, 115,25; 121,14, avec vacarme. 

desservir, 50,18,19,20 etc., mériter, gagner; 46,6; 67,11, 
20-21, nuire, déplaire a quelqu’un. 

dessirer, 275,2, déchirer. 

destourner (un cerf), 259,17 ; 262,9, lancer un cerf. 

deviser, 292,26, décrire, raconter; 226,31; 232,32 etc., 
entretenir une conversation, causer. 

dextre (blason), le cété de l’écu qui se trouve a la droite 
du chevalier qui le porterait, donc a la gauche du spec- 
tateur. 

disner, 247,20,21, le principal repas de la journée, pris a 
midi. 

dispost, 211,10, seigneur représentant !empereur de Byzance. 

doille, 116,9, voir douille. 

doloire (blason), hache ad manche trés courte ou sans 
manche. 

douaires, 39, 18, dons, biens. 

double, 156,10,28, peut-étre s’agit-il de la coudiére, piéce 
de larmure qui protégeait le coude et joignait ’'avam- 
bras (q.v.) au gardebras (qg.v.). Le sens ordinaire de 
« doublure » ou de doublet a armer (Viollet-le-Duc, Dict. 
raisonné du mobilier francais, V, 34/7) que lon mettait 
par-dessus larmure ne semble pas convenir ici. Tobler- 
Lommatzsch (s.v. doble) donne simplement « Stiick der 
ristung ». 

doubte, 291,29, crainte. 

doubter, craindre. 

douille, 80,21, douille, partie creuse du fer de la lance dans 
laquelle est adaptée la hampe. 

draps linges, 50,8; 52,19, linge fin, sous-vétement. Cf. La 
Sale, Traité des anciens tournois (éd. Prost), p. 210: « Et 
la sont du corps jusques aux petits draps tous nulz 
despouillez. » 

dresseoir, 175,13-14, étagére, buffet ou table ot lon dis- 
posait les objets faisant partie du service de table. 

droicturier, 128,3, juste, équitable. 

dyappré (blason), 192,4, se disait autrefois d’armoiries 
dont les grandes surfaces unies étaient chargées d’ara- 
besques ou de lignes diversifiées qui pouvaient avoir la 
forme de rosettes, etc. Voir J.B. Rietstap, Armorial 
général, p. xx. 


effroisser, 127,14, frapper avec violence, briser. 

embuche, 70,10, cachette. 

embuscher, 158,30, dissimuler, cacher. 

empereris, impératrice. 

emprendre, entreprendre, sengager a quelque chose. 

emprins, part. passé du mot précédent, 6,2 ; 233,18 etc. 

emprinse, entreprise, engagement. 233,17,23 etc., enseigne, 
symbole de cet engagement. 

endemantiers, pendant ce temps. — que, pendant que. 

endemantres, méme sens que le précédent. 

endenté (blason), orné d'une bande en forme de scie avec 
les pointes en bas. 

endossé (blason), voir andossé. 

enemy, 232,27, le diable. 

enfaissié (blason), posé en faisse (q.Vv.). 

enfant, enfent, jeune personne; on appelle encore ainst 
Saintré quand il a 20 ou 21 ans, 87,22; 93,22, 98,29 ; 
165,14. ; 

engreslé (blason), en feston, ressemble ad endenté (q.v.), 
mais «lEngreslé est 4 pointes plus minces, et a ses 

intervalles creuses et vuidées » (Geliot et Palliot, Vraye 
et parfaicte science, s.v. denché). 

enorter, 77,7, exhorter. 

ensuir, 3,11; 4,1 etc., suivre, imiter. 

entendement, 56,19-20, intelligence, aptitude ad comprendre. 

entendre a, entendre de, 17,16; 51,7, s'appliquer a, se dis- 
poser @; 253,21; 254,13-14, avoir Vintention de. 

entretenir, 13,15, maintenir avec insistance. 

esboy, 270,1, étonné, ébahi. 

escabel(le), siége de bois sans dossier ni bras. 

escallacte, escallate, escarlacte, drap de belle qualité qui 
pouvait étre de diverses couleurs. 

eschacqueté (blason), divisé en petits carrés. 

eschever, 26,17, éviter. 

eschielles, 41,26, grand corps de troupes en bataille, mais 
dans ce passage le sens d’« assaut d’une place fortifiée 
en montant sur des échelles» semble mieux convenir. 
Cf. 4,12-15. 

esclinsser, 156,11, se fendre. 

escondire, refuser, dénier. 

esconsser, se cacher, se coucher (du soleil) 19,24. 

escusson (blason), petit écu placé au milieu de l’écu. 

esglettes (blason), petits aigles en nombre. 

esle, 216,14, aile, partie d'une armée jointe au corps prin- 
cipal. 

eslesé (blason), diminué de longueur, alésé. 

esmay (var. J] esmail), 278,5, cotte décorée des armes dun 
Seigneur. 

esmortir, 162,8, devenir comme mort. 

espartir, vbe réfl., 16,27; 17,12, se partager. 

espaulé, fut —, 118,12, eut épaule brisée. 

espavé, 299,6, effrayé, épouvante. 

espee de corps, 184,19 ; 231,3, épée que l’on portait dans la 
joute a pied et qui pouvait étre employée pour repousser 
l'adversaire en la tenant da longueur de bras avec les 
deux mains (184,20-23). Voir gecter. 

espee de giet, 33,9, la méme que l’espee de corps de 184,19 
« que il gecta bien loing (184,23). Voir aussi gecter, giet 

et lance de giet. 

espoenté, épouvante. 

espraindre, 218,7, poussée violente. 

espris, 155,8, surpris, frappé d’étonnement. 

esquartellé (blason), ad quatre quartiers rectangulaires. 

essaier, 18,27, éprouver. 

essoin(n)e, essoyne, 80,27; 81,21; 145,3; 174,9, accident, 
blessure qui empéche de continuer le combat. 

essonnier, 145,28 ; 157,4, blesser quelqu’un de maniére qu'il 
ne peut plus continuer le combat. 

estal, 205,28, stalle, boutique, étal. 

estoc, 127,3; 184,26, la pointe d’une arme, par opposition 
au tranchant ; combattre d’— 145,6, combattre avec la 
pointe au lieu davec le tranchant. 

estat, 148,6 ; 241,10, maniére détre. 

estrainne, 273,3, chance, fortune. 

estrange, 257,2, provenant de Il étranger. 

estrappe, 283,14, croc-en-jambe. 

et, interjection, eh! 

etique, 270,15, phtisique. 

eur, 103,30, bonne fortune. 

expedicion, 102,12, délivrance. 


failli, 9,27; 10,8, qui défaille, lache. 

faillir, manquer, faire faute. 

faindre, 281,9, dissimuler. 

fainte, 235,17, dissimulée, cachée. 

faisse (blason), bande horizontale. 

faissé (blason), coupé de bandes horizontales. 

farser, 9,31 ; 35,22, plaisanter, railler. 

farsse, 49,29, plaisanterie, raillerie. 

fauldra, fauldront, voir faillir. 

faulz du corps, 164,31-32, la taille. 

fausser, 165,4, fouler, retourner, blesser. 

faux du palestron, 156,11-12, voir faulz du corps ef pales- 
tron. 

faynant, voir faindre. 

feable, 73,24, digne de confiance. 

feablement, 77,5-6, en toute confiance. 

fer de molin (blason), représentation stylisée du crampon 
de la meule. 

ferré, 298,16 ; 307,4, parsemé d’ornements métalliques. 

ferreure, 72,1, garniture qui pouvait étre d'argent ou dor 
aussi bien gue de fer; voir mot précédent. 

fier, cruel, féroce. 

finer, 228,33 ; 283,30 ; 290,28, payer, (se) procurer, obtenir, 
trouver. 

fleurs de ne m/obliez mie, 87,33 ; 88,1, myosotis (anglais 
« forget-me-nots »). 

fouler, 151,15; 152,5; 165,20; 283,6, vaincre, battre. 

fourré, 252,28, abondamment garni. 

fourrer, lui voulsissent son abit —, 272,24, voulaient le 
battre sévérement. 

francs a cheval, 171,24-25; 180,1 etc., monnaie dor mon- 
trant le roi armé a cheval et qui ne fit son apparition 
quau retour de captivité de Jean le Bon (en 1360) et 
gui fut bientét abandonnée aprés lavénement au tréne 
de Charles V en 1364. Voir Jean Laufaurie, Les Monnaies 
des rois de France, ¢. 1°’, Paris, 1951, pp. 49 et 66, et 
Planches XIII et XVI, et H. Hoffmann, Monnaies royales 
de France, Paris, 1878, p. 37. 

frappe, 172,16, frange. 

freté (blason), entrelacé d’étroites bandes en diagonal. 

fringant, vif, alerte. 

fringoient, 236,20, folatraient. 

frisque, 111,33, gracieux, gai. 

frisquement, 115,7, gaillardement. 

froiz, 118,6, frais. 

furgier, 60,4 ; 141,9, curer (les dents). 

furvoier , 19,9, fourvoyer, égarer. 

fusé (blason), décoré de petites figures alignées en forme 
de losange étiré ou de fuseau. 


gaige, 32,10,14,21, ce qui garantit le paiement ou la satis- 
faction dune obligation. 
galentine, 252,18, mets de viande ou de poisson désossé, 

cuit avec des épices et servi froid entouré de gelée. 

galleree, 6,21, galerie, large couloir qui donne sur la cour 
@un chateau. 

garde (de bracelet), 182,25, joyau qui entoure le coude. 

gardebras, 115,23, etc., plates protégeant les épaules. 

gardoier, 216,13, garder. 

garni, voir lance. 

gecter, 184,23, pousser violemment en avant ; de son duel —, 
5,1, distraire de son deuil ; lerme —, 95,1 ; 98,25, pleurer. 

gehiné, gehyné, 60,33 ; 14,34, tourmenté, torture. 

genet, 136,10, petit cheval d’Espagne. 

gent, avenant. 

gentil, noble. 

geronné (blason), voir gironné. 

gibecier, 263,14, chasse au gibier. 

giet, giez de lances, 266,23, poussée. Voir espee de giet, 
lance de giet, gecter et poux. Il s’agit de combats dans 
lesquels on utilisait les pointes des armes pour repousser 
vivement ladversaire ; au XV° siécle on ne projetait plus 
la lance comme un épieu ou javelot, et on n’avait jamais 
lancé ainsi une épée. 

gironné (blason), se dit d'un écu divisé au milieu par une 
ligne verticale et aussi par une ligne horizontale et par 
deux diagonales, ce qui produit leffet des ailes dun 
moulin quand les partitions ainsi formées sont de couleurs 
alternatives. 

gonffolon, étendard, banniére suspendue a une lance. 

graine, 63,15, fine étoffe teinte avec la cochenille. 

grenaiche, 253,28, vin fait avec le grenache, cépage du 
Midi et de (Espagne. 

gris, 58,16 ; 63,12, fine étoffe grise. 

guerroiable, 103,24, se dit de ce qui se rapporte a la guerre, 
par opposition aux armes courtoises ; cf. armigere. 

gueulles (blason), rouge. 

guiner, guinoier, guinoyer, 61,25; 2483; 278,24; 279,11, 
guigner, regarder du coin de leil, cligner de leil. 

haguenee, haquenee, 179,24 etc., cheval docile marchant 
ordinairement a lamble, haquenée. 

haiche, —s couvertes, 122,7-8, hache avec le tranchant et 
la pointe émoussés pour les combats courtois: — 
d’armes, 231,2-3, hache de guerre. 

harnois, 81,3 etc., ’ensemble de léquipement dun chevalier 
el, a loccasion, de son cheval. 

haye, 118,18, barriére tendue au milieu de la lice pour 
séparer les deux jouteurs. 175,18, barriére qui formait 
la cléture dun champ ou terrain. 

-heaume, 291,1, grand casque lourd qui au XV° siécle 
servait exclusivement pour la joute et la parade, le 
heaumet (armet), bassinet ou salade servant pour la 
bataille ou la joute. 

heures, les sept offices liturgiques de la journée, célébrés 

..publiquement (246,1) ou lus en privé (24,10); 135,6, 
recueil de ces offices dans un livre a lusage des laics. 

hostel (ostel), demeure, maison, logement, auberge ; 62,33 ; 
94,15; 230,17 (corr.), maison, famille, lignage; pijons 
d’ostel (276,9), pigeons d’élevage. 

hourt, 87,30 etc., construction de charpente qui servait 
destrade pour regarder une joute ou un tournoi. 

housé, 189,11, botteé. 

houssure, housse de cheval, au XV°* siécle trés ample et 
richement décorée et souvent aux armes de son maitre. 


impugnier, 40, 23, — vérité, nier formellement la vérité. 

ingerer vbe réfl., 285,15, se méler de quelque chose sans 
droit. 

issir, sortir ; 44,15, sortie. 


jaque, 270,11, vétement de dessus da buste ajusté, d’abord 
frés court, puis a jupe flottante. 

joly, 50,10 ; 51,25 etc., bien mis, élégant ; 60,13, gai, joyeux. 

jour, 6,19-20, en sur -—, pendant la journée. 

jouvencel, 302,30, jeune homme. 

joyeuseté, 233,32, plaisanterie. 

joynet, 9,1, jeune homme, terme un peu dédaigneux. 

laier a, 253,33, renoncer da, manquer de. 

lairez, voir laier. 

laisser a, 266,25, renoncer da, cesser de. 

laituaire, 243,4, sirop, médicament. 

lambel, 90,15, ruban pendant. 

— (blason), stylisation dun lambeau d’étoffe déchiqueté, 
représenté par une ligne horizontale a pendants trian- 
gulaires. 

lame, 118,29, d’aprés le contexte il doit s’agir ici des lames 
qui étaient attachées au bas du corselet (armure de plates 
qui couvraient le tronc) et formaient une sorte de jupon 
(gipon) qui protégeaient les hanches du combattant a 
cheval. 

lance, arme offensive a long manche muni d’un fer pointu 
pour la guerre ou émoussé (appelé rochet) pour les 
armes courtotses. 

163,9, — a pousser, lance plus légére que la lance d’armes 
(q.v.) et dont on se servait dans le combat a pied; cf. 
lance de giet. 

119,10,12, — aux dames, terme que nous n’avons retrouvé 
dans aucun traité sur les armes ou les tournois, y compris 
ceux de La Sale lui-méme et du roi René. Comme il 
sagit dans ce passage d'une arme particuliérement dan- 
gereuse, on peut se demander si le copiste de l’arché- 
type navait pas écrit abusivement lance aux dames 
pour lance d’armes (q.v.). Le scribe de G, d ailleurs, 
écrit une fois (140,26) darmes pour dames. On peut 
rapprocher Vinterdiction de Vusage de cette lance dans 
ce passage dun incident du tournoi de Jacques de 
Lalain et de Jean de Bonfacio en 1446 décrit par Olivier 
de La Marche: «et Vautre fut un fer a 4 pointes fort 
closes (peu écartées) et luy fut dit quil n’étoit pas 
commun a faire armes, ne passable devant juge n’en 
champ clos » (cité dans R. de Belleval, Le Costume mili- 
taire des Francais en 1446, p. //). 

144,28, — d’armes, lance que l’on portait d’ordinaire a 
la guerre et qui était munie d’un fer pointu (cf. 144,29 et 
152,22-25). 

231,2 ; 266-17, — de giet, la méme que la lance a pous- 
ser (q.v.), cf. aussi espee de giet et giet. 
188,24, —, corps de bataille comprenant un nombre 
variable d’hommes d’armes et de trait (q.v.). 

las, 277,10 ; 300,29, piéce, lacs. 

lasme, 309,3, pierre tombale. 

leans, /d-dedans, a la maison. 

lees, 111,13, voir lez. 

lesion, 40,24, infraction, acte de léser. 

letisses, 90,1, fourrure blanche estimée, mais moins pré- 
cieuse que Termine. 

lever, 55,27, enlever. 

lez, cdéte. 

lié, 171,1 etc., serti. 

lier, 127,20, soy — avec, saisir dans une lutte corps a corps. 

liez, joyeux. 

ligierement, 160,31, facilement, sans peine. 

linge, 85,9, sous-vétements de linge ; 250,27, draps de lit. 

— adj. 2,21 etc., mince, fin, délicat. 

livree, 98,12, ce qui est livré ou donné ; 99,23, habits donnés 
par un seigneur pour étre portés par ses serviteurs. 

loer, 254,18, conseiller, approuver. 

loial, loyal, selon la loi; — essoine, voir essoine, 80,27 ; 
145,3. 

loigeis, grant effroy en son —, 10,28-29; 15,29 etc., sens 
figuré: grand effroi dans son ceur. 

lo(@i)ngs piez, aux (blason), se dit d’une croix latine, dont 
la branche verticale est plus longue que Vhorizontale. 

loup, 193,15, titre de seigneur dans le Midi de la France. 

loyal, voir loial. 

lumieres, 228,15, trous pratiqués dans la visiére par lesquels 
le porteur du casque pouvait voir. 

lye, voir liez. 

lyé, 256,7, voir lié. 

lyement, volontiers, de ceur joyeux. 

lyer, 127,30, veir lier. 

mail, combattre de, 145,6, normalement combattre avec le 
mail, arme qui avait un marteau de fer ou de plomb 
a Vextrémité ; ici, se servir de la hache de guerre de 
la méme maniére, la hache ayant un tel marteau au 
talon du tranchant. 

mailiet (blason), petit marteau. 

maindre, le, 74,17, le plus petit. 

mains, 51,23, etc., moins. 

—, 74,25, etc., maints. 

maintenant, immédiatement. 

mais que, pourvu que, alors que. 

malefice, 32,5,8, méfait, crime. 

maltalent, colére. 

malevesie, 253,28, vin liquoreux de Gréce. 

marchis, 1,3, vieux titre francais que La Sale fait suivre 
immédiatement par son équivalent plus « moderne » 
marquis, influencé par Vitalien marchese. 

martres sebelines, sebellines, sobelines, soubelines, zibeline. 

mauvaitié, méchanceté, maligniteé. 

may, fétes du 1°” mai. 

mectre a fin, 284,16, confondre ; 297,11, tuer. 

mectre sus, 16,3, aider ad surmonter, a faire face a; 304,11, 
donner limpulsion a quelque chose. 

mellectes (blason), voir merlectes. 

membré (blason), pourveu de membres ou de pattes. 

meriter, 307,27, récompenser. 

merlectes (blason), merles mornés, c’est-d-dire sans bec ni 
pattes. 

merveille, 307,10, étonnement. 

merveilleux, 258,11, frappé d’étonnement ; 307,10, étonnant. 

meschief, 125,9 ; 127,23, mauvaise chance, malheur. 

meschine, servante. 

mesmement, 283,23, surtout. 

mesprendre, 233,14; 237,31, avoir des torts, commettre 
une faute. 

metes, 230,20, limites. 

mis a fin, voir mectre a fin. ; 

molleste (blason), rondelle de ’éperon, représentée en forme 

d étoile, avec six ou huit rais et percée dun trou au 
centre. 

monarchie, 76,2; 77,15, gouvernement du monde par un 
seul pays. 

monjoye, 61,5, monceau ; 129,5, sommet, comble. 

monyaulz, 189,15, petits moines, novices. 

moriginé, bien —, 21,6; 142,1-2, bien éduqué, qui a de 
bonnes meurs. 

morisque, 133,27 etc., danse moresque. 

— adj., 136,12, a la maniére des Maures. 

'mortier, autre chose y a soubz le —, 226,29, il y a «an- 
guille sous roche », quelque complot caché qui se trame. 
Il est difficile d’étre stir du sens précis du mot mortier 
dans cette expression. Les dictionnaires de Littré, Block- 
Wartburg, etc., ne donnent le sens de « toque de magis- 
trat » que pour le dix-septiéme siécle ; celui de Cotgrave, 
qui refléte la langue du seiziéme donne pourtant déja : 
«a fashion of Cap (with brimmes turned up) worne by 
the Lord Chancellor and Presidents of soveraigne Courts 
on high dayes », et celui de Robert: « coiffe de protec- 
tion qui se portait sous le casque (au XVI° s.).» On 
peut donc supposer que le mot avait déja ce sens au 
XV° siecle, car la signification originale de «vase de 
matiére dure et trés épais, qu’on emploie pour y broyer 
des substances» (Godefroy) conviendrait moins bien 
ici que le sens de « bonnet » dérivé par analogie de forme. 

morveux, 59,21, ferme de mépris pour «enfant», « jeune 
présompteux >. 

muscadel, 253,28, vin de muscat. 

musser, 61,8,11, cacher. 

mynnes, 41,26, maniére d’attaquer en minant les murailles 
dune fortification. 


naissant (blason), se dit de la représentation d’un animal 
dont seule la partie supérieure du corps est visible. 

naptee, chambre —, 274,14, chambre couverte par terre 
avec des tresses de jonc ou de paille, nattée. 

navet, 277,12, sorte d’ornement porté par un chevalier 
comme symbole dune entreprise de faits d’armes en 
Vhonneur de sa dame. Ce mot ne figure dans aucun 
lexique ou trailé sur le costume que nous ayons consulté. 
Peut-étre signifie-t-il « ornement en forme de_ petit 
navire >. Ou encore, comme le mot s’écrit nauet dans 
GFH, faudraii-il le prendre pour une variante ortho- 
graphique de nouet, diminutif de ncud, qui était en 
effet souvent la forme des emprises portées par les 
portées par les chevaliers dans ces circonstances. 

navré, 221,14, blessé. 

nectier, 44,12, nettoyer. 

noble, monnaie dor d’Angleterre qui-remontait au régne 
d Edouard Iil. 

noise, 202,26 ; 205,17, dispute. 

noiseux, 70,1, tumultueux, querelleurs. 

nommees, armes —, 79,11, programme d’armes courtoises 
spécifié dans une \lectre d’armes ; voir 81,32 et 85,17. 

norry, 130,32, élevé, éduqué. 

nouvelle, 10,33; 30,6; 79,13 etc., récit, narration dun 
événement récent ; 302,18; 304,31, conte dont La Sale 
indique (302,27-28) le caractére essentiel: « une ystoire 
vraye et nouvellement advenue >. 


0, 212,19, avec. 

obiit, 224,15, service anniversaire pour le repos d’un défunt. 

oblier, fleurs de ne m’oblie mie, voir fleurs. 

occision, 220,29-30, massacre. 

offendre, 33,10, attaquer ; 43,15, offenser. 

olifant, 213,13, éléphant. 

oloige, 247, 22, horloge. 

ondoyé (blason), divisé par une ligne a larges ondulations. 

oppiler, 241,19, boucher, obstruer. 

opptial, 183.9, refuge, soutien. 

ordonnance, 74,30, office, fonction, charge (cf. 67,8) ; 220, 
11, disposition ordonnée. 

orle (blason), bordure intérieure. 

orlé (blason), pourvu d’un orle. 

ost, armée. 

ostel, voir hostel. 

outragieux, 253,25-26 ; 279,24 ; 288,20, excessif, qui dépasse 
la mesure. 

ouvrer, 15,28; 205,24, étre a leuvre, travailler. 

oysellet de chypre, 137,4, sorte de sachets parfumés, en 
forme de petits oiseaux. 


pacience, 274,16 ; 275,21 ; 286,19 ; 291,27, repas, hospitalité. 

pal (blason), bande verticale qui occupe le milieu de Uécu ; 
parti en —, divisé par une bande verticale. 

pales, 277,30, poéles. 

palestron, 156,12, plastron, piéce d’armure qui protégeait 
la poitrine. 

palis, 4,11, palissade, camp retranché. 

pallé (blason), divisé par des bandes verticales. 

pardons, 245,10 etc., indulgences. 

pardurable, 75,12; 77,2, éternel. 

parement, vétement d’apparat, habit armoyé; 113,15; 
134,32, housse de cleenel; chambre de —, 44,29 etc., 
salle d’apparat. 

parmi, 52,9 etc., avec, et. 

partement, 98,32 etc., départ. 

parti, 12,30, situation, état d’esprit ; 181,13 ; 267,2 ; 268,2, 
groupe de combattants. 

partie, 266,28, portion du champ qui servait de base ad un 
groupe de combattants. 

partir, 146,25, départir, faire participer a; 237,24, avoir 
part a, participer da. 

passant (blason), se dit dun animal représenté de profil, 
tourné vers la dextre (q.v.), et la patte antérieure droite 
levée. 

passibilité, 39,20, fortitude en face de la douleur. 

passion, 203,31, souffrance. 

patins, 50,9, 57,24 etc., escarpin, chaussure de luxe; le 
contexte semble exclure le sens plus primitif de « souliers 
a semelles de bois épaisses, pourvues dun ou de deux 
talons » (V. Gay, Glossaire archéologique, s.v. patin), 

ef qui servait soit a éviter le contact du sol humide, soit 
a courir sur la glace. 

paulz, paux, voir pal. 

pavais, 215,335, grand bouclier qui couvrait le corps entier. 

pavesme, 33,6, méme sens que le précédent. 

pelle, perle. 

penart (blason), deux ailes d'un oiseau, dont les bouts 
s’étendent vers le haut de lécu. 

pensement, 14,13; 271,1, réflexion, hésitation. 

penser, méditer, réfléchir. 

pensif, 240,28 ; 262,19; 273,24; 301,22, soucieux, affligé. 

persé (blason), 144,3, saultoir —, c’est-d-dire percé de 
trous ronds laissant transparaitre la couleur du champ 
de ?écu sur lequel le saultoir (q.v.) est posé. 

pertuis (de la visiere), 127,3; 184,26-27, petit trou qui 
permettait au porteur du casque de voir. 

pevesme, 266,16, voir pavesme. 

phisicien, médecin. 

piece, 116,2,4; 118,8,12, terme générique pour une piéce 
de larmure, employé ici au sens spécial de plastron (voir 
palestron), ou plate qui couvrait la poitrine ; F et H ont 
les mémes legons que G, mais a 116,2, on lit plate dans J. 

— (blason), division de lécu qui évoque une broderie ou 
une ciselure et le charge donc d'un relief. 

pijons d’ostel, voir hostel. 

plaindre, 259,19, regretter. 

plains, 221,21 etc., dueil, lamentations. 

pleige, 10,23, garant, caution. 

ploy, 13,13-14, elle le mectroit bien a son —, elle formerait 
son caractére selon ses deésirs. 

poingon, 293,30, grosse aiguille ou pointe en métal pour 
lacer les aguillectes (q.v.). 

pointe, 163,15,23; 164,3; 186,9; 231,5, terme générique 
pour les armes de joute. 

pommellé (blason), se dit dune croix dont les bras sont 
terminés par un ornement en forme de petit cercle. 

potensé (blason), terminé par une ligne transversale a 
angle droit, donc en forme de potence. 

pouacre, 24,12, podagre, qui est atteint de la goutte, ici, 
par ex., fainéant. 

pouldre de duc, 253,27; 254,25-26; 291,31, mets délicat 
_préparé avec de la cannelle et du sucre et qui était 
censé avoir des qualités aphrodisiaques. Cf. Heptaméron, 
7° journée, 68° nouvelle: «si elle en donnait ... pouldre 
de duc a son mary il lui feroit la plus grande chére du 
monde... » 

poulain, 144,25 etc., polonais. 

pourchasser, 73,6, chercher a obtenir. 

_pourfillé, 90,3, bordeé. 

pourpoint, vétement civil masculin, court et serré a la taille ; 
pouvait étre trés élégant et riche (de cramoisy brochié 
de fin or, 271,17-18) ou bien un simple vétement porté 
sous une longue robe (280,33). 

poursuir, 231,10, chercher ad obtenir; 237,7, poursuivre. 

poursuivant, héraut de rang subalterne, jeune apprenti. 

pourveu de, 8,20, capable de. 

pous, 145,22; poux, 127,23 ; 145,4, action de pousser vive- 
ment, heurter. 

prefiz, 214,12, prédéterminé. 

premiers, tout d’abord. 

pres a pres, 216,14, tout prés, (un(e) de lautre. 

prestement, rapidement, agilement. 

prime face, de, 3,11, a premiére vue ; 274,30, tout d’abord. 

prins, 54,20, je cuiday bien estre —, j'ai cru étre la victime 
dune plaisanterie ou dun mauvais tour. 

privé, a son —, 244,24; 280,3-4, dans Vintimité. 

proceder, 297,29, a la mort —, aller jusqu’d la mise a mort. 

prou, 291,31, profit. 

prussectes, 70,10-11. Cette lecon est trés claire dans G 
(FH prussettes) ; cependant, le mot est de toute évidence 
le méme que puissectes (61,12). Il ne figure dans aucun 
lexique ou traité sur le costume médiéval. Voir puissectes. 

puillois, puilloiz, 135,26; 171,19, originaire des Pouilles 
dans le Sud de I'Italie. 

puissance, 255,25-26, autorité, faculté pour entendre les 
confessions. 

puissectes (H puissettes, F prussettes, g.v.), 61,12, pochette, 
gousset. Godefroy (s.v. puisete) et Gay, Glossaire Archéo- 
logique, donnent bien ce mot dans le sens indiqué, mais 
les seuls exemples sont tirés de notre roman. Le mot est 
donc totalement inconnu par ailleurs dans ce sens. Il est 


par contre trés bien attesté au sens de «petit sceau da 
eau ». 


quarreau, 158,11, coussin carré. 

quarreaulz, 252,16, sorte de poisson plat, carrelet, plie. 

queue, 254,4, futaille dun muid et demi environ. 

quinte feulle (blason), représentation stylisée d'une plante 
a cing feuilles ou pétales. 


racorder, voir recorder. 

raisonnement, 54,12, propos, discours. 

raisonner, 10,28, parler, discourir. 

receveur, 53,20, intendant, régisseur. 

reciter, 137,6, raconter tout au long. 

recommendacions, 224,8-9, priéres liturgiques pour le repos 
de lame dun défunt. 

reconfermer, 183,14, reconfermant leur tresdesiré congié, 
réitérant leur demande d'une autorisation. 

recorder, 75,7 etc., rappeler ad la mémoire. 

recouvrer, 270,16, guérir, rétablir. 

recroisecté (blason), se dit dune croix dont l’extrémité de 
chaque branche est coupée transversalement par une 
petite ligne qui forme ainsi quatre petites croix. 

redonder a, 75,8, tourner da, éfre occasion de. 

regart, 137,7, égards, considération. 

regnoiet, 308,15, rénégat. 

regrater, 204,6, se lamenter sur. 

reloige, 256,24, voir oloige. 

rementevoir, 4,33, se souvenir de. 

remis, 181,14, vaincu. 

repost, 32,15 ; 307,24, caché, dissimuleé. 

reprinse, reprise, 145,4,8, interruption, intervalle. 

repris, 145,5, arrété, interrompu. 

reprouchier, 46,7, dédaigner. 


336 GLOSSAIRE 


ressaisiez, 55,26, rassasiés. 

resveillier vbe réfl., 276,14, se tirer du repos, de Vinaction. 

retenir, 237,32, agir sous réserve de. 

retourner vbe réfl. 239,13, revenir en arriére, annuler ; 
239,14, retourner, récidiver. 

retraire vbe réfl., 55,31 ; 56,10, se retirer. 

retrait, 26,6, restreint. 

revamchier, 296,26, rendre la pareille, contre-attaquer. 

reze (inf. rere), 306,1, tondue, rasée. 

riable, 5,16, gui fait rire. 

risee, 67,1, sourire. 

riviere, faucons a la —, 287,5, faucons dressés pour la 
chasse sur les bords dune rivieére. 

robe, terme générique: vétement de dessus, masculin ou 
féminin ; peut étre une sorte de manteau porté au-dessus 
dun pourpoint en soie (58,14; 61,17,23 ; 62,33; 63,7). 

rondelle, 116,4, cercle de fer autour de la poignée de la 
lance et qui servait a protéger la main et lavant-bras ; 
277,12, ornement en forme de cercle, symbole dune 
emprinse (q.v.). 

routier, 288,8, homme de guerre, membre d'une bande de 
mercenaires, par ext., guerrier sans principe, vagabond. 

roy d’armes, héraut supérieur, couronné et intronisé par 
le souverain dans une cérémonie solennelle et qui avait ta 
charge de faire des enquétes et d’établir des rouleaux 
ou étaient inscrits les noms, armes, cris et titres de tous 
les nobles pour chaque province. 

rude, 309,18, ignorant, inculte. 

rumoreux, 46,4, bruyant, querelleur. 


sable (blason), noir. 

saillir, 2,18 etc., sauter; 7,10 etc., sortir. 

salade, 276,6, mets composé dherbes potagéres ou de 
légumes assaisonnés de sel, de poivre, dhuile et de 
vinaigre ; 290,33, casque léger et de forme presque sphé- 
rique avec couvre-nuque. 

salué, 10,19, congédié, renvoyeé. 

saoul, 26,22 ; 300,25, satisfait, rassasié. 

sauldroit, voir saillir. 

saultoir (blason), deux bandes (bande et barre) qui se 
croisent en diagonal sur lécu. 

saulz de trousse, voir trousse. 

scabelle, 184,10 ; 249,16, voir escabelle. 

scellé, 107,18, voir seellé. 

sceurement, 8,27 etc., en toute sécurité, sans inquiétude. 

sebelline, voir martres sebelines. 

secrement, 70,21, discrétement, secrétement. 

seel, 148,14,18, scellé, sceau. 

seelé, seellé, 100,29,30,31, scellé, lettre scellée. 

seignore, 120,31, mot «castellam» que La Sale met dans 
la bouche du chevalier catalan pour donner une touche 
de couleur locale, senora. 

seignorir, 26,5, gouverner, dominer. 

sejour, 255,6, repos, tranquillité. 

sembler, 94,16, ressembler d. 

semondre, 229,13, inviter. 

senestre (blason), coté de lécu a la gauche du chevalier 
qui le porterait, donc a la droite du spectateur. 

senestrer, 117,25, dévier sur la gauche. 

sentence, 4,4, signification. 

serré, 91,9, caché, secret. 

sinople (blason), vert. 

sobeline, voir martres sebelines. 

solas, 5,23, joie, plaisir, divertissement. 

solers, 44,10, chaussures. 

soloy, 280,23, soleil. 

soubeline, voir martres sebelines. 

souffisant, 73,24; 241,7, compétent ; 103,29; 107,3, quali- 
fié, digne ; 155,10; 181,26, capable, assez fort. 

soulerez, 112,2 ; 123,17, chaussures d’acier ou recouvertes 
de lames de fer articulées. 

souloir, 11,10, avoir coutume de. 

sourdre, 162,13, relever. 

subcide, 16,2, assistance, soutien. 

suppellatives, 3,6-7, les plus excellentes, superlatives. 

surplus, 79,10 ; 95,5, le reste, les autres. 

suspeccioner, 226,34, soupconner. 
suyr, 216,20, suivre. 


tabart, 104,32, sorte de housse courte, sans ceinture, a 
manches courtes; le héraut d’armes porte un tabard 
armorié. 

taille, combattre de —, 145,7, combattre avec le tranchant 
de larme et non avec la pointe. 

taisson, 258,3, blaireau. 

talemouse, 252,20, sorte de mets au fromage. 

targe, 113,19, bouclier, souvent échancré et couvert de cuir. 

tartre bourbonnoise, 252,19-20, sorte de pdtisserie. 

theologiennes, vertus —, 37,32, vertus théologales: foi, 
espérance, charité. 

tirer a, 275,8-9, s’en aller vers. 

toctee, totee, 249,2 etc. ; 257,23 etc., tranche de pain grillé 
trempée dans du vin. 

torcoys, 153,8, bourrelet d’étoffe entortillée autour de la 
calotte du heaume et servant de support aux ornements 
(cimiers) dont il peut étre chargé. 

toille, 114,26, bande d’étoffe tendue le long de la lice pour 
marquer la barriére qui sépare les deux jouteurs. 

tors, faire le signe de la croix par —, 44,2, le faire d’une 
maniére contraire a la fagon normale, comme le faisaient 
ceux qui s’adonnaient aux pratiques de la sorcellerie. 

torteaux (blason), ornements en forme de cercle. 

touaille, 249,28, nappe ; 153,29, morceau d’étoffe. 

touaillecte, 111,23, petit morceau d’étoffe. 

touppet, 296,8, touffe de cheveux. 

trait, homme de —, gens de —, 188,25 etc., archers. 

translaté, 1,15, traduit. 

travail, 170,4, fatigue, peine. 

travaillé, 275,8, accablé de fatigue, épuise. 

traveillier, 300,26, tourmenter. 

treillé, 236,9-10, grillagé. 

treilles, 236,19, grillages. 

trepié, 244,2, triangle. 

tresliez, 190,1, trés joyeux. 

tressimplement, 237,33-238,1, sens péjoratif évident : d’une 
maniére ignorante et stupide. 

tressuer, 12,27, transpirer abondamment. 

trop, sens moins fort que dans la langue moderne; — 
mieulx, 13,12, bien mieux. 

trousse, 283,16, croc-en-jambe ; saulz de —, 295,8, méme 
sens. 

trousser, 281,27, renverser par un croc-en-jambe. 

turquois, 216,25, fait a la fagon des Turcs. 


uis, 64,31, porte extérieure. 


vaillant 278,8, ayant mérité. 

vair (blason), représentation stylisée de la fourrure de l’écu- 
reuil a dos bleudtre et a ventre blanc, représentée par 
une suite horizontale de figures en forme de clochettes 
bleues imbriquées avec des figures blanches de méme 
forme inverties. 

vairé (blason), de méme disposition que le vair, mais avec 
des couleurs différentes. 

varlet, 45,5; 57,26 etc., serviteur; cependant, le — peut 
aussi étre un jeune noble, e.g., 54,24 etc., — tranchant. 

veloux velluté, 135,16 etc., velours ad surface douce. 

verge, 72,3, anneau, bague. 

vergette, 98,4, anneau, bague. 

verree, chambre —, 246,33 etc., pourvue de fenétres ver- 
rées ; 247,15, fenestres —s. 

versifieur, 45,9 ; 46,31, poéte. 

vesve, 2,34 etc., veuve. 

veue, 115,22, fente dans la visiére du casque en regard des 
yeux. 

viandes, aliments. 

viez, 278,4,5, vieux. 

villener, 295,27-28 ; 296,6, insulter. 

vis, visage, figure. 

visiere, visire, piéce mobile du casque percée de trous qui 
permettaient de voir méme quand elle, était en position 
baissée pour protéger les yeux. 

vive face, 15,6, figure expressive ? 

viz, voir vis. 

voiré (blason), voir vairé. 

voisent, 44,32, aillent. 

voist, 45,3, aille. 

volenteis, 52,4, gui a bonne volonté de faire une chose, 
désireux, empressé. 

vouller, 263,14, chasse avec des faucons. 

vuidé (blason), se dit d’une figure dont Vintérieur est ouvert 
et laisse transparaitre la couleur (email) du champ, ou 
méme a Voccasion une autre couleur. 


widé, voir vuidé. 


yer entre deux, 226,8-9, avant-hier. 

ypocras, 249,3 etc., vin sucré dans lequel on a fait infuser 
de la cannelle, des amandes douces, un peu de musc et 
dambre. 

yre, 18,25; 75,15; 234,1 ; 303,15, mauvaise humeur, colére, 
tristesse. 

yreux, 18,26, mélancolique, de mauvaise humeur. 

